
После мучне и тешре борбе, после :емиграција, потуцања и 
рада, праћених смртном пресудом и бременсрим Базнама, и 
на тлу небадашње Црне Горе и на тлу Југослабије, најзад на 
прагу старости, забршабајући обу Ењигу иза решетБби оне 
необичне Буће Држабног суда за заштиту државе, на Ади 
Циганлији, са домаВа мога үзиданог погледа, посетише ме 
дђе болне успомене: на мога брата Душана И. Ђоновића, и 
синобца Душана С. оновића, Боји притероше обде на обали 
Сабе, Бао добробољци, да бране Београд од непријатељеве 
нађаде, и ту изрешетанн непријатељесвим Еуршумима, затра~ 
пнше сбоје младе и јуначке глабе. Њихобој успомени и њи- 
хођој борби посђећујем обу моју Рњигу. 

Писац 


Предговор 


Намеран сам да дам политички преглед једног доба, ве- 
роватно најинтересантнијег у историји Црне Горе и, пара- 
делно с њим, монографију једног покрета који се тада ја- 
вио. Овај покрет је у суштини дао форму вековном стре- 
мљењу Црногораца. Он се раћа пре уставне ере, идејно се 
формира после ње, и траје све до краја црногорске државе. 
Мислим, да су догађаји одмакли толико, да се о овом добу 
и овом покрету може говорити без икакве бојазни да ће се 
изазвати распре које би могле бити штетне данашњици или 
будућности наце земље. С друге стране, опет, држим да ће 
оживљавање овог доба и преглед рада овог покрета, корис- 
тиги не само историографима црногорске државе, већ ће по- 
служити млађим генерацијама за правилније схватање 
и оцену својих претходника. Од тога, мислим, могу имати 
само користи. | | 

На овом месту сматрам за потребно да нагласим, да ми 
се чини, да ће се најбоље разумети и овај период и сам овај 
покрет, ако се живот и тежње Црногораца буду посматрале 
кроз призму великих идеја, које су кретале ове горштаке. 
Није толико важно, са гледишта практичне политике, да ли 
су извесне идеје и политичке концепције тачне, колико је 
од значаја какав су утицај вршиле. на душу народну. Та- 
кође, много је важније знати психичку структуру људи, 
него само регистровати њене манифестације. О овом дру- 
гом писали су углавном: Његош, Љуба Ненадовић, Марко 
Миљанов, Цвијић, Геземан, Н. Ђоновић, С. Шобајић. Фраг- 
ментарних и литерарних списа који додирују ову материју · 
има пуно. Они су врло често интересантни, осветљавају по- 


Његош није писао специјалну студију о менталитету Црногораца, 
али је његов »Горски вијенаце стварно огледало менталитета и фило- 
зофије живота ових горштака, 

једине моменте духовног живота Црногораца. Али, ипак 
остају фрагментарни покушаји, и од далеко мање важности 
у овом правцу него они раније поменути списи. Стога ћу 
карактеристике црногорске психе највећим делом дати 
према овим систематисаним списима и мом личном опажању. 


О оном првом, о утицају великих идеја света на душу 0 
вих горштака, још нико није ни покушао да да један озбиљан 
опис, Стога ће мој посао бити много тежи у овој области. 
Ако бих направио извесне грешке, молим да ме извине они 
који буду читали ове редове. Оне ни у ком случају нису 
учињене намерно. Мени је много стало да се разуме откуда 
су Црногорци вековима били заточници слободе противу 
спољног непријатеља, и браниоци индивидуалне слободе до 
данашњет дана, Појам слободе и љубав за њу, у односу на 
странце, пронели су кроз сав период од пада средњевековне 
државе досад. Он се дубоко уврежио у народну психу. Али, 
откуда и како да пронесу осећање личне слободе кроз цео 
мутни период од ХУ до ХХ века, да га сачувају до послед: 
њег даха и да га носе још и данас као ико у нашој земљи? 


Стари Атињани, протагонисти слободе и демократије, 
сматрали су да је лична слобода основ демократије. Демо- 
кратија, опет, изражена је у формули, да сваки грађанин има 
права изабрати професију и да је слободан обављати је. 
Личност је у слободи рада, акције, била ограничена само за- 
конима. Закони су управљали Атином. У њеном цветном пе- 
риоду уистини нико не може рећи да је управљао Атињанима. 
Закони су били изнад свих, и по њима ј: вршена свака власт. 
А њих је доносио народ на општим јавним скуповима. Атин- 
ска слобода изградила је: тип најбољег Јелина. Он је зачео 
европску цивилизацију. То значи, да је резултатима свога 
рада надживео своју Атину, и надмашио значај свега што 


1 Мићун Пазићевић издао је неколико књига анетдота: М. Томић, 
»Ђетићи у Парламенту«; Н. Шаулић је издао збирку тужбалица: Лубу: 
рић је написао »Племе Дробњаци«; професор Шовбајић о племену Бјело: 
пављлићима и о Никуићу; А. Јсвићевић о Цеклину, итд. »Слободна Ми: 
сао« такође прикупља и објављује анегдоте о Црногорцима, Све су ово 
прилози за научно утврђивање арногорског психолошког и етичког 
тица, Д-р И. Јелић писао је о извесним обичајима у племену Васојевића 
и а крвној освети. 

је досада човек учинио. Замајна сила атинске слободе још 
траје. Она још утиче на судбину човечанства. 

Црногорац је у овом погледу нешто слично Атињанину. 
Смањен и у специјалном погледу и у ограниченом утицају, 
човек који је дубоко ископао шанац борби за слободу. Ње- 
гова слобода није гласовита као атинска. Она није дала ви- 
соке културне резултате. Такво је било доба н терен на коме 
је живео овај горштак. Али је отпором туђину, несавитљи- 
вом одбраном слободе, подигла и хранила кроз векове от: 
порни дух Срба. Спремила је духовни терен за државну сло- 
боду српског народа. Тим је постала заслужна за нашу кул- 
туру и за све оно, што жилави српски народ може дати за- 
једници људској. Чувањем <војих прастарих зборова и скуп- 
штина, Црногорац је опет пронео личну слободу све до нај: 
новијих дана. 

Посматрајући живот и акцију Црногораца кроз ову при- 
эму, много лакше ће се објаснити многи појави, којн су се 
десили у периоду који нас интересује (од 1905 до 1518). 
Мислим да се само тако неће погрешити да се детаљи про- 
гласе важнијима од главне ствари, и да се историске епи- 
зоде сматрају трајним стањем. Једном речју, да се искриве 
догађаји и последњи дани живота ове српске државе. 

Да би се што рељефвије истакле борбе и стремљења 
Цркогсраца у овом добу, морао сам обратити пажњу и на 
њихов положај у српству и утицај српства на њих. Ма ко- 
лико били одељени тешким комуникацијама и политичким 
границама од друге своје браће, они су вршили утицај на 
њих и сами били под њиховим утицајем. Идеје које су кре- 
тале српске масе ван Црне Горе и јавност српска вршиле су 
много значајнији утицај на психу Црногораца него што то 
на први поглед изгледа. Српством ове епохе предоминирале 
су идеје националне и политичке слободе. Ове исте идеје 
су предоминирале и у духу Црногораца. Они су и у овом 
погледу само део српства, као што су то и по силини борбе 
и тежини жртава које су у борби поднели. Ако успем да то 
прикажем у редовима који следују, бићу необично задо- 
вољан, 


| Схватања црногораца 


Увод 


Стара српска племена позната су од најстаријих вре- 
мена као ванредно издржљива и са јако израженим ратнич“ 
ким особинама. Таква су била кад су стварала своје држа- 
вице, и остајала таква онда кад су их губила. Жилави и пре- 
дузимљиви, одмах после пада својих државних творевина, 
устајади су на оружје, кушали срећу и правили нове. Срп- 
ске државне творевине најдуже су се одржале у некадаш- 
њој Зети. Створене пре Немањића, продужиле су живот и 
после њих. Упорни и одважни брђани из Дукље, доцније 
Зете, имају своју државу, са мањим прекидима, скоро од ІХ 
до ХУІ века. Турска најезда разбила је последње државице 
после слома царства. Умирање српске државе траје више 
од једног века. Једна за другом падале су државне творе- 
вине, али жилави српски ратнички тип не пада са својим 
државама. Он се кроз векове бори за слободу. Даје отпор 
завојевачу, чак и кад су наде биле незнатне. Чува своју тра- 
дицију и мисао на државну независност, | 

Тамо где се понајпре зачела државна мисао, тамо и от- 
пор скоро најдуже траје, а тамо се опет прво рађа српска 
држава. Црногорски брђанин, оно што је, у сваком случају, 
најинтересантније у српском ратничком типу, без престанка 
носи државну идеју. После пада старе Зете, Ордска племена, 
ограђена огромним природним бедемима и беслућем, са сво 
јим локалним вођама, чувају слободу, да је најзад претворе 
у стварну и признату државну независност. Овај брдски 
ратнички тип, после пада Црнојевића државе, скупља се око 
својих религиозних шефова и опире се завојевачу. У своје 
планине, у своје природне бедеме, овај непомирљиви човек 
однео је свест о држави и љубав за слободу, учаурио их у 
племена, живео са њима, и кроз векове се борио за њих. 

Чудна је била ова борба и чудни су били ови људи! Сваки 
ратни поклич противу источног завојевача нашао их је го- 
товим да му се придруже. Сви суседи и сви далеки народи 
могли су их увек кренути у борбу. Прилазили су сваком и 
помагали све, у борби са Турцима, увек са надом на ускрс- 
нуће своје државе. Овај човек је носио у срцу и у свести 
две идеје и две мистике: националну и хришћанску. За обе 
је био готов подједнако положити све па и живот. Са јед- 
наком готовошћу падао је »за крст часни, за слободу златну 
и лијепо име Србиново«. Борио се уз свакога, био ОН »ла- 
тинин« или »православни«. Са хришћанима увек противу 
неверника. Борио <е и сам, кад год је осетио да има изгледа 
да бар мало помакне своје међе или сачува оно, што је већ 
био створио. 

У овој вечној борби, у којој су се генерације смењивале 
у бојним окршајима, и прорећени редови попуњавали збегом 
из целог српства, израђен је специјални црногорски вите- 
шки тип, можда сасвим непрактичан, али мистичан и по- 
жртвован колико и патриотичан, увек готов на борбу и при- 
лично конзервативан. Нигде у нашем народу традиција није 
тако жива као у Црној Гори. У Европи, Црногорац је кул: 
тивисани човек који највише болује од традиције. Он чува 
традицију своје куће, херојство свога рода, традиције на- 
ционалне и религиске. | | 

Вера црногорског брђанина није вера биготна човека. 
Он верује на свој начин. Можда у његовој вери има доста 
паганских примеса. Алн, и поред тога, то је скоро најчи- 
стије православље на Балкану. Црногорац не тражи од свог 
хришћанског. бога да му непосредно помогне чак и за сум 





1 Данашњу Црну Гору, уколико није била од раније насељена, на- 
селили су већином сизжни елементн из свих српских крајева, који се 
нису могли помирити са турским завојевачем. Ове снажне прилошлице 
добрим делом су потискивале старије становништво, засњивале своје 
родове, и отимале земљиште од црногорских планинаца, Његош о овом 
процесу насељавања лева: 

»Што утече гопод сабље турске, 
Што на ајеру праву не похули, 
Што се не хће у ланце везати, 
То се збјеже у тве планине. 
2 Непрактичан у погледу меркантилно трговачком. 

њиве послове као Грк и Италијан. Он га моли да му да снаге, 
маха, да га спасе да се не осрамоти, да не попусти у тешким 
часовима. Свештеника третира као друга и вођу, само ако 
има опособности за то. Нема ли их, неће ни да чује за њега. 
Црквени шеф и његови органи морају бити морални, па- 
триотични, готови на подвиге и на жртве. Треба да су бољи 
од просечних, ако хоће да буду уважавани. Нису ли такви, 
лако могу служити за поругу: Црногорац верује, привезан 
је за своју религију, али црквену хијерархију цени ако је, 
по његовим појмовима, достојна, ако је патриотска, јуначка: 
и пожртвована. Стога су попови до скора били најбољи 
људи у братству или племену, по правилу из најбољих кућа. 
Све до најновијих дана свештеник није могао бити »нико- 
говић«. Зато су прве организоване власти били свештеници. 
Били су вођи у миру и у рату. То је свакојако наслебе из 
мутних и тешких дана, које је преживео овај брбанин, из: 
доба теократије, које се продужавало од нестанка Црноје- 
вића па до првог кнеза Петровића. 

У овом крају и међу овим људима зачео се један по- 
крет, који је у једном моменту обујмио масе, упутио нацио“ 
налну снагу на једну страну, да најзад заврши историју 
своје државе, стапајући је са Србијом и другим областима. 
југословенског племена, Да би се сигурније видело како је 
проведен овај процес, како су се ломиле о дух Црногорца. 
идеје које су га загрејале да унесе своју Црну Гору у Југа 
славију, држим да би било корисно прво да бар делом на- 
гласимо његове основне психичке особине. 


1 


Основне психичке особине црногораца 


Цвијић је у карактеристици динарског човека на једном 
месту рекао, да је овај снажни човек готов да учини огромне 
напоре, да поднесе надчовечанске жртве, да се бори до краја, 
али да се десе моменти кад малакше, кад настане доба зева, 
и тада је готов да ушропасти све што је створио. Црногорац 
је класичан пример свога типа, како он каже. Но, ако се 
кроз историску борбу последња четири века посматра овај 
снажни тип човека, не би се могло рећи да он има каракте- 
ристичне слабости Цвијићевоғ динарског човека. Он је ве- 

Да О та Нана невини певана ан НО ИН И 
ковима издржао борбу са природом и са непријатељима. 
Код њега и поред огромних напора, све до националног ује- 
дињења, није било познатих момената зева. Или није бар у 
целини, Истрајао је у двогубој борби са природом и са љу- 
дима, да је најзад заврши како се вековима маштало у оном 
крају. Откуда тог Зашто да не наследи слабост свога типа, 
као што је наследио и добре особине ? 

Научно повући разљику у особинама динарског човека 
било би необично интересантно. То ће вероватно и учинити 
који од млађих, који се баве овом врстом науке. Цвијић је 
дао генералне линије разлике нашег човека уопште. Отворио 
је пут за даља научна истраживања. За овај наш рад, ми- 
слимо, биће довољно ако кажемо, да је црногорски тип, ова- 
кав какав је, добрим делом формиран животом. Расним од- 
ликама дошла је у помоћ природа земљишта које је насе- 
љавао, н тежак живот човека вечито на опрези. То му је 
потенцирало храброст и сачувало веру у будућност, оптими- 
зам који се ретко види ма где у нас. Поред тога, Црногорац. 
је већином ускок, човек који се није могао помирити са за- 
војевачем, већ је бежао у црногорске горе да брани своју 
слободу. Овде се измешао са старим становништвом, уко: 
лико га није потиснуо. Црна Гора је током ХҮ и ХМ! века у- 
истини била збег најжилавијег и најборбенијег српског 
човека, | 

Црногорац верује да не постоје тегобе које се не могу 
савладати. У тој вери, често врло мало основаној, мешају се: 
жеље са стварношћу. Ако су неродне године, очекује се 
спас од некуда (раније од Русије). Он верује у тај спас. Ако 
су друге животне тегобе, нада се да ће их пребродити. Ако 
настану националне невоље, верује у своју снагу и опет у 
неку помоћ. Не очајава и не клоне ни у ком моменту. Можда 
је понајмање клонулости познато у крају, где би је требало 
бити највице ако би се судило по објективним условима 
живота. | | 

Овај чудни оптимизам типична је одлика људи овога 
Краја, Колико ми је познато, не постоји ни једна оаза у Европи 
у којој је тако дубоко уврежена вера у себе и ведри опти- 
мизам за будућност. 

Самопоуздање је база црногорског оптимизма. Нема сум- 
ње да је примитивизам добрим делом основ овакве душевне 

потке. Али, ни он сам не може објаснити чудесну кураж и 
борбеност ових људи. Оне су плод расе и животних услова 
подједнако. У високој планини, где је живот био необично 
тежак, а са свих страна претила опасност од непријатеља, 
развио се тип човека са песавладљивом енергијом, љубављу 
за слободу и пожртвованошћу, која се ретко види. Типичан 
одговор Црногорца да је »хвала Богу добро«, обележава 
његов вечни оптимизам и веру у бољи обрт ствари, веру у 
победу добра над злом. А пошто је он увек на добру путу, 
и у победу његову над непријатељима или над злим окол- 
ностима. 

После оптимистичке црте, у карактеру је највише раз- 
вијена црта љубави за слободу. Црногорац је себе сматрао 
супериорнијим човеком. Као таквом му је припадала слобода 
да изрази своју мисао ни натера друге да респектују његову 
личност. Ово правило није имало изузетака све до најновијих 
дана. Оно што је овај човек највице мрзео било је ропство 
или деградирање личности. Држим да ни у једном еврон- 
ском народу лична слобода и људска личност уопште, није 
била више на цени него некада у Црној Гори. Векови оваквог 
схватања учинили су да се изради један сој људи који је 
живот ценио много мање него личну слободу и лично досто- 
јанство. Нема сумње, да су некадашње племенске организа- 
ције утицале на формирање ове особине и да ку је чу“ 
вале Кроз векове. Ове организације су упућивале своје 
чланове да пазе увек на престиж куће и племена, 'па- 
зећи на своју личност. Да пазе да не осрамоте племе срамо- 
тећи себе. Старим племенским договорима, где је сваки пле- 
меник слободно изражавао своју мисао о свим пословима 
који су интересовали племе, --— развио се овај човек у правцу 
личног достојанства и ведике личне слободе. Некадашња 
племенска организација и племе својим обичајима упући: 
валя су селекцију навише. Слабићи и порочни људи били 
су презрени. Нико није желео да постане такав. Отуда се 
вршила утакмица ка бољем, узвишенијем. 

Кураж је, нема сумње, особина која је била одувек на 
цени у свим планинама. Висинска психа тражи од ЛИЧНОСТИ 
прво да буде храбра. То је особина понајвише цењена. Стога 
ко није имао херојскога није уопште цењен. Његов живот 
је уистини био невероватно тежак. Отуда је селекција вр- 

шена у правцу развијања куражи и личног поноса. У Црној 
Гори, све до модерног законодавства, признавало се право 
самоодбране не само за живот. већ и за част. 

Јунаштво се тражило од свакога. Од вође племена н гла- 
вара још и чојство, мудрост и речитост. У заједници хра- 
брих, где нико другом не жели признати да је више храбар, 
вођ је могао бити онај, коме се признавала мудрост и ве- 
штина у руковању племеном, коме се признавало чојство. 
Чојство је по црногорским појмовима отменост, мудрост, 
несебичност, правичеост, гостољубивост и тек онда храброст. 
Скоро досад у Црној Гори су од компонената чојства нај- 
више цењене отменост, мудрост и речитост. Отуда се онамо 
још и данас види чудан појав, да недозрели и недоучени 
ђаци, ако иоле имају такта, могу кретати масе и утицати на 
њихове одлуке. Нигде ваљда у културном свету не види се 
поштовање према људима који уче школе као у Црној Гори. 
Ова ванредно симпатична црта учинила је да се сељак не 
бори за политичко вођство! То је добрим делом донело као 
резултат да се, пјижечно од свих сељака, највише сељачке 
деце школује из Црне Горе. Ретка је иоле боља фамилија у 
оном крају која не покушава да школује своју децу. Али 
сигурно нема ни једне која их не би школовала када би за то 
било могућности. Сваки сељак би хтео, кад он не може бити 
међу првима или вођ, да се његови оспособе за борбу о воћ- 
ство. То је урођена тежња да се буде међу првима. Они нису 
знали за изражену максиму да нискост рађа потомство које 
личи на њу, али су је дубоко осећали? Старали су се увек 





‚ За све време политичких борби, било у доба независне Црне 
Горе, била у Југославији, скоро внкад се интелигентном и школованом 
Црногорцу није насупрот ставио човек из народа. То у исто време 
сведочи и да је Црногорац мање разметљив, него што се то обично 
Верује, Он жели да буде први, али међу равнима или онима које сматра 
нижима од себе. Међу школованима и већима. он се сам повлачи, радо 
им даје првенство. Ово је сигурно пре знак скромности и увићђавности, 
него равметљивости, 

; 2 Црногорци су, да би сачували добре особине породице, обра- 
Мали нарочиту лажњу на женидбу. Увек су се старали ла се ожене од 
добрих братстава, добрих кућа, и од добрих људн. Тако је вршена се- 
лекција навише, ка бољему. Од слабића и слабнх фамилија Црногорци 
СУ се нерадо женили. Увек су се старали да се спријатеље са себи рав- 

има или бољнма од себе. 


16 І Схватања Црногораца 


ску борбу, м готовост да жртвују своју кућу, своју имовину 
и себе сама, били готови схватити као нагон људи којима је 
рат постао ланимање. Ништа погрешније од тога. Црногорац 
се борио у одбрану свога дома, свога орпства и хришћан- 
ства. Борио се са вечитом мишљу, да помогне свој народ и 
његову слободу. Понекад и за правду, како је он схватио." 
Он се борио на свом дому, међу Србима, помагао Грке, Бу- 
гаре, слушао Русе, ишао да им помогне у рату са Јапаном, 
итд. — најмање «а намером да штогод лично ућари, већ 
много пре са далеком мишљу да овом борбом помогне своме 
српству, и да се дично истакне. Само ниске душе могу ве- 
ровати да се људи боре и гину са рачуницом у рукама! 

Црногорац се борио у европском рату под свим савез- 
ничким заставама. Знао је где је његово срлство и не мо- 
гавши доћи да се у његовим редовима бори, сврстао се у 
савезничке. По интуицији је осетио да ће се судбина срп- 
ства решити савезничком победом. Његова машта је била 
увек активна, скоро визионарска. Био је и остао борац за 
веће идеале. Овај човек је јожи и данас духовно активан. 
Још ствара витешку песму, пословицу, причу. Преживљава 
још херојско доба, још је увелико у националној мистици. 
Његове визије још иду далеко. Ово визионарство потенцира 
љубав за Русе и све што је руско, ма да се у данашњици, по 
извесним манифестацијама, сасвим погрешно суди о љубави 
ове шаке горштака За највећи словенски народ. 

У етичком погледу, у српској породици Црногорац још 
стоји на највишој лествици. Породичним моралом, респек- 
том за туђу имовину и личност другога, далеко је отско- 
чио и од браће и других суседа. Породица се још сматра 
светињом, Чува се част дома и чистина породичних односа. 
Прекршаји се у овом правцу још плаћају животом. Крађе и 
преваре су ређе него у ма ком српском крају. Поштовање 
љичности је изнад свега што се види у нас. Крадљивац се 


1 Црногорци, који су биљи на послу у Јужној Африци, у енглеско 
бутском „рату борили су се ња страни Бура. Сматрали су да је правда 
на страни овог малог народа и помагали су их својом крвљу. Да се боре 
иа стани Бура нису их никако руководили материјални интереси, Да 
су ишлн за ћаром, борили би се на страни Енглеза. 

2 Црногорци који су били у печалби махом су се сами јављали 
у војску земаља где су биљи на послу. 

сматра најгорим човеком и поготову најпрезренијим> Раз- 
бојништва су скоро непозната. Ако се десио такав случај, 
он се препричавао с колена на колено, излажући презрењу 
његовог извршиоца и његово потомство. Рђаво је забеле. 
жено и насиље према личности. Насилници нису били на 
цени, нити су поштовани. Насрнути на туђу личност сма- 
трало се допуштеним само у случају озбиљног повода. То 
је могло бити у одбрани части, живота или имовине. У тим 
случајевима резговало се како је то по природи чинио овај 
виолентни човек. | 

Нема сумње да у психи Црногораца има и несимпатич- 
них црта. Оно вечито индивидуалистичко поентирање соп- 
ствене личности и тежња да се умање заслуге других, да би 
се своје јаче истакле, није ни најмање симпатично. Некада- 
шњи вељики респект за личност другога, као да се код но- 
вих генерација претвара у отужну хвалу сопствене лично- 
сти или породице!“ Некада су овакве особине приписиване 
никоговићима. Изгледа да се број ових међу Црногорцима 
доста брзо множи .. 

Несимпатично је често упорно и јогунасто остајање при 
свом мишљењу. Упорно дотле, да се готово прелази и на нај- 
теже неправде или увреде, понекад штетне и за идеале 
своје и националне, и то због тежње да се покаже пред <ве- 
том како се чврсто и непоколебљиво стоји на свом гледишту, 
Не би се могло рећи, да у црногорском друштву није тешким 
животом израђен и тип човека који тежи да се заима, да се 
обогати, макар и по цену моралних жртава. Срећом таквих 
је у Црној Гори одувек било најмање, 

Али, за овај наш рад од интереса су главне особине ду- 
ха, јер су оне кључ за разумевање акције, о којој ће бити 
речи. Народ који је с тешком муком одбранио своју сло: 
боду, љубоморно чувао своју малу државу, готов увек на 
највеће жртве за њу, у једном историском моменту жртво- 





‚У овом логледу са њима се равнају јужнохерцеговачка и 60- 
кешка племена. 


° Доста је последњих неколико година читати полемике кроз 
локалну црногорску штампу, па да се види колико су Црногорци 10- 
чели да заборављају па добре старе одлике својих предака. 

вао је лака срца, да би се створила уједињена Југославија. 
Како је овај конзервативни човек дошао дотле, могуће је 
објаснити само тако, ако се у објашњењу пође од његових 
карактерних особина. Патриотизам, уобличен у вечној тежњи 
за ускрснућем српског царства, дубока љубав за слободу и 
ваздашња готовост на несебично жртвовање свега свога за не- 
што веће и узвишеније, одвеле су Црногорце до схватања 
Црне Горе као земље мисије, предестиниране да испуни за- 
вет, и да се утопи у уједињено српство, у царство српско. 
Стари зетски сепаратизам избледео је кроз векове. Њега су 
током ХУ, ХУІ и ХУІ века највећим делом уништили нови 
дошљаци из свих српских крајева. Тако се током времена 
подигао један сој људи, који је у свом херојству визирао 
врло далеко, у сваком случају до на крај међа Душановог 
царства.., 
• 


Услови живота и њихов утицај на психу 


На формирање поихичког типа утицали су животни 
услови. Они су били изванредно тешки, Окружени < једне 
стране Турском империјом, с друге Венецијанском републи- 
ком, доцније Аустријом, Црногорци су били као на једном 
каменитом острву, остављени сами себи и својој сиротињи, 
Од завојевача су сматрани нежељеним бунтовницима пред 
којима се добро затварају врата и чува улаз у кућу. Небла- 
годарно и планинско земљиште, окружено уз то непријате- 
љем, чинило је њихов живот невероватно тешким. На овом 
планинском и неплодном земљишту и у много бољим политич- 
ким приликама, живот мора бити врло тежак. Једна сушна 
година иди друге временске непогоде, изазивале су читаве 
поморе и десетковале народ. То је утицало да се мири са 
смрћу и живот не прецењује. Тешке епидемије, које су кат- 
кад допирале до ових планинаца, као колера и велике 60- 
гиње, пустошиле су док поморсам не престане. Лекови и 
лекари, до пред крај ХІХ века, тамо нису допирали. 

Раније су Црногорци углавном живели од сточарства. 
Аграрним културама бавило се само у мањим удољицама и 
крајевима ближе мору. Земљорадња се, историски посма- 

Малаје 
трано, осим око Скадарског Језера и у долини Зете, разви- 
јала са умножавањем популације. Обрађено је било, најзад, 
све слободно земљиште. Прављене су њивице отимањем 
земље әд камена. Али и сав тај труд није био довољан да их 
исхрани. Становништво је било пролифично, умножавало се 
и лоред свих невоља. Отуда су миграције из Црне Горе биле 
скоро сталне, нарочито током последњег столећа. Оне су по- 
некад досизале чак до Русије. Одмах после ових миграција 
прираштајем се убрзо достизао ранији број, и наново отпо- 
чињале сеобе. Овај вечни циклус није престао до данашњег 
дана. Тако је живот стално био оскудан и Тежак, човек се 
морао челичити да би га издржао. Мислим да је у културном 
свету непознат случај да на онаквом терену, и под онаквим 
условима, може живети онолики број људства. Свуда куд 
год се окренуо црногорски горштак видео је могућност 00- 
љег живота. Ипак је остао на дому, у својим горама. Остао 
је углавном из Љубави за слободом. У свом планинском 
гњезду осећао се слободним и заштићеним. Нема сумње, да 
је приврженост своме племену и својим обичајима, поред сло- 
боде, био мотив да се потпуно не раселе. 

Тежак и мучан живот формирао је човека уздржљива, с 
малим задовољна, скоро ни најмање материјално заинтере- 
сована. Стога се могао видети чудан појав да Црногорац с 
тешком муком заради, а лака срца потроши. Видео сам их у 
емитрацији по Сједињеним Државама Америке, где су као 
радна снага цењени и плаћани као најбољи и најиздржљи- 
вији. Радили су тешке послове, а своју крваву зараду лако 
трошили као да су је наследили. 

Код њих је развијено гостољубље до расипништва. Те- 
жак и сироманан живот на дому није ни најмање утицао на 
умеравање ове особине. Мислим да је то дошло отуда, што 
је у овом крају као нигде на другом месту развијен култ 
предака. И из поштовања према прецима сваки се старао да 
не умањи стару традицију гостољубља, већ да јој и сам дода. 
Пошто је било опште мишљење да је врлина угостити при: 
јатеља и намерника, то се морало потрошити и више него 
што се има, да би угошћени био задовољан и причао о госто- 
љубљу домаћинову. Тако су чували старе традиције и дода- 

вали нове! У овом гостољубљу и малом уважењу матери- 
јалних добара има нечега што се може наћи само код старих, 
отмених аристократских породица на западу. 

Црногорци су живели на најнеблагодарнијем терену У 
Европи, па ипак их нису сломили ни физички ни душевно њи: 
хови изванредно тешки услови живота. Одвојеност од света. 
отежавала им је живот, али је учинила да очувају многе 
добре особине, и не приме многе мане и пороке, које су по- 
примали њихови суседи. Остали су примитивци дубоко ве. 
зани за свој крај, своје обичаје и своју породицу. Али и са 
чудесно способном главом да се науче, да подигну своју 
интелектуалну личност до завидне висине. Као да су високе 
планине које су насељавали отварале видике овоме човеку, 
оружајући га речитошћу, која изненађује, и ванредном спо- 
жсобношћу да се научи. 

Да би побољшали живот, већ у ХІХ веку (а нарочито у 
другој половини) Црногорци почињу да иду у печалбу. Прве 
миграције крећу се Цариграду и Турској, затим Грчкој и нај- 
зад енглеским колонијама, Сједињеним Државама и репуб- 
ликама латинске Америке. Проживевши у овим земљама 
често коју деценију, и зарадивши штогод, враћају се у свој 
крај, побољшавају колико толико животне услове, и остају 
док потроше оно што су донели. По правилу, кад нестану 
донети новци, поново крећу на исти пут. Поред нешто сред- 
става и културних навика, које су доносили, ови печалбари 
донели су и прве заразне болести. Тако прва туберкулозна 
оболења падају по повратку печалбара из Цариграда, у дру- 
гој половини ХІХ века. Донете болести су нашле погодно 
земљиште и заразиле читаве породице. Тако су нешто бољи 
живот врло скупо платили. Привредни живот, и поред доне- 
тих средстава из иностранства, остао је назадан и нера- 
звијен скоро као што је био. Земљиште се више није могло 
увећавати, а земљишне културе су индоленцијом и неспо- 
собношћу њихове управе остале какве су биле од искони. 

Током векова пасмина стоке се дегенерисала тако, да се 
принос од сточарства морао умањити. Како је сточарство 

_ + Људи негостољубиви називани су »хоријатима«. Они су били 
најмање цењени ма хакав положа) заузимали, или ма како били 


храбри, паметни или од добрих кућа. Из таквих породица су се ме 
радо женили. | 

била основна грана народне привреде, народ је самим тим 
сиромашио. Земљорадња, воћарство и виноградарство ши- 
рили су се нешто у екстензитету. Начином рада остало се 
тамо где се било. На тај начин принос од рада није био ни 
приближан уложеном труду. Народна привреда је углавном 
остала петрифицирана. Узрок је у првом реду у општој зао- 
сталости земље и управе. Црногорска државна управа није 
ишла за временом, нити је била способна да га разуме. 

Занати и трговина у целој земљи били су у рукама стра- 
наца. Све до пред крај ХІХ века Црногорци су сматрали да 
су трговина и занати посао недостојан за њих. Тако је оно 
нешто зараде од размене добара већином ишло у иностран- 
ство. Са оваквим редом ствари ушло се у ХХ век. То је, нема 
сумње, повећавало општу сиротињу и кочило привредни раз- 
витак земље. Стари Црногорац је с висока гледао на варо- 
шане. Сматрао их је слабићима. Уопште.у граду није хтео 
остати. Можда је мржња према граду и презирање грађана 
дошло отуда, што су некад околни градови били страни, 
турски и млетачки. То је, опет, узрок што се у Црној Гори 
врло доцкан развио град и градска радиност уопште, а у 
исто време и један од узрока онако дуге привредне заоста- 
лости. Само веће градске агломерације подобне су да се раз- 
вије нешто више културе и радиности, и да се тим самим 
утиче на подизање седа. 


Тради ције 


Неговати традиције као да је био један од великих ци- 
љева живота ових горштака. Традиција је била издигнута 
до култа. Ценили су се и уважавали преци као нигде мећу 
Србима. Још и данас црногорске породице знају своје претке 


1 Скоро до најновијег доба једини занати жојима су се бавили 
Цоногорци били су пушкарски и терзиски. Карактеристично је, да су 
коваче и браваре до скора звали циганима То је сигурно дошло 
отуда, што су прве такве зангтлије били турски циганн, дошли махом 
из Скадра и Подгорице (онда турске). Стога кад је кнез Никола почео 
са организацијом војевнх радионица са мајсторима на Србије, морао 
је, да. би придобио Црногорце да уче занат, први дохватити чекић и 
почети да чује. 

по 10 до 15 колена. Често и више. Сваки члан породице уме 
о сваком претку да исприча понешто или бар да да основне 
карактеристике. А све ове генеалогије завршавају се каквим 
племићем или војводом из доба Немањића, Балшића или 
Црнојевића, Скоро свака црногорска фамилија живи у уве: 
рењу да је њен родоначелник био неки знаменити ратник 
или племић или знаменита личност уопште. Овај култ за тра- 
дицију нема религиозну форму као у Кини, али зато не де- 
лује мање на психу ових људи све до данашњег дана. Тра- 
диције су се училе на дому, на домаћем отњишту, затим у 
братству, племену и нахији. Кроз столећа се памте виђени 
људи из братства, племена или нахије. Ло њиховим узорима 
израђивала се морална форма млађих генерација. Сви су се 
старали, према својим могућностима и способностима, да не 
изостану иза предака, и да пренесу на млађе све што су сма- 
трали вредним. код себе. Памћено је држање у тешким мо- 
ментима, начин изражавања у свечаним приликама, често чи- 
таве фразе из говора или дијалога. У својој средини Црно- 
горац је, у погледу традиција, свакојако најконзервативнији 
човек у Европи. Он не само што још памти своје претке, него 
још добрим делом осећа са њима. Породице чији су се преци 
мрзели још се и данас, у најмању руку, не трпе. И данас 
нерадо се међусобно пријатеље, 

Ово љубоморно чување традиција очувало је њихов сло- 
бодарски дух, њихове националне тежње, израђивало њихово 
чојство и јунаштво, које је ванредно лепо запазио и делом 
олисао стари црногорски војвода Марко Миљанов. Богати 
прилог за разумевање ових горштака дали су и најновији 
скупљачи анегдота и афористичких дијалога значајних људи 
Црне Горе. Али највећи и најзначајнији спис за каракте- 
ристику овог жилавог и упорног чувања традиције пружа 
»Горски вијенац«. Даровити црногорски владика исклесао је 
црногорске типове какве је видео на дому и метнуо им у 


1 0 црногорским племенима и традицијама писали су; Ердељано- 
новић, Шобајић, А, Јовићевић, Лубурић и други. По млетачким архи- 
вама о њима има у радовима Ј. Томића: Из историје Црне Горе; Две 
расправе: Цетињски владика Висарион и Црна Гора у Морејским рато- 
вима (издање Српске краљевске академије). 


2 Примјери чојства и јунаштва. 

уста мудрости и истине, које су живеле у њима. Заиста, оно 
што је најлепше у традицијама Црногораца забележио је 
Његош и дао му свој генијални колорит. Јунаци из »Горског 
вијенца« тип су старих Црногораца, који сањају о српству, 
љубоморно чувају своју слободу, морална схватања и своју 
филозофију живота; увек динамичних и увек жељних да про: 
шире своје огњиште и загрле ослобођену браћу. За ове идеале 
генерације ладају, нове се подижу да и оне падну, и све тако 
док се не испуни заветна мисао, док се не види слободно и 
уједињено српство.., | 

У традицијама овог чудног човека запажају се неколике 
појаве, које имају огромни значај не само за њих, него и за 
њихову Ораћу. Оне су: љубоморно чување личне слободе, и 
осећање једнакости“ Као што су се некада грчке демокра- 
тије управљале по законима, тако су се и Црногорци веко- 
вима управљали по обичајима. До последња два кнеза Петро- 
вића не може се рећи да је неко управљао Црногорцима.Они 
су живели својим слободним животом, одлучивали сами сво- 
јим главама, а о заједничком већали на заједничким сабо- 
рима. Земаљским саборима је по правилу владика претседа- 
вао. Он је био духовни шеф и световни саветодавац. Ако је 








у 1762 Црногорци пишу претставку кнезу Долгоруком, изасла. 
нику царице Катарине, у којој траже: 

а Да се Црногорцима остави њихова слобода коју ови уживају 
од пропасти царства орпскот досад; 

6 Да се не принуђавају никаквом раду па ма он био и државни; 

в Да се по њиховим стачовима никакви војници не намештају; 

г Да се не лишавају оружја, не бију и не вешају; 

д Ако буду пресељени у друго место да уживају ове данашње 
слободе; 

ђ Да се по нахијама не постављају никакви судови, но да се иза- 
беру неколико чланова и астану на Цетињу ради саветовања и управ- 
љања пословима, 

Ове захтеве анонимни писац дневника мисије Долгорукога у 
Црној Гори зове »глупом молбом«. Она је вероватно глупа са гледишта 
Једног Руса или балтичког барона оних дана. Али је симптоматична 
реакција ових горштака на неке уредбе с којима је мислио Катари- 
нин генерал да усрећи Црногорце! Они ни Русима, ад којих су оче- 
кивали помоћ и уздање, не допуштају да дирају у њихову <лободу и 
лични лонос како та оњи схватају. (»Прилог историји Црне Горе времена 


Шћепана Малог«, приопштио Љуба Стојановић, издање Чупићеве За- 
дужбине, књига ХІ, 1889). 

био способан и мудар човек, врщио је велики утицај. Такав 
је био случај најдаровитијег државника из куће Петровића, 
Св. Петра. Иначе је био само молитвеник и саветник. Једно 
време је саборима претседавао гувернадур. О општим посло- 
вима Црногорци су уопште сами одлучивали. Мишљење вла- 
дичино и гувернадурово није их обавезивало. Традиција ових 
људи била је слобода и они су је љубоморно чували од сва- 
кога, па и од себе самих. Главар је могао само наговорити 
племе за неку одлуку. Сам је није могао донети. Исто тако 
окуп главара упознавао је народ са оним што су сматрали 
корисним да се предузме, старајући се да га придобије. Не 
успеју ли, одлуке су стајале неизвршене, У пастирским пи- 
омима Св. Петра види се да народ није примио многе одлуке, 
и није их извршио. Пре њега је таквих случајева било веро- 
ватною много више, Одлуке су углавном имале значаја тек кад 
их народ прими и да реч да ће их извршавати. 

Народ је на скуповима именовао своје главаре и судије. 
Он је одређивао и кога ће владика запопити. Обично су бн- 
рали које бистрије момче и од боље куће. Таквог је владика 
био дужан да поучи и запопи. Поп је скоро увек биран за 
старешину племена и најстаријег судију. Он је у ранијим 
епохама најчешће био и војни вођ. Судити слободним људима 
била је најчаснија дужност. Суд и судије у миру били су најве- 
ћа и једина власт. Племенски старешина био је само најстарији 
судија. Оваква организација видела се доскора само у Арба- 
нији, Разлика између Арбанаса и Црногораца у овом погледу 
била је у томе, што је код Црногораца било живље нацио- 
нално осећање и што је оно доминирало у сваком њиховом 
послу и свакој њиховој организацији. Стога, ма колико да 
су били поштоваоци предака, њиховог витештва и старих 
обичаја, нису постали робови традиција као Арбанаси. 

Ведра црногорска глава примала је новине, добро их про- 
меравала, узимала оно што је сматрала вредним и додавала 
га својој традицији. Из традиције је избацивала оно што се. 
показало штетно или некорисно или што није доприносило 
њиховом чојству и њиховом херојству. Тако је, ако не стара 
борба за првенство, а оно стари зетски сепаратизам, неста- 
! Д. Вуксан је сакупио и објавио једну књигу пастирских писама 
Св. Петра. 

јао из психе ових људи. Они теже српству великом и неиско- 
маданом. Свако ослобођено племе примано је и третирано као 
и стара племена. Њиме су управљали његови главари, а при 
мало је само црногорско обичајно право и начин суђења, у 
колико та и раније није имало. Црногорци нису никад поку- 
шали, све до Св. Петра, да успоставе какву своју централну 
власт уз владику. Свако племе је живело својим животом, а 
сва она заједно чинила су савез племена, углавном за зајед- 
ничку одбрану. Отуда се у психи ових људи ош и данас опа» 
жају елементи слободе и независности, који, по нашем ми- 
шљењу, нешто коритовани, могу постати база једне добре на- 
родне управе. 

Осећање независности, а нарочито слободе, ствара добре 
традиције. Оне су противтежа традицијама ропства. Црно- 
горцу је традиција слобода. У његовом духу нема примеса. 
које ропство рађа. Он не. мрзи, није неповерљив до бестијал- 
ности, какви су потомци робова. Само се у ропству надоји 
мржњом, које се кроз генерације треба ослобађати. Потомци 
робова, ма колико културом чистили ове ниске особине, вуку 
их кроз генерације. Прилично генерација треба да прође па 
да се добије племенитији тип човека, поверљивији и социјал: 
нији. Само слободан човек без зависти гледа бољега и већега, 
Ропски потомак мора га мрзети и мора му завидети. Мислим 
да је у наслеђу ова два типа људи добрим делом узрок 
многих невоља данашњице. Ропском потомку није лако схва: 
тити слободне људе. Ми немамо шта да светимо, наше ра- 
чуне смо давно пречистили. Они нису. То је трагедија дана- 
шњице. И стога не могу бити ни високо душевни људи, ни 
прави џентлмени! | 

Мислим да су слобода и традиција изградиле Црногорца 
каквим је био до овог новог југословенског Вавилона. Из- 
градиле су господина сељака, какав се у Европи нигде није 
видео. Господина у опхођењу са људима, човека од срца и 
душе, отмена у разговору као што је отмен за софром, чврста 








1 Једно време, у крајевима где је био већи млетачки утицај, били 
су гувернадури нека врста најстаријег световног старешине, Али, њи: 
хов утицај није био ни колико владичин, осим случаја кад је гувер- 
надур био крупна личност и достојан народнот поверења. Са последњим 
гувернадуром је пречистио владика и песник, Његош. 

у врлини и отпорна пороцима, скромна и неразметљива бар 
уколико су његови школовани синови пожурили да се што 
пре приближе средини која сматра анахронизмом добре 9с0- 
бине њихових предака, — човека који лично достојанство 
пење изнад свих вредности. Ово је још једини крај, где се 
оматра да је допуштено лишити живота у одбрани моралних 
вредности. Модерно законодавство још није стиғло да иско- 
рени ову дубоку и исконску духовну особину црногорских 
горштака. 

Први писани закони у Црној Гори потичу од Св. Петра. 
Он је 1796 (јуна) споразумно са главарима издао своју »Сте- 
гу«. Она је имала свега шест параграфа, и стварно је била 
међуплеменски уговор о савезу. Затим је на скупу главара и 
старешина, »и остале браће наше слободне области Црне Горе 
и Брдах«, 1878 (18 октобра), донео »Законик општи црно- 
горски и бӧрдски«. Овај законик имао је свега 33 »точке«, По 
овом закону и обичајима управљано је Црном Гором све до 
1855. Владика песник није успео да донесе свој законик, који 
је био израдио. Ове године (1855) кнез Данило је прогласио 
»Законик Данила І књаза и господара слободне Црне Горе и 
Брдах«. То је стварно допуњен законик Св. Петра. Има свега 
95 параграфа. Издат је »у согласију са главарима и старје- 
шинама од све Црне Гаре и Брдах«, а у уводу се наређује да 
се у будуће по њему суди свакоме Црногорцу и Брћанину 
»маломе и великоме, богатом и сиромаху, једнако по разлогу, 
да сваки своју правду имати може«, 

Овај законик је потписао кнез и »државни секретар« М. 
Медаковић. Законик у прва двачлана доноси одрдбе, које су 
стварно елеменат уставног права. Чл, први говори о једна- 
кости пред законом свих Црногораца и брђана. Чл. други, 
опет: »Сваком Црногорцу и Брђанину по наслијеђеној и до 
сад сачуваној слободи остаје и до данас и у напријед, част, 
имуће, живот и слобода његова обезбијеђена, нити може ни 
један Црногорац нити Брђанин нити суд праведноме брату 
Црногорцу и Брђанину у ове светиње дирати«. 

прва, опет, организација централних државних власти 
рно почиње са владиком Радом. Владика је установио 
Сенат 1531 године. Свако важније племе имало је свога прет- 
ставника у Сенату. Он је поставио и прве власти по племенима. 
Ове претставнике властн назвао је капетанима. Капетани, као 
претставници централне власти, били су свакојако највиђе- 
нији људи у племену и од најбољих кућа. Први сенатори 
били су искључиво племенски главари, које је народ као та- 
кве сматрао и поштовао као праве своје вође. Доцније, како 
је јачала централна власт, постављани су и други виђени 
људи. Ови сенатори и капетани били су не само цивилне вла- 
сти, већ и војни воби. 

Кчез Данило постепено врши деобу власти. Он поставља 
специјалне војне старешине. Али и он и његов нлследник за: 
државају територијалну организацију свих власти. Они ::60- 
јица постепено крше традиције у погледу постављања војних 
и грађанских власти. Старе главаре, од народа изабране, и 
из гдаварскиҳ кућа, постепено су заменили главарима по- 
стављеним од кнеза. Пазили су само да се очува територи- 
јална база власти. У почетку се строго водило рачуна да гла- 
вари буду највибенији људи у племену; доцније најоданији 
кнезу. Оваква патријархална државна организација на пле- 
менским базама трајала је скоро пола века. Сва власт је била 
сконцентрисана у кнежевим рукама. Као помоћни и извршви 
орган кнез је имао Сенат, а овај племенске капетане. Из овог 
Сената који је у почетку био судскаи делом управна власт, 
укодико су сенатори били племенске старешине, развио се Ве- 
лики суд и министарски савет (1879). Народни сабори нису ви- 
ше позивани. Кнез је суверено управљао свим државним посло- 
вима. Овоотступање од традиције изродило је прве сукобе из. 
међу кнеза и неколико виђених главара, који су још били по- 
борници старог наслеђеног схватања да се и народ пита о 
важнијим народним и државним пословима, Сукоб се завр- 
шио емигрирањем ових првака.“ Они су један за другим остав- 


і Кнежеви Петровићи обично су женили виђене племенске гла. 
варе својим одивама. Тако су постајале крвне везе између Петровића 
и виђених породица, што је за оно време било необично важно. 


2 Из ових побуда су емигрирали: Марко Миљанов, Јале Пилетић 
Пеко Павловић, Машо Врбица, Ђоко Пејовић и други. 

љали Црну Гору, правећи места новима, више оданим госпо: 
дару него старим народним традицијама. После њих је емигри: 
рало неколико млађих, нешто школованих, људи. То је први 
протест противу свемоћи кнежеве и његове аутскратске вла- 
давине. = миграција за време Данилово има сасвим другу тен" 
денцију. {на је делом борба за чување традиције, а делом 
династичко прогоњење Али, све до најновијег доба Црно- 
горци су своте незадовољство изражавали једицо емигри- 
рањем. На револуционарне мере уопште нису ни помишљали. 
У оном крају нормално је било борити се и бунити противу 
туђина. Противу својих нису се борили. Склањали су се, и 
тим као да су скидали одговорност са себе. 

После ових првих протеста старијих генерација убрзо 
ће настати много значајнији и много озбиљнији протест мла- 
ђих генерација. Кнез и његови доглавници биди су се ужи- 
вели са устаљеним начином владавине, не старајући се да 
спазе нове доба, нове идеје и њихову речеркугију на психу 
Црногораца. "ли за дуге времена нису запазили да је светом 
дупу: нови +етар и дл је захватио и њихов“ горе, Омнипо- 
тенција уопште омета о.редње дух,ве да ваде своје доба и 
уђу у психол тију нагог. 

Са отварањем школа у Црној Гори се постепено шири 
писменост. Преко ње су постајале доступне идеје новог доба. 
Затим, крајем ХІХ века долазе у Црну Гору неколико школо- 
ваних Срба и писаца. Они су самом својом појавом и својим 
књижевним творевинама, преко писмених људи, вршили ути- 
цај и на масу, поготову на писмене људе. Најзад отпочиње у 
масама кретање Нрногораца у печалбу. Ови сироти печал. 
бари по повратку кући постају проповедници нових идеја и 
нових схватања. У страним културним срединама = 
су да су оне не само богатије, него и боље организоване, 
боље се њима управља, и да народи у тим земљама утичу на 
своју управу. Упоређујући ове народе, нарочито Англосак- 
сонце, меѓу које су крајем ХІХ века махом одлазили, увидели 








1 Млађи емигранти су: Томо Ораовац, Максим Бацковић, Саво 
Ивановић, ађутант кнежев, Исаило Томић, новинар, Лазар Божовић, 
учитељ н други. 

2 Из овог доба је емиграција Петровића, Ђорђија и Пера, браће 
владике песника; сердара Мила Мартиновића, сенатора Радоњића, вој- 
воде Анта Даковића и других. 

су колико су они на дому заостали. Англосаксонци су сво јом 
локалном самоуправом и парламентарном владавином вршили 
на њих огроман утицај. Прво што су разабрали било је, да 
су њихови аутократи сасвим обични људи и поврх тога не: 
зналице, иначе земља не би била онако назадна. 

Почетком ХХ века долази у Црну Гору неколико људи, 
који су редовно завршили више школовање у Европи или у 
србији. Ови млади људи, по сили прилика, постају чвор око 
којега се окреће црногорска опозициона мисао. Они су, делом 
и противу своје воље, постајали не само поборници нових 
идеја, него и непријатељи старих. 

Утицајем ових фактора добар део црногорске масе увиђа 
да домаћи диктатори нису крупне личности. Кнез Никола, 
који је некада умео задобити љубав и поштовање масе, од- 
једном постаје обичан смртни човек. Скида се са престола 
идода и седа на обичну столицу. Дискутује се о његовим по- 
ступцима и уочавају мане његове управе. Одатле до уверења 
да диктатура мадих људи служи њима лично, није далеко. 
А то фатално води закључку да диктатуре не могу дати добре 
резултате. Масе су већ после 1900 постале зреле да траже нов 
поредак. О реформама се већ уведико говорило. Са појмом 
реформе сваки је везивао оно, што му се чинило корисним за 
државу. У сваком случају, ишло се даље од обичне реформе 
администрације. Не бих рекао да још онда није било форми- 
рано опште уверење, да би школовани људи мното боље во- 
дили државне послове, него кнез и његови безмало полупи- 


мени помоћници, 


Неподударност између општих схватања већине народа 
и кнеза са његовим главарима, била је очигдедна. Он је на- 
слућивао, али је није разумео. Још је мислио да су Црно 
горци већином његовог схватања. Они старији, који нису из- 
лазили из земље, добрим делом су делили његове погледе. 
Веровали су, да је за Црну Гору још најбољи облик управе 
патронатока кнежева диктатура (нешто на форму диктатуре, 
о којој говори Аристотел на четири века пре хришћанске 
ере). Она се састоји у овоме: кнез је извор и утока власти, 
Од њега потиче све, он је изнад закона које суверено укида 
или даје. Он поставља власти које су дужне да га безусловно 
слушају. Чиновници остају на местима где су, све док он 

хоће. Једина контрола власти били су јавни пријеми и 
жалбе директно њему упућене. Његова патронатска дикта- 
тура није допуштала никакав разговор или дискусију у пи- 
тањима опште државне политике, нити је уопште било форума 
за то. Она се само није мешала у домен личне слободе, ни 
мењала дубоко уврежену територијалну базу војних и управ- 
них власти. Црногорац се осећао потпуно слободан човек. 
Допуштено му је било да мисли и говори о свему, само није 
омео дискутовати о свемоћи кнежевој. Отуда је овакав поре- 
дак могао тако дуго живети у Црној Гори. Да је ударено по 
личности или по личним слободама или територијалним ба- 
зама власти, као што је ударено по подитичким слободама, 
сукоби и крах настали би много раније. Овако, неспутана 
лична слобода и у моменту разлаза два схватања, задржала 
је старе Црногорце уз кнеза, док су млађи прешли на другу 
страну шанца.“ | 

Од овог првог великог и дубоког сукоба у схватању Цр- 
ногораца почиње нова ера у животу ових горштака и њихове 
државе. Отада настаје лагани преокрет у психологији масе. 
Он се изводи скоро нечујно, постепено, да га нису довољно 
запазили ни кнез, ни његови људи, а најмање његови главари. 
Онда кад су га запазили, као сви који закасне, начинили су 
грубе погрешке. 

Кнез Никола није схватио да су све установе плод при- 
лика под којима <у постале, и онда кад се прилике измене да 
се морају изменити и установе. Не измене ли се на време, оне 


1 Кнез је на пријемима публике говорно Црногорцима да оти, који 
не би хтели доћи да му се жале на одлуке главарске које вреде један 
грош, не вреде ни грош! | 

2 Израз »стари« и »млади« не узима се временски и апсолутно. 
Било је по годинама старих људи, који су пристали уз младе и обр- 
нуто. Најцрњу реакцију углавном је вршило неколико млаћих људи, 
који су били пришли старима и ушанчили се иза старих схватања, док 
су уз нова схватања и младе људе пристале неколике старе црногорске 
војводе: Сочица, Церовић, Вуковић, Шако Петровић, Ђуро Петро- 
вић итд. 

фатално постају излишне и морају пропасти. Институција 
његове патронатске диктатуре постала је у времену кад је 
одговарала менталном нивоу Црногораца. Током времена 
Црногорци су осетили да је за њих дотадашњи начин вла- 
давине неподесан. Он им се током дугог времена приказао 
као несавршена организација, која за народ није ништа оз- 
биљно учинида. Њихови услови живота остали су исто тако 
тешки и неподношљиви, какви су били вековима, — а адми- 
нистрација незналачка и неспособна. За недирнуту личну сло- 
боду, узета им је по литичка слобода. Увидели су, да само не- 

просвећени и властољубиви људи сматрају да су штетне по: 
литичке слободе. Цивилизовани људи допуштају слободу дру- 
гима, ограничавајући своју сопствену. Најзад, зашто би се 
плашио дискусије о јавним и општим пословима онај, који се 
осећа супериорним 2 

Крајем ХІХ и почетком ХХ века политичке слободе Ни- 
колине значиле су слободу за једнога, део за оне којима је 
допусти, и бесправље за све друге. Државна политика и др- 
жавна управа биле су његова домена, у коју се није смео ме- 
шати нико осим колико и како он допусти. У души народној 
ово схватање је доживело потпуни слом. Чак и стари људи 
увиђали су да је дошао крај старог схватања, да се мора ипак 
почети са нечим новим. Идеје демократије, допрле до црно- 
горских гора, присилиле су бистру црногорску главу да раз- 
мишља како се може изменити окамењени и преживеди си- 
стем њихове управе. То је значило потпун слом старог схва- 
тања. 

Да іе кнез Никола запазио овај појав кад се збио, поли- 
тичка историја Црне Горе другојаче би изгледала, Прногорци 
су били већ толико духовно измењени, да су Могли 
примити нов поредак. У том времену кнез је, са најстаријима, 
остао у идејама из доба тројецарског савеза. Остао је усам- 
љен, са искрзаним ауторитетом, патријархалном и незналач- 
ком администрацијом. То је изазвало трвења и сукобе, учи- 
нило је да се непаметно ликвидира једно доба, које је кори- 
стило Црној Гори. Користидо стога, што је немирне горштаке 
провело из неке врсте савеза племена и увело их у државу, 
и што је за доста дуги период времена вршило културну ми- 

сију. Овај период је оставио Црногорцима писане законе, ор: 
ганизоване основне школе, школе са средњом наставом, ор- 
ганизован државни суд, проведену милициску војну органи- 
зацију и стављену потпуно у службу држави, побољшана и 
делом израђена саобраћајна средства, и почетке развитка тр- 
говине и заната. Али овај посао једаред проведен, остао је тамо 
где је завршен. Није било способности да се развитак стално 
ваставља, да се иде за добом и потребама народним. Стога 
је и дотужио народу, да му доцније није признавао ни оно 
што је уистини добро урађено. Крај старог схватања завр- 
шен је са горчином, са нечим опорим, што ни најмање није 
обећавало добри и мирни развитак догађаја. 

· Гипкост и еластичност једног државника могла је уште- 
дети Црној Гори многе тешке дане који су овако неминовно 
наишли, и енергију ових горштака упутити кориснијим прав 
цем. Нажалост, таквога није било, 

Људи су направили гигантски напредак на пољу матери- 
јалне културе. Савладали су простор и време. Изумели су 
средства којима се издижу изнад свих предака, и стварају 
погодности живота које се до скора нису могле ни замислити. 
Човек ХХ века је развио свој разум и своју науку, и оба ста- 
вио у службу општег напретка човечанства. С развијеном нау- 
ком победио је природу, а примењујући научне изуме ство- 
рио је погодније услове за живот који су допринели умном 
развићу и уздигнућу моралног достојанства човека. Чега год 
се латио на пољу материјалне културе пошло му је за руком. 
Нажалост, чак и оно што му није требало! Например 
користећи своју умну снагу за проналаске који олакша- 


1 Дугогодишњи црногорски министар правде, даровити и учени 
правник, Валтазар Богишић, нзрадио је Имовински законик« (1888); 
»Законик о ванбрачној дјещиє (1892), по духу од најмодернијих у Ев: 
ропи оног дода; његов заменик, др. Лујо Војиновић, донео је: »Закон 
с јавним продајама непокретности« (1900) и >Закон о истражном за- 
твору« (1900). Они обојица, поред ових закона, донели су многобројне 
министарске наредбе са законском силом, које су регулисале и органы: 
зовале црногорско судство. 

вају људски живот, савлађујући често негостољубиву приро- 
ду, пронашао је и средства за уништење људи. Тако, општи 
напредак прате као тамна сенка убилачки изуми за што лакше 
усмрћавање. То је ваљда највећи парадокс душе људске. Ко- 
лико се човек развија у добру, толико се развија и у злу. Оп- 
шта просвећеност није ни најмање савладала ниже инстинкте. 
Отуда деправација карактера и делом устук у моралном по- 
гледу. Сваки степен цивилизације доноси н одговарајуће 
преступе и злочине. Човек је у односу на себи равне и на 
друштво, врло мало коракнуо напред. Његов напредак је 
много већи у односу на природу и на мртва добра природе. 

По свему изгледа, да је човек најмање одмакао у вештини 
управљања себи равнима. Он ванредно управља машином, 
авионом, рудником, фабриком, паробродом, радњом ма како 
разграната била, најзад и домаћим животињама. Но ни у ком 
случају не може се рећи да и приближно добро управља со- 
бом и сличнима себи, Још и данас људи један другог стежу 
за гушу да не. изговоре оно што им не годи. Још и данас један 
другом мећу челични обруч око главе и оловну плочу на 
теме, да не би изрекли мисао, која оспорава гостюдарство 
оних који владају! 

Платон и Аристотело, ма колико велики мислиоци били, 
веровали су да се људско друштво не може одржати без ро- 
бова. Ни на крај памети им није било, да је роб човек, да је 
и по физичкој и по психичкој структури раван Господару, и 
уколико међу њима постоје разлике, да су оне плод живот- 
вих услова, а никако конституционалне. Стога су оба ова 
стара мислиоца дала ванредне форме управљања, али само 
за слободне људе. Према робу препоручују само боље посту- 
пање, бар као са сваком домаћом животињом. Од њих до да- 
нас било је много мислилаца и много угледних људи, који су 
проповедали поделу људи на политичке робове и слободне 
људе. Робу се вековима нису признавале духовне особине го- 
сподара. Најзад, деветнаести век је разбио вековну заблуду, 
ослободио је човека, изједначио је људе и народе. | 

Нажалост, старе предрасуде су много дубље укорењене 
него што се то мисли. Теориско ослобођење и изједначавање 
човека као да је кратко трајало. Наново се јављају покрети 
који проповедају духовну неједнакост и политичко ропство | 
људи. Старе теорије оживеле су у новој опреми. Властољубље 

и тежња за неограниченом влашћу фатално води култу во- 
дећих личности и ропству. грађана. Па и код нас, у једној се- 
љачкој и полупримитивној средини, где су сви људи били 
једнаки и сви подједнако слободни, властољубље је одвело 
обесправљењу слободних људи и култу личности. Мислим, 
од старих грчких држава-вароши горе деправације није се 
видело! Од људи једнаких, једнако слободних и једнако ку: 
ражних, воћство је створило људе који моту све и имају све, 
и друге којима се одриче способност да мисле и већају о оп- 
штим пословима! | 

Црногорска слободна | управа била је организована на 
воћству паметнијих и одважнијих, на чојству и јунаштву, на 
једној врсти духовне аристократије у једној сасвим демо- 
кратској средини. Као таква носила је клицу болести, која је 
временом задавила оно демократско, и изметнула се у тира- 
нију једне фамилије. Племенске старешине народ је бирао на 
својим скуповима. Бирао је оне које је сматрао најбољима 
и из најбољих породица. Једаред изабрани остајали су стал- 
ни не само као личности, већ је главарство остајало у поро- 
дици ако је била достојна да га одржи. Привикавајући се да 
имају главаре из најбољих породица уврежили су традицију 
· наследства за вође. Одатле, са нешто вештине, и нешто стране 
помоћи, није претешко било доћи до господарства једне по- 
родице. Ово господарство, једаред устаљено, изметнуло се у 
апсолутну монархију. Први почеци свакако су били добри, 
иначе би се пракса прекинула, изменила. Навика је чудна 
ствар. После добре, трпела се и рђава. Николина диктатура 
изметнула се најзад у владавину која у првом реду себи слу- 
жи. Тек кад је дошла дотле, морално је спремљен терен за 
промену. Скоро четрдесет и пет година апсолутне владавине 
био је исувише дуг период да се не би уочиле очајне праз- 
нине владавинског система. Уочили су их и Црногорци, ма ко- 
лико за све то време били одани своме вођи. 

Прво што је уочила бистра црногорска глава, у погледу 
начина управе, било је да добра управа не бежи од критике. 
Старе црногорске саборе ликвидирао је кнез Никола. Послед- 
њи су се састали у почетку његове владавине (1869), да се 

више никад не састану." Тек 1905 Црногорци су поново ПО- 
звани да већају о општим, заједничким пословима! 

Место да сазива саборе кнез је реорганизовао Сенат 
(1871)3 У њему су још били претставници скоро свих старих 
нахија и нових племена црногорских, Како би главари прет- 
стављали племена и на скупштинама, то је народ ову перма- 
нентну институцију примио без роптања. Сенатори су били 
дуго времена највећи суд у земљи. Ови скоро неписмени али 
угледни људи били су драгоцени саветници и помоћници 
кнежеви, нарочито у првим годинама његове владавине. Као 
људи из народа знали су да дају савете и препоруче одлуке, 
које се не би косиле са општим расположењем и интересом 
масе, 

Али ни ова институција од најугледнијих првака, наро- 
чито у прво време, није могла заменити народне саборе. На- 
родни захтеви и народне жеље нису се више чуле као раније. 
Народне потребе и народне захтеве преносили су сенатори и 
други главари. Ма колико они били савесни људи, ипак нису 
могли заменити јавне скупове и пренети оно, што би се на 
њима чуло. Тако се власт постепено одмицала од народа. 
Овај се процес све више изводио, уколико је Николина вла- 
давина дуже трајала. А нарочито од оног доба, кад је почео 
суверено постављати главаре по племенима и нахијама. Ови 
нови главари били су далеко више везани за шефа, него за 
народ. Стога су најчешће доносили извештаје, који су могли 
годити. Овај ред ствари најзад је морао одвести у сукобе, 
чим нису проведене реформе које је поставило ново доба. 

Човек почетком ХХ века више није био онај из краја ХІХ 
века. Тим пре што су Црногорци већ ишли у масама ради за- 
раде у прекоморске земље, а нарочито у Сједињене Државе 
Америке. У контакту са већом културом и бољом управом у 
овој великој демократској републици, разумели су да је њи- 
хова управа не само патријархална, већ и незналачка. Осе- 
тили су да су исувише заостали иза културног света. На њих 


:· На овом сабору одређена је кнезу цивилна листа и аодељена кне- 
жева благајна од државне, | 
* Смањен је број сенатора и место старих постављени су млађи 
људи, и са мање ауторитета у народу. За претседника овога Сената 
постављен је Божо Петровић, још врло млад човек и тек дошао из. 
школе, коју није био ни завршио. 

су нарочито утицали слободни скупови и дискусије о полн- 
тичким и социјалним проблемима. Дивили су се тамошњем 60- 
гатству као и бољем животу. Пишући својима на дому нај- 
пре су будили њихову пажњу, а по повратку личним утица- 
јем на околину, нарочито на сеоску омладину, сасвим су ра- 
зоравали стару идеологију и са њом стари поредак. Приче о 
добром животу и великим политичким слободама, будиле су у 
машти ових горштака нове тежње, а својој држави наметали 
су нове дужности. Сасвим лагано и сасвим сигурно сазрела је 
идеја о реформама и жеља за народним скупштинама." 

У ово доба пада и долазак неколико школованих Црно- 
гораца. Сама њихова појава деловала је на машту и тежње 
нових генерација. Отпочело се отвореније говорити о учма- 
дости старих институција и шапутати о злоупотребама вла: 
сти, Народ који је тешко живео лако је примао да <у неспо- 
собност и злоупотребе главара узрок свему злу. Како је кнез 
суверено постављао главаре и штитио их, то је страдао и ње- · 
гов углед. Пажљивом оку није смело измаћи, да је углед и 
престиж патријархалног самодржавља на измаку. Дужност је 
била саобразити се новом добу и новим тежњама. Стари Цр- 
ногорци и кнез нису још увиђали да се морају извести ре- 
форме, иначе је предреволуционарна психоза неминовна. 
Идеје западне демократије и западне цивилизације већ су 
биле увелико зашле и у црногорска брда. Ушле су на капи- 
рик, ако не на главна врата. Али су ипак ушле, Постепени 
али сигурни преокрет у психи народној био је извршен. Кнез 
је овај преокрет запазио тек кад је већ био завршен. Да га 
је уочио на време, могао је себи и својој земљи уштедети 
многе непријатности. Требало је на време предвидети, да би 
се уштеделе борбе и са њиме осећање да је мање дато него 
што је требало, Раздобље два света и два века нису схватили 
ви кнез, ни његова околина. Тако се десило, да су тежње Цр- 
ногораца отишле даље, него што је кнез мислио, — и да Цр- 


1 Нема сумње да је извесним делом ва схватање Црногораца ути- 
цала и стара емиграција Сукцесивно емигрирање прво старих виђе- 
них ратинка, доцније н људи са нешто школе, озловољило је читаве 
породице н читаве крајеве. И ма колико се ова емиграција објашња“ 
Вала личним мотивима и личним незадовољством, објашњавана је и 
на други начин и другим разлознма. Ова друга објашњења вису ни 
најмање ишла у прилог кнезу и његову режиму. 

ноторци нису били задовољни оним што им је дао. Он им 
је дао реформе администрације, кад је већ била зрела мисао 
о претставничком систему и политичким слободама. Учаурен 
у омнипотенцију, особито због пријатељства са руским дво- 
ром и због руске помоћи, —- није се старао да схвати да је 
време попуштати народном расположењу да би се избегла 
борба и неминовна понижења његова или народна. 

Никола је запазио да се европски човек носи идејом ре- 
форме целокупног друштва. Развитак индустрије наметнуо је 
нове проблеме. Отпочела се осећати и пресија широких рад- 
ничких маса на законодавство европских земаља. Све више 
се тражило. да држава социјализира функције, и да се укине 
цензус за бирачко право. Тежило се пуној политичкој равно- 
правности, и назирале се тежње за економском једнакошћу. 
И једном и другом, а нарочито другом, упорно су тежиле 
огромне агломерације радног народа. Николином оку нису 
умакле ове тежње европског човека. Он их је запазио, али их 
није довољно разумео, нарочито није схватио њихов зама- 
шај, Ни у ком случају није мислио да ће наћи одјека у ње- 
говој Црној Гори. Схватио је свега толико, да се ни у њего: 
вој земљи не може више остати при патријархалној аутокра- 
тији. Али ако није осетио колико су ове велике западне идеје 
дубоко зашле у дух Прногораца, ипак је осетио да су до- 
прле до њих. Природно је, да су оне у црногорским брдима 
узеле нешто другојачију форму. Далеко од тога да се у Црној 
Гори крајем ХІХ века тежило економској једнакости. Она 
је углавном тамо постојада. Већег богатства, осим кнежевог, 
у земљи није било, Није се тежило ни широко схваћеној по- 
литичкој једнакости, јер се сваки Црногорац осећао једнак 
оном друтом. Али, тежило се реформама и контроли државне 
машине, која је била сасвим застарела. Западне идеје о соци- 
јализацији функција државе у Црној Гори су се изметнуде у 
захтев да држава узме усвоје руке привредни живот земље, 
да се постара да га унапреди и омогући живот и рад на дому. 
Захтеви у основи врло скромни, али ипак за црногорску др- 
жаву немогући. Скромни стога, што се још није тежило на- 

родној власти, а тешки што је људски материјал за једну 
планску и паметно организовану привреду био врло скроман, 
као што су и средства била више него скромна. 

После мирно преспавањих неколико деценија кнез је мо- 
·гао решити питање паметније него што је то учинио. Могао 
је препустити народу контролу државне управе, припреми- 
вши претходно нешто школованих људи, који би помогли и 
њега и народ. Ово друго није учинио, оно прво није хтео. 
У својој омнилотенцији гледао је ва Црногорце с висока и 
као да се у својој дугој владавини старао да их се што мање 
школује. По свој придици је мислио да му виша интелиген- 
ција може пре сметати него помоћи, и да је довољно да он 
сам мнсли о држави и народу. Стога је, кад су настали мо- 
менти за промене, закаснио. Место да почетком ХХ века из- 
веде корените реформе и препусти народу контролу државне 
управе, уставио се на реформи администрације. Па и то је 
извео више на захтев царске Русије, која је тражила реформу 
администрације, иначе је претила обуставом субсидије. Ре- 
форму администрације требало је да је извео много раније. 
Међутим, он је почиње онда кад се већ тражило много више. 
У духу Црногораца била је оживела идеја о старим саборима 
и формирала се далека свест о претставничком систему. 

Неподударност између намера кнежевих и тежњи шко- 
лованих људи и маса, припремала је сукобе који ће се доц- 
није видети. Свака и најбоља акција добра је ако је из време 
учињена. Да је кнез провео реформу судства и администра- 
ције нешто раније можда да би постигао задовољавајуће ре- 
зултате. Овако је закаснио и постигао је мали политички ефе- 
кат, Рекло би се да се целом његовом реформном акцијом није 
задовољило много људи. Стари су били незадовојени, јер су 
реформе добрим делом погађале њихове интересе; млади што 
су више очекивали, а мање добили. Спор се окретао МНОГО. 
више око политичког, нето административног. Кнез то није 
увиђао, а око себе није имао људе са већом спремом и држав. 
ничким способностима, који би га правилније саветовали. 

Реформе су обухватиле судство, финансије, војску и 
унутрашњу управу. Да би извео судске реформе, кнез је по- 
звао на Цетиње далматинске Србе, прво Луја Војиновића, 4 
овај Луја Бакотића и С. Кнежевића (првога 1899). Њима је 

поверио овај посао. Ови стручни људи срели су се са пробле- 
мима које није било лако решити. Реформу законодавства 
још и није тешко било провести. Професор Богишић, Цавта- 
ћанин, израдио је био »Имовински законик за књажевину 
Црну Гору«. Овај учени и даровити правник израдио је на 
базама обичајног права један законик, који чини част његовом 
творцу. Законик је обнародован и уведен у живот 1888 годи- 
не. Али, од доброг закона до правилне и добре примене далеко 
је отстојање. У земљи није било школованих и стручних љу- 
дн, који би умели применити законе. Судије су били стари, 
једва писмени, главари. Стога је и по доношењу законика су- 
ђено по савести и по обичајима. Ако је судија био савестан 
човек, још је правда. изрицана. Полуписмени капетани и су- 
дије овај фини инструменат нису умели применити, и поред 
врло бројних министарских наредаба са законском снагом, 
које су објашњаваде и упућивале ове неуке судије у примени 
овог и других закона. 

Војиновић, Бакотић и Кнежевић требали су да уреде суд- 
ство, и са ондашњим оскудним правним људским материја- 
лом обезбеде бољу примену закона. Не би се могло рећи да ` 
вису постигли можда и неочекиване резултате. Извели су ре: 
форму судства, која се задржала све до пада црногорске др- 
жаве. Донет је »Основни закон о судској власти«, >Закон о 
устројству судова« (1902), »Закон о грађанској судској над- 
лежности«, и »Закон о кривичној судској надлежности«. 
Увели су две судске инстанце, Капетански суд је за- 
држан као примирителни, Организован је Окружни суд као 
првостепени. Велики суд је остао као Апелациони и Касациони 
суд. Изрицање правде било је бесплатно, Адвоката још није 
било. После ових реформи кнез није више долазио да прет- 
седава Великом суду, како је то раније у доколици чинио. 
Уведен је писмени поступак код свих судова, Неколико свр- 
шених правника добро је дошло да се поставе било као прет- 
седници окружних судова, било као великосудије. Примена 
закона је несумњиво боље ишла. Поступак је такође био не- 
што измењен. Судски рад је био јаван. БАН су сами 
пледирали своје процесе. 

Не би се могло рећи да ку Црногорци биди незадовољни 
новим редом ствари у правосуђу. Напримену закона најмање 

се жалило. Судије још нису имали сталности. Кнез их је, на 
предлог министра правде, постављао, премештао или отпу- 
штао. Па ипак суд је још био најбоља институција у земљи. 
Добрим делом и због опште развијеног осећања правичности 
људи овога краја. Судска реформа је, по свему изгледа, нај- 
боље успела. Она је, поред свих недостатака, и због неструч- 
ности особља, дала понајбоље резултате, На реформи право- 
суђа од домаћих људи највише је радио млади и даровити 
правник Милош Шаулић. Он је после одласка Војиновићевог 
наставио његов посао, прво као »управитељ« Министарства 
правде, затим као врщилац дужности министра. 

Финансиске реформе изведене су на руску иницијативу. 
Царска влада је давала кнезу субсидију за одржање војске и 
вешто за просвету. Током времена до Петрограда су допирали 
гласови да се са овим средствима врло рђаво рукује, чак да 
се не троше на сврхе за које су намењена. Поред тога, кнез 
је стално тражио повећање субсидије, а каткад зајмове. Нај- 
зад се руска влада решила да преко свог експерта прегледа 
црногорске финансије и донесе одлуку о даљој помоћи. Тако 
се 1900 обрео на Цетињу руски изасланик Милер. Он је на 
шао да је црногорски начин финансирања као ни у једној 
европској земљи. Државно рачуноводство није постојало. У 
Министарству финансија били су неки тевтери у које су бе 
лежени приходи и расходи. На крају тевтера се једва могао 
извести салдо и видети колико се примило, а колико издало. 
Државног буџета и финансиског закона у европском значењу 
речи уопште није било. Кнез је био врховни наредбодавац и 
његове одлуке или налоге за исплату министар је само реа- 
лизовао. У одлукама није био ограничен никаквим законом 
или каквим прописом. То је било неко средњевековно финан- 
сирање, које није делило државну од кнежеве благајне. Кон- 
троле над расходима није било. Кнез је каткад преко повер- 
љивих људи вршио неке прегледе државних расхода, истина, 
врло ретко. Какво је ово финансирање било види се по томе, 
што је први буџет израђен тек 1901, а објављен тек 1907. За- 
кон о Главној контроли донет је тек 1901. Са државним при: 
ходима кнез је располагао како је хтео, савест му је била је- 
дина бремза, као што је стварно он био и једини контролор. 

Онда кад су недостајала редовна средства, обично се 
обраћало Русији или Аустрији за помоћ, каткад с молбом за 

зајмове. Ови зајмови су, у овом периоду, износили за Црну 
Гору осетно задужење. Они су прављени по правилу да по- 
крију буџетске дефиците, који су од 1880 па до 1902 били 
скоро латентни. Дефицити су проистицали највећим делом 
као последица рата 1876—1879, због трошкова око оружања 
и потреба двора, Према томе, највећи део њихов утрошен је 
на непродуктивне сврхе, Са њима нису осетно побољшане 
комуникације, нити су подитнути економски извори земље. 
· Народна привреда је остала каква је била, 

Са оваквим финансирањем и финансиском политиком мо- 
рало се престати. Финансиска администрација мења се после 
1901. Уводи се књиговодство које се приближава европском. 
Делом се мења и пореско законодавство (1903). Капетани и 
даље остају као једина пореска власт. Мења се и царинска 
тарифа. У царинску службу прима се неколико млађих људи 
и са нешто школе. Што је најглавније установљава се Главна 
контрола и израђују државни буџети. За извршење буџета 
прави се одговорним влада; кнез није више директни наред- 
бодавац, нити је извршење буџета зависило од њега. Истина, 
његов утицај на владе био је тако велики, да се не би смело 
рећи да је државно финансирање ишчупано из његових ру- 
ку. Али, земљи је дат буџет и његово извршење пренето на 
владу, а за правилно извршење буџета установљена је Главна 
контрола, као највећи рачунски суд. Њој је стављено у дуж- 
вост да бди над владиним финансирањем. За све државне из: 
датке контрола је морала дати своју визу. За првог претсед- 
ника Главне контроле постављен је Лазар Мијушковић, доц- 
нији први претседник владе у уставној ери. Године 1903 уво- 
ди се и монопол дувана. Он се увео углавном из фискалних 
разлога: Државни приходи морали су се повећати пошто 
по то. 

Све ове законске и друге мере у области финансиске по- 
литике изазвале су доста добру импресију, осим монопола 





1 Монопол је уступљен Италијанима, Италијанско друштво је 
Уговором било обавезно да ад прихода унутрашње продаје да држави 
80 од сто, а од зараде од продаје у иностранству 20 од сто. Централа 
друштва је била у Италији. Сматра се да је уговор био штетан за 
државне интересе, и да није у довољној мери заштитио произвођача. 
Монополско друштво је дало зајам од 1 милнон франака црногорској 
држави. 

дувана. Монополи, где год се уведу, од народа се приме врло 
рђаво. За моменат је учињен крај оном злогуком шапутању 
о новчаним злоупотребама и малверзацијама са државним 
новцем и страним помоћима. Веровало се, да су неповратно 
прошла времена кад се могло трошити колико се хтело и како 
се хтело. Мислимо да је за овај моменат учињена грешка што 
државни буџет није публикован, и што нису после прве го- 
дине редовног буџетирања објављени завршни рачуни. На 
Цетињу се још није могло схватити да се тајанственост у ра- 
чунима интерпретира много горе, него и врло тешке чиње- 
нице јавно публиковане. 


У овом добу изведена је и реформа унутрашње управе 
(1903). Наместо ранијих началстава, која оу поред управне 
службе вршила и судске послове, установљене су обласне 
управе, Њихов делокруг рада био је чисто управни и поли- 
циски. Отпочео је и нешто живљи рад на изради комуника: 
ција и побољшању пољске привреде. Тако је установљена 
обавеза рада. Рад <е могао заменити новцем. И рад и новац 
трошени су на израду нових путова и побољшање старих. У 
периоду од 1901 до 1907 израђен је приличан број путова у 
Црној Гори. Тада је образовано и привредно одељење при 
Министарству унутрашњих дела. Ово одељење је набавило 
нешто бољег семена, неколико приплодних грла, и нешто 
расне живине, Рађено је и на подизању воћарства. Отворена 
је била и једна средња пољопривредна школа у Подгорици. 
Сви ови напори нису донели ни приближне резултате који 
су се очекивали. Узрок је делом у заосталости црногорског 
привредника, делом у недостатку средстава, делом у неструч- 
ности особља које је требало да проведе и помогне ове ре- 
форме, а делом у несрећним политичким приликама које су 
се ускоро појавиле и апоорбовале целокупну пажњу државне 
управе и самог народа. 

Неколико школованих људи који су се онда бавили на 
Цетињу, а на чијем је челу био Милош Шаулић, били су уве- 
рени да су овим реформама ипак постигли знатне успехе. Др- 
жали су да је први корак у ограничавању самодржавља учи: 
њен. Испод директног утицаја кнежевог ишчупано је судство, 
а затим финансије. На реду су биле политичке слободе, о ко: 
јима се већ доста гласно говорило и на Цетињу и у унутра- 

ПНЕ НННП. нади А НВМНРНРКЕ ИЕНШИРЕЕЕЧИННШЕ 
шњости земље. Тако је почетак ХХ столећа, по мишљењу он- 
дашњих школованих људи, обећавао прилично миран и нор- 
малан развој прилика, и реформе управно политичке које 5и 
аутократски режим кнежев замениле другим, бољим. 

Паралелно са реформама грађанске управе извођене су и 
војне реформе. Крајње је време било да се војска модерни- 
зује, како би могла одговорити потребама новога доба. Стари 
систем милиције и нешколованих официра био је потпуно 
преживео. Војска слабо обучена, рђаво оружана, без модерне 
техничке спреме и доброг командног елемента, поред ван 
редне куражи и пожртвованости војничког елемента, није 
пружала никакву гаранцију за будућност. Да би се подигао 
ниво командног елемента, нешто раније су слати младићи из 
виђенијих кућа на војно школовање у иностранство. Кад су 
се ови младићи повратили основана је на Цетињу прва под 
официрска школа (1895). Одржана су свега четири курса: 
1895, 1898, 1902 и 1905. Артиљериска подофицирска школа 
имала је свега три курса: 1896, 1903 и 19605. Први батаљон 
пешадије обучава се 1896, а прва батерија 1897. 

Од 1903 знатно се повећава руска субсидија за војну 
спрему Црне Горе. Руски војни изасланик, генерал Потапов, 
постаје инструктор црногорске војске, Године 1910 оснива се 
и прва официрска школа на Цетињу. Питомци подофицирских 
школа први су школовани официри из домаћих школа. Пи- 
томци официрске школе нису произведени пре балканског 
рата. 

Од раније је било неколико официра који су свршили 
ниже војне школе у Русији, Италији (двојица и вишу војну 
школу у Италији), Турској, Бугарској. Тада су била на Це- 
тињу и два србијанска официра? Ови официри су били на- 
ставници у подофицирским и официрској школи. Јасно је, 
да ова мала екипа није могла дати неке нарочите резултате. 
Прво, највећим делом ни они сами нису имали неко веће војно 
образовање; друго, они нису имали јединство погледа. Сваки 
је од њих давао преимућство ратној школи земље у којој је 
учио. Настава није била хомогена, нити је била на висини 





1 Свега по један официр је био из аустриске и француске школе. 


2 Од Србијанаца су били: капетан Јанковић и поручник Ј. Не- 
њадовић, 

ратне вештине новог доба. То су Црногорци осетили у првим 
сукобима са непријатељима, Па ипак је учињен напредак од 
онога што је раније било. Да су обуке пешадије и артиљерије 
стално врадене знатно би се учинило за дисциплину и обуку 
војника. Нажалост, ови батаљони и батерије — школе, често 
су прекидане и војници нису довољно увежбани. Ови су се 
прекиди дешавали добрим делом и стога, што су средства 
одређена на ове цељи, трошена на друго, а поглавито на ору- 
жање и дворске потребе. Тако се десило, да војне реформе 
нису биле на висини модерног рата. Црногорска војска је и 
даље остала милициска, слабо дисциплинована, рђаво технич- 
ки опремљена и са командним елементом недораслим за мо- 
дерни рат. Оно што је чинило снагу ове војске, било је као 
и раније: патриотизам и херојство војника и официра. Човек 
је истина оно централно у сваком послу, а поготову у војсци. 
Техничким средствима не освајају се земље и градови. Ипак 
пешак мора да их прими! Човек рукује машином и он треба. 
да победи и освоји територије. Али, ни сама кураж и патрио- 
тизам нису довољни да би се извојевала победа у модерном 
рату. Треба комбиновати храброст и техничка средства у ви- 
сини опреме евентуалног непријатеља. Црногорска је војска 
у погледу опреме остала иза сваке војске у Европи. Овај не- 
достатак је скупо платила у сва три рата. 

Реформни покрет судства и администрације повукао је и 
реформу школе, нарочито средњешколску наставу. У то вре- 
ме долази на Цетиње као инструктор чувени просветни и на- 
ционални радник Лука Зоре, Србин Дубровчанин. За његово 
време дошло је јощ неколико Далматинаца и Херцеговаца. 
Нема сумње да је њихов рад, уз напоре домаћих људи, поди- 
гао ниво наставе и помогао општем културном подизању Це- 
тиња. Настављен је просветно-културни рад ранијих година, 
делом прекинут одласком оно неколико виђених људи и књи- _ 
жевника који су били дошли у Црну Гору осамдесетих и де- | 
ведесетих година. | | 

Реформна акција је у неку руку наставак културно про- · 
светног кнежевог покушаја осамдесетих и деведесетих година 
прошлога века. Оних година он је био окупио неколико ви- 
ђених књижевних радника и писаца из разних крајева срп- 
ства. Тако су, било сукцесивно било једновремено, дошли 
били. на Цетиње: Матавуљ, Лаза Костић, Само Поповић, Јо- 

ван Павловић, Јован Сундечић, Лазар Томановић, С. Чуту- 
рило и друти. Из ове периоде остало је некољико ревија, 
неколико литерарних списа, који обележавају цветну лите- 
рарну периоду Црне Горе. Ови људи су се убрзо разочарали 
и један по један напуштали Црну Гору. Са њима је престао 
озбиљнији литерарни рад и цео овај замах. Да се проду- 
жило отпочетим темпом, нема сумње да би се лакше и брже 
створио прелаз из патријархалног у модерно доба. Овај 
рад је био кнезу подигао престиж међу Србима, и Цетињу 
као трећем културном центру (после Београда и Новог 
Сада). Како изгледа, ови људи су постали тешки кне- 
зу, као и он њима, и зато су га напуштали. Колико се зна, 
он за њима није много зажалио, На Цетињу су остали само 
Симо Поповић и Лазар Томановић. Овај последњи је остао 
до краја и позајмио своје име најгорем режиму, који је икада 
имала Црна Гора. 

Као што је бедно завршио овај културни замах ширих 
размера, а поготову већих планова, и изметнуо се на крају у 
серију дворских историописаца, химнопеваца и безначајних 
литерарних почетака, — тако је делом омануо и цео реформ- 
ни покрет. Или он бар није дао резултате које је требало да 
да. Никола је био исувише осетљив на своју личност. Же- 
лео је да се види свуда и у сваком послу. Није дао да се мећу 
међе његовом активитету. Реформе су имплицитно наређи“ 
вале ограничење апсолутне власти. Он то није трпео. Хтео 
је да свуда утисне своју личност. А то је слабило снагу ре- 
форми, изазивало трења и добрим делом неповерење у ње- 
гове намере. Поред тога, десио се у Србији 29 мај 1903, дога- 
ђај од неизмерних последица не само за Србију, већ и за сав 
српски народ и словенство. Спор Србијанаца са династијом 
Обреновића око демократије и спољно политичке оријента“ 
ције, завршен је официрском завером. Династија је униште- 








1 Понајдуже је остао на Цетињу Лаза Костић. Скоро десет 
година, Са Цетиња је отишао разочаран и као љути непријатељ 
кнеза Николе. По одласку с Цетиња није престајао да оптужује кнеза 
да је опљачкао Црну Гору м друге на њен рачун. Тердио је, да кнез 
има имовину од 10 милиона круна. Ова оцена кнежева богатства можда 
іё фантастична. Али отада се ове Лазине оптужбе врло често по- 
нављају, и оне су основица доцнијег огиштег уверења да је кнез сиро- 
машне Црне Горе био нека врста српскога Креза. 

на. Народ је дао инструменат, који је завршио двадесетпето- 
годишњи период унутрашње опресије и девијација у спољној 
политици. Србија је после 29 маја повела унутра демократску 
политику, а споља се наслонила на Русију. Из ње је дахнуо 
национално-револуционарни дах широм српске и југословен- 
ске земље. То је учинило да су се очи српства и словенства 
окренуле Београду. Србија је једним замахом постала Пије- 
монт Срба и Јужних Словена.: Овај крупни и значајни дога- 
ђај имао је реперкусију и на Црну Гору. 

Србијине политичке слободе, а нарочито национално ре- 
волуционарна живост, снажно су утицале на црногорску омла- 
дину и све млађе Црногорце. Са Николиних реформи др- 
жавне администрације, поглед је упућен на политичке ре- 
форме. Њима се није више придавао значај као у почетку. 
Визирало се много даље. Одушевљење из Београда за сло- 
боде и демократску владавину, обухватило је и Црну Гору. 
Црногорци су поверовали да је снага Србијина у њеној сло- 
боди, да је она узрок њеној националној динамици.“ Одушев- 
љење је расло све више, уколико се сазнало да је Никола 
противан и да се окреће противу србијанске демократије и 
Србије, којој је на челу био његов зет. Рђаво скривано Ни- 
колино расположење иајзад је постало фатално за његове ре- 
форме, а нарочито после Шаулићеве смрти, која се десила 
под врло чудним околностима. Милош Шаулић сеу оном 


1 Због рђавих режима и дворских скандала два последња Обре- 
новића, због веза кнеза Николе са руским двором, његов престиж у 
српству је био већи нето Обреновића. До пада ове династије многи 
су мислиљи да је Никоља предестиниран да уједини српски народ. 
Уотиште се рачунало више са Црном Гором него са обргњовићевск»м 
Србијом. 


2 Она је то фактички и била. Снажни патрнотски дах из Бео- 
града пренео се свуда где Срби живе. Српска Ријечє орган српске, 
народне организације у Босни, мађа 1906 пише: Не може се један на- 
род, срушити и уништити, којн је показао и у ропству да је жив, чели». 
чан и одважан. Не може се онај народ оборити и прегалити у ком се. 
рађају ђетићи и соколови, ходи »главу дају, Крајину не дајує. Такав 
народ треба и мора (да живи јер је његова будућност... Нека ради ко 
год, шта хоће, ми остајемо тврди као клисура; нека се удруже противу 
нас сва зла, ми се не бојимо пропасти, — а н да пропаднемо славно 
ћемо пропасти« {Овај чланак је написан поводом објаве царенског рата 
Аустрије Србији, м аустриских претњи Србима). 

И а ан ансо СЕНЕНШИШИЧЕТАНИННИНЕИБЕННЕ 1. 
добу сматрао вођом црногорске омладине и главним борцем 
за управне и политичке реформе у Црној Гори. Отуда је ње- 
гова прека и изненадна смрт изазвала револт омладине и по- 
стала претеча једне борбе, која је завршена тек 1918 године. 
Ондашња српска штампа, инспирисана младим Црногорцима, 
са Цетиња и из Београда, сумњичила је чак и старог кнеза за 
изненадну смрт Шаулићеву. Тврдили су онда, да је Шаулић 
по наредби кнежево(, отрован. Од онда је прошло тридесет 
и пет година и ова страховита оптужба се још полгрева.: 





1 Гђа Шаулић мн је саопштила ово неколико чињеница и из- 
весна олажања, која нису без интереса за расветљавање смрти њенота 
мужа: 

а) Шаулић је одржавао везе са људима из Срдије, нарочито са 
Веснићем и Драшковићеам. Дописивали су се преко Стевана Лукаче- 
вића. Једанм тинсмом известио је Лукачевић Шаулића да је говорио 
са његовим пријатељима и саветовао да ради, да не клоне и да при- 
јатељи о њему воде рачуна, а ако му се само деси штогод, да ће 
доћи да га избаве, У ово доба, <аопштава гђа Шаулић, код њега је 
најчешће бивао. г. Јанко Спасојевић. Кнез се старао да сазна шта ради 
п са ким се довисује његов в. д. министра правде. 

б) Сукоб између кнеза и Шаулића отворено је избио на питању 
политичких птритвореника. У затвору и без пресуде, лежали <у Исамло 
и Владимир Томићи, Шаулић је захтевао да се Томићима суди я 
тек по пресуди задрже у затвору. Кнез је његов захтев одӯио в 
Шаулић је поднео оставку. Кнез није уважио оставку већ је наредио 
да и даље обавља послове. Шаулић се тада спремао за Србију. 

в) Негде убрао после тога, а пре смрти Шаулићеве, служавка је 
у поверењу саопштила госпођи да је једно јутро разговарао са њом 
сам кнез. Питао је кад ће јој доћи жаздає и саветовао да њему 
(кнезу) буде верна »па ти неће бити рђаво«. Овај разговор и без 
других објашњења саопштила је госпођи смушено и бојажљиво, мо- 
лећи је да господину не каже ништа. После тога Шаулић је убрзо 
умро са симптомима тровања. 

г) После Шаулићеве смрти ова служавка је са госпођом отишла 
на Дурмитор. Тамо је покушала да изврши самоубиство. Госпођа 
мисли због гриже савести, јер је онз морала знати за покушаје про- 
тиву Шаулићевог живота, ако и сама није штогод предузимала. 

д) Шаулићка тврди, да су јој сви лекари којима је саопштида 
под којим је симптомима умро њен муж казали да је отрован. 

ђ) Онда кад је требало вршити секцију, гђа тврди да је намерно 
вазавно г. Јанко Спасојевић тако да не оде до болнице, Секција је 
извршења без њеног присуства, и тврди да су узелн утробу другог 
једног човека, а не Шаулићеву, и послали ҷа анализу у Беч. 

е) Бечки лекари су нашли у утроби која је њима послана, мини- 
мални траг отрова бакра. Међутим, званични билтен издат на Цетињу 
говори о тровању ЗЛАКОХОЛЉОМ, 

ж) Пасле балканског рата сђа Шаулић је нашла своју некадашњу 
служавку на Ловћену. Том приликом служавка је рекла госпођи да су 
јој деца болесна, да су у Котору на лечењу и да их издржава принц 
Мирко. Нема сумње да је доста интересантно да један принц води 
рачуна о туђој деци, а нарочито о деци некадашње служавке Милоша 
Шаулића. 

з) После европског рата ова служавка је била поручила гђи 
Шаулић, која је тада била на Цетињу, да јој дође јер је много болесна 
и имала би нешто да говори са њом, Убрзо затим је ирле Дю разго- 
вора међу њима није дошло. 

и) Владимир Поповић, сестрић Шаулићев, онда студент права у 
Београду, уверавао је нас, његове другове, да је његов ујак отрован, 
Био је чак донео, како је то тврдио, део течности коју је Шауљић пред 
омрт повраћао, и дао на ањализу. 

Отште уверење је Зило не само ход омладине, већ и јавности 
овога ‘доба, да је Шаулић отрован, у најмању руку са знањем неког 
члана уворғ, 

Међутим, др, Перазић, дворски лекар кнеза Николе и шеф прно- 
горског санитета, говорио ми је ту скоро да је утроба послана на зна. 
лизу у Беч била Шаулићева и да је анализом утврђено да је Шаулић 
умро од тровања алкохолом, како је у своје време и званично објављено, 

Обе вераије сам донео по хроничарској дужности. 


| Два света и два века 

»Реформисати да би се сачувало, 
поука. је из великих догађаја«. 
Маколеј 


Почетком ХХ века биле су у Европи свега три земље у 
којима се аутократски управљало: Русија, Турска и Црна 
Гора. Оне су са гледишта политичких слобода биле анахро- 
низам новог доба истога изложене честим нападима у свет: 
ској јавности. Просвећена европска јавност нерадо је гледала 
средњевековни чир на европском политичком телу. У добу 
кад се у Европи борило за опште право гласа, кад су се јасно 
разавирале тежње огромних радних маса за економском јед- 
накошћу, живела су три државна организма у којима је по- 
литичко бесправље била аксиома. Самим тим су изазивали 
нацаде и замерке. Нити су цењени ови режими, ни народи 
хоји су их трпели. Ови напади и ово потцењивање вређали 
су носиоце самодржавља као год и њихове народе. Стога су 
горњи слојеви друштва и интелигенција, на упорно остајање 
при самодржављу, одговарали манијестацијама које су биле 
израз менталитета ових народа. Понегде врдо виолентно, као 
у Русији, атентатима и револуционарним покушајима; другде 
пасивним отпором, као у Црној Гори. Црногорци су били 
противу самодржавља, осећали су да је његово време прошло, 
али се нису лаћали виолентних мера. Очекивали су много од 
увићавности старога кнеза. Скоро су били уверени да ће он 
увидети тежње народне и тежње новог доба, и извести про- 
мене. Уколико су ове наде временом слабиле, утолико се 
прибегавало моралној пресији. Како је у земљи било немо- 


ћ 

гуће јавно.дискутовати о проблемима које је време поставило 
прибегло се дискусији пред ширим форумом српске јавности. 
Изношене су мане старог аутократског режима и саветовано 
кнезу да уведе нови поредак. Уколико је време више одми- 
цало, утолико је ова дискусија постајала оштрија, а наро- 
чито после 1903. Просвећени Срби су је прихватили и са своје 
стране препоручивали кнезу да се прилагоди новом добу, и 
аутократски режим замени уставним, у интересу престижа 
Црне Горе и свог сопственог, 

Развој политичких прилика у Србији врло много је ути- 
цао на ову кампању. Србијина демократија и елан који је 
изазвала не само у самој земљи већ и у целом српству, убр- 
завали су темпо ове публицистичке акције. Све енергичније 
су наглашаване потребе демократске владавине не само са 
гледишта унутрашње политике, већ и због великих нацио- 
налних идеала, којима је требало да послужи. 

Кнез је био необично осетљив на ову акцију. Изгледало 
му је да је више уперена противу њега лично, него из жеље 
да се ради за саму ствар. Истина, он је увидео да ни у њего- 
вој Црној Гори више није стање онакво какво је било, да су 
Црногорци изменили мишљење о дотадашњем начину управе. 
Постало му је јасно да се више не може по старом. Само 

| није желео да промене, на које је почео мислити, дођу као 
плод моралне пресије на њега. А, опет, он је сву ову кампању 
јавности сматрао као пресију на њега. Стога је одуговлачио 
са одлуком. Остављао је времену да му пружи погодан мо- 
менат и да добар савет. Но преварио се. Кампања је поста- 
Јала све живља, и све више се истицао пример Србије и ње- 
говог зета краља Петра. Његов престиж је почео брзо и 
стално опадати међу Србима, а делом и у самој земљи. Време 
је радило противу њега. Пропустио је драгоцене моменте. 
Преврат у Србији био је као поручен да и он проведе уставну 
реформу. Још док су у Србији били ауторитативни режими 
два последња Обреновића, могао је я остати при свом само. 
држављу, али после слома сличне политике у Србији, морао 
је и он пожурити са променама. Он то није схватио. Ошља- 
рио је још две године на чисту своју штету. Сачекао је да 
и руски цар, под пресијом несрећних унутрашњих прилика, 
да устав Русији. Тек кад је вековно руско самодржавље при- 

морано на уступке и он се решава на акцију. На Лучин дан, 
18 октобра 1905, кнез Никола је прокламацијом позвао Црно- 
горце да изаберу народне посланике, пошаљу му их на »до- 
говор«, да са њима заједно донесе устав за Црну Гору. Ова 
прокламација гласи: 

»Кад је човјек члан просвијећеног човјечанства, они 
слободан грађанин мора бити —- тако држи ваш стари књаз 
и господар, који се у тијем осјећајима родио, растао и нас- 
тануо. Што је загријавало груди мојијех и вашијех предака 
Што је једној шаци горштака омогућило да на висовима 
својега јуначкога стана очува своју златну слободу и отален 
задахне унаоколо себе некад повезаној браћи на Балкану 
свој дух прегнућа и крепост наде 2 — Љубав слободе и ни- 
шта друго. Она је све наше благо и наша животворна моћ; 
њом се поносимо, за њу живимо; а кад би нам је нестало, ми 
бисмо били сви мртви, били бисмо сви покојни. Је ли, јунаци 
моји ? | 

Слобода, дух слоге и беспримјерна послушност вашијех 
ђедова спрам мојијех, завргла је ову кршну нашу државицу, | 
прославила је, те је данас љубљена и, Богу хвала, угледна и 
уважена од јаких и силнијех. А да би се не само одржала на 
овој висини, него и да се још више попнемо, треба нам удру' 
жити сву нашу моралну и физичку снагу и моћ за добро и 
напредак домовине. То од нас захтијева и дужност и дух 
потребе сувремености. 

О идућем Никољудне (6 дец. тек. год.), а преко вашијех 
посланика, слободно изабранијех по начину, којим ће вас 
моја влада упознати, слетите се око мене, моји витезови, да 
вас на то упутим, да заједно видимо, да заједно сами снађемо 

и изаберемо што је најбоље за нашу отаџбину и њен сло- 
бодни развитак. 77 

Набавио сам вам у изобиљу оружја: сабаља, топова и 
цебане, и у руке вам предао, јер видим и знам, да ћете тијем, 
као и до сада, превасходно умјети руковати, затражи ли то 
част и сигурност домовине. | 

Али њој је требало и другога оружја, те сам се у четр- 
десет и пет година мога трудног владања старао да јој уз- 
гојим синова, којима бих с поуздањем могао повјерити и то 
друго оружје за напредак миле нам Црне Горе. 

Вријеме је дошло, синови моји, да вас и с тим упознам 

ји наоружам у размјеру прилика, околности и културнога 

^развитка нашега. Дођите, дакле, около мене на Никољдан, 

да вас саставим с мојом владом, да се у срећном дослуху с 

њом и преда мном разговорите, и снађемо сви заједно, што 
је најбоље за прави и здрави напредак отаџбине. 

Ми ћемо се за то послужити примјерима просвијећених 
и од нас напреднијих народа, и што год се буде тамо искус- 
твом доказал, да је боље у њиховом политичком животу, 
него ли у овом нашем патријархалном режиму, ми ћемо то 
полагано примјењивати на наш живот. Тијем прерадосан, а 
опијен ваздашњом жарком љубави наспрам вас и државе ми, 
ја хоћу, из савршено слободне ми руке, да вам дарујем из- 
вјесна права за ваше судјеловање у народнијем пословима и 
управи, остављајући нашијем нашљедницима, да их вазда у 
духу времена и добро схваћеној народној потреби усаврша- 
вају и раширују. 

За ови пут раздашност моја неће бити веома велика, али 
ни мања од вашега свјеснога очекивања. Јер сви, увјерен сам, 
мислите као и ја, да у слободној земљи и слободнијем гра- 
ђанскијем животом живимо, а да нам наш здрави и јуначки 
стан треба најбрижније сачувати од непромишљених скокова 
и заразних појмова, па ћемо тек онда бити једри и снажни. 

»Јаје здраво добије сломљено !« 

Овај вам проглас издајем и упућујем данас, на Лучин 
дан, дан престављања Св. Петра, славног господара црногор- 
скоға, молећи му се, да закрили ваш заказани састанак и у 
Бога испроси вишњи његов благослов на наше родољубиве 
одлуке тога и свакојег дана за срећу, напредак и славу црно- 

· горску«. . о 

7 Кнежева прокламација примљена је од народа са много 
живости, поред свег наглашавања, да »за ови пут раздашност 
моја неће бити велика«. Ипак су се надали, да ће се кнез са 
изабраним посланицима бар посаветовати, као што је обећао, 
и углавном задовољити опште тежње, које су се почеле кри- 
сталисати. | 

Црногорска универзитетска омладина у Београду отпо- 
чела је одмах чарке поводом кнежеве прокламације. Незадо- 
вољна и сумњајући о добрим намерама, она такође издаје 

неку врсту прокламације и обележава свој став. Овај напис 
назива: »Ријеч црногорске универзитетске омладине«. Напис 
је предат штампи, доцније отштампан и разаслат као летак по 
Црној Гори. Омладина у својој »Ријечи« каже: 

»Поводом манифеста, који је Њ. К. Височанство Књаз 
Никола |, 18 октобра текуће год. упутио Црногорцима, црно- 
горска универзитетска омладина у Београду изјављује: 

1 Лучиндански проглас изазвала је пријека потреба за 
измјену личнога режима, који је деценијама ништио најеле- 
ментарније услове за развитак бољег друштвеног и политич- 
ког живота. Проглас је дошао на заходу једнога режима из 
чијег даљег упорног и насилног одржања неминовно су мо- 
рали наступити крах и трзавице с кобним пошљедицама по 
опстанак наше отаџбине, 

2 Вјерујући да се само борбом, пожртвовањем и истрај- 
ним радом задобијају, одржавају и чувају права и слободе 
потребне за истински напредак свакога народа, омладина 
жали што јој се домовина налази у таквом стању, да се у њој 
поклањају права народу, који је њену слободу и независност 
бранио и омувао неуморном и херојском вјековном борбом. 

3 Што и у кратковременом мирном животу народ није 
могао схватити политичке и друштвене слободе онако, као 
што захтијевају његови прави интереси и човјечанска права, 
највећа је кривица у досадашњој управи у Црној Гори. 

4 Признање самога прошлога режима да је у основи пре- 
живио и неспособан да одговори савремености, омладина 
цијени као добит за све напредније елементе, који су свагда 
сматрали као потребан услов за истински напредак: сузби- 
јање примитивног, уског живота, а чији је најизразитији 
претставник досадашњи режим у Црној Гори. 

о Омладина сматра обећања и уступке у прогласу као 
значајне и од стварне вриједности тек онда, ако се одмах, у 
почетку новога доба створе такве погодбе, којима ће се омо- 
гућити правилан развој у свестраном интелектуалном препо- 
рођају народа у Црној Гори, како би се досадашња аутокра- 
тија са свима својим одликама и прелазима уништила правом 
уставношћу. . 

6 Омладина налази, да само трезвеним и озбиљним радом 
може народ, прилагођен новоме животу, бити оспособљен за 

потпуно и правилно схатање својих права и дужности, те да 
истих свјесан може одати поштовање својој династији са ко- 
јом је, са пуно љубави и слоге, у временима најтежих иску- 
шења радио. 

7 Омладина увјерена да у препорођеној Црној Гори, а 
у интересу њенога мирнијега и правилнијега развитка, треба 
у самом почетку предати забораву сву досадашњу мржњу и 
заоштреност, — тражи и са сигурношћу очекује да се с при- 
јестола црногорскога чује ријеч, којом ће се дати амнестија 
свима политичким кривцима. 

8 Здраво схваћање националних интереса у новом жи- 
воту Црне Горе, учиниће да све сепаратистичке тежње, анта- 
гонизам и провинцијални интереси, у колико би се косили са 
стварним потребама Српскога народа, морају устукнути пред 
идејом слободе и уједињења Српства«.' 

Очигледно је, да омладина ставља до знања кнезу, да 
сматра да је, притиснут околностима, решен да да устав, и 
да »даривање« слободе није баш сасвим од слободне и добре 
воље. Она незавијено осуђује што је народ доведен дотле, 
да му се могу даривати политичке слободе. Устаје противу 
_»примитивног и уског« живота, за који прави одговорним 
дотадашњи режим, другим речима самога кнеза. Ова »Ријеч« 
је у суштини осуда аутократског кнежевог режима, и у исто 
време програмска декларација о слободи и уједињењу 
арпскога народа. Омладина иставља гесло: противу сепара- 
тизма и за јединство. Овом идеалу она ће остати верна током 
целокупног свога активитета, и најзад завршиће га уједи- 
њењем Црне Горе и Србије. 

Избори за несуђену конституанту проведени су потпуно 
слободно. Народ је углавном послао у скупштину људе које 


* >Ријеч щхногорске универзитетске омладине« поттисали су: Вла- 
димир Поповић, правник, Гаврило Церовић, правник, Буро Војводић, 
правник, Илија Прелевић, правник, Јован Ђоновић, филозоф, Лазар 
Дамјановић, правник, Љубомир Гломазић, правник, Марко Даковић, 
правник, Марко Тодоровић, правник, Миханло Јовановић, правник, 
Михаило Пламенац, правник, Момчило Костић, техничар, Петар Мајић, 
филозоф, Петар Ражнатовић, правник, Радоје Чобелић, правник, Ристо 
Ненезић, филозоф. 

»Ријеч« је публикована 8 новемара 1905, 

је хтео. Са овима, од народа изабраним људима, кнез се у- 
опште није »споразумевао«, ни »договарао«. Он је просто 
отворио скупштину, прочитао устав, натерао је да га прими, 
заклео се на њ, и одмах је распустио. Није дозволио ни нај- 
мању примедбу, а најмање дискусију. У својој речи посла- 
ницима наново је подвукао да устав даје од своје сопствене 
воље. Наговестио је: »Пође ли се странпутицом, а на штету 
трудом и муком зарађених тековина, нека свак зна данас па 
унапријед, да ћу се вазда наћи са цијелим и најбољим еле- 
ментом ове земље на бранику праве уставности и спреман да 
свим средствима заштитим свете народне тековине«. | 

То је било обећање да ће чувати устав, зли и претња за 
оне који би хтели нешто више него што је дао. Црногорци 
су били изненађени и незадовољни далеко више процедуром 
него самим уставом. Тако је ефекат промашен. Тешко је бил 
разумети, зашто је кнез обећао договор, а поступио обратно. (1 
Ако није хтео договор са претставницима народним, како је 
био манифестом обећао, није га морао обећавати. Могао је 
просто октроисати устав. Није морао почети са обманом. То 
је учинило да се одмах у почетку посумња у његове намере. 
Ја лично чуо сам Црногорце како су објашњавали овај кне: 
жев поступак намером да лакше може повући устав, ако и 
кад то буде хтео. Сам га је дао, сам повукао! Ако би га дао 
споразумно са народним претставницима, то би већ било теже 
— мислили ку Црногорци. 

Затим, Николин устав, после слободоумног србијанског 
устава, није много одушевио, нарочито млађе, школоване 
људе. Он их је потсећао на намеснички устав противу којега 
је у Србији вођена онолико дуга и онако оштра борба: Са 
њим се уопште није било задовољно од првог момента. Веро- 
вало се да је кнез, у најмању руку, правио етапу ка парла- 
ментаризму и демократији. Та етапа, по његовим сопственим 
речима, требало је да траје до краја његовог живота. А баш 
то се више није хтело, Опште је мишљење било, да је време 


1 Кнежев саветник приликом прављења устава био је Стеван Ћур- 
чић, новинар и политичар из Београда Ћурчић је познати конзерва- 
тивац и, сасвим природно, устав који је он са кнезом правио, није мо- 
гао бити слободоуман. Овај кнежев устав у многоме је платсећао на 
србијански намеснички устав од 1869. 


— 

да се иде директно и најдаље што се може. Етапе се нису 
хтеле. Очигледно је, да су ово била два схватања савршено 
опречна и готово непомирљива. Стога је упорно остајање 
при сваком од њих будило код друге стране сумњу у чисте 
намере. Кнез је сумњао у млађе људе и мислио да их пот- 
стрекава Србија, с циљем да умањи његов значај и углед у 
српству и словенству. Млађи су, опет, сумњичили кнеза да је 
дао устав само да камуфлира своје самодржавље, али да нема 
озбиљне намере чак и да допусти контролу народа над упра- 
вом и политиком земље, а камо ли да му препусти да је води. 
Тако је одмах у почетку а психоза, која није обе- 
ћавала ништа добро. 

Кнез уопште није успео да извуче поуке из догађаја. Он 
њије на време реформисао своје самодржавље да би сачу- 
вао лавовски део власти ни најмање не излажући своју 
личност. Напротив, експонирао се доста рђаво од првог мо- 
мента. Нову еру је отпочео сумњичењима и сукобима, који 
нису били потребни ни земљи, ни народу, ни њему лично. 
Велики државници избегавају сукобе што је више могуће, 
нарочито почетком великих периода и озбиљних одлука. Он 
то није хтео или није умео. Земљи је дао један конзерва- 
тиван устав, и на начин којим вико није био задовољан од 
почетка, з почео га је примењивати тако, да се све више сти- 
цало уверење да га је дао параде ради. 

По уставу Црна Гора је била уставна, али не парламен- 
тарна монархија. Владе нису зависиле од скупштине, већ од 
кнеза. Он је задржао за себе право да именује владе и да их 
смењује. Кнез је именовао све министре и једнога од њих 
постављао за претседника. Поред тога (по чл. 8) он поставља 
све државне чиновнике и све власти врше дужности не само у 
његово име, већ и »под његовијем врховнијем надзором«. У | 
оваквом реду ствари остало би буџетско право скупштине 
као једини коректив свемоћи владаочеве и његове владе. Али 
ни ту скупштини није дато право да одобрава издатке и на- 
мете. Например, Народна скупштина нема право да смањује 
издатке које је влада предложила. И све што је могла учи- 
нити било је, да своје мишљење »разлозима поткријепи« и 
поднесе влади. Влада ово мишљење скупштине није била оба- 
везна усвојити. Ако га не усвоји, онда је, к›о и у случају 

распуштања скупштине, буџетирала по ранијем буџету (чл. 91 
и 92). Да не би било двоумљења скупштини је изрично задра- 
њено да условљава одобрење буџета »другим предметима, 
који с њим не стоје ни у каквој вези« (чл. 90). Тако јако ке 
влада разиђе са скупштином на каквом питању из области 
спољне или унутрашње политике, скупштина не сме измену 
владиног става или владине политике узети као разлог да не 
одобри буџет. Влада је, према томе, потпуно извучена испод 
контроле народног претставништва. Кнез је поготову задр- 
жао право да претставља земљу у иностранству, »оглашује 
рат, закључује уговоре мира и савеза«, али без обавезе да их 
саопшти народном претставништву. У чл. 7 каже се, да ће 
овакве уговоре саопштити скупштини само »у колико и кад 
интереси и сигурност земље то допуштају«. 

Од принципа изборног права у устав је ушло само то- 
лико, да је активно изборно право опште и непосредно, да 
је избор по мајоритетном принципу и по капетанијама. Сло- 
бода штампе и зборова принцитски је загарантована, али је 
остављено закону да регулище ову слободу. Народни посла- 
ници нису имали имунитет. На: 65 изабраних посланика дола- 
зило је 14 вирилних: по положају или од кнеза постављених. 

Дух устава уопште је такав да је народу и његовим 
претставницима допуштено само оно утс је изричито на- 
бројано, а све друго. забрањено; а владару и влади све до- 
пуштено што није забрањено. Како народу није допуштено 
скоро ништа, а владару није забрањено ништа, то је њему 
све допуштено, а народу скоро све забрањено, {сем да по- 
шаље на Цетиње своје изабранике (уколико није било на- 
ређено кога Һе изабрати), да се тамо сити наразгюварају! 
Ма колико устав био конзервативан добром применом мо- 
гао се учинити бољим. Али, ни то се није хтело или није 
умело, 


Прва уставна влада 
(Лазара Мијушковића) 
Кнез је исувише дуго остао при старим схватањима. Др- 


жао се исувише дуго старог поретка, па је сукоб старих и 
нових генерација учинио неизбежним. Са старом аутократ- 

ском владом издао је прокламацију, са њом је сачекао скоро 
и састанак скупштине. Он се још није могао одлучити. Тек 
уочи самог састанка скупштине отпушта стару владу и пове- 
рава састав кабинета Лазару Мијушковићу. 

Мијушковићево име везно је за реформни покрет. Овај 
релативно млад човек брзо је испливао у први ред полити- 
чара своје земље. Редовно школован у Паризу, врло живе ин- 
телигенције, доста ауторитативан, био је као предестиниран 
да у овом периоду одигра улогу човека који би апланирао 
сукобе и увео Црногорце у нову еру без великих потреса. Он 
је требало да балансира између притиска две силе; конзерва- 
тивне и демократске; да првој умањи претензије, а другој 
отупи нокте. Мора се признати да његов положај није био 
ни најмање лак. Околности су постале јаче од њега, и он 
није успео. Ма колико био интелигентан и даровит, пропао је 
са својим покушајем. Пропао је у првом реду стега, што је 
још одмах у почетку невештим ставом створио импресију да 
је ближе кнежевом него народном схватању. Затим, за ње- 
гово име су везани уговори са Италијом (Италијанским без- 
именим друштвом), о изградњи барске железнице и барског 
пристаништа, пловидбе по Скадарском Језеру и монопола ду- 
вана. Монопол је био нарочито непопуларна, институција. 
Монополи нигде нису поздрављени од народа као нарочита 
благодет. Нарочито ако се дају у експлоатацију странцима, 
У сиромашној Црној Гори поготову је примљен рђаво. По- 
скупио је дуван, а у исто време је изгледало да су дошли 
странци да јефтино купе произведени дуван и да га после, 
као прерађен, скупо продају и на тај начин ћаре од њихове 
сиротиње, и зараду однесу у иностранство. Да је монопол 
био државно предузеће отпала би ова последња замерка. Нај- 
зад, ма да је Мијушковић био париски ђак и отпочео кари- 
јеру у дипломатији (био је конзул у Скадру), не би се могло 
рећи да је такт био једна од бољих његових особина. 

Црногорци су наслућивали, да пенетрација италијанског 
капитала у њихову земљу има неки скривени политички карак- 
тер. Замашај му нису видели, али су осећали дасе преко њега 
Црна Гора увлачи у неку политичку игру, која им се није чи- 
нила чистом. Изгледало је чак да се напушта или лабави тра- 
диционална веза са Русијом. Више се није чврсто веровало 

да кнез Никола не би, због својих личних интереса и комби- 
нација, довео у питање интересе српства. Све је то, у неку 
руку, везивано за Лазара Ми јушковића. А то му није ни нај- 
мање олакшало положај према народу. Са оваквим наслеђем 
н оскудицом такта није могао далеко отићи. 

Мијушковић је провео изборе за обичну скупштину, 
пошто је прва скупштина, несуђена Конституанта, била рас- 
пуштена. Избори су вршени по октроисаном изборном за- 
кону, и били су јавни. Проведени су слободно. Свака капе- 
танија бирала је по једног посланика. Вароши: Цетиње, Под- 
горица, Никшић, Колашин и Бар такође су бирале по једног 
посланика. Углавном су изабрани кандидати које је народ 
хтео, осим неколика случаја за које се влада нарочито инте- 
ресовала. Од непомирљивих опозиционара била су свега не- 
колицина. Али, како нису раније изведене идеолошке форма- 
ције, тешко се могло рећи уз кога је већина скупштине. У 
први моменат је изгледало да је Мијушковићева влада на 
изборима од 18 октобра добила већину, и да је користан и 
миран рад владин осигуран. Нема сумње, да је требало доста 
такта и вештине да се тако лабилна већина, политички неис- 
кристалисана и идејно неповезана, одржи. Претседник Ми- 
јушковић овај такт није имао. То ће се убрзо видети. 

Мијушковићева влада донела је први закон о штампи у 
Црној Гори (ступио је на снагу 1 фебруара 1906). У закон су 
унети либерални принципи: штампа без цензуре, без кауције, 
и са одговорним уредницима, Примена овог закона ускоро је 
била таква, да се још једаред утврдило да ни најбољи закон- 
ски текстови не могу спасти оно што гарантују од рђаве при- 
мене! 

„У кабинет Мијушковићев ушли су као министри: Јанко 
Вукотић, генерал, за војску, Андрија Радовић, за финансије, 
и београдски правници, Лабуд Гојнић и Мило Дожић, први 
за унутрашње послове, а други за правду. 


Први омладински процес 
у. Црногорска омладина на школовању у Београду будно 
је лратила догађаје у земљи. Она је све више добијала вољу 
да утиче на политику своје земље. Хтела би да буде и сејач . 

идеја и борбења машина. Њој се није допао проглас кнежев 
и о њему је рекла своју реч. Још мање јој се допао начин 
доношења устава, а најмање сам устав. Сумњала је у добре 
намере старога кнеза и његове околине. Чинило јој се, да је це- 
ла уставна игра "арачуната да прикрије старо самодржавље. 
У таквом уверењу утврђивала ју је и политика уставне владе. 
Политички кривци још су остали у затвору, нису откривене 
и расветљене ружне новчане афере о којима се јавно гово- 
рило на Цетињу, и које су директно тровале унутрашњу си- 
туацију. Оптуживани су високи државни функционери да су 
злоупотребљавали државни новац на личне сврхе и да су 
направљени огромни поштански дефицити, Постанак ОВИХ. 
дефицита није расветљен, нити су кривци кажњени. Влада 
није стигла или није смела да удари на праве кривце. А јавно 
мнење ове кривце је доводиљо чак до кнежевог двора. 
Уопште је било опортуно дићи копрену бар са ружних мал- 
верзација са државним новцем. Место тога понеки, које је 
јавно мнење обележавало као главне кривце, или чак и они 
од најтежих, били су врло утицајни и на високим положајима 
и у новом добу. 

Мијушковић је вероватно хтео да тактизира и у згодном 
моменту да пречисти и ова питања. Омладини се његово так- 
тизирање учинило као намерно затрпавање ствари. Она је 
мислила да је потребно одмах у почетку повести енергичну. 
акцију на чишћењу администрације и кажњавању криваца, 
који су по њеном уверењу срамотили Црну Гору и поштено. 
име црногорско. Стога, после живих дискусија у самом омла- 
динском клубу, омладинци пишу другу »Ријеч црногорске 
универзитетске омладине о приликама у Црној Гори«, којом 
мисле да пречисте рачун са старим поретком и упру прстом. 
на оно што им се не допада у садашњици.»Ријеч« је објављена . 
7 априла 1906 у Београду. Из дневне штампе прештампана је 
у брошуру, разаслата осталим студентским организацијама. 
и протурена у земљу. У овој »Ријечи«, којој је дат тип једног 
прогласа, омладина каже: 

»Пуних је тридесет година како наша слободна отаџбина 
Црна Гора проводи свој живот у миру. Послије толиковје- 
ковне и неуморне борбе наступило је доба мира, потребно 

да се под бољим околностима да маха и полета бољем и на- 

преднијем друштвеном животу; да се створе погодое за кул- 

турни преображај у нашој отаџбини; да се код храброг за- 

точника и вјековнот мученика одрже и развију сва она 

својства и особине, које га могу красити као човјека спо- 
собна за бољи, напреднији живот. 

То мало вријеме мира обухвата један самовољан облик 
владавине. Из малог, сиромашног, патријархалног народа 
нарочито се истакао црногорски двор, чији је сјај и раскош 
превазишао снагу и моћ народну. Прикупљањем и узимањем 
потпуне власти у своје руке, владалац постаје за народ .<ве- 
моћним, оличава у себи снагу, моћ, име народно; постаје 
васпитач и заштитник, а у очима народа символ јунаштва и 
правичности, у кога су полагане све наде, коме су упућивани 
сви уздаси, од кога се очекивала заштита и потпора. Узди- 
зање ауторитета владаочева одскочило је до на ступањ обо- 
жавања, | 

Између свемоћног владаоца и наивног свијета појавили 
су се читави редови удварача и ласкаваца, који су могли 
изникнути и напредовати само под режимом какав је код нас 
за пошљедње вријеме био. 

Та оруђа лажног сјаја владавине и самовољства, својим 
кобним и корумптивним радњама створили су, обдржавали и 
експлоатисали код народа појмове о натприродности и све- 
моћи владаочевој, те је народ сваком свом раду морао давати 
обележја, која би најбоље могла одговарати владалачким 
назорима. А | 

Под таквом владавином морале су се одомаћити мане и 
пороци. Под њом су рушене све боље одлике народне; она 
је угушивала у основи сваку искренију и слободнију ријеч, 
спутавала сваки полет, убијала у клици ма какву приватну 
иницијативу и вољу и спречавала сваки напреднији покрет. 
Мјесто ма каквог напретка створио се општи застој; ни- 
каквог живота, покретљивости и развоја није било; нијесу 
се могли створити појмови о правима, слободама, дуж- 
ностима,! изукрштаним интересима, па шљедствено ни прин- 
ципи за културни преображај једног скроз патриархалног 





* Мисли се на политичка права, слободе и дужности, 

народа. Сама централна државна управа носила је у себи пле- 
менски карактер. Заједница наша није се оличавала у теж- 
њама и заједничким напорима за општи развитак и уздизање 
наше народне снаге. Није било ни једног добра, које би се 
могло сматрати да је опште и заједничко свима нама. Убојна 
труба и ратне пољане биле су свима заједничке, а послије 
тога остали смо да и у миру представљамо мали логор, чији 
простор и сиромаштина ипак су били повољно поприште на- 
шим власницима у свим њиховим жудњама и прохтјевима. 

Локалном, скученом, непросвијећеном, неразвијеном жи- 
воту нарочиту је боју давала, поред самог склопа владавине, 
и престолница наша. Заснована и очувана међу најсиромаш- 
нијим и најдивљијим предјелима Црне Горе, због свог имена 
и прошлости, а чувајући »знамења и светиње«, Цетиње је. 
насилно и вјештачки одржано, док се другим природним и 
стварним центрима државним и трговачким није покљањала 
никаква пажња, 

Оно је било символ мука и борбе у прошлости, остаје. 
као центар државе и у садашњости, али ипак, поред 
свега тога, својом неприступачношћу, сиромашном околином, 
слабом трговином, неразвијеним саобраћајем није могло и 
не може дати потстрека ма за какав јачи и живљи подет, 
није се могло развијати и ако се у њему утрошила готово: 
сва материјална снага народна. Ту се сав, с муком стечени 
новац црногорски, бацио у бесцјење за производе који ништа. 
национално нијесу имали сем потрошача; оно и даље остаје, 
поред свих усиљавања, одвећ скучено и сиромашно мјес“. 
танце, да се поноси прошлошћу и да нам ў садашњици исх 
пољава, од све снаге и живота, од културе и напретка, само 
неколико дворова, неколико надлештава, и од свега тога више 
арбанашких дућана! 

Животворна снага, којом се загријавао, кријепио и кре- 
тао наш народ у неравној борби са непријатељем, наступа- 
њем мира постепено се губи; строгост и морална јачина у 
народу опадала је свуда, докле је могао допријети дах ауто-. 
кратске владавине; отвореност и понос пали су. Мјесто свега 
тога, мјесто свих врлина уносио се квареж у душу народну; 
над истинским и отвореним погледима и убјеђењима исти- 
цала се и препоручивала подлост, незнање и сервилност, које 

су достигле врхунац у представницима данашње уставности 
у Црној Гори. | 

Сама пак наша вајна интелигенција долазећи у народ за 
најглавнију дужност је сматрала и срећном се осјећала, кад 
се могла ставити у наручја носиоцима личног режима. | 

Млади школовани синови народни знање и науку ол- 
бацивши, част, понос и мушку одлучност одбацивши, никад 
не покушаше да се свом светом и намијењеном им узвише- 
ном задатку одуже. Пред њима су почели избијати у најсве- 
тијој боји себични, лични интереси и локални патриотизам 
»освјештаног искуства«. Додирујући европске центре, а нај- 
више живећи и развијајући се на врелу српског живота, пре- 
тварали су се у Црној Гори у тијесто којим се гладио, лије- 
пио и тводио прошли, а из кога се рађа и изоађује да јашњи 
режим. Изван Црне Горе носећи маску слободних, напредних 
људи и реформатора, они несмједоще ни преко јавности НИ 
са министарских мјеста, ни у Народној скупштини, подићи 
глас противу очајног стања у нашој отаџбини, а дрско се 
хвалећи да крче пут и уводе уставност. Не смију се ни сје- 
тити, поред толико безакоња, да им неиспитани и неосуђени 
људи, а дојучерашњи њихови другови и пријатељи, труну 
у јазбинама казамата подгоричких. 

Назори наших управљача и њихових помагача вјечито 
су се косили са свим оним што у себи има нечега културнога; 
и у том судару, правдајући своју политику сиротињом и 
простотом народном, немилице су расипали сву народну за- 
раду. Државну касу сматрали су за своју тековину, из које 
су остваривали све своје амбиције. Сматрајући себе да су 
нашљедници оних ага и бегова, који су негда у појединим 
крајевима Црне Горе господарили, порез су као харач ку- 
пили, и од њега се ниједан грош ма у ком добру народу није 
вратио. Брита о просвјећивању и благостању народном неће 
се свакојако моћи огледати у одржању оваквог неспособног, 
несавјесног, непродуктивног чиновничког кадра. Нити ће се 
ваљда као тековина по напредак наше отаџбине сматрати 
нагло исељавање Црногораца за вријеме овог тридесето- 
годишњег режима. Јер ови мученици притијешњени, исције- 
ђени и истиснути, распрсли су се на све стране, У најтежим 
напорима потуцају се од немила до недрага по свијету, да 

под теретом најгрубљих радова стеку крваво зараду за ис- 
храну и одржање своје напуштене породице. У исто вријеме, 
с друге стране, не спречава се зеленашка трговина над тијем 
жртвама и њиховом зарадом. Шта више, у том учествују и 
носиоци виших звања, и налазе власници да је то један по- 
уздан извор за државне (односно своје) приходе! Страшно 
је и жалосно кад сјај и господство наших великаша пада на 
грбачу осиротелог нашег радника, који се дневно ноћно пре- 
вија по дубоким американским рудницима! 

Лична владавина, и поред тога што је народ интелек- 
туално сакатила, морално понизила, економски осиромашила 
и упропастила и таквога упућивала изван своје отаџбине, 
ипак је уз обмане и махинације постигла да стави себе у 
службу све и свакога почев од пониженога радника по нај- 
удаљенијим крајевима и рудницима, па до највећих влас 
ника, извиканих и маркираних клетвама и сузама напаћене 
сиротиње. Једном ријечи, ова тридесетогодишња владавина 
без икаквих културних трагова, без и најмање човјечности: 
и справедљивости, оставила је на свим пољима државног и 
друштвеног живота, у свим приватним и јавним односима, 
тежак застој, голу пустош и дубоке провалије, из којих се 
тешко извући и кренути напријед. Она је толико угушила. 
оваки покрет у народу да и поред свега, није било, сем поје- 
диних изузетака, јавног и личног народног протеста, осим 
клетве сиротиње, вриске и плача нејачи, и страховитог исе- 
љавања Црногораца. 

Податци и цифре које би се наводиле у потврду овога 
биле би само још страшнији и прознији пораз за све учеснике. 
у нашој народној пропасти. 

После систематског рушења, достигнув врхунац у оном. 
облику, владавина се није могла даље корисно по власнике. 
продужити. Почела се из темеља трести под теретом коб-- 
ности и својих грехова, па да не би наступио потпун слом 
потражи се други излаз. Сад наједанпут бацила се анатема на’ 
све оно што је тридесет година упорно брањено и као добро' 
чувано; а у исто вријеме да би се сва тридесетогодишња не- 
дјела сакрила и избјегла одговорност употријебила се неис- 
крена исповијест, обиљежио се тобож нови (у ствари по но- 
вој форми јаче изражен стари) пут, на коме ће радити исти: 

ПИПИН. Бе пне ерл ка ван ИН НЕ НННИЕ о 
људи и исте послове, надајући се да ће овакав за њих бити 
пречи и поузданији. 

Та попустљивост и исповијест у потреби за промјену 
личног режима дошла је у почетку као добит свима елемен: 
тима, који су увијек у личној самовољи гледали највећи из- 
вор несрећа народних и највећу сметњу сваком напретку, у 
толико прије што се наговијестило да ће наступити ново 
доба у животу наше отаџбине. Но ново доба требало је и 
нове људе, нове раднике и поборнике. Природно је, да се 
подржаоци старога режима нису трудили да их нађу, већ на 
против покушали су и успјели да прашином још више заспу 
очи иначе до сада обмањиваном народу, увјеравајући га да 
је досадањи облик владавине потпуно измијењен тиме што 
је сазван један скуп људи, што је пред њим прочитан даро- 
вани устав, и што је на мјесто старе владе дошла нова, њој 
подобна, влада којој је први задатак, односно посао, био да 
растјера скупштину. Варка којом је требало постићи при- 
видан успјех одмах се дала примијетити. Увиђело се, да се 
није искрено ни жељело ни радило. Прави пут је избјегнут, 
није се ишло на то, да се на првом уставотворном џи законо- 
давном послу сусретне воља владаочева и народна, од чије 
би заједнице зависио миран и истински преокрет у животу 
Црне Горе. Није се дошло узајамно до једног основног 
државног закона — устава, на коме би се послије засновали 
сви остали закони, којим би била одређена и огарантована 
права и дужности грађана, суверена власт владаочева била 
сведена на мјеру, коју јој права уставност опредјељује. 
Напротив, устав је поникао и донесен једнострано. Формално 
присуствовање народних посланика томе акту владаочевом 
не даје никаквог правног карактера његовој вољи. 

Начин давања Устава није ни онакав, какав се Лучин- 
данским прогласом обећавао. Устав је, као једна самовољна 
и врховна наредба, објављен пред јавним скупом људи, 
којима се забранило ди га узму у претрес и наредило, да га 
приме онакав какав је дат. По овом »дарованом« уставу На- 
родна скупштина нема никакве законодавне моћи: Свако 
право иницијативе одузето јој је, она је само форме ради и 
служи као играчка у рукама владе. Све законске пројекте и 
предлоге поднесене јој, н против своје воље мора примати 

(чл. 88 и 89). Најбитније право Народне скупштине у суде- 
ловању у изради буџета њој је одузето. Буџет онакав какав 
јој се поднесе мора усвојити (чл. 91 и 92), а тако исто и све 
својевољне издатке владе мора одобрити (чл. 93). Посла- 
ничког имунитета нема. Посланици немају права управљати 
питања и интерпелисати министре, Међутим, уставом је сво- 
рена само јака бусија за владаоца и њему одговорну владу. 
До сада је владалац, као неуставни — апсолутни монарх и 
самодржац «сносио бар моралну одговорност за сав рад у 
земљи и споља, а по овом уставу скида сада са себе и њу и 
преноси је на владу, која према саставу суда пред којим би 
имала одговарати, одговорна је само владаоцу, у ствари 
неодговорна, док су уставом владаоцу зајемчена неограни- 
чена права, која је и до тада имао. По свом личном нахођењу 
поставља државне савјетнике (чл. 118), а Народна скупштина 
за чланове Главне контроле мора изабрати она лица која јој 
Државни савјет као такав предложи (чл. 171). Дакле, влада- 
лац по свом нахођењу склапа та два најважнија државна 
тијела. Владалац има право да распушта Народну скупштину 
на неодређено вријеме, а акт којим се распушта не мора 
садржати наредбу, нити је предвићено у том случају, кад би 
седи како извршили нови избори и састала Народна скуп 
штина (чл. 17). По овом нахођењу влада предвиђа и ствара 
ванредња стања (чл. 75). Уставом није дата никаква гаран- 
тија за самосталност и независност судску (чл. 145, став 2), 
дочим су предвиђени пријеки и ванредни судови и судске 
комисије (чл. 148). Исто тако нема гаранција за слободно 
изражавање мисли -—— за слободу штампе (чл. 210). 

Поред све своје слабости. и ништавности и свих недо- 
статака које не треба вище наводити, устав је закићен и 
правом владаочевим, које му се, ваљада, у интересу напретка 
а савремености у нашој малој и сиромашној Црној Гори 
признало, а то је право давања титула; (чл. 11). | 

Кроз цио устав јасно 65" подвлачи и види да воља влада- 
очева задржава потпуну силу законску. Владаоцу је дата 
моћ да све оно, што се не би слагало са његовим погледима и 
назорима, у име неке надприродне воље, може да сруши. 
Владалац господари и располаже сваким радом, покретом, 
тековинама и државним и друштвеним. Његовој се вољи 

потчињавају све установе, а свака неззвисност од њега 
избегнута је. Воља владаочева и даље је остала извор н уток 
сваке власти. Устав је н по својој форми унакажена, осака- 
Ћена, несистематска компилација и крпеж појединих ставова 
из српских устава са приновом специјално црногорском, која 
му потпуно ништи оно што би случајно добро преписом уне- 
шено било. По свему даје слику једне врховне наредбе, којом 
су огарантована сва права једног апсолутног владара и дуж- 
ности бесправних грађана, и на тај начин постаје горе зло по 
народ ометајући, изругујући и ништећи све здраве подлоге 
за развитак праве уставности. Та врховна наредба (устав) свој 
веома провидни амјер запечатила је тиме, што је по чл. 220, 
17 и 45, а с обзиром на нову владом пројектовану подјелу и 
смањење броја капетанија, апсолутно не бн никако могуће 
Фило законитим путем промијенити. 

Наглашавајући и признајући да досадашњи режим у 
Црној Гори не може да одговори савременим потребама на: 
родним, желећи ипак да се одржи у новој одјећи, није се 
хтјело или смјело радити у договору с народом, није се 
образовала једна установа, једно тијело, из чије би средине 
поникао устав. То се избјегло. Мјесто тога, а да би се доне- 
кле дао тој самовољној радњи неки правни карактер пред 
свијетом, прибјетло се једној мјери помоћу које се као по- 
кушало тражити одобрење и пристанак народа на заједнички 
рад. То се учињело сазивом Народне скупштине. Из просласа 
владаочевог, којим се обраћа Црногорцима и говори о избо- 
рима народних посланика и сазиву Народне скупштине, види 
се да је задатак скупштине тобоже требао да буде да у дого- 
вору < владаоцем, а према приликама и потребама народним, 
изради устав. Тиме се хтјело Народној скупштини дати уста- 
вотворни карактер. 

Прави и искрени пријатељи наше отаџбине поздравили су 
то као једну велику добит и неопходну потребу за правилан 
и миран развој Прне Горе. Мислило се, да је већ и самим но- 
сноцима аутократије постао тежак а несносан терет који носе, 
а под којим стење и ближи се крају свога живота и сама 
Црна Гора. Повјеровало се и донекле очекивало, да владалац 
мисли своју власт са народом подијелити мирно, без трзавица 
и без крви. Послије владаочевог прогласа народни посланици 

изабрани су мирно, без агитације, без јавности, без зборова и 
договора, без обавијештености, као по некој команди, по“ 
звани на Цетиње. Прије отварања Народне скупштине саоп- 
штено им је, да су позвани једино као гости, који имају да 
чују шта им спрема њихов домаћин — господар. 

Пријестоном бесједом, поред набрајања свих тековина и 
заслуга почев од Царева Лаза па до »дјечијег сада« и једне 
четвороразредне гимназије на Цетињу, наглашено је Народ- 
ној скупштини уз устав и неколико закона, који ће се подни- 
јети на рјешење. Тиме као да је скупштина оглашена и за 
законодавну. Не претресајући и не саслушавши мишљење 
народних представника владалац је и прије прочитања устава 
положио заклетву, давши тиме знак да су му то доиста били 
гости, а то је мишљење изражено и преко једног народног 
посланика (активног официра сталног кадра). Сама пак На- 
родна скупштина и ако састављена већином од племенских 
главара, старјешина и чиновника, ипак је обратила на себе 
велику пажњу од стране народа. Народ је очекивао да је на- 
ступило вријеме кад ће бити ‘изнесени његови болови, за: 
хтјеви и потребе, да ће опште и потпуно незадовољство из- 
губити једном у својој јачини и учинити се крај досадашњем: 
расипању и неодговорном вршљању власника. Но од свега 
тоға општег гњева, притиска и незадовољства које влада у ци- 
јелом народу, а које је знала Народна скупштина, само су 
искочиле мале варнице, које не бјеху у стању пламен произ- 
вести, Народна скупштина прими поклон и не гледајући ка- 
кав је. Чим га је својим нијемим присуством примила, одмах 
је противно самом владаочевом прогласу и пријестоној бе- 
сједи, као и основним принципима уставности и парламента- 
ризма, оглашена да није ни уставотворна ни законодавна, па 
јој је тиме одузето право да путем писмене адресе изрази 
ма и најмању своју жељу. 

Први корак владе био је што је одмах погазила устав и 
дата обећања у прогласу, а осјетивши неко мало негодовање 
у Народној скупштини разјурила ју је, и тиме је освјештан 
темељ уставности државним ударом, како би се то обично 
назвало, а који је код нас у ствари за последњих тридесет 
година сталан био. 

Томе су донекле уз владу помогли и наши млади школо- 

вани људи, у које је народ имао повјерење и спремао их да 
га достојно и истински представљају и бране његове инте- 
ресе, а чијим су се теоријама повели и остали народни посла- 
ници. Стога, не само што нијесу испунили своју дужност, 
нето су с малим изузетком припомогли и учествовали у јед- 
ном освједоченом владином безакоњу. 

У стијешњености, стези и застоју, није се могла појавити 
и избити на површину струја, која би у оваквим моментима 
могла из темеља раздрмати сву лажну снагу аутократије, 
пречистити рачуне са досадашњим режимом и поставити по- 
уздану основицу за развијање новог живота Црне Горе. За 
такве тешке и велике задатке потребни су били људи који су 
преданији напретку својега народа, јаче прожети чистим 
појмовима о правима и дужностима слободног грађанина, 
боље упознати са свима приликама и потребама народним, 
одређенијих и јачих убјеђења, са већим образовањем и 'уз- 
вишенијим моралом него што су представници данашњег ре- 
жима у Црној Гори. Људи који су за вријеме четрдесетого- 
дишње владавине »узгојени« за нове прилике, и из којих је 
поникао данашњи преображај и »ново доба«, били су у 
ствари најјачи и најопаснији стубови и извршиоци свега што 
је од њих лични режим изискивао. Они су га најбоље утвр- 
ђивали, они су га најстрасније бранили. Са врло мало спреме 
и интелигенције ти »одгајивани« синови дотавши под лични 
режим брзо су му се почели привикавати, и мирне се савјести 
растајали са оним што им је дала школа и друштво. Јер, 
слаби и биједни, налазили су да им школа живота отвара 
лепшу будућност. Прошав кроз све фазе и формалности по- 
требне за безопасност и лични режим, повезани звањима, по- 
частима и положајима, немају ничега заједничког што би их 
као људе од школе, од начела, спајало, до заједничке сложне 
и одане службе једном режиму, који их је све својим чудо“ 
творним задахом окадио. Оно мало стеченог знања губило 
се. Дати појединим наредбама и рјешењима мало писменију 
форму то им је једина заслуга, једини траг као школованих 
људи. Слијепо удварање и сувишна готовост за остварење свих 
прохтјева владаочевих, то је заједничка и најјача црта људи 
из којих се ствара «крпљена уставност, и из којих је поникла 
данашња влада у Црној Гори. Досљедни својим погледима и 

убјеђењима данашњи представници Црне Горе били су и 
остају противници и непријатељи праве уставности. На прву 
ријеч владаочеву о новим и намјераваним промјенама они су 
ропски пали пред Књаза молећи та, да не упропасти народ, 
да не сруши Црну Гору, увјеравајући га у највећој послу 
шности и доказујући му, да је ов и његова воља најбољи 
устав, а његова ријеч најбољи закон за Црну Гору. То су чи- 
нили по дужности, по занату, мислећи да су стављени на ис- 
кушење. Нијесу се преварили. Од свих млађих људи у Црној 
Гори, који су се на ту ријеч владаочеву мјесеца августа у 
великом суду прошле године показали највећи противници 
ма и најмањих промјена, добили су најугледнија мјеста у 
држави, а према дубини локлоњења поједини су и ранжирани 
на министарским и осталим положајима, 

Поред таквог пријатељства и наклоности слободама и 
новом времену, ти наши државници непрестано су творци, 
радници и учесници у политици која се обележава потпуним: 
расулом народним, подржавањем зеленашких трговина, за- 
кључивањем и тајанственим радом у трговинским уговорима. 
и давањем пљачкашких концесија, растројством у официр- 
ском кору, затварањем зојних школа и касарна, набављањем 
шкартираног ратног материјала, давањем просјачких, пони- 
жавајућих и недостојних изјава, увећавањем шпијунског 
апарата, шикањирањем просвјетних завода и радника, отпу: 
штањем учитеља и смањењем народних школа стварањем 
варочитих мјеста и протекцијских положаја, одређивањем 
ванзаконских плата, обдржавањем по тамницама годинама не- 
суђених људи, ортачким харањем и пљачкањем огромних 
сума народног новца, награђивањем себе и осталих јатака, и 
поврх свега гроэвим и одвећ осјетним исељавањем Црного- 
раца. С таквом политиком, без и најмање моралног угледа 
и ослонца код народа, они су изашли пред Народну скуп- 
штину. Положившн заклетву, примивши устав, а усвајајући 
предлог владаочев исказан престоном бесједом да се Народ- 
ној скупштини поднесу извјесни закони на рјешавање, они 
су одмах осјетили потцуво неповјерење народних посљани- 
ка, те смећући с ума заклетву владаочеву н своју, газе устав, 
ругају се Црногорцима и њиховим представницима, ти људи 
којн чине данашњу владу, да би крунисали сва своја недјела 

х навике и дали правац даљем раду и парламентаризму, -— 
распуштајућн Народну скупштину. . 

С поставком владе, а послије првих њених »успјехає«, по- 
јављује се њен ортан, који као нека страшна авет смушено 
сипа своју жуч и немоћ, и презајући од сјенке својих недјела, 
у име својих госа објављује унапријед смрт сваком напред: 
вијем покрету, сваком раду, сваком напретку. 

Реформе које су потекле на сумраку једне сурове вла- 
давине затекле су народ у потпуном растројству. Све су то 
биле власничке варке и обмане, јер сва та новачења претпо- 
стављају интересе власничке истинским потребама Црного- 
раца, ометају сваки правилан развој, убијају код Црного- 
раца вјеру и наду у бољу будућност. Та новачења н све те 
нове махинације власничке дискредитоване су лакомисленим 
и дивљачким пљачкањем народне имовине. Поред јединстве- 
не оданости своме владаоцу, својој династији, поред она- 
кве љубавни и пожртвовања за свој слободни крш, Црногорци 
нијесу слободни за свој живот, Част, имање, увјерење у своју 
снагу које их је толико вјекова бодрило, пало је пред јак 
том да му отаџбина не може зајемчити и дати најбитније 
потребе за одржање егзистенције, и све што би пружило сли- 
ку бољег и културнијег живота није се ни осмјехнуло на неу- 
морног мученика. Лажни сјај и извјештачене новине нијесу 
могли засјенити све патње и невоље, сав бол и сиротињу, сву 
биједу и очајање у којима данас живи наш народ. Селећи 
се јатомице и разбацани іпиром бијелога свијета они нијесу 
повезани националном свијешћу ни заједничким интересима. 
Силна животна снага разбија им се у најгрубљим радовима. 
Оно што нијесу могли вјекови да униште: понос и свијест О 
својој слободи, и одлучну борбу на свом огњишту, из основа 
је раздрмао лични режим. 

Тако по свим странама растурени они престају бити на- 
род, они престављају разбијену младунчад, коју борба жи- 
вота на све стране разбацује. Наша отаџбина остала је без 
снаге, скучена и разривена ћефовима; расипањем и харањем 
народ је доведен лю просјачког штапа. Отаџбина се налази 
у тешком и безизлазном положају, да таквои политиком до- 
лази до одрицања своје државе — независне егзистенције. 
Увјерење о жалосном раду наше управе и очајање за свој 

опстанак ухватио је дубока коријена. И тако, незадовољство 
и потмули шум нестрпљења, са осудом досадашњег рада, 
обухватио је такве размјере да може наступити страшни 
лом и потреси, који лако могу бити с кобним последицама 
по опстанак наше независне и напаћене отаџбине. У то жа- 
лосно и очајно стање доведена је Црна Гора досадашњим 
начином рада својих управљача. Болу се томе нијесу тра- 
жили искрени и потребни лекови. Посљедње новине и лажне 
реформе могу увећати ране болеснику, који ће у агонији и 
смртним мукама, свјесно или несвјесно, постати сам себи ле- 
кар и спаситељ. 

Вријеме је да се код нашег народа удруже све силе, да 
се појача свијест и уздигне морал, да падну привидности 
личнога успјеха и локалног сепаратизма, пред, истинским по- 
требама и стварним задатцима које од свих правих својих си- 
нова очекује наша отаџбина. Лажну владавину, којом се де- 
аи“ љуљушкала наивност црногорска, треба једном от- 
крити; болесне ћефове, који су разривали сву снагу нашег 
народа, треба сузбити; све експерименте и власничке махи- 
нације треба уништити и досадашњу аутократију са разним 
њеним именима и фазама прекратити, и замијенити чистом 
и правом уставношћу. Тим начином живот заснован на са- 
мовољи, сујети, обманама и укоријењеним навикама и пој- 
мовима, треба уздрмати и створити тежњу за новим, напред- 
нијим, хуманијим животом пред којим падају све лажне ве- 
личине засноване на страху и предрасудама. 

Даље се не може, Тежак положај наше отаџбине, бол и 
Рђава судба нашега народа притискују нашу омладинску 
душу. Против овакве управе, а у интересу угледа и самог оп- 
станка наше отаџбине, у име нашег огољеног НА по са- 
вести и светој дужности, подижемо глас!«! 

Овај елаборат младићске жустрине, чија је писменост у 
правом односу са тактом, био је чудне среће. Отворио је се- 


1 »Ријеч црногорске универантетске омладине о ариликама у Црној 
Гори« потписали су: Владимир Поповић, Ђуро Војводић, Иван Јови- 
ћевић, Илија Љумовић, Илија Прелевић, Јован Ђоновић, Лазар Дамја- 
новић, Љубомир Гломазић, Марко Даковић, Михаило. Јовановић, Марко 
Тодоровић, Момчило Костић, Павле Ивановић, Петар Ражнатовић, Ра- 

доје Чобељић и Ристо Ненезић. 

рију сукоба у Црној, Гори, који ће се продужавати даље за 
све време трајања ове српске државе. Мијушковићева влада 
узела је врло трагично овај омладински напис, стога је пот: 
писнике тужила суду. Није схватила или није умела да схвати 
да је омладина, понета својом младошћу и речитошћу, и иде- 
јама свога доба, можда учинила тактичке грешке, али да у 
процени прилика у основи није много погрешила. Од омла- 
дине <е уосталом не може тражити да догађаје и људе мери 
практичном политичком мером. Она по природи ствари идеа- 
листички гледа на све, и доноси суд не руководећи се прак: 
тичном рачуницом. А кроз овакву призму многи поступци и 
многи људи често изађу гори, него што су у ствари. Мију- 
шковић је примио на себе и оно што му омладина није став- 
љала на терет. У неку руку је постао бранилац старих ре- 
жима од својих младих земљака, а с друге стране се прет- 
стављао као човек новог доба! Погрешио је. Посејао је семе 
раздора и мржње, које ће из темеља потресати Црну Гору 
све до њеног пада. 

Омладина је, сасвим природно, оптужбу Мијушковићеве 
владе сматрала као бачену рукавицу. Налазила је, да јој је 
дужност понети одговорност за оно што је написала. Стога 
је решила да претстане суду. Позвана за почетак октобра 
1906, одмах је објавила да путује за Црну Гору. Српска 
штампа је стала на страну омладине, похвалила њен посту- 
пак и њену кураж. Кнежеви судови у заграничном српству 
нису имали неки велики углед, стога је омладинска одлука 
схваћена као нарочита кураж, Оваквом ставу српске штампе 
треба тражити узрок, у првом реду, у националној ноти прве 
омладинске (речи, и отвореној и мушкој критици друге. Тако 
је од првог момента дат велики значај овом процесу, не само 
с обзиром на унутрашње прилике у Црној Гори, већ и са 
српског наролног гледишта. К 

Омладинци су осетили да је настао моменат да се обра- 
чунају са прошлошћу и отворено изађу са својом великосрп- 
ском политиком. Њихово држање на суду било је сасвим пд-- 
литичко. Оптуживали су место да се бране, Изнели су своје 
погледе отворено и незавијено. Рекли су, да је стари режим 
био режим опресије и корупције, да је гњечио народ и мате- 
ријално га искоришћавао,ослабио Црну Гору место да је ојача. 

Црногорци живе у бедн и бесправљу како се не живи нигде 
на другом месту у Европи. Неумешност да се економски по- 
дитну отерала је у печалбу најбољу радну снагу. То је осла- 
било борбену моћ Црногораца за српске _идеале. Прногорци 
су вековима сањали да ослободе и уједине српство, и веро- 
вали да је то њихова историска намена. Они ће њој увек те- 
јжити. А да би је извршили треба да им се врате политичке 
слободе и да се државом управља према њиховој вољи. Да 
се економски оспособе, као што су морално оспособљени. Зато 
власт треба вратити народу у интересу самог народа, ње- 
гове државе, а нарочито у интересу српства. | | 

Овакво отворено и куражно држање прибавило је омла- 
динцима огтште поштовање Црвогораца. Судска сала, ход- 
ници суда и цео простор око њега, били су закрчени светом. 
Речи изречене унутра преношене су све даље и даље, нај- 
пре у масу на Цетиње а одатле у земљу. Машта је надовези- 
вала на омладинске речи оно што је већ гомилано у души. 
Симпатије маса очигледно су биле од самог почетка процеса 
са омладином. То је, уосталом, била прва јавна реч и мушка 
критика политике Николиног самодржавља у земљи. Стари 
кнез се колебао. Он је вероватно инсистирао да се омладинци 
ставе под суд. Али кад је видео резултат овог акта, није знао 
шта да реши. Ако нареди да се позатварају омладинци, било 
му је јасно да ће изгубити и у српству и у Црној Гори. Нај- 
зад се решио да их ослободи. Одговорност је сваљена на 
Мијушковићеву владу. Она се показала као неспретна и не- 
способна да предвиди резултат једног политичког процеса, 
који је потресао Црну Гору и српску јавност. Ово је бив 
први озбиљни ударац првој уставној влади, како се она сама. 
називала, Значај и углед омладине и у земљи н вна страни 
скочио је. Отада се она афирмира као засебна и значајна. 
снага у земљи. Њен утицај и њена морална снага убрзо ће. 
се увидети. 


Сукоби у скупштини 


Кнез је Народну скхутптину отворио престоном беседом. 
У беседи је набројено све што је његова алада учинила током 
једне године и шта све намерава учинити. Осврнуо се на од- 

нос са другим државама. Омашком или намерно изостав- 
љено је да се штогод специјално каже о односима са Срби- | 
јом. Скупштина се конституисала и изабрала адресни одбор. 
Она је у почетку била без политичке боје. Влада је имала 
сигурну већину. То је било опште уверење, а и владино. Али, 
убрзо су отпочеле интриге и сукоби. Не би се могло рећи, да 
нису потпиривани и из двора. Опозиционари почињу приби- 
рање и издвајање из већине. Прве чарке отпочињу на пита- 
њима корупције и спољне политике. 

На свим овим захтевима опажа се утицај омљадинске речи 
и омладинског процеса. Тражи се, да се испитају злоупотребе, 
које су раније учињене. Ово питање прихватају не само љути 
опозиционари, већ и ноторни пријатељи двора и династије. 
Чак су ови други непомирљивији него ови први. Претседник 
Мијушковић, ваљда раздражен овом чињеницом, излази тред 
скупштину са изјавом да у Главној контроли, којој је он био 
на челу, постоје докази о многим злоупотребама. То је раз- 
дражило скупштину и убрзало сукоб. Пао је захтев о име- 
новању скупиттинске анкете, која би испитала учињене зло- 
употребе. Непомирљиви су тражили да преглед обухвати пе- 
риод самодржавља, а дворски агенти период од последњих 
ратова (од 1878). У овом апсурдном захтеву могла се само 
видети намера да се претераним захтевима онемогући и оно 
што се могло постићи, Крајњим захтевима ишло је на руку 
и неколико наивних опозиционих људи, који нису видели 
куда циља ова игра. Дворски људи су хтеди да на овај начин 
раздраже кнеза, збаце владу, растерају скупштину и можда 
униште нови режим. Тако би се вратило на старо, и избегла 
одговорност и за оно, зашта се још и могла испословати. 

Какво је било стање духова у „национално политичком 

погледу види се из предлога др. Марушића, који је скупштин- 
ска већина примила. Марушић је предложио да у будуће зва- 
нични назив скупштине буде: хОрпска аеродна скупштина 
књажевине Црне Горе«. Предлог је примљен акламаци(ом и 
једнодушно. Отуда није чудо, што је Мијушковићу замерано 
да у престоној беседи није поменута Србија. Војвода Гавро 
Вуковић, дугогодтањи министар спољних послова, тешко 
је замерао Мијушковићу што није поменута Француска, Ен- 
глеска, Италија и Бугарска. Нарочито замера што се нису 

„сетили Србије. »Без обзира на нашу и њихову крв, каже вој- 
вода, наши заједнички интереси и интереси словенских зе- 
'маља захтијевају, да ту равнодушност владе најоштрије осу- 
димо«. Своју реч је војвода завршио: »Ми треба да будемо уз 
Русију и Србију«. 

Већина скупштине је делила мишљење војводино. Да се 
овако брзо формира већина противу владе припомогла је и 
полузванична »Уставност«. Овај владин лист (чудан и по 
томе, што га нико није потписивао и нико за њ није одгова- 
рао) донео је био оних дана један чланчић, у коме пледира 
за преоријентацију спољне политике Црне Горе. Влада се 
оградила од овог чланчића свога полузваничног листа, преко 
»Г ласа Црногорца«. Овом демантију придавана је врло мала 
важност, а чланку »Уставности« врло велика. Зато су замерке 
влади за њену спољну политику биле врло жустре. Схваћено 
је да се она одваја од Русије и од Србије. Мијушковић је 
одговорио на замерке изнете у скупштини врло виолентно. 
Чак је рекао, да је он ликвидирао инцидент са Русијом који 
је наследио од раније владе. Ранију политику назвао је по" 
литиком бакшиша. Гађао је Гавру Вуковића, а погодио је цео 


: Тошев, нахадашњи бугарски посланик на Цетињу, у својим ме- 
моарима пише како су кнез Никола и Риза паша турски посланик на 
Цетињу, преварили султана и узели му 6.000 златних турских лира. Јед- 
многа дана, каже Тошев, паша је приметио неко кретање у двору, које 
је личило на припреме за пут. Одмах је отишао до војводе Гавре, онда- 
"шњет министра спољних послова, и упитао га да се кнез не спрема на пут 
и ако ке опрема қуда мисли. Гавра му је рекао да се кнез збиља спрема 
некуда, али дз му он не може рећи. Саветовао је лашу, као дугого- 
дишњег посланика и кнежевог личног пријатеља, да се лично обрати 
кнезу, Овај је одјурно у двор. Кнез га је одмах примио. После малог 
устезања рекао му је, да се спрема да врати посету Фердинанду Ко- 
бургу, онда још вазалном, бугарском кнезу. Паша је замолио кнеза да 
не иде, јер ће <е то на Порти примити врло рђаво, а довело би у пн: 
тање и његов, папкин, положај на Цетињу. Кнез му је саопштио да 
уважава његову молбу, али да му је сад, после толико припрема, тешко 
одустати од пута Нагласио је, да је око тога имао и приличне издатке. 
Паша је разумео кнежеву алузнју, и рекао је да ће одмах депеширатн . 
у Цариград да се трошкови накнаде само ако кнез пристаје. Спора- 
зумели су се, да се тражи за трошкове 3.000 турских лира. Како само 
паша није био одавна плаћен, дометнуо је за свој рачун још 3.000. 
Порти и султану било је онда много стадо до тога да кнез, као неза. 
висан владар, не направи посету њиховом вазалу Фердинанду. Зато су 

рИИРНЕРЕЕЕНЕБИРИНЕН ЕЕ а аана аа Ба диван Бана а 
старн режим. Народни посланици били су сведоци једнога 
двобоја, који је у суштини изнео сву мизерију наше спољне. 
политике. 

Мијушковић у овим турбулентним данима није био мо- 
Бан да устави скупштину на резонску линију у погледу ан- 
кете за злоупотребе, а изгубио је њено поверење и на нита- 
њима спољне политике, тако, да му је скупштина (већ 518 
новембра) изгласала неповерење. Он је одмах кнезу поднео. 
оставку и она му је уважена. 

У дода кад су се морале неминовно сударити две идеоло- 
гије, на челу послова требало је да буду људи са много више: 
рутине и такта, него што их је имао Мијушковић, а и са 
много више одлучности. Његова влада је требало да буде. 
громобран, који би спровео стреле и с десна и с лева, и не би 
допустио да ударе у кућу коју је штитио. Он за то није имао. 
способности. Својим сопственим изјавама погоршао је скуп- 
штинску атмосферу и допустио да стреле погоде његову вла- 
ду. Требало је направити прелаз и припремити кнеза и народ. 
за практиковање уставности. То би користило и једном и дру: 
гом. Место тога, Мијушковић је само убрзао сукоб који је 
донео нежељених последица свима, утолико пре што су га 
наследили људи који нису имали већих способности, а у сва-. 
ком случају су имали мање искуства од њега. 

Одмах у почетку скупштинског рада отпочело је издва-. 
јање опозиционара Мијушковићевој влади. Они нису прово- 
дили никакву организацију, али су се засебно састајали и до- 
говарали. Претседник скупштине и рођак кнежев, војвода 
Шако Петровић, постао је и претседник ове групе посланика. 





Риза пашин предлог тримили сберучке. Тражени новац (дозначен је. 
телеграфски. Тако је, каже Тошев, кнез добио за одустанак 3.000 злат- 
них лира, а лапа за неисплаћеяе плате 3.000. Причајући ову анегдоту 
Тошеву паша је завршио, задовољно протрљавши руке, са уобичајеним: 
»Берићат версун |« 

Говорећи о политици бакшиша Мијушковић је ваљда мислио и на. 
овај подвиг старе дипломатије, о коме се на Цетињу са подемехом го-- 
ворнло у дипломатским круговима. 

Они ће нешто доцније образовати т.38. Народни клуб. Углав- 
ном, акцијом ових људи оборена је у скупштини влада Ми- 
јушковићева. На одлуке њихове добрам делом су утицали 
омљадинци, који су ових дана били на Цетињу. Ови су били 
под утицајем србијанске слободе и демократије, које су же- 
лели да виде и у својој Црној Гори. Стога су, колико су више 

ли, утицали на народне посланике да осу политичку 10: 
мере више у лево. Мијушковић и његови пријатељи изгледали 
су им исувише конзервативни, а са националног гледишта не- 
довољно загрејени за колаборацију две српске државе и рад 
ва уједињењу српскога народа. Противу њих су приредили и 
уличне демонстрације, прве које су се уопште виделе у Црној 
Гори. Под, утицај ових младих људи пао је био и стари вој- 
вода и претседник Петровић. Њему је ласкало што омладина 
рачуна са њим, и тражи његову потпору да гура што више у 
лево, Јавне манифестације омладине почињу после процеса, 
који се био. изметнуо у процес режиму. Оних дана створена 
је била сасвим левичарска атмосфера. Народни посланици 
утркивали су се са омладином ко ће бити више левицар и ви- 
ше опозиционар старом поретку. Дошао је био моменат да 
се овим опозиционарима повери власт или оде правце у су“ 
кобе. | | | 

Под утицајем општег расположења кнез је поверио са- 
став кабинета Марку Радуловићу, судији Великог суда, на- 
родном посланику и члану Народног клуба (11/24 новем- 
бра 1906) Овај млађи човек, на изглед врло марцијалне фи“ 
гуре, интелигенције доста живе, радљивости сасвим осредње; 
са опортунистичком цртом у карактеру јако наглашеном, 
успео је да састави кабинет од млађих људи, дојучерашњих: 
млађих чиновника. Они су скоро сви били школовани у Ср: 
бији, Загребу и Русији. У његову владу су ушли: Митар Ђу“ 


1 Кнез је препустио скупштини да да кабинет. Претседништво # 
«пољне послове понудили су Андрији Радовићу. Одбио је, јер му је кнез" 
изнудио обећање да се неће примити за министра у наредни кабинет. 
Онда су посланици гласањем панменоваљи министре. Претседништво #6: 
преузео Марко, Радуловић, као најстарији по годинама (саопштење А. 
Радовића), | 

2 Радуловић и Митар Ђуровић свршили су права у Београду, Ми- 
хаило Ивановић је дипломарао у Загребу, Милосав Раичевић у Русије. 
Данило Гатало, министар војни, такође је био руски Ђак. 

ровић за финансије, Михаило Ивановић за унутрашње 1о- 
слове, Милосав Раичевић за правосуђе, и мајор Данило Га- 
тало за војску. | 

Јавно мнење је ову владу примило врло добро. У скуп- 
штини је већина посланика пришла влади, тако да је влада и 
у скупштини имала већину. Народ и омладина су сматрали 
да је оваква влада победа младе Црне Горе. За моменат су 
заборављена сумњичења у искреност кнежеву, повероваљо се 
да се решио да иде новим путем. Задовољство је само по- 
стало веће кад је влада у адреси скупштинској изнела свој 
програм рада у унутрашњој и спољној политици. Унутра је 
подвукла рад на свестраном препорођају земље, реформама 
законодавства и администрације, а споља политику наслона 
на Русију и Србију. »Народно претставништво жели да из- 
међу две српске слободне земље — Црне Горе и Србије -- 
буде потпуна солидарност. Одржавање чврстих и сталних 
братских веза са једнокрвном браћом у Краљевини Србији 
гаранција је боље будућности српскога племена, и само у. 
тој вези можемо гледати остварење наших заједничких идеа- | 
ла и заштиту наших народних. интереса« — каже се у адреси. 

· Ово наглашавање добрих и братских односа са Србијом 
нарочито је добро примљено. Распре између Београда и Це- 
тиња болно су се осећале у души народној. Црногорци нису 
могли разумети зашто два сродника на престолу не могу во- 
дити политику као два брата, политику потпуно једнаку. 
Интереси српства су једни, зато и политика две српске земље 
мора бити истоветна. Место тога, запажало се да се Цетиње 
ни најмање не мења, да његов мало пријатељски став. према 
Београду, из доба Обреновића, остаје какав је био. 

Кнез је раније објашњавао антагонизам Цетиња и Бео- 
града својом русофилском и Обреновића аустрофилском по- 
литиком. Кад је његов зет у Београду повео такође русофил- 
ску политику, он је остао при ранијем ставу према Београду. 
Раније су биле две концепције и два начина рада. Једни су 
мислили да се српству може најбоље послужити наслоном на 
Русију, други наслоном на Аустрију. Сада се обе државе и 
„обе династије наслањају на Русију. Поред тога су у крвном 
сродству. И опет се не слажу! То се заиста није разумевало 
У црногорским брдима. Стога се дошло на идеју, да брат- 

ској политици две земље истога народа сметају династички 
„интереси. Можда првн пут у новој историји Црне Горе на- 
стају дубоке сумње да династије могу бити штетне општим 
‚српским интересима. Јер, кад и две сродничке династије, које 
уз то још иду истим великим линијама у спољној политини, 
не могу сарађивати, онда је тешко наћи лек са обе заједно. 
То је дубоко заболело Црногорце, и утолико пре су се обра: 
довали владиној изјави да ће у спољној политици ићи са 
Србијом. Поверовало се, да је кнез одобрио ову изјаву вла- 
дину и да је решен да је примени. 

ли, добра импресија у земљи и на страни као да је по- 
стала отежица за њу. Оне силе које су обориле Мијушко- 
вића, ојачане са њим и његовим пријатељима, отпочињу ин- 
тензиван рад противу владе. Опет се јавља питање анкете. 
Сам кнез инсистира код владе да се »одреди анкета и похва- 
тају народни лопови и издајници«, иначе јој прети »изобли- 
чењем пред народом«. Влада осећа шта јој се спрема. Стога 
предлаже да се анкета врши само од 1901, као године кад је 
донет први какав такав буџет, На питању времена које ан- 
кета треба да обухвати, не могу се сложити. Влада одлаже 
питање, да га после пада преда својој наследници. Настају 
спорови и на другим питањима. Претседник, наочит човек, 
али без великих способности, министри без икаквог политич- 
ког искуства, били су врло погодна мета за нападе. Ситни и 
крупни сукоби ређали су се један за другим. Министру вој- | 
ном невидљива рука буни чак и трупе. Побуњеници траже да. 
министар отступи. Кнез све више постаје нетрпељив према 
министрима. Њихов обимни законодавни програм не свиђа. 
му се. Можда најмање од свега, што јавност у Србији сим- 
патичњо пише о раду и намерама владиним. Почиње да ИХ. 
малтретира. Враћа им непотписане указе. Министру војном; 
чак преправља указе, производи и унапређује официре које 
министар предлаже за пензију. Сцене из двора и министар- 
ских седница излазе на улицу и шапућу се по Цетињу и Црној 
Гори. Атмосфера се све више погоршава и у скупштини. По- 
сланици се позивају у двор и саветује им се какво би држање 
требало да заузму. Живот владин постаје све краћи. Њен 
неокретни претседник, поред свег личног опортунизма, тоне 
са њом заједно. 

Ова влада је прилично радила на доношењу нових за- 
кона и измени оних који <у раније постојали. Већином се 
преписују закони из Србије. Израђен је пројект буџета, са 
једним добрим и модерним финансиским законом. У њ уносе 
новину да министри, који рукују и одлучују о државној имо- 
вини, могу одговарати за злоупотребе или причињене штете 
не заклањајући се за закон о министарској одговорности. 
Овај рад ни најмање није појачао позицију кабинета. Не- 
нормална ситуација се продужила још врло мало, да је пре- 
кине сам кнез. Он изазива кризу владе. Радуловић подноси 
оставку кабинета са мотивацијом »да се рашчисти оитуацијає 
(14/27 јануара 1907). 

После пада владе кнез позива у двор посланике већине, 
Саветовања трају три дана. На предлог претседника скуп- 
штине и клуба већине, кнез даје мандат члану већине Андрији 
Радовићу, бившем министру у кабинету Лазара Мијушко- 
вића. Радовић је био млађи човек ванредне радљивости, ела- 
стичан, инжењер по струци, са особином да све испита и юб- 
јасни. Његова објашњења се каткад претварају у неверо- 
ватну множину детаља који често сметају да се види главна 
ствар. Он исувише верује да онај који пренебрегава детаље 
гине од њих! У сваком случају он је добро познавао кнеза и 
разумевао финансије и економију више него ма који Црно- 
горац његове генерације, | 

Нови кабинет! се претставља скупштини 2! јануара. 
Влада у својој изјави каже да ће наставити политику своје 
претходнице. Сама ова изјава била је довољна да и она буде 
осуђена. Ни прилично еластични и обазриви претседник, ни 
чињеница да су у влади два зета Петровића (Радовић и Це- 
ровић), нису је могли спасти, Опозиција наново покреће пи- 
тање анкете. Влада то избегава тим, што одређује да она пре- 
гледа рачуне тек од 1903. Посланици по положају и од кнеза 
именовани по миту из двора редовно гласају противу влади- 
них законских предлога. Они устају и противу свих влади- 
них одлука за које се тражи одобрење скулштине. Најзад 
једна безначајна ствар изазива буру у скупштини. Претсед- 


і Нови кабинет чине три члана: Радовић, Михаило Ивановић и Га- 
врњло Церовић. 
° Изузетак је учињен за закон о таксама н закон о ордењима, 

ник скупштине и клуба већине, војвода Петровић, пева неку 
песмицу, у којој каже, да »клуб народни тешко страда« (сва- 
којако од камариле). Опозиција налази да се ова песмица од“ 
носи на њу, да већина (и влада страдају од опозиције! Стога 
почиње опструкцију и омета рад у скупштини. Односи се зао- 
штравају тако, да се очигледно види крај народњачког ре- 
жима. 

Радовић и његове колеге из клуба виде да је спору осно- 
вида кнежево неповерење у млађе људе. Кнез их сумњичи да 
су у дослуху са Београдом. Да би парирали ова сумњичења 
и изнељи чему теже, решавају се да образују странку. Тако 
је марта 1907 образован »Клуб народне странке«, и израђен 
црограм странке. Пре него што би овај програм публиковали, 
подносе га кнезу да прочита, Кад га је прочитао, изјавио им 
је да би га и он потписао да није владар.! »Народна Мисао« 
из Никшића постаје званични орган странке, Овај лист је пре 
неколико месеци било покренуло неколико млађих и напред- 
нијих људи у Никшићу, Тада је ускоро покренута и »Слобод- 
на Ријеч« у Подгорици. И овај лист је у почетку био народ“ 
њачке оријентације. Доцније га влада преотима и најзад по- 
стаје лист Мијушковићеве групе. 

Али, ни ова помирљива тактика, ни изјава лојалности од 
стране владе и њених виђених посланика, нису помогле. 
Кнезу је већ било дотужило оволико слободе и решио се био 
да рашчисти са владом и њеним народним клубом. Отпочео 
је да зивка у двор посланике, и да их наговара да напусте 
владу и њену странку. Тако је »убедио« 14 посланика да пре- 
ћу у опозицију. Последњи који је напустио Народни клуб 
назван је »спасиоцем«, Да није пришао, речено му је, влада. 
би својом већином »изгласала предлог да се господар про- 
ћера«. Тако је запечаћена судбина другог народњачког ка- 
бинета, Узалуд се Радовић довијао да искамчи од кнеза од- 
лагање скупштинских седница за извесно време, и да је доц- 
није, кад се духови мало смире, сазове да изгласа буџет, како 
се не би одмах у почетку погазио устав, а чим изгласа буџет 
да се распусти џи иде на изборе. Док су још вођени ови раз- 
говори кнез наређује обласном управитељу на Цетињу да 





~ 


1 »Црна Гора и напредни покрета од Т. Божовића и Ј. Ђонозића 

извести власти у земљи да је влада поднела оставку. Тако је 
земља обавештена о демисији пре него што се она стварно 
десила. После тога, влада је и сама поднела оставку. 

Период народњачке или, по посланичком клубу попу- 
ларно назване »клубашке«, владавине, обележен је пуним по- 
литичким слободама и администрацијом чистих руку. Обе 
клубашке владе за неколико месеци спремиле су читаву се- 
рију закона, којима су делом гарантоване политичке слободе, 
а делом се предвиђале реформе администрације. Кнез је од- 
био да их потпише и остали су само као пројекти. То су: за- 
кон о буџету, о народним школама, о пошти и телеграфу, о 
општинској самоуправи, о административној подели земље, о 
зборовима и удружењима, о избору народних посланика, и о 
пословном раду у народној скупштини, Али, потписао је 
предложену измену кривичног закона, којом се укида смртна 
казна за све злочине осим политичких! 

Да би се смањила емиграција у иностранство и да би се 
запослила незапослена и оскудна сиротиња, отпочео је био 
рад на колском путу Подгорица—Колашин—Андријевица. 

Клубашке владе биле су повеле преговоре са Италијан- 
ским безнменим друштвом о измени уговора о концесијама. 
Ови уговори су били штетни за Црну Гору и са економског | 
и са политичког гледишта. | 

У једној скупштинској дискусији (1910) С. Вулетић из- 
носи рђав рад овога друштва и каже: »Читава књига би се 
могла написати о рђавом начину рада тога друштва од са- 
мога почетка до «сад... Рад Барског друштва уопште до сад 
показао се као штетан по нащу државу и наше народне ин- 
тересе«. Претседник владе Томановић, одговарајући му, вели: 
»У раду владином била је то једна од најтежих тачака око 
које смо највише времена трошили, највише идеја имали и 
ако хоћете, борили се непрестано с тијем друштвом«. 

Тежину ових уговора (о барском пристаништу и барској 
железници) осећамо још и данас. 

Обе владе су показале активност која је за респект. У- 
колико ови људи нису имали великог политичког искуства,“ 


1 О њиховом малом политичком искуству сведочи и измена у кри- 
вичном Закону, којом се умида смртна казна за злочине осим политич“- 
мих, Уочи једне оштре борбе, оваква измена је доородошла само њя- 

имали су патриотизма и љубави за земљу. Хтели су да по: 
служе својој земљи колико су боље могли и умели. Па том 
путу нису нашли подршку круне. Напротив, што је њихов 
активитет био већи, утолико су и сметње од круне и њених 
слугу биле веће. Свака грешка ових младих људи била је и- 
сувише надувана, а свака евентуална нетактичност узета кад 
увреда. Како је на Цетињу сазревала мисао да се са Србијом 
не може, да је она опасна за независност Црне Горе, и да све 
зло долази од ње, — то се, сасвим природно, нису смели оја- 
чати они, који су били за тесну сарадњу са њом. Према томе, 
требало им је чинити сметње, а никако их помагати лојалном 
потпором. Зато су од почетка наилазили на препреке, да се 
најпосле претворе у сукобе, који су сломиди њихов режим. 


Оно што је сигурно надживело клубашки режим било је 
осећање политичких слобода, које су за њиховог режима 
имали Црногорци. А то је, ако и једина, али велика и пози- 
тивна добит од њихове краткотрајне владавине. Ниједан за- 
почети, а корисни, посао нису заврацили, Нису им допустили. 
Али су зато, у току пет месеци, допустили омладини и слобо- 
доумним људима да политички делују у маси, да упознају са 
политичким слободама и оне Црногорце који нису видели 
стране земље и окусили њихове слободе. То је крупна добит, 
која им се мора признати, као што се може рећи лепа речи 
о њиховим намерама. Вредност ових резултата осетиће се 
ускоро, одмах чим настане реакција, на коју се заиста није 
дуго чекало, | 


ховим непријатељима. Јер, убије лн когод неког истакнутог нарол- 
њака не може бити осуђен на смрт, пошто је смртна казна укинута. А 
предузму ли они ма шта, што се може назвати политичким злочином, 
или им се подметне нешто тако, могу бити поубијачи. Овакву измену 
ови су предложили и примили! 


1 Нарадњачка владавина била је србофилска и доста изразито про- 
тиваустриска. Орган странке, Народна Мисаоє, у марту пише: 
»За само три дана отишло је за Америку 363 Црногорца. Људи 
призу да Аустрија помаже ову емиграцију, даје путни трошак без 
признанице! Утрла си на Балкан, али ту ћеш наћи —— гроб!« 
| Полузванични орган странке која је на власти овако се обраћа 
Аустрији, а у исто време пледира за братску и тесну сарадњу са Срди- 
јом. То се, по мишљењу одлучујућих фактора, морало сузбити. 

ВИР ИЕШЕ ЫАМ НА ЕМА И НЕ. еаци меаву зна вечна мале 6 

Народњачка Радовићева влада издејствовала је од кнеза 

амнестију политичких криваца. Пуштени су из затвора људи, 

који су годинама лежали у тамницама не суђени и не осу- 
ђени (Исаило и Владимир Томићи и Ш. Калуђеровић). 


Реакција 


(Томановићева влада) 


Посланичка група Лазара Мијушковића није могла забо- 
равити пораз у скупштини, који су јој приредили »клубаши«. 
Стога је активно сарађивала на обарању њиховог режима. 
Без резерве је помагала кнеза и старе у овом послу. Веро- 
ватно су мислили кад оборе народњаке да ће опет доћи на 
њих ред. Преварили су се. Кнезу је Мијушковић изгледао не- 
подобан да рашчисти створену атмосферу. Он се био ре- 
шио да пригњечи слободарски дух и тежње млађих за сло- 
бодама и парламентаризмом, а нарочито да устави отиџте сим- 
патије Црногораца за Србију, и јасно изражене тенденције 
за тесном сарадњом у националној политици. Зато су му тре- 
бали људи који су имали мање скрупула и више чврстине. 
Стога је поставио за шефа владе Лазара Томановића, врло 
пристојног, врло оданог и врло послушног Бокеља. У његову 
владу именовао је министрима: генерала Митра Мартино- 
вића, Лакића Војводића, полуписменог старог војводу, Јована 
Пламенца и Душана Вукотића. Мартиновић је примио Мини- 
старство војно а Војводић Министарство полиције. Углавном 
ова четири човека требало је да изведу његове планове, То- 
мановић је као одан човек имао само да позајми фирму це- 
лом овом послу, и као добар правник нађе, по могућству, 
правну одећу за оно што се одозго буде тражило. 

Влада је требало прво да компромитује клубаше у очима 
народа, да их прикаже као дилетанте који чине штету свему 
чему приђу; да их обележи као агенте Београда; да натера 
њихове бираче да се десолидаришу од њих; да проведе своју 
организацију и изврши изборе. Да би имала времена да <вр- 
ши овај посао, влада је прво одложила скупштинске седнице 
За три месеца. По истеку овог рока расписала је изборе. Ово 

је био сигнал за тешке борбе и мучне дане, које никад раније 
није доживела Црна Гора. Она је много пута страдала од 
страних инвазија и беспоштедне борбе са непријатељем, али 
никада у овом обиму од насиља својих синова. Апсолутистич- 
ки режими два последња кнеза учинили су на жао и зла поје- 
динцима, каткад и породицама, али се никада раније нису 
овако окрутно сручили на масе народне, 

Службени »Глас Црногорца« приликом промене владе 
објавио је, да је кнез уважио оставку кабинету Радовића 
стога, што је Радовић тражио да распусти скупштину и рас- 
пише изборе, а кнез није хтео да распусти своју прву скул- 
штиву! Стога је, каже његов офидијелни орган, поверио са- 
став владе Лазару Томановићу и његовим друговима, који 
су обећали да ће радити са скупштином. Према томе, скул- 
штина је обећала »да ће најсавесније помагати владу« и зато 
је само одгођена. Ова званична мистификација није била дуга 
века. И уопште је чудно зашта је кнезу Николи требала ова 
обмана? 

Скупштина се уопште није састала. Влада није ни имала 
намеру да је сазива. Она је просто одложила скупштинске 
седнице да не би морала одмах расписати изборе. Хтела је 
да добије у времену, и то је све. Тако, скупштина је распу- 
штена крајем јуна и избори заказани за 18 октобар. 


Прве чарке између клубаша и нове владе отпочеле су у 
народу чим је скупштина одложена. Влада је препоручила 
властима у земљи да сазивају бираче м од њих издејствују 
изјаве неповерења народњачким посланицима. Цетињска 
> Уставност« и подгоричка »Слободна Ријеч« помажу владу и 
објављују изјаве из народа. Не преза се чак ни од фалсифи- 
ката. Владини листови објављују изјаве неповерења, а на- 
родњачки орган »Пародна Мисао« доноси демантие и про- 
тесте потписаних људи на изјавама неповерења. Због тога је 
нападнута и први пут разорена од владиних присталица (11 
априла). У борби се уопште не бирају средства. Влада назива 
опозиционаре »теразиским агентима и плаћеницима«. Постав- 
ља дилему: Ко,је за господара тај је за владу, 2 ко је противу 
владе тај је »противу господара и отаџбине«. Местимично се 

хапсе опозицнонари и опозициони посланици. У Подгорици 
іе проливена прва крв у овим међусобицама.“ 

Све ове оптужбе и сва ова насиља и подмегања нису 
успела да поколебају масе и да их одвоје од изабраних прет: 
ставника. Први напад је народ мушки издржао. После првог 
је дошао други. Сам кнез, по повратку из Беча, силази у масу 
и води политичку борбу. Томановић са дружином објављује 
да оснива странку. За разлику од народне, назвали су је 
»Права народна <транка«. Да би новопеченој странци дали 
више угледа, наговарају кнеза да сађе у народ и странку про- 
гласи својом. Кнез иде од вароши до вароши и окупљеном 
народу држи политичке беседе. Дешавају се призори који се 
у новој политичкој историји Европе нису видели. Круна про- 
глашава на јавним скуповима једну странку својом, и све који 
неће у њу назива издајицама и личним непријатељима. На- 
род са ових зборова носи својима на дому чудну причу, да 
је кнез објавио рат његовим третставницима, да повлачи ра- 
није дато обећање да ће препустити народу да слободно 
бира за посланике људе које хоће, и да у будуће, као и раније, 
целокупна политика земље има да се води како он хоће, 
Уставност и реформе нису зато да ограниче његово само- 
државље, већ да му постану инструменат. 

Резултат ове, чак и за Балкан бесиримерне, кампање дао 
је мршаве резултате. Агитација кнежева дала је мало боље 
резултате него она владина. Народ, иако збуњен, остао је ве- 
ћином на истој линији. Виолентни динарски човек дао је био 
реч и није имао намеру да је опозове, Симпатије његове остале 
су са гоњенима. Кнез је ово осетио. Али, једаред направивши 
погрешку, остао је при њој. Чим је увидео да са убеђивањима 
не може даље, решио се на крајње мере. Морао је прибећи 
насиљу до крви, или је крах био неминован. Да би га сигур- 
није применио, потражио је наслон споља. Отишао је за Беч, 
током маја, и потражио подршку у Аустрији. 

Кнез је врло добро знао да су Аустријанци разочарани 





1 Риста Пејовић, барјактар и угледни домаћин из Подгорице, 
тешко је увређен приликом демонстрација од команданта жандарме- 
Рие, Марка Газиводе. Сутрадан је Пејовић у освети убио из револвера 
команданта Газиводу, а обласног управктеља, Јова Мартиновића, те- 
уко ранно. Жандармн су убили Пејовића. 

држањем Карађорђевића и Србије. То је већ отварало пер- 
спективе за једну другу политику. После преврата у Србији 
Калај каже Викему Стиду, уреднику »Тајмса«: »Карађорђе- 
вићи нмају у својој политици две особине --- да се не кавже 
ни с Аустро Угарском ни с Турском, својим најмоћнијим су- 
седима«.: Већ 1905 потпуно су разочарани Србијином и Кара- 
ђорђевића политиком. После састанка краља Петра и кнеза 
Фердинанда у Нишу (мај 1904). постављене су базе за орпско- 
бугарски споразум, и доцније за пројекте уговора о царин- 
ској унији, поштанско телеграфској и новчаној конвенцији. 
Доцнијом бугарском индискрецијом Аустрија је сазнала за 
пројекат царинске уније. Како је 1905 истицао српско аустри: 
ски трговински уговор, Беч, огорчен, извештава Београд да 
се уговор неће обнављати, чак да ће затворити границу, ако 
царинска унија буде проведена. Овим је српско бугарска ца- 
ринска унија торпиљирана. Аустрији ни то није доста. Она 
1906 ипак затвара границу, ма да продужава започете трго- 
винске преговоре. У току преговора из Беча се наређује по- 
крет трупа дуж Дрине, Саве и Дунава. Врши се у неку руку 
војна демонстрација. Војна партија лочиње створено да го- 
зори о силаску на Солун, али не више кроз Санџак, већ до- 
лином Мораве и Вардара. Из тих кругова се чује, »да се са 
Србијом мора рашчистити«. Царински рат се продужава. По- 
сле комбинованих поморских и сувоземних маневара 1906 
Аустрија се решава на живљу акцију. Том приликом се са- 
стају у Дубровнику Франц Фердинанд и кнежевић Данило. 
Дубровачки Срби хучно акламирају Данила, а аустриског 
престолонаследника дочекују са једним јединим »живео«. То 
је откривало стање духова међу Орбима и убрзало догађаје. 
Ерентал тражи од султана железничку концесију Митровица 
— Солун, и добија је (1907), Годину дана доцније назива је 
»новим важним путем из Средње Европе за Мисир и Индију«. 
| Доцније, током анексионе. кризе, у Бечу се спремају за 
рат са Србијом. У том циљу воде преговоре са Софијом. Нуде 
деобу Србије и пристају на стварање велике Бугарске. Не мо- 
гу се погодити око Ниша. Бугари га траже за себе, а Ау- 
стрија га сматра неопходним за даљу пенетрацију на исток. 
По мишљењу утицајних бечких кругова Србију треба у сва- 


1,2 Ј. М. Јовановић, »Стварање заједничке државе«, књига 1, стр. 4, 5. 

ком случају уништити. Да би се уништила треба је прво 
компромитовати, Стога Беч ревносно прича Европи о 1903 
години и »краљоубицама«. Не допушта да падне прашина 
заборава на овај трагичан догађај из историје српскога на- 
рода, а нарочито после састанка краља Петра и Фердинанда у 
Нишу. Али им то није довољно. Потребно је додати још што- 
год. Србија се морала претставити културном свету као »зем“ 
ља убица и револуционара«. Тек тада се могла уништити. 

Кнез Никола је морао запазити преокрет у аустриској 
политици према Србији. Њему се ни у ком случају не може 
спорити способност да уочи значајне спољнополитичке мо- 
менте. Стога је 1907, маја месеца, посетио Беч. Ова посета 
тешко да је без икакве везе са акцијом противу >великосрп- 
ских агената и бунџија«. Отуда изјаве његових пратилаца о 
наслону на суседну монархију, у случју злих последица услед 
акције коју је већ предузео у вемљи противу »великосрпских 
агената«, како се то онда говорило. Догађаји који су се уско- 
ро развили утврдиће ову претпоставку. 


Личности из пратње кнежеве дају интервјуе аустриским но- 
винарима, да је опозициони покрет у Црној Гори дело вели: 
косрпске пропаганде, и да је унет са стране. Директно се оп- 
тужује Србија као легло ове пропаганде. То су у исто време 
и прве оптужбе ове врсте против Србије од претставника 
братске Црне Горе! Ове оптужбе су оних дана имале наро- 
чити значај што су долазиле баш од стране Црногораца. Ау- 
стриска и немачка штампа их прихвата са очигледним задо- 
вољством. Отада па надаље званично Цетиње, као год и Беч, 
за све тегобе и непријатности проузроковане неумешношћу 
или злом вољом претставника режима, криве Београд и ве- 
ликосрпску пропаганду. Ова спрега у оптужбама запажена је 
не само у српству, него и у Русији. Очигледна је била намера 
и Беча и Цетиња да Србију прикажу свету као огњиште за- 
вера и комплота, вечито немирну и готову на нереде. То је 
опет оправдало аустриску тезу, да се са таквом земљом и 
таквим народом мора што пре рашчистити, а цетињску да се 
мора бранити од опасних рођака. 

После повратка из Беча кнез, кго што смо рекли, силази 
у народ и наставља борбу са појачаним еланом. Увећани ау- 
стриски гарнизони по црногорским границама бацају зрачак 

светлости на разговоре који су вођени у Бечу. А они дају и 
нарочиту онагу кнежевој претњи Црногорцима, да му стоје 
на расположењу и ћесарове трупе да их умири, ако то буде 
требало! У Никшићу, у времену када је кнез био тамо, вла- 
дине присталице предвођене официрима народне војске, ла 
чак и свештеницима, нападају на домове и радње опозицио- 
нара. Демолирају их и пустоше. Тада, по други пут и дефи- 
нитивно, руше штампарију »Народне Мисли«. Стога кнежеве 
претње и погроми извршени током септембра утичу на воћ- 
ство народњачко да објави 12 септембра изборну апстинен- 
цију. Хтели су да избегну крвопролиће и евентуално мешање 
страних трупа. 

Али, ни ова одлука није смирила започету борбу. Насиља 
се настављају. Воћство се повлачи у племена. У једном мо- 
менту је изгледало да се земља налази пред грађанским ра- 
том.’ Неломирљиви и са једне и са друге стране гурали су у 
ром правцу, а нарочито кад су власти отпочеле да одузимају 
пушчану муницију од присталица опозиције и да је деле сво- 
им присталицама. Атмосфера је била толико наелектрисана, 
да су се крвопролића очекивала свакога момента. Кнез и вла- 
да били су се решили да по сваку цену сломе народни отпор, 
а овај да брани личну слободу, која му је први пут у исто- 
рији Црне Горе доведена у питање. 

Срећом, утицај опозиционог воћства још је био велики. 
_ Оно је утицало да овај период прође без већег крвопро- 
лића и да се избори на миру заврше. Противукандидата уоп- 


1 Какво је било стање у земљи види се и ив речи третставника 
»лојалне ољозицијеє, С. Вулетића, речене у скупштини 1907: »Ми 
живимо у јадно) бесправној земљи, у којој нема ни заштите 
ни одбране за оне, који нијесу у котерији данашњих власника«. Затим 
ређа извршена насиља и каже: »Пала су мртва два човјека у канцела- 
рији Обласне управе (Подгорици), а трећи де тешко рањен. Била су два 
_ одучаја са штампаријом у Никшићу, гдје је маса разрушила приватну 
имовину. Нападнута је кафана Миханла Јовановића овдје на Цетињу, а 
разрушеңа кућа др. Марушића на Даниловом Граду. Похаран је дом 
старог домаћина н пријестолу вазда оданог чиновника Јагоша Радовића, 
у Мартинићима. Плијењено је и поклано живо (стока) Ствасоја Пилетића, 
а опаљена кућа неког Божовића у Пиперима« (Павла В. Божовића, оца 
Тодоровог). 

2 Црна Гора је имала милициску војну организацију. Сваки војник 
је имао пушку код себе и са њом део бојне муниције. 

ште није било, сем у неколико племена, и влада је добила ве- 
ћину. Ова оштра и дотада невиђена борба, раздражила је до 
тог степена духове у земљи, да су се у будућности неминовно. 
морали развити догађаји, који су на крају троузроковали 
слом династије Петровића. | 


Покушај оснивања странака 


Пре уставне ере у Црној Гори вије било политичког жи- 
вота, па према томе ни странака. Странке се развијају тамо 
где има развијене политичке свести и политичких слобода. 
Стога се у Црној Гори све до пада нису организовале странке 
у правом значењу ове речи. То не значи да није било поку- 
шаја страначког организовања. Оно пада, као што смо раније 
напоменули, током трвења у скупштини између Мијушкови“ 
ћеваца и чланова Народног клуба. Неколико млађих школо- 
ваних људи предлажу својим посланичким друговима да из- 
раде програм и статут странке, да је назову Народном стран: 
ком, и да проведу организацију у земљи. Чим је предлог 
примљен, изабран је одбор са Михаилом Ивановићем на челу, 
да изради програм странке. За базу програма ове странке 
узет је програм радикалне странке у Србији, Као руководећи 
политички принципи узети су: демократија, парламентарни. 
облик владавине, општинске самоуправе, слобода штампе, 
слобода збора и договора, гарантија за личне слободе, итд. 
У погледу културном и економоком унете су одредбе, које 
се могу наћи у свим партиским програмима на Балкану. При- 
зната. је монархија и династија Петровића. Статут страначки 
није израђен. 

Пре публиковања творци овога програма, као што смо 
рекли, показали су га кнезу Николи, и тражили његово ми- 
шљење. Он им је одговорио да је врло добар, и да би га и 
он потписао да није владар. Тек тада су одлучили да га штам- 
пају. Ову одлуку су привели у дело тек по паду владе Радо- 
вићеве. Организација странке уопште није ни провоћена. 
Опозиционари су знали за програм странке и сматрали су се 
њеним члановима, ма да нису били организовани. Они су се 
тако сматрали, а тако су их држали и политички противници. 

Присталице Томановићеве владе и људи под утицајем 
двора, обзнанили су били да оснивају своју странку. За раз- 
лику од Народне назвали су је »Права народна странка«. Про- 
грам страначки није израђен али је влада ипак наредила да 
локалне власти уписују присталице странке. Тако се видео 
на једној страни израђен програм без проведене партиске ор- 
ганизације и са масом која се сматрала члановима странке, а 
на другој провођење организације, али без израђеног про- 
грама и без добре воље народа да приђе овој странци. 

Група Мијушковићева до краја је остала по страни, Она 
није покушала да изради партиски програм, још мање да про- 
веде организацију. Она је до краја била састављена од іне- 
колико школованих људи и нешто мало људи из народа.“ 
Овој групи је припадао и генерал Јанко Вукотић, један од нај- 
даровитијих људи ове епохе. Он је био најспособнији црно- 
горски официр. Човек виших духовних особина, али са љу- 
бављу за кнеза која је ишла до слабости. Стога је осенчио сво- 
ју личност, готово јој дао боју коју није имала. Вукотић је био 
врло еластичан човек, конзервативан али не реакционаран, 
Из љубави и поштовања према кнезу вршио је послове које 
вероватно није желео ни одобравао. Испао је крут реакцио“ 
нар. Мијушковићевци су се звали странком, али само они сами 
себе, У народу и од других група, звани су Мијушковићев-. 
цима. Я 

Томановићев режим није допуштао опозиционе стра- 

1 Саво Вулетић у једној подемнци са Митром Вукчевићем у »Сло- 
бодно) Мисли« тврди, да су и Мијушковићевци били страначки орга- 
низовани, и да се њихова странка звала »самосталском«. Да је таква. 
странка уистини постојала позива се и на Народну енциклопедију. 

Можда су се они звали странком и опозицијом. Можда су себе. 
сматрали врло напредним људима. У Црној Гори су били познати као 
дворски људи и људи без страначке или идејне дисциплине. Народ их 
је стално звао Мијушковићевцима. Сам тај факэт сведочи, да их није 
сматрао странком. 

Ј. Продановић је у енциклопедији завста написао да су они били 
странка. Али, информације о томе Продановић је (добио од самог Ву: 
летића, како ми је он то казао. Према томе, Вулетић је Продановића 
завео у блудњу, и писање Продановићево не може служити као доказ 
да је странка уистини постојала, као што не би могло <лужити као 
„дожаз да су ози бнли заиста „слободоумни људи и народњаци, како су 
то они о седи говорили, а можда и мислили. 

начке организације, а за друге није марио сам народ. Тако се 
о страначком животу у Црној Гори, у правом смислу ове речи, 
не може говорити. Овакво стање је продужено све до пада 
црногорске државе. У политичком погледу онамо је још било 
све магловито, ништа искристалисано, нити идејно одређено. 
Зато се и могло десити, да и истакнути људи прођу многе си- 
туације и заузимају под владама својих противника врло ви- 
соке и деликатне положаје. 


О младински покрет 


Демократија постаје конзервативна тамо где има шта чу- 
вати. Али, тамо где је наслеђе рђаво, постаје револуционар: 
ном. Наслеђе црногорске демократске мисли било је такво, да 
се није имало шта чувати. Традиције слободне управе биле 
су се издаљиле. Политичких слобода није било. Николин ауто- 
ритативни режим исувише је дуго трајао и дотужию народу. 
Његове реформе нису задовољиле чак ни умерене људе. Оне 
нису ишле са временом. Црна Гора је заостајала док су се 
други развијали. Нрва хришћанска државица на Балкану 
остала је у политичком погледу последња. Млађе су је да- 
леко претекле. То је болело млађе школоване људе далеко 
пре првих и отворених борби за измену старог поретка. 
Уставна ера, опет, почела је политичким сукобима између љу- 
ди старог и новог схватања. После краткотрајне слободније 
управе настаје реакција, која се продужава за све време тра- 
јања ове државе. Према томе, црногорска демократска мисао 
морала је фатално постати револуционарном. Наслеђених по- 
литичких слобода да би их чувала није било, такође ни мо- 
гућности да их на миран начин добије. Стога је сукоб два 
схватања, код виолентног црногорског човека, одвео у борбу, 
која потпуно одговара његовом карактеру. 

Протагонист демократске мисли и борац за политичке 
слободе постаје црногорска школована омладина. Омладин- 
ски покрет и његов јавни рад стварно почиње од омладине 
школоване у Београду. Почиње одатле стога, што срби- 
јанска борба за слободу и демократију снажно делује на њу 
и креће је у борбу против домаћег самодржавља и политичке 
опресије. Доцније, опет, извојеване слободе и демократија 

Србијина дају потстрек за акцију. У првој етапи омладина 
иступа неорганизовано и појединачно. Тек се израђује појам 
омладине. По завршеним студијама ови млади људи омладин-. 
ске појмове носе у Црну Гору (сам крај ХІХ века). На челу 
ових генерација био је Милош Шаулић. Омладина, остала на 
школовању, сматра их својом претходницом. Стога, кад се 
говори о црногорској школској омладини и њеном раду, она 
се мора схватити као пелина. Шаулић и другови су први Цр- 
ногорци који су окушали идеолошку борбу са старим режи- 
мом. Преко ових покушаја одржава се нит између њих и ом- 
„ладине на школовању. 

Први омладински политички клуб оснива се у Београду 
тек 1903. Онда се већ био састао на школовању знатан број 
"омладинаца. Отада стварно почиње и рад овог крила омла- 
дине као целине, Прве две три године посвећене су пречиш- 
Ћању унутрашњих односа и изради јединства погледа на п 
лике у земљи, и јединства акције по повратку кући. За то 
време спољни активитет се своди, попут ранијих генерација, 
на појединачно и спорадично обавештавање јавности и про- 
турање непотписаних написа у српској штампи о Црној Гори. 
Још не иступа јавно као целина. То уосталом није ни могуће, 
Омладинци се још не слажу у погледима, а нарочито у по- 
гледу акције. Заједнички погледи и гледишта на заједничку | 
„акцију, кристалишу се тек током 1904 и 1905. 

Већ крајем 1905 омладина излази са заједничким написом | 
»Ријеч црногорске универзитетске омладине«. Ова »Ријеч« 
постаје у неку руку програмски акт омладине. Омладина 
отворено стаје на гледиште политичке демократије и парла- 
ментаризма. Дотле се дошло после дугих дискусија, н тек 
кад је напустило клуб неколико омладинаца. Највећа заслуга 
за уједињење погледа и за заједничко иступање припада 
Марку Даковићу. Овај млади студент, ванредне спољашности, 
юштрином духа, тактом и чврстином убеђења од првог мо- 
мента је падао у очи. Његова симпатична личност, добар карак- 
тер и речитост, осигурали су му прво место међу омладин- 
цима. Успео је да окупи омладину за заједнички посао, да јој 
помогне да искристалише погледе на раније режиме, на демо- 
кратију, и донекле на захтеве за будућност. »Ријеч« су аот- 
писали скоро сви црногорски омладинци у Београду. Одмах 

после потписа упућена је друговима у Петроград да је и они 
приме и одобре. У Петрограду се онда школовало при: 
лично наше омладине. Петроград је стварно био по броју 
други омладински центар. Ова омладина се солидарисала са 
београдском. На тај начин је изведена тесна веза између ом- 
ладине у два највећа ондашња центра. А то је створило мо- 
гућности за широку публицистичку акцију у словенству. 

Нешто доцније (7 априла 1906) постаје друга »Ријеч«. 
Она је стварно оштра критика ранијих режима. Омладина је 
објављује преко дневне штампе, а затим штампа у брошури, 
растура међу омладином на страни и покушава да је протури 
у земљи. Ова »Ријеч« је донела омладини њен први политички 
процес (октобар 1906), први у Црној Гори уопште. Мијушко- 
вићева влада оптужила је омладинце суду. Овај владин по- 
грешни корак, као што смо већ говорили, донео је врло круп- 
не последице. Он је, историски посматрано, окренуо у лево 
цео политички живот земље, и посејао семе будућих борби 
које су имаде. пресудан _ утицај на живот Црне Горе као 
независне државе. Никола и његово правосуђе били оу озло- 

лашени у српству. Стога је одлука омладине да престане 
суду похваљена као херојски акт. То јој је у српству приба- 
вило приличан ауторитет и симпатије, какве није смела оче- 
кивати. Имлозантна омладинска поворка акламирала их је и 
испратила на. београдску железничку станицу. Једним зама- 
хом ови млади људи постали су значајни борци за слободу 
я демократију. 

Петроградска и московска омладина солидарише се са 
београдском и отпочиње у руској јавности борбу противу ре- 
жима. Траже од владе на Цетињу да их ставе под суд пошто 
се слажу са београдским друговима и потписују и они ову 
»Ријеч«. Ови напади су током времена постајали све живљи 
и све чешћи. Мислимо да је ово прва озбиљна офанзива про- 
тиву Николиног ауторитативног режима у словенском свету. 
Она је допринела да је изгубио симпатије не само на словен- 
ском југу, него делом и у Русији. 

» Дневни Лист« је био у неку руку израз општег мишље- 
ња српског света на политичке борбе у Црној Гори, својим 
речима: »Ми у Србији са највећим симпатијама пратимо те 
нове уставне борбе у братској Црној Гори, које нас потсе- 

ћају на дане које омо срећом преживели. И што Црна Гора 
иде даље путем грађанских слобода, у толико се приближа- 
вамо више идеалу нашег националног јединства, јединства 
не ради интереса. суревњивих и супарничких династија, но 
ради слободе целога српскога народа«. 

На Цетињу су се отрезнили доста касно. Онда кад су 
увидели шта су направили, наредили су суду да омладинце 
ослободи одговорности, Мислили су да ће тако суђење из- 
губити од озбиљности, Били су уверени да ће јавност овакву 
одлуку примити и као акт увиђавности кнежеве, и са изве- 
сним разочарењем у погледу омладине, А све то може само 
повећати кнежев углед, у земљи и иностранству. Преварили 
су се. Српска и словенска јавност узеле су судску одлуку ви- 
ше као победу омладине над режимом, него као акт кнежеве 
увиђавности. Догађаји су се отада развијали невероватно 
брзо. 

Чим је омладина ослобођена, Цетињани су јој приредили 
бурне манифестације. Оне су се, сасвим природно, изметнуле 
у демонстрације противу владе и њеног претседника. Неко- 
лико посланика —- опозиционара из опортунитета воде де- 
монстранте пред двор да манифестују кнезу. Стараљи су се 
да отупе оштрицу демонстрација, да их сруче само на владу, 
како не би изазвали кнеза противу омладине, Кнез силази 
пред масу, скупљену пред двором, прима њене поздраве, и 
каже да се радује што је омладина ослобођена. Подвлачи да. 
у његовој земљи »има правде и слободе«, То іе алузија |на 
нападе штампе и одбрану омладинаца пред судом. Пита за 
омладинце и тражи их у маси. Доброжелатељни људи гурају. 
омладину ближе кнезу. Изгледало је да очекује од њих неко 
лико речи, и да је намеран да им упути коју реч. Омладинци 
ћуте. Кнез их јавно ословљава, честита ослобођење од судске. 
одговорности, и саветује да иду натраг у Београд и заврше 
студије, Мата се за џеп и пред окупљеном масом пружа омла-. 
динцима 1000 круна, како каже за путни трошак«. За новац 
се није пружила ниједна омладинска рука, зато их узима је- 
дан посланик и он их даје омладинцима.: | 

Вест о манифестацијама, а нарочито о новчаном поклону 
Вя >путни трошакє до Београда, одмах се дају јавности, сва- 

којако с намером да се омладина осенчи н погоди њен углед, 
колико и да се истакне увиђавност кнежева и његове симпа- 
тије за омладину. Не би се рекло да се није делом успело, 
бар за оно прво. Српска штамта, која је омладинце испратила 
као хероје, прави пошалице на њихов рачун. У земљи, овај 
инцидент није имао никаквог дубљег и неповољног утицаја 
за омладину. Црногорци су разумели Николин гест и нису за- 
мерили омладини. 

Кнез увече позива омладину себи. Прима је врло љуба- 
зно. На писаћем столу поребао је сва своја песничка дела. 
Говори врло дуго. Објашњава свој рад, своје идеје и своју 
политику. Наглашава тегобе које је имао током скоро пет де- 
ценија. Смер му је био, како каже, да својом просвећеном 
владавином уведе Црногорце у државу, да их култивише, да 
побољша управу и обезбеди земљу од спољашњег неприја- 
теља. Каже да је увек мислио на сриство и Црну Гору. Ује- 
дињење српства био му је животни идеал. Радио је скоро 
увек сам. Његови помоћници нису били дорасли да га од- 
мене. Утолико су његови напори били већи. Нарочито се 
старао да убеди омладинце да његов режим није био ништа 
друго, него патронатско владање једног паметнијег »брата, 
друга, оца, старешине и војводе«. Учинило се, рекао је, доста. 
Што није и више, није он крив, већ сиротиња и несташица 
способних људи. За сваку своју изговорену мисао узимао је 
са стола књиге и поткрепљивао их цитатима из њих. На при- 
медбу једнога од омладинаца, да је током времена могао 
доста лако победити несташицу у способним људима, реаго- 
вао је доста темпераментно. Испрсио се, лупио по грудима, 
и с патосом одговорио; »Ја сам владао овако, а ви кад дођете 
владајте како ви знате!« Атмосфера која је настала није била 
ни најмање пријатна. Кнез је прекинуо аудијенцију саветом 
омладини да иде да учи, па кад се научи да дође да му по- 
могне управљати Црном Гором. На срцу му је било да. још 
рече: »Ето, видите, ја сам онај за којега ви на Теразијама 
зборите да га треба убити! А ја се не бојим смрти за добро 
Црне Горе ни на бојним пољанама, ни овђе, ни ниђе друго!« 

Растанак је био заиста ни најмање љубазан, и са перспек- 
тивама које нису обећавале ништа добро. Кнез омладини није 

могао заборавити њене »Ријечи« и ако је наредио да је пусте 
испод, суђења. 

Омладина одлази са Цетиња, зли не за Београд. Већином 
иде својима на дому. Око њих се окупљају рођаци, пријатељи 
и многи радозналци. Ови састанци добијају форму јавних 
скупова било по варошима, било по селима. У народу се већ 
дочуло о цетињским демонстрацијама и о пријему у двору. 
То је омладини у народу подигло углед, Распитује се о по- 
литици, о разговору са кнезом, тражи се мишљење о Љљу- 
дима и догађајима. Речи ових младића, изговорене отворено, 
непосредно и искрено, падају као жеравица на машту ових 
горштака. Стари режим и стари поредак већ су им били до- 
дијали. У овим младићима, политички нруки народ видео је 
људе који треба да му помогну. Њихов куражни и национал- 
ни став, и разговор без резерве, пленили су их. Уосталом, то 
су били први јавни политички равговори у Црној Гори. Са- 
мим тим је њихово дејство на масу било јаче. Поред тога, 
Црногорци су имали и иначе велики респект за школоване 
људе. Тако се полако ширила у црногорским брдима једна 
врста национално револуционарне психозе, углавном узро- 
чене овим можда неодмереним, али искреним омладинским 
разговорима са народом, и њиховим непомирљивим ставом 
према старом поретку. 

Омладинци су били час на дому, час по градовима, час 
на Цетињу. Онда кад су отпочели живљи сукоби у скупштини, 
истакнутији од њих, а нарочито Даковић, били су на Цетињу. 
Окуражени добрим пријемом у народу, врше моралну пре- 
сију на старије другове -— посланике и њихове пријатеље. 
Оних дана је стварно изведен духовни контакт озбиљнијег 
замашаја између старијих и млађих школованих генерација. 
Оживотворно се појам црногорске омладине, и израдио не- 
писани програм борбе за демократију и побољшање услова 
живота. У најмању руку створена је таква понхоза. Благода- 
рећи овој чињеници однос у скупштини узима онако оштар и 
непомирљив _ обрт. Омладина се отада политички уплела 
у живот своје земље, да се не може говорити о политици 
Црне Горе, а да се не говори о активитету омладине широко 
схваћене. Несумњиво је, да је млађе крило пре времена ушло 
у практичну политику, али је исто тако несумњиво, да је на 

то присиљено приликама и утицајем старијих пријатеља. На- 
родна странка нешто доцније постаје партиско политичка 
форма идеја целокупне омладине, 

Сасвим природно је, да су и код омладине, као и у земљи 
уопште, политички проблеми били потисли у позадину све 
друге, па чак и економске, који су одавна вапили за озбиљн 
студије и форсиран рад. 

эНема сәмоубиствевије политике од оне, 
која фабрикује мученике незадовољном народу. 
У. С. Махар 


Политичке борбе у Црној Гори отпочеле су на питањима 
унутрашње политике. Омладина, као год и народ, тежила је 
демократском уређењу државе, верујући да се само тако 
земља може подићи економски и културно. У погледу спољне 
политике није се ишло даље од тесне и братске сарадње са 
краљевином | Србијом. " Желело 66 свега толико, да два срод- 
ника на престолима не иду у раскорак. Кнеза Николу још нико 
није сумњичио за неприличан национални став. У почетку 
уставне ере, уопште се у Црној Гори веровало да је кнез ве- 
лики патриота, да његов неспоразум са Србијом долази веро- 
ватно због разочарења са превратом 1903, да је то пролазна 
фаза и да ће се ипак лако споразумети са овојим зетом и кра- 
љем за заједнички рад у одбрани српских интереса. Ни омла- 
дини, ни народу, ни политичким људима, није могло пасти на- 
памет да један тако високо пласирани човек, који је деце- 
нијама певао српству и бранио К интересе, поред тога 
онако даровит и хитромислен, — може нешто урадити про- 


а... л. 
~ 


: Знадо се да је Жнез после женидбе свога сина Мирка једном 
Константиновићевом, рођаком Обреновића, гајио наде да га види на 
престолу Србије Ову женњдбу је углавио Ранко Тајсић њз мржње 
према Александру Обреновићу, а могуће и из других побуда. с 

По ономе што се досад зна, Никола је о овој комбинацији говорио 
са неким емигрантима радикалима, који су долазили до њега. У Србији 
с овој комбинацији нико није озбиљно мислио. Аустрија је такође била 
противу ње. То се зна. А то ззачи, да није неосновано веровати, да је 
кнез говорио са Бечом и покушао да га придобије. 

тиву интереса српства широко схваћених. Архиве онога доба 
биле су затворене, тако се нису могле знати многе чињенице, 
које се данас већ знају. Допуштало се, да се са неким или 
нечим може бити незадовољно, али <е није могло претло- 
ставити да би се неком мањем интересу субординираљи већи, 
национални интереси. Црногорци су свикли вековима да под- 
носе жртве за велике националне идеале, стога им ни на крај 
памети није било, да њихов вођ може бити другојачији. 
Нису схватали онда, као што не схватају ни данас, да престо 
има чудну моћ, да се за њ учине често врло, врло ружне 
ствари. 

Кнез Никола је уистини био велики црногорски патриота 
радом био у сваком моменту и велики српски патриота. иро. 
горска омладина и политички људи нису могли наслутити да 
ђе њихов кнез окренути стазом Обреновића, стога у своју 
борбу, у почетку, нису уносили никакве спољно политичке 
примесе. Рвали су се на чисто демократском терену, верујући 
да ће се тако оспособити и за крупне националне потхвате. 
Земља је бида заостала, занати и радиност били су у повоју, 
емитрирале су огромне масе радног народа. Требало је много 
радити да би се земља развила и унапредила. То је била прва 
и најважнија брига. 

У нас се знало, да су раније постојале две концепције за 
уједињење српскога народа: цетињска и београдска. Обе су 
биле срлске и обе националне. Обе су обухватале цео српски 
варод. Разлике су биле у методама и у средствима, али не у 
циљу. Последња два Обреновића су мислила да се јединство 
Срба може пре извести наслоном на Аустрију, Петровићи на- 
словом на Русију. Обреновићи су били на погрешном путу и 
· сложили су се са својом политиком, да најзад изазову народ 
противу себе и у преврату 1903 сасвим нестану, Никола је 
био на бољем туту. Њему је, према Обреновићима, време дало | 
за право. 

Али, прилике су се измениле. Карађорћевићи и радикали 
у Србији имају истоветну концепцију у спољној политици. 
Они, поред тога, заводе режим слобода и демократије. Обре- 
вовићевски опресивни режими неповратно пролазе. Све је то 
давало нарочиту снагу и привлачност Србији. Отада као да 

овај даровити човек губи моћ правилне оријентације, 
и отпочиње са девијацијама, које се нису одмах запа- 
зиле у његовој земљи, Ни омладина, ни политички људи нису 
их запазили све док их он сам није открио. Изгледа, да се 
одмах по доласку на престо његовог зета, оставио великих 
идеја националне политике и свео их на чување Црне Горе. 
Раније је и он, као и сви Црногорци, мислио да је Црна Гора 
земља мисије, да јој је историска намена да се жртвује за 
уједињење и ослобођење српства и утопи у велику слободну 
српску државу. Ова мисао је изражена и у његовој поеми 
»Балканска Царица«. Доцније, он коригује своје идеје и устав- 
ља се на Црној Гори. Осетио је да богатија и већа Србија, 
наслоњена на Русију, има далеко више изгледа за уједињење 
Срба него Црна Гора. Стога му Црна Гора постаје циљ, а не 
средство. Зато је нешто мање осетљив на мишљење српства 
о`њему и његовој политици. Црна Гора може се исто тако 
добро чувати наслањајући се на Аустрију, као и на Русију. 
Можда још и боље, Њему су могле бити познате аустриске 
намере према Србији, ако не у целини, а оно делимично. 
Стога се приближава Аустрији и прави комбинације с њом. 

Први јавни знак ове нове кнежве оријентације јесу це- 
тињске оптужбе противу »великосрпске пропаганде из Бео- 
града«, изнете приликом његовог пута за Беч. А то је у исто 
време и прво дубоко разочарење омладине и једног дела по- 
литичких људи Црне Горе. Црв сумње у правилно национално 
држање отпочиње свој рад. Раније демантовани чланак полу- 
службене »Уставности«, за време Мијушковићеве владе, до- 
бија нарочити значај. Почиње се веровати, да је деманти 
срочена превара, а спољно политичка преоријентација ствар: 
ност. Омладина, која се била већ вратила у Београд, сем 
Даковића и Дамјановића који су били завршили школу, даје 
израза оваквим сумњама написима кроз штампу, прво у Бео- 
граду, а затим у Загребу и Петрограду. Званично Цетиње 
ове нападе сматра диригованима од стране званичне Срби- 
је. Неће да разуме, да је у Србији закон о штампи био тако 
слободан, да влада није могла зауставити ни нападе про- 
тиву свога сопственога краља. Ондашњи напредњачки лист 


1 Биди стр. 76. 

„Правда” скоро незавијено напада краља и краљевску ПО- 
родицу. Чак се покрећу листови („Отаџбина ) који ствсрено 
дискутују и о промени династије. Влада је законски била 
немоћна да спречи ове нападе и овакве дискусије. Цетиње 
то не може или неће да схвати, и заузима врло оштар и по- 
лемичан став према званичној Србији. Напада је преко по- 
луслужбених органа и сумњичи као инспиратора свих ових 
напада. Београдска штампа одговара на оптужбе Цетиња 
још отворенијим нападима. Оштру кампању води нарочито 
Јакшићева „Штампа“, „Дневни Лист” и „Словенски Југ“. 

Београдска црногорска омладина одржава тесне везе са 
пријатељима у земљи и својим шефом Даковићем. Њихове из- 
вештаје обилато користи у полемици са цетињским режимом. 
Кнежев пут у Бечи оптужбе Србије за великосрпску пропаган- 
ду чине да полемика достиже кулминацију. Сви ми, који 
смо онда били у Београду, осећали смо се дубоко понижени 
и осрамоћени. Поверовали смо да кнез одводи нашу честиту 
Црну Гору у логор непријатеља српства. Иначе нашта би му 
у оном часу пут у Беч и допуштење за онакве, са српског 
гледишта, непатриотске оптужбе? 

Крајем маја месеца омладина се решава да активно уче- 
ствује у политичкој борби. Како јој се из Црне Горе пору- 
чује да је њено присуство потребно да помогне старије дру- 
гове у партиско политичкој организацији и у изборној бор- 
би, одлучује да, по завршетку школске године, корпора: 
тивно пође за Црну Гору. Због оскудних средстава решава 
да иде пешке преко Санџака и „продре у атаре” војводе 
Лазара Сочице. Ова је одлука донета на основу Даковиће- 
вог писма Божовићу. Какво је било Даковићево лисмо види 
се из Божовићевог одговора: „Дубоко нас је коснуло тво:· 
је опширно писмо и због судбине твоје као нашег друга, 
због доживљаја свих оних елемената који показују бар в0- 
Љу за спасавање наше мученичке · отаџбине и због. нашег 
јадног народа, којему је ропац већ у грлу“. Даковић је онда 
апшен и прогоњен. Стога омладина решава, како каже Бо- 
жовић, да иде „да покуша заједнички рад". Божовић саве- 
тује Даковићу да се споразуме са пријатељима, и „да пре- 
дузмете све спреме и све мере које су потребне за заједнич- 
ки рад, да буде све готово и да се зна шта се хоће и шта је 


потребно“. 

Писмо је упућено по пимназисти Дамјановићу, ухва- 
ћено код њега и на преком суду се јавило као аргуме- 
нат за револуционарни и заверенички рад омладине и њи- 
хових старијих пријатеља из Народне странке. Нарочито је 
последња реченица тумачена као припрема за револуционар - 
ни рад. Писмо је написано у овом тону и препоручено „да 
се зна шта се хоће и шта је потребно" стога, што су до нас 
у Београд допирале вести да постоје тактички неспоразуми 
између омладинаца и старијих другова. Саветовало се, да 
се разлике апланирају и да се заједничком и планском ак- 
цијом иде у народ. Оних дана, ни Божовић, ни ма ко други 
од нас, није мислио на револуционарну акцију, како је то 
цетињска влада на основу овог писма желела да исконструи- 
ше. Мислило се и било се готово на одлучан рад у народу. 
Омладина је оних дана била занста врло борбено располо- 
жена. Њом је доминирао борбени дух њеног претседника 
Тодора Божовића, једне од најлепших омладинских глава 
онога доба. “Овај млади човек, некомпромисан колико и од: 
важан, вршио је велики утицај на омладину. Изданак једне 
старе српске куће из Црне Горе, носио је најбоље особине 
свога дома. Честит, добронамеран, одличан и пожртвован 
друг, готов да заплаче са туђом сузом, а да 1 свој ж живот по- 





а кг 


ношу. избио у први ред омладинских | Сое да то место 
задржи све до краја наше борбе и до краја свога живота. 
Он је заиста више од једне деценије био типичан претстав- 
ник многих добрих црногорских особина. 

Исте је судбине било и писмо Мимутина Томића, такође 
упућено Даковићу и ухваћено код Дамјановића. Божовићево 
писмо било је повод да власти ухапсе, суде и осуде старог 
војводу Сочицу, код којег је требало да омладинци прво 
дођу. Формално је оптужен, да је бунио војнике своје бри- 
гаде! Режим је био противу њега стога, што је пришао На- 
родној странци. 

Ових дана лете из Београда и анонимне доставе прет- 
седнику владе. У једној се каже: „Ја као добар пријатељ.ваш 
хитам, да вас известим, да је живот кнеза Николе у опасно: 
сти. Неће проћи ни месец дана а упашће људи да изведу тамо 
крвави покољ. Чувајте, кумим вас Богом, Господара и његове 
синове. Завјера је скована, чувајте све тачке границе добро..." 

Омладина није пошла за Црну Гору углавном стога, што 
је крајем јуна обавештена да ће Народна странка вероватно 
апстинирати од избора. Кнез је, после повратка из Беча, за- 
узео тако неломирљив став према опозицији, да је било 
јасно, ако опозиција буде инсистирала на кандидацијама, да 
може врло лако доћи до крвопролића. Како ни Омладини, 
ни ма ком умном у Црној Гори, није било до проливања 
крви, одустало се од пута. Отишло је неколико омладина- 
ца, и то већином приватним послом. Завере уопште није 
било. Омладина се спремала искључиво на јавну политичку 
акцију. 

Изгледа, да ни сама влада вије оваквим доставама у 
почетку поклањаља исувише озбиљну пажњу, иначе би ра- 
није предузела мере и противу доспелих омладинаца и њи- 
хових „саучесника“. Тим пре, што је већ имала у рукама 
писма, која доцније постају њени „докази: о постајању 
завере.“ 

У ово доба падају и покушаји да се поцепа Народна 
странка. Утиче се на Андрију Радовића да напусти странк 
и приме портфељ спољних послова. Томановић га током 
маја зове, саопштава му да се у Србији нешто спрема про. 
тиву кнеза, моли га да „не диже револуцију”, и нуди му 
Министарство спољних послова ако напусти странку. Радовић 
одбија понуду и саветује, ако имају извештаје о каквим ре- 
волуционарним припремама у Београду, да известе Пашића 
и умоле га да их спречио Ни Томановић ни влада не поку- 
шавају ништа у Београду, и остаје импресија да прибега- 
вају триковима како би разбили јединство странке и омла- 
дине. 

Током јуна и јула знатно се погоршава ситуација, а са 
њом постају све жешћи новинарски напади с једне и друге 
стране. Тада настаје и прва емиграција. У Београд долазе 


1 Један од њих је н писад ових редова. 

2 Марко Даковић је једино притворен и над њим поведена истрага. 
Убрзо је пуштен н одмах је напустио земљу. 

5 Ово саопштење учинио ми је с, А. Радовић. Томановић је водио 
овај разгеор са њим за време кнежевог пута у Беч. | 

4 Томановићева влада, у овом времену, тражила је од србијанске 
владе само да забрани штампи неповољно шисање о кнежевом режиму. 
Никакав други демарш у Београду није чињен. 

Симо Шобајић, трговац и народни посланик, и Љубомир 
Павић, такође виђени трговац из Шавника. Уклонили су се 
испред напада власти и њених присталица. Свирепи напади 
и прогоњења настали су тек после кнежевот повратка из 
Беча, и његове атитационе турнеје по земљи. Тих дана се 
Црногорцима чак с престола претило ћесаровим војницима! 
Пред опасношћу за живот, воћство Народне странке поми: 
шља да се разиђе по племенима, и потражи заштиту од сво- 
јих браственика. Враћа се на старо доба. Тако је политичка 
борба претила да се изметне у политичке нереде. У Дробња- 
цима влада позива народ под оружје, и он отказује послу~ 
шност. Настају хапшења у масама. Ухапшено је око 170 људи 
од 600 колико их је свега било. 

Емиграција у Београду маја месеца објављује проглас на 
народ под потписом „Српска омладина из Црне Горе". Овај 
проглас није потписан. У прогласу управљаче назива домаћим 
Турцима. Ови домаћи и крштени Турци, како се тамо каже, 
тридесет година су угњетавали народ и пљачкали земљу. И 
да би обезбедили своје госпоство: „Насрнули су да нам отму, 
што нам не могоше отети ни Млечићи, ни Турци: да нам отму 
златну слободу, без које нам нема живота. Наши нови до- 
маћи Турци, то су огорчени непријатељи и књазу, и Црној 
Гори и српству, Њима је мало што су са ове крваве плоче 
оћерали у бијели свијет најбоље наше јунаке, понос и дику 
наше напаћене отаџбине: наше славне војводе, које очуваше 
независност наше земље од спољних душмана; њима је мало 
што су нам пуних тридесет година судили преко чибука, 
угњетавали нас и харали; њима је мало што су тридесет го- 
дина све слободније Црногорце мучили, прогонили и убијали, 
њима је мало што су преко 20.000 дивне браће наше отргли 
из нашег загрљаја и оћерали у дубоке америчке руднике, у 
тугу за отаџбином, у невољу, у смрт. Све је то њима мало: 
ани хоће тај посао да продуже, а да би га могли продужити, 
прегнули су да нам одузму слободну ријеч, да на уста на- 
шега јуначког народа ударе катанац!" На крају, народ се по- 
зива да ступи „под барјак Народне странке, и испод тог бар- 
јака поведемо борбу: не братство противу братства, не племе 


' Емигрирали су из Црне Горе војводе: Марко Миљанов, Пеко 
Павловић, Јоле Пилетић, Боко Пејовић, Машо Врбица, итд. 

противу племена, већ цио опљачкани и утњетени народ про- 
тив пљачкаша и угњетача, — против наших домаћих Турака’. 

Цетињска влада овај напис је огласила за револуцио- 
нарни позив на буну. А како је био публикован у Београду, 
то је незавијено оптужила српску владу и династију. Бео- 
градски орган Томановићеве владе, Ћурчићеве „Београдске 
Новине", доносе у форми интервјуа са неким „црногорским 
државником”, праву оптужбу службене Србије. Допис им 
шаље њихов специјални дописник са Цетиња. У овој нови- 
нарској тужби рекапитулирају се напади београдске штам- 
пе противу службеног Цетиња, и којим поводом. Почиње се 
чак од весеља на Цетињу приликом промене на престолу у 
Србији. Каже, како су се веселили и чашћавали народ. То 
им је рђаво враћено. Кад је приликом крунисања долазио 
престолонаследник Данило, као „једини претставник вла- 
дарске куће", неки београдски лист је објавио како је вршио 
уцену, тражио паре па да дође. Оклеветан је. Српска влада 
ову клевету није демантовала. Цетиње је било присиљено 
да је само демантује. Не заборавља ни написе поводом Шау- 
лићеве смрти, Затим каже, да је један српски официр, ро- 
ђак династије, писао своме брату на Цетиње и у писму се 
рђаво изражавао о црногорској династији? У писму овај 
официр још каже, да је од једне врло високе личности до- 
био новац, и да је сарађивао, односно помагао да проглас 
изађе. Поготову се говори о протласу „Српске омладине ив 
Црне Горе". Најзад, овај државник прети да ће Цетиње 
једним опширним комуникеом изнети „све податке којима 
се ушло у траг". Сумњичи ванредно ружно српску штампу 
ван Србије. Каже да су из Београда послани сарадници 
„Српској Ријечи", „Дубровнику“, сплитској „Слободи“, а 
брат уредника „Србобрана“ постао је официр у српској 
војсци“ Према томе ови листови су инспирисани из Бео- 
града и зато пишу противу режима и угледа кнежева. Инси- 


1 Специјални дописник Ћурчићев био је Милаш Живковић, лични 
кнежев секретар. 

2 Никола Вукотић, капетан у српској војсци, писао је брату Јовану, . 
капетану црногорске војске, Вукотић је братанац кнегиње Милене. 

3 Милан Прибићевић, брат Сеетозара Прибићевића, главног уред“ 
ника »Срборана«, и воће Срба у Хрватској, аустриски официр, прешао 
је у Србију и примљен у српску војску. 

нуације овог „црногорског државника” противу србијанске 
династије доста су јасне, а оптужбе противу владе отво- 
рене. Ово је, уосталом, први озбиљни и директни атак на 
службену Србију од стране Цетиња. 

Пашић се стара да умири Цетиње и одбрани своју вла- 
ле“. У интервјуу, који је дас дописнику „Нове Слободне 
Пресе", између осталог каже: „Покрет у Црној Гори иза- 
звали су млади људи, који су учили на европским великим 
школама и који би хтели, да се у Црној Гори брзо уведу 
прилике и установе, које су тамо видели. Разумљиво је да се 
такве измене могу вршити полако, или никако, али ни у ком 
случају за једну ноћ". После ове лекције младим Црногор- 
цима, коју је из „Н. Сл. Пресе" пренела домаћа штампа, на 
оптужбе да не предузима ништа противу оних, који се на- 
лазе у Београду, Пашић каже: „То би могли учинити само 
онда, кад би Црногорци чинили такве радње, које се не слажу 
с учињеним им гостопримством. Србија је слободна земља и 
слобода штампе је у њој развијена, како је само у мало зе- 
маља”. | А 

Кнез и влада овај проглас не могу заборавити. Воћ- 
ство Народне странке у земљи плаше, а споља оптужују 
Србију. Плашењем у земљи мисле да искамче изјаву воћства, 
којом би се десолидарисало од прогласа и тиме разбило једин- 
ство опозиције, а споља, да српска влада протера оне, који 
су се склонили у Србију. Прво су испословали, друго нису 
могли. Једанаест првака Народне странке, свакојако добро 
заплашени, а политички неуки, пишу лисмо кнезу и дају му 
изјаву, коју штампају у свом листу, „Народна Мисао", огра- 
ђујући се од протласа и оних који су га писали. Ваљда су 
мислили да ће по ту цену откулити колико толико слободу 
акције, а можда и своју личну! Преварили су се. Ево што 
кажу у својој ивјави: ј и 

„У Београду је, како смо дознали, оштампана прокла- 
мација (почв) на Црногорце, којој је сврха да се у наш на- 
род тобож унесе забуна и створи на нашем огњишту не- 
ред. Дознали смо да <е у ту прокламацију за остварење сво- 
јих паклених и издајничких тежња тражи савезник у прет- 
ставницима Народне странке, позивајући народ да ступи 
под њен барјак. Сматрамо за патриотску дужност да тим 
поводом дамо ову изјаву: 

Појаву прокламације у престолници братске нам Србије, 
којом се наш народ позива на неред и одвраћа од својих 
традиција, сажаљевамо, гледајући у томе само штету за 
обадвије стране. Ма ко ту прокламацију писао, не жели 
добра ни себи, ни нама, а Српству најмање. Из Биограда 
можемо да примимо само добре и братске савјете, а никако 
злонамјерно уношење раздора у наше редове под маском 
борбе за слободу, у којој Црногорци нијесу никад оскуди- 
јевали. (!) 

Прокламација препоручује нашем народу да ступи под 
барјак Народне странке. У томе гледамо злоупотребу наших 
имена и злонамјерно подметање Народној странци тежња 
које нема. Са намјерама које нам се подмећу, немамо ништа 
заједничко, савезништво које се у нама тражи ради оства- 
рења онога што прокламација проповиједа, не жели нико 
од нас. С онијема који хоће да подрију основе нашег до- · 
маћег мира и реда не примамо савез, с онијема који поку- 
шавају да одврате Црногорце од вјековних традиција не 
можемо да будемо под истијем барјаком. | 

Оволико нзјављујемо, да би сви они којих се тиче јед- 
ном знали, да Народна странка не жели да буде ничији 
ослонац за сврхе које са добром Црне Горе немају никак- 
вих веза". 

Језиком и готовошћу да се баци каменом на Београд, 
ова ограда много потсећа на писце цетињске оптужбе и 
коленоприклоне изјаве верности неписмених црногорских 
главара. Поред тога, изгледа да потписници нису чак ни 
прочитали, или нису разумели, напис од кога се отрађују. 
Проглас је написан врло оштро. Али, нормална памет не 
може га окарактерисати као позив на буну. Народ се по- 
зива у борбу и под барјак странке. Како су били кз прагу 
избори, природно је да би вођство одвело народ на гласа- 
ње, никако у побуну или револуцију. Уосталом, у једном 
полуписменом народу не пишу се позиви за побуну и рево- 


1 Овај проглас су потписали: Андрија Радовић, Гаврило Церовић, 
војвода Гавро Вуковић, Љубомир Бакић, Марко Вукотић, Мароко Раду- 
ловић, Милија Павићевић, Митар Вукчевић, Михаила Ивановић, М. Ђу- 
ровић и М, Еаичевнаћ. 

Проглас је прво упућен кнезу в онда штампан у »Народној Мисли«. 
Оригинал, са спровадним писмом, валази се у цетињском архиву. 

луцију. Ти се послови свршавају усмено. Због специјалних 
црногорских прилика, воћство се могло и оградити од про- 
гласа али много одмереније и паметније. Мора се признати 
да је њихов положај био незавидан: кнез је на њих био 
разљућен, а политички противници осиони и готови на све; 
народ неорганизован и политички неук, они сами без вели- 
ког пољитичког искуства. Па и поред свега тога, ова њихо- 
ва изјава остаје као сведоџба политичке неукости и мале 
грађанске куражи. Вештији противници: надмудрили су их и 
прилично ударили на њихов морални престиж. Они, који су 
били за непомирљиву борбу, отада су тражили друге, од- 
лучније људе. Јединство опозиције, под ознаком Народне 
странке, напрсло је, да се више никад не обнови. Догађаји 
су учинилии да се то јаче не испољи (видело се тек 1918 У 
Подгоричкој скупштини). 

Ади, и поред овакве изјаве воћства Народне странке, 
дискусија о прогласу стално се продужава. Цетиње је уно- 
си и у страну штампу. На Цетиње долази аустриски нови- 
нар, Исидор Штајнхарт, као дописник бечког_ „Цајта"“ Ње- 
му дају интервјуе ови, почевши од кнеза, па до љутих опо: 
зиционара. Кнез, по старој навици, почиње са нападом на 
београдску штампу. Он зна, да је напад најбоља одбрана, 
стога каже: „У неким орпским уредништвима је кујна свих 
интрига и гласова, који су пронешени о тобожњој револуцији 
у Црној Гори. Ви сте сада били, каже Штајнхарту, у унутращ- 
њост земље, па јесте ли опазили што од, какве револуције? 
Ја не знам зашто се тако интригира противу нас? Али знам 
да нам завиде, те није мотуће, да је томе узрок у зависти, 
нарочито кад се чини упоређење". Вероватно је мислио да му 
зет завиди на везама са европским дворовима, које он још 
није био успоставио. Краљ Петар још није био примљен ни 
на једном европском двору. На другом чему, ваљда, није му 
имао завидети! 


——————.— - бо >... - А 


1 Овај Штајнхарт бно је дописник бечког »Цајта« у Егограду. Због 
сумњивог држања и интригантсюих вести које је слао у Беч, протеран 
је из Београда. Он је заједно са Настићем ургдио »Финале« и |нашад 
издавача у Пешти. Свуда где је требало интригирати противу Срба на. 
лазили су се прсти овог препреденот бечког агента, 


112 11 Политички процесни — бомбшшка афера 





Овом бечком новинару даје изјаву и претседник владе 
Томановић, бивши претседник Мијушковић, Јован Пламе- 
нац, па чак и вођи Народне странке, Радовић, Ђуровић и Ра- 
дуловић. 

Томановић му говори о српском утицају на агитацију про- 
тив њих. „Није невероватно, каже, да је узрок агитацији, која 
се у Србији води противу Црне Горе, у великосрпској иде- 
іи. Та идеја, којој симпатише сваки Србин, па био у Срби- 
ји или ван ње, али чије је остварење још бескрајно далеко, 
добила је много више земљишта, од како је на престо 
српски ступио краљ Петар.” На питање да ли ту агитацију 
ствара српска влада, Томановић одговара; „То не могу твр:= 
дити. Али што могу тврдити и што ми је жао, јесте окол- 
ност да влада у Београду ништа не предузима против те 
агитације ... Кад сам пре два месеца добио иввештај, да је 
у Београду изашла једна прокламација, којом се црногор- 
ски народ позива на револуцију, телеграфски сам се обра- 
тио министру претседнику Пашићу с молбом, да забрани 
такво ровење. Прошло је вите дана, док сам од Пашића 
добио одговор, а он је гласио, да влада не може ништа 
предузети, јер прокламација позива на политичку борбу, а 
не и на револуцију. Али ја знам садржину прокламације и 
могу тврдити, да је она потпуно револуционарна. Други 
пример. На нашу претставку због непрестаних и нечувених 
напада на Црну Гору и црногорску династију у неким поли- 
тичким листовима, одговорила је српска влада, да је штам- 
па у Орбији слободна и да влада против ње не може никако 
посредовати. И ако то није тачно, ја не бих имао ништа 
против тога. Али што се може тражити од српске владе, 
ако она ни најмање не фаворизира нападе противу нас, то. 
је, да она заузме положај противу тих напада у штампи 
њој блиској. Али до сада ни у полуслужбеној „Самоупра- 
ви”, ни у каквом другом српском ортану, који има веза са 
владом, није изашла ниједна реч, којом се та агитација суз- 
бија или бар осуђује". На питање о улози двора у овој кам-. 
пањи, Томановић одговара: „О томе не могу ништа рећи. 
Али, мислим, ако краљ Петар хоће да учини крај напади- 
ма противу Црне Горе и сродне му црногорске династије, 


1 Ваљда због ове замерке »Самоуправа« пише уводни чланак, У 
коме напада емигранта Шобајрћа! 

он би то могао учинити без великих тешкоћа, утолико пре, 
што су односи између оба двора ардачни". Кад му је Штајн- 
харт казао да су онда и односи између обе земље срдачни, 
Томановић одговара: „Како могу бити срдачни кад се у 
Србији ради противу нас?” Затим потсећа опет на вести 
о револуцији, које су изашле у неком београдском листу, 
и завршава: „Истина је, последњих месеца били су неки, 
уосталом ситни, изгреди, као што је било у Никшићу, где 
су биле демонстрације противу онамошњег опозиционог 
листа: у Дробњацима, где су неки грађани, позвани под 
оружје, одрекли послушност, у Подгорици, где је један 
познати алкохоличар убио шефа полиције, да му се освети 
што га је био ухапсио као њ неки мањи догађаји на Гра- 
хову и Пиви”.? - 

Лазар Мијушковић такође даје интервју Штајнхарту. 
Његова варијанта оптужбе, различна по форми, не разлику- 
је се у суштини од Томановићеве: „Ја не знам, каже Мију- 
шковић, да ли слободи штампе у Србији или другим каквим 
околностима да благодаримо за испаде противу нас и нашега 
књаза. Али је толико извјесно, да ми, и ако је код нас штампа 
слободна,“ нисмо никад дозволили у нашим листовима испаде 
противу Краља Петра. Шта се с том агитацијом у Србији 
хоће, ја могу само да нагаћам. Аљи сам уверен, да се постав- 
љени циљ неће постићи, Свакојако је врло симптоматично, 
да српска влада трпи ту агитацију и против ње ништа не 
предузима. Ја то могу само тиме објаснити, да се то на дру- 

1 То нису биле демонстрације, већ је лист раворен. 

2 Шефа полиције, Газиводу, убио је, а обласног управитеља Мар- 
тиновића тешко ранио, Ристо Пејовић, барјактар црногорске војске, 
познат као поштен и частољудив човек. Он није био хапшен, ни алко- 
холичар, како то тврди претседник владе. За време неких демон- 
страција у Подгорици, шеф полиције је ударио Пејовића, Тај ударац 
је платио главом. Види стр. 47. 

з Текст ових изјава узео сам по преводу Ћурчићевих »Београд- 
ских Новости«. 


• Кољика је била слобода штампе у Црној Гори сведочи потпуно 
разоравање јединог опозиционог листа »Нарадне Мисли« у Никшићу 
Биће да је Мијушковић, говорећи о слободи штампе, мислио на сло- 
боду владине штампе, која је могла до миле воље ружити опозицио- 
наре, па чак н зета њиховог господара! 

гом месту жели, а министар претседник Пашић задовољава 
ту жељу. Мислим да имам права на ту претпоставку кад на- 
ведем, да један сродник краља Петра, који је официр у срп- 
ској војсци, пише своме сроднику на Цетиње, да се већим 
делом њему, томе официру, има благодарити што је написана 
прокламација, којом се народ у Црној Гори позива на рево- 
луцију, па онда у истом писму јавља, да му је један велики 
господин поклонио хиљаду динара. То су жалосне чињенице, 
али истините. Да ли у Србији добро чине кад тако раде, или да 
ли би за Србију и српски двор боље било, да се слажу с 
нашим књазом, то је питање, на које би најбоље могла од: 
говорити господа у Београду”. 

По Мијушковићу, проглас је позив на револуцију; на 
њему сарађује један официр, рођак краља Нетра; према 
томе, као да је с краљевим знањем писан, а Пашић да је 
због тога толерирао да се публикује. То је мишљење зва- 
ничног Цетиња, које Мијушковић прима не промисливши о 
томе, да је овај официр ближи сродник краља Николе, него 
краља Петра, да је рођени Црногорац, и да је напустио 
Црну Гору као незадовољник. Као такав могао је и помоћи 
да се нешто напише о његовој ужој отаџбини, а да за то не 
мора знати краљ Петар. На основу чега Цетиње и Мију- 
шковић погађају, да је краљ Петар знао за оно што пише 
Никола Вукотић? Само на основу тога, што му је краљ, као 
далеком сроднику, дао хиљаду динара да се раздужи! Дали 
је нормално из једне такве чињенице изводити блиске односе 
између краља и једног његовог нижег официра, па макар 
му био и много ближи род него што је био Вукотић кра- 
љу Петру? Поред тога, Вукотић није писао проглас. Њега 
су написали ондашњи емигранти, којима се писменост и ре- 
читост не може спорити. Вукотић само каже, да је помогао 
да се проглас објави. То значи, да је помогао којом десе- 
тином динара штампање његово. Мијушковић је све ово мо- 
гао знати, као што је могао знати, да онај проглас није 
позив за револуцију, већ позив на политичку борбу, и преко 
свега је прешао да би прихватио званичну тезу ондашње 
владе! Он се нешто доцније брани од напада штампе, која 
га оптужује да је он »спиритус ректор« режима. Свакојако, 

кад је писао одбрану којом се одриче Томановићевог ре- 
жима, био је заборавио на свој разговор са Штајнхартом! 


И Јован Пламенац је дао изјаву Штајнхарту. Мало су 
били кнез, Томановић и Мијушковић, Потребан је био и Пла- 
менац. Сваки је требало да да бар нову варијанту или нову 
инсинуацију ако не и нове „доказе. Дао је и Пламенац: 
„Ван сваке је сумње, каже Пламенац, да ту (у кампањи 
штампе) има утицаја са стране. Ми имамо доказа, да су 
последњи догабаји, који су се код нас одиграли, од че- 
сти инспирисани од Србије, а имамо и писма, која компро- 
митују врло високу господу у Београду". За опозицију ка- 
же Пламенац да је покушала да побуни народ, али да није 
успела. 


: Доносимо у целини писмо Николе Вукотића, да би се видело 
колико је злоупотребљавано у новинарокој полемици, и најзад у пре- 
суди преког суда, и пресуди његовог брата, капетана Јована. Ево шта 
пише Вукотић своме брату на Цетиње: 

»Немој де ми се чудиш што ти нијесам раније писао, вјеруј да 
ми се не мили имати посла са вашом поштом, а писати којешта и то 
вема амисла. Чекао сам, дакле, док Бурица (њихов трећи брат) оде па 
да ти по њему пипем (сасвим приватно) ... Имам много посла, а ја зэ 
то не марим кад чујем да стг сви здраво и да сте као људи на ісвом 
мјесту. Знам што си Мирку одговорио, па и како је Мирко староме 
кнезу рекао {од попа Ђуровића), знам да нијесте били позвати у двор 
црногорски за Буркев дан. Ако! (каже Сробијапац). То је онә што ја 
одавно желим и тако треда да буле и у будуће. Да тамо нико не иде 
и с њима имг рачуна. Образ треба чувати. Писао мн је један човек да 
су ко бајаги ти тамо претили да ме убију. Не марим за њихове претње 
вище него да ми Станко Бабин прети, и говорио сам и говорићу и све 
док сам жив и свуд где стигнем: међу официрима, грађанима, где год 
било, оно што мислим (ла је истина, јер ја само за то живим. Зар да 
лепо говорим а њима? Па требало би ти или Марко да дођете да ме 
убијете кад бих хвалио оно што је за презирање. А ја њих чикам нека 
покушају да ме убију. Опасније је њима него мени. Нећу да ти кажем 
ко ми је ово писао, а знан додро тога човека, Био сам кад краља, 
5830 ме пред Ускрс и дао ми је 1000 динара. Дугове сам подмирио и сад 
иде добро {затим чисто личне ствари). Мило ми је што је Павле (њи- 
хов зет Г}. Пламенац) у немилости. Знао сам да је поштен човек и у то 
никад нисам сумњао (опет личне ствари), Шаљем ти овај чланак као 
што ћеш видети, лепо написан. Изашла је прокламација једна на црно- 
горски народ, не знам где је штампана. Ја сам много помагао да се 
штампа (приватно). Останимо људи, мој Јошо, зар да омо џабе ниткови, 
Удворице, доћи ће ин наше време«. 

Ваљда да би импресионирао објективношћу, овај бечки 
агент интервјуише и опозиционо воћство. Разговорао је са 
Митром Ђуровићем, Андријом Радовићем и Марком Раду- 
ловићем. Они су му изложили политичке прилике у земљи 
сасвим другојачије. Прво су похвалили кнеза. Рекли су, да 
није учинио ни један неуставни корак откад је дао устав, 
Његову владу напротив оптуживали су да „чини много што 
шта, што је противно уставу”. Терорише народ, отпушта из 
партиско политичких разлога чиновништво и „у својој избор: 
ној агитацији злоупотребљава име кнежево”. После ових 
излагања Штајнхарт их пита: „Да ли је опозиција антиди- 
настичка?” Сва тројица му одговарају, да о томе не може бити 
ни говора, и „ко год тако што тврди, тај нас клевета’. Као 
аргуменат за то нарочито подвлаче, да „ни једном Црно- 
горцу не би ни на памет пало, да тражи од кнеза, који је 
већ стар човек и за земљу стекао великих заслуга, да дадне 
устав, да он то није учинио из властите иницијативе". 
Тврде, да је немогуће да би се могло устати противу јед- 
ног владаоца, „који влада скоро педесет година, који по- 
знаје скоро сваког Црногорца и његове прилике и који је 
свакоме учинио само добра. За Црногорце, кажу, постоји 
само један Бог и један књаз!”. Кад им је овај препредени 
агент скренуо пажњу на агитацију, која се, како је рекао, 
у Србији води противу Црне Горе, Радовић му је изјавио: 
„Са том агитацијом и новинарском кампањом ми нема- 
мо никаквих веза. Изјављујемо, да нисмо с њима солидарни, 
шта више ми их осуђујемо већ и зато, што шкоде нама, 
опозицији, јер нас с њима доводе у везу. Не одобравамо 
ни познату прокламацију, и два пута смо је осудили у на- 
шем органу „Народној Мисли". А и зашто нам је потребна 
таква кампања? Не мислимо ваљда да краља Петра дове- 
демо на престо црногорски! Та он и онако има довољно 
муке, да се одржи на свом властитом престолу у Србији. 
Ми знамо, да српска влада ништа не предузима против те 
ггитације. Ми то жалимо, али на жалост немамо никакво 
средство у руци да утичемо на власнике у Србији”. 

Последње две реченице вероватно су нека врста улаз- 
нице у благоволење кнежево. Убрзо ће се видети да им то 
није помогло. Њихова ранија поента да се у спољној по- 
литици иде са Србијом, да две земље истог народа треба 

є МЕ золитику, — није се могла забора- 
ГБити, чак ни пред тонови да се каже штогод ружно за 
ту исту Србију! 
Штајнхартове интервјуе преводе „Београдске Новине" 
и сервирају их београдској читалачкој публици. `,„Самоупра- 
ва“ се љути и каже да су то „недотупавне оптужбе Србије, 
тобож због њених злих намера према Црној Гори и њеној 
династији”, а Ћурчићевим новинама пребацује да су прево- 
дом дале још тежи тон овим интервјуима, и да у друштву 
бечких агената шире раздор између две српске земље: Оп- 
тужујући „Београдске Новине“ за нетачан превод, „Само- 
управа" интервјуисанима у неку руку пружа могућност да 
могу исправити своје речи. Али, службено Цетиње ћути, и 
ћутањем потврђује и Штајнхартове речи и Ћурчићев пре- 
вод. Отада па све до анексије Босне и Херцеговине, оптужбе 
о ведикосрпској пропаганди понављају се кроз бечке и пе- 
штанске новине тако, да се најзад узбунио и лист Кошутове 
странке „Будапест”, и у броју од априла 1908 донео ове 
редове: „Нама се чини, да се иза сензације о великоортиско! 
пропаганди крије стара аустриска политика, како би одвратила 
пажњу од извесне ствари. Сви су гласови о великосрпској 
пропаганди лажни. Нема је ни у окупираним земљама, као 
што поуздано знамо од својих повереника у Сарајеву и Мо- 
стару. Лажи о њој щире Аустријанци и хрватски фантасти, 
који терају великосрпску идеју, да не би сметала велико- 
хрватској пропаганди. Добро би било, кад не би мађарско 
јавно мишљење поддегло утицају аустрноких клерикала, 
који једино знају о великосрпској пропаганди, која не по- 
стоји. Мађари ће ускоро видети, и дознати, за шта су ова 
страшила — с великосрпском пропагандом. За сада биће 
довољно, ако кажемо, да је некоме стало до тога, да се и 
Мађари придобију противу Срба". Збиља се убрзо и видело: 
после шест месеци проглашена је анексија Босне и Херце- 
говине! | 
Ћурчићеве новине све чешће доносе дописе са Цетиња, 
и све више постају црногорски полуслужбени орган у Бео- 
граду. Слободоумни србијански закон Оо штампи допуштао 


да воде је 


1 Подглричка »Слободна Ријечє, љист Мијушконићеве групе, та- 
кође је тврдила да превод није сасвим тачан. 

је да овај лист износи инсинуације и оптужбе као да краљ 
| Петар помаже акцију противу свога таста на Цетињу. Не би 
се могло рећи, да је ова} прирођени Србијанац само по па- 
радоксу људском оптуживао службени Београд што не 
спречи кампању противу кнеза и његове владе, а сам је до- 
носио цетињске нападе и инсинуације врло тешке природе 
противу српског краља и српске владе! 
У овој полемици учествује скоро целокупна српска, а 
делом и југословенска, штампа. Новине све чешће пуне ступ: 
це ванзаконским испадима цетињских властодржаца. На ове 
' нападе влада одговара све беспоштеднијом борбом. Напада 
се на домове, чак се пале куће опозиционара, демолира се 
„два пут штампарија у Никшићу, Виде се вандализми, који 
фе нису видели од турског доба. Академска омладина, на шко- 
ловању у Русији, револтирана овим насиљима, публикује 
протест: » Црногорска омладина, дубоко огорчена догађајима 
последњих дана у својој отаџбини, изражава своје негодова- 
ње и најенергичније протествује против рада владе, чији 
први кораци обележавају рушење културних установа -— 
штампарија, листови — и доводе до нереда и крвопролића”. 
Опозиционо воћство принуђено је да стражари: на Це- 
тињу, по својим кућама, да не би било изненада нападнуто. 
Најзад му се саопштава да му се не гарантује за живот. То 
присиљава прваке опозиције да се разиђу по племенима и 
као у старом земану потраже заштиту од својих браствени- 
ка. Повећава се и емиграција. Из земље беже; Бајо Гарда- 
шевић, великосудија и народни посланик, Милија Павиће- 
вић, пол Војин Поповић, Саво Ђурашковић и Васо Ђулафић, 
народни посланици, а нешто доцније учитељи: Радосав Бац- 
ковић и Н, Новаковић-Зубер. Због писма Николе Вукотића 
хапсе његовог брата Јована, капетана, и још неколико офи- 
цира. Вукотић је осуђен на заточење, а неколико млађих офи- 
цира, његових другова, дисциплински су кажњени. Од њих је 
један и Михаило Бојовић, капетан, (руски ђак, доцније осуђен 
на смрт у контумацији и погинуо у европском рату као српски 


1 Проглас су потписали студенти из Петрограда, Москве, Кијева 
и Одесе: Л. Пиштелић, Башовић, Г. Јововић, Меденица, М. Мрдовић, 
К. Топаловић, Лазовићева, Никшић, Лабовић, М. Јовићевић, Др. Р. Бац- 
ковић н Милић, 

официр. У рату с Аустријом херојски су пали и оба брата Ву- 
котића као српски официри). 

Крајем септемора враћају се у Београд и браћа Ђоно- 
вићи, студенти Јован и Никола. Они и доспели емигранти 
обавештавају омладину о терору и насиљу дотада изврше- 
ном. Уинстини, стање је било озбиљно. У Црној Гори се 
увелико товорило о могућности унутрашњих нереда. Није 
се могло ослободити импресије, да кнез и влада можда то 
намерно хоће, да би лакше ращчистили са противницима. 

Почетком октобра дошао је у Београд и Петар Новако- 
вић, истакнути омладинац са Цетиња. Он је донео писмо И 
поруку од Марка Даковића с којим је избегао с Цетиња, 
омладини и емиграцији у Београду. Даковић у писму, а Но- 
ваковић усмено, рекапитулирају насиља дотада извршена: 
нападе на личности и домове опозиционара,: друго и дефи- 
нитивно рушење опозиционе штампарије и листа „Народна 
Мисао" у Никшићу, демолирање кућа и радњи опозицио- 
нара у Никшићу, убиство неколико истакнутих опозициона- 
ра, саопштење цетињских власти опозиционом воћству да 
им не гарантују за живот, хапшење Спасоја Пилетића стога 
што је поднео кандидатску листу, због чега је у његовом пле- 
мену било врло велико врење, најзад дражење народа и при- 
преме да их све побију, због чега је углавном Даковић мо- 
рао отићи са Цетиња у Боку, а одатле на Грахово, у своје 
племе. Многи од ових случајева били су већ регистровани 
и објављени. Најдубљу импресију на омладину учинило је 
саопштење о припремама да се о изборима изазову нереди 
и побије опозиционо воћство. Под том импресијом омлади- 
на пише протест и објављује га преко дневне штампе (11 ок: 
тобра). У овом протесту, између осталог, каже: »Устав и 


1 Некслико десетина владиних присташа, предвођени војним ста- 
реплинама, напало је ка кућу др. Марушића, демолирало је и опљачкало. 
На Цетињу је напала слична гомила хотел М. Јовановића, у коме су 
становали н хранили се неколико првака Народне странке, и том при- 
ликом му убили дете. У Никшићу напали су неколико локала и «и: 
ватних домова. Демолирали их и делом опљачкали, Између осталих 
напали су и кућу војводе Ђ. Церовића. 

2 Мучки су убијени: сердар Саво Пламенац, народни посланик, 
Димитоије Вуковић и Борко Бошковић, учитељ. За сердара Пламенца 
полуслужбене новине су донеле да је извршио самоубиство. Убијен је 
пред општинском судницом у Улцињу. 

земаљски закони у ствари су уништени. Два најосновнијз 
права грађана; лична и имовна сигурност више не постоје. 
Лична безбедност није загарантована никоме, ко није при- 
сталица данашњег режима; мирним и честитим грађанима 
подмећу се издајства и њима су препуњени казамати црно- 
горски; они пак који дају активније отпора незапамћеној 
тиранији, стављају се као обични разбојници ван закона 
или се мучки. убијају. Да би се циљ што успешније по- 
стигао, народ је оглашен »под заставом« и суде му 
место грађанских војни судови. Приватна својина, имања 
држављана, такође су остављена на милост и немилост при- 
сталица режима, предвођених војним и грађанским органи- 
ма, који под девизом: „Ко није уз данашњи режим, тај је 
против књаза", — разбијају и руше, пале и пљачкају домо- 
ве и приватна предузећа политичких противника ~ наро- 
да. Руше се културне установе. Штампарија у Никшићу, у 
којој је штампан орган Народне странке, „Народна Мисао", 
једини опозициони политички лист, Руши се два пута, и то 
по други пут пред очима владаочевим". 

Овај протест је потписало шеснаест црногорских ака- 
демских грађана.“ 

Чак и Саво Вулетић, „лојалан опозиционар Томано- 
вићевом режиму, нешто доцније, за њ каже: „Ми живимо у 
једној бесправној земљи, у којој нема ни заштите ни од- 
бране за оне; који нијесу у котерији данашњих власника.“ 

Омладина је била наелектрисана. Њом је овладала рево- 
луционарна психоза. Стога, кад је Новаковић саопштио да 
старији позивају млађе у заједничку борбу противу тираније, 
скоро без изузетка сви су били готови да и својим животима 
засведоче љубав за слободу и оданост демократији, 

Божовићу и мени Новаковић је саопштио да старији дру- 
гови и Даковић мисле, да ће влада на дан избора извести 


1 Штампарија је последњи пут и дефинитивно разорена 9 септем- 
бра. Тада је у Никшићу био кнез, кнегиња Милена и њихова унука 
принцеза Јелена, кћер краља Петра. 

2 Потписаљи су: Душан Пејовић, Ђуро Војводић, Илија Љумовић, 
Илија Прелевић, Јован Ђоновић, Лука Јововић, Љуб. Гломазић, Мато · 
Павићевић, Мих. Јовановић, Мом. Костић, Вук Пулевић, Никола Ђоно- 
вић, Петар Ражнатовић, Ристо Вујачић, Стеван Калуђеровић, Тодор Бо- 
жовић. 

5 Скупштиноке стенотрафске белешке за 1907 годину. 

покољ слободоумних људи у целој земљи, без обзира на то, 
што је воћство Народне странке већ у септембру донело од: 
луку о изборној апстиненцији. Владине присталице инсцени- 
раће изгреде, а влада ће онда војском и оружаним лриста- 
лицама отпочети покољ. Тако се, по Новаковићу, оних дана 
претило свима опозиционарима. Ове претње и ове инфор- 
мације, после свега што се било десило, имале су нарочити 
значај, и произведе су на нас дубоку импресију. Због ових 
припрема власти за покоље, рекао је, да је упућен до нас да 
тражи да набавимо хитно, и што више можемо, ручних гра- 
ната, бомби, да их пренесемо и предамо друговима у земљи, 
како би се могли што боље бранити. Онда се у Црној Гори 
није знало о дејству овог оружја, и било је потребно, по 
мишљењу Даковића и другова, више као средство за дело- 
вање на машту црногорских горштака, него као борбено 
оружје. 

Нама је изгледало сасвим природно што су се решили на 
одорану људи, којима се претило убиствима, ма да нам «е 
чинило да за тај посао бомбе нису потребне, нарочито у земљи 
где је постојала милиција и свако био наоружан. Али, кад 
је то порука воћства, договорили смо <е да се Божовић по- 
стара и набави их, а чим их набави, да их пренесемо до гра- 
нице, састанемо се са Даковићем и одлучимо о даљем раду. 
Рад око бомби нисмо каопштавали омладинском клубу. У 
клубу је донета само начелна одлука да омладина помогне 
старије другове чим је позову, а да пошаљу на састанак са 
Даковићем Божовића и Ђоновића, који би о одлуци хитно 
известили другове. О употреби граната и директној акцији 
у народу, сасвим природно, у Београду није донета никаква 
одлука, Одлука о томе одложена је до састанка са Даковићем 
и старијим друговима, 

У оно доба ручне гранате-бомбе није било тешко наба- 
вити. Чак пре би се рекло да их је било лако набавити. Свуда 
по југозападном Балкану беснела је свирепа борба са исто- 
чним завојевачима, и братоубилачка међу народима Балкана. 
Ово оружје је врло често употребљавано, и свуда се могло 


1 Изузетак су чинили: Иво Јовићевић и Владимир Поповић. Први 
је написго из Београда доставу на францумском језику, я доцније 
се појавио као сведок на преком суду. 

добити. Сва је ствар била доћи у везу са ким год од људи 
који су водили ову акцију. Стога је Божовић, који је преко 
стрица имао везе са овим људима, врљо брзо и врло лако до- 
шао до бомби, Дао му их је Чедомиљ Поповић, пешадиски ка- 
петан Овај млади човек био је један од оних орпских офици- 
ра који су били у центру националне акције међу неослобоге“ 
ном браћом, и један од најинтелигентнијих млађих официра 
онога доба. Сасвим природно, Божовић се није интересовао 
какве ће му бомбе Поповић дати (да љи ће бити домаћег или 
страног порекла), још мање ко је и да ли је ко био иза њега. 
Знао је он, као што су знали многи људи онога доба, да је 
Поповић са друговима учествовао у национадном раду врло 
често на уштрб своје каријере, а понекад и противу воље 
своје владе. То су били национални револуционари и борци, 
који су најмање мислили на своје личности и своје личне 
интересе. Поповић, опет, није тражио да му Божовић каже 
зашта ће му ове гранате. Овакве услуге су ствар поверења. 
Поповић је сигурно знао да неће, са националног гледишта, 
бити злоупотребљене. Капетан Поповић бомбе је предао Бо- 
жовићу у Смедеревској Паланци. Из Паланке их је Божовић 
донео у Београд. Поповић ми је доцвије рекао да му је бомбе 
дао Танкосић, капетан и шеф Горског штаба у Македонији, 
који је вероватно био обавештен о циљу за који се набављају 
од Божовићевог стрица Лазара Божовића, некадашњег члана 
Комитета у Врањи. 

Кад су бомбе набављене, нас тројица смо, према упуству 
које је Новаковић донео, 10 комада послали на источну гра- 
ницу Црне Горе по Васи Ћулафићу, бившем народном посла- 
нику, кога смо придобили за ту ствар. Кад стигне на границу 
Ћулафић је требало да се јави Милосаву Раичевићу, и да са- 
чека његова упуства. Раичевић се, по нашим обавештењима, 
налазио већ у Васојевићима. Ћулафић је отпутовао из Бео- 
града у правцу источне границе 12 октобра.“ Ако би настали 


1 Чедомиљ Поповић је роћењи брат Душана Поповића, социјали- | 
стичког лидера и талеттованог публицисте који је умро у току рата У 
Лондону. Поповићу је као пуковнику суђено у солунском процесу као 
члану удружења »Уједињење или омрт«. 

2 Сви су датуми по старом календару, где нису обележана оба 
календара. | 

нереди, он је имао, по нашим инструкцијама, одмах да пређе 
границу; не настану ли, да извести Раичевића, где год буде, 
и да се врати натраг. Ћулафић је на процесу изјавио, да му 
је Божовић пре одласка рекао: Ако ту није Раичевић, ти са 
бомбама натраг«. 

Пренос на западну праницу узели су углавном на себе 
Божовић, Буро Војводић, студент и С. Рајковић, типограф- 
ски радник са Цетиња.“ Ђоновић је требало да отпутује дан 
раније (11 октобра), да се састане са Даковићем и побрину 
се за смештај материјала и омладинаца који долазе. Рајковић 
је отпутовао 12, а Божовић и Војводић 13 октобра. Средства 
за пут набавили су Божовић и Новаковић са капетаном Нико- 
лом Вукотићем, који је за овај пут, према саопштењу које су 
ми учинили Божовић и Новаковић, направио менични дут. 
Вукотић је као млад и интелигентан официр одржавао при- 
јатељске и другарске везе са омладинским првацима. 

Лични претрес на границама није вршен, стога су сви 
омладинци и цео материјал који су носили уза се стигли У 
Дубровник без икаквог инцидента. Новаковић је кренуо не- 
колико дана дошније и улутио се у Котор код Даковића. У 
Дубровнику смо одлучили да се материјал пренесе у Котор, 
смести на сигурно место, а омладинци распореде: Војводић 
и Новаковић у Херцег Новом, Божовић и Ђоновић у Рисну, 
а Даковић са другима у Котору. Овако растурени не би 
падали у очи зустриским властима. У Рисну смо се састали 
свега једаред, и то одмах у почетку (негде око 15 октобра). 
Било нас је четворица: Божовић, Даковић, Војводић и ја. 
На овом скупу смо расмотрили општу ситуацију и решили: 
1) Ако избију нереди приликом избора, како се то очеки- 
вало, да одмах пређемо границу, дођемо у контакт са ста- 
ријим друговима, известимо другове у Београду и у борби 
узмемо учешћа што боље можемо; 2) Да се одмах пошаље 


1 Рајковић је био један од истакнутијих радника на Цетињу и 
као такав постао типограф опозиционе штампарије и метер листа »На- 
родна Мисао« у Никшићу. Нарочито га је препоручио Петар Новаковић. 
Он сам је давао утисак врло бистрог и отреситог радника. О њему од 
раније нисмо знали ништа рђаво, Знали смо <вега толико, да је раније 
изазвао био неколико штрајкова у Државној штампарији, у козо; је био 
запослен. Био је млад човек, својих двадесетину година, 

курир на Цетиње, потражи контакт са воћством и оно из- 
вести да смо стигли; 3) све дотле, док се не ступи у везу са 
воћством, да се бомбе држе на сигурном месту и не предузима 
никаква изолована акција. 

Ни на овом састанку, као ни на састанцима доцније, није 
чак ни говорено о атентатима на кнеза и његову фамилију. 
Ми смо помишљалљи на борбу са кнезом само у случају гра- 
ђанског рата. У таквом случају, сасвим природно, са њим се, 
као са главним. вривцем; морало рашчистити. На овакво наше 
држање, поред осталог, утицала је и чињеница, да нисмо ве- 
ровали у патриотизам и честитост кнежевих синова. Оних 
дана се већ увелико знало за ружна и компромитујућа писма 
кнеза Мирка некој путујућој глумици. 

Даковић је до нас, у Рисну, долазио скоро сваки дан. 
Обавештења и поруке које је добијао редовно нам је саоп- 
штавао. Божовићева и моја импресија била је, на основу свих 
тих извештаја, да је народњачко воћство са Даковићем пред- 
виђало наладе и крвопролића, да је говарено о одбрани, али 
да није постојао никакав раније израђен иљи утврђен план 
за акцију. То нас је још више учврстило у уверењу да не би 
"требало да пренаглимо, и да сачекамо извештај и поруке воћ- 
ства. Стога смо на састанку, који смо имали у Рисну, 21 окто- . 
бра, Даковић, Божовић и ја, расмотрили ситуацију и нашли: 
Да су избори прошли у миру, нереди нису планули; да послед- 
њих дана нисмо добили никаквих вести од старијих другова, 
а још мање каквих порука; да се Рајковић вратно са Це- 
тина, где га је слао Даковић не свршивши никакав посао; да 
су у међувремену долазили код Даковића гимназисти Душан . 
Ђоновић и Ђорђе Контић н саопштили му, да се на Цетињу 
зна да су донете бомбе, и тражили су да их они однесу на 
Цетиње. Због свега тога одлучили омо: Да се бомбе склоне на 
сигурно место; да се Рајковић уклони из Котора; и да се у 
најкраће време дође у везу са вођством у земљи, а ако се не 
успе, онда да се повучемо из Боке и сачекамо повољни је мо- 
менте за рад. 


После ове одлуке Даковић је требало сутрадан да' отпу- | 
тује за Котор да је приведе у дело. Нарочито одлуку о Рај- 
ковићу. Његово држање бринуло нас је. Чули смо да је склон 
пићу, и били смо убеђени да је с његове стране на Цетињу 

проширена вест о донетим бомбама. Међутим, изгледа да је 
вест о бомбама однео на Цетиње радник Ивковић, кога је 
Даковић с порукама такође слао на Цетиње. 22. октобра до- 
шао је до нас у Рисан Јово Лазаревић, типограф с Цетиња, 
и саопштио нам, да је Рајковић, по доласку Даковићеву за Ри- 
сан, узео бомбе и однео их на Цетиње! Ова вест је на нас 
деловала поражавајући. Посумњали смо да је Рајковић у 
дослуху са властима однео бомбе, и да смо пред једном афе- 
ром, којој је тешко сагледати домашај. Режим се од раније 
припремао да се крваво разрачуна са опозиционим воћством 
и слободоумним људима, Рајковић ће му пружити материјал 
да то лакше изведе. 

У овом моменту пред нама су биле две могућности: да 
одмах пређемо границу и покушамо подићи побуну, без обзи- 
ра на успех и друге пријатеље у земљи; или да се склонимо 
у иностранство и преко јавности бранимо себе и своје прија- 
теље. Решили смо се на ово друго. На успешну побуну, 
парцијелно и неприпремљено отпочету, није се ни у ком слу- 
чају омело рачунати. Поред тога, до нас у Рисан дошли су 
Даковићев брат Никола и његов рођак Вујадин Вујачић. Ова 
два врло одана и необично трезвена човека саопштила су 
нам, да је већ поседнута војском целокупна црногорска гра- 
ница, и да непримећени не можемо прећи у земљу. »Све што 
можете, рекли су нам, то је да погинете чим <е приближите 
граници,« Најзад, веровали смо, да кнез ипак неће смети по- 
бити људе на основу Рајковићевих исказа, тим пре што нису 
успели да похватају све који су им били на нишану. Развој. 
доцнијих догађаја показао је да смо се правилно определили, 
Остали смо у Рисну свега толико, колико је било потребно да 
видимо како ће поступити Цетиње. | 

Октобра 23 ухатицен је Стеван Рајковић, а сутрадан су 
пуштене прве вести о »завери«, да би се доцније прошириле у 
причу о скованој завери у Београду и на Цетињу, с циљем да 


1 Даковић је био одредио Рад. Поповића, студента, и М. Миличко- 
вића, младог и отреситог човека из народа, да пазе на бомбе, нарочито 
кад он није у Котору. Они су рекли Даковићу да су 21 октобра дуго 
пили са Рајковићем, који се жалио на малодушност старијих у Народ- 
ној странци и хвалио се да ће он сам нешто учинити Даковић мисли 
да је узес бомбе са знањем ове двојице. Бомбе су биле смештене у 
стану неког сродника Рајковићевог у предграђу Котора. 


126 Ш Политички процеси — бомбашка зфера 


се изврши преврат и убије кнез Никола и његов син Мирко, 
и на престо доведе престолонаследник Данило. Прве вести 
су објављене двадесет и четири часа после хапшења Рајко- 
вићевог на Цетињу. Према томе, Рајковић је један дан но- 
сио бомбе по Цетињу, затим их је предао Обласној управи. 
Овако је поступљено у намери да се добије у времену и при- 
преми одлучни ударац, а нарочито у погледу омладинаца у 
Боки, за које је требало тражити екстрадицију. Морали су 
на Цетињу мислити: ако одмах објаве вести о хапшењу Рајко- 
вићевом и завери, омладинци ће дознати и успеће да се скло- 
не пре захтева о екстрадицији. Стога су са објављивањем 
вести о завери чекали двадесет и четири часа; шаљу хитно 
(24 октобра) Лазара Мијушковића у Котор да код локалних 
аустриских власти пожури и удеси издавање свих лица, за 
која је Бечу већ телеграфски јављено. Случај је хтео да 
уистини не похватају главне оптужене. 


Одмах по Лазаревићевом извештају, Даковић је, по за- 
једњичкој одлуци, отпутовао за Котор (23 октобра) да види 
шта се то десило у Котору и како је Рајковић могао узети 
бомбе. На пристаништу у Котору, по доласку локалног паро- 
брода, Даковића је сачекао Андреја Марковић, студент, који 
је већ био стигао са Цетиња. Он је одвео Даковића ка До- 
броти и саопштио му, да је Рајковић предао бомбе црногор- 
ским властима, да аустриске власти већ врше претрес у стану 
сде је био Даковић са друговима, и да су лишени слободе 
студент Поповић и друг му Миличковић. Марковић је склонио. 
Даковића привремено код једног Руса, емигранта, а он је по 
налогу Даковићевом отпутовао за Рисан и Херцег Нови да 
обавести у Рисну Божовића и Ђоновића, а у Херцег Новом 
Новаковића и Војводића. Даковића су после две ноћи његови 
пријатељи пребацили чамцем у Рисан. Одатле је склоњен у 
Кривошије, да би убрзо са туђим пасошем прешао у Србију. 
Готово једновремено са Марковићевим извештајем упао је у 
стан Божовићев и Ђоновићев истражни судија и пслиција. 
Божовић се извукао са туђим пасошем, а над Ђоновићем је 
извршен претрес, лишен је слободе, и са Даковићевим . зетом 
Милом Филотићем, виђеним Србином из Рисна, везан одведен 
у Котор. Предат је иследном судији которског суда, задржан 
у затвору два дана, и пуштен стога што су код њега нашли 

пасош његовог брата, који је у хитњи, при поласку из Бео- 
града, био узео место свога. После 24 часа власти су добиле 
из Беча наредбу да ухапсе и лице са тим исправама. Али је 
већ било доцкан. Онда кад је стигао налог о хапшењу, Боно- 
вић је већ био пред Шапцем са руским пасошем Андрије 
Марковића, који му га је дао у Зеленици. Бегство тројице 
коловођа дало је други обрт целој афери, и углавном спасло 
главе најистакнутијим личностима из процеса. 

По повратку у Београд Божовић и Боновић одмах су 
ухапшени, з црногорска влада за њих је већ била тражила 
екстрадицију. Даковић се био склонио код пријатеља у По: 
дрињу. Тако су у београдском затвору чекали на решење 
питања о екстрадицији свега двојица, означени као коловође. 
Војводић је из Херцег Новог отпутовао за Црну Гору, где 
је ухапшен. Новаковић, Р. Поповић, В. Вујачић и Миличко- 
вић затворени су у Котору. Они су у которском затвору <са- 
чекали завршетак цетињског процеса, затим им је суђено у 
которском суду. Бранили су их виђени Срби и адвокати др- 
Рудолф Сардедић и др. Божа Вукотић. Порота их је огла- 
сила некривима и пуштени су на слободу. Каква би била од- 
лука да су сви похватани, друго је питање. Према ондашњем 
интимитету аустриских и црногорских власти пре би се рекло 
да би били издани, него ослобоѓени. Колики је био овај ин- 
тимитет види се по томе, што су аустриске власти допуштале 
црногорским четама да прелазе у Боку, врше претресе по се- 
лима, тражећи Даковића и Боновића. Мислили су да су се 
склонили и то Даковић у Кривопгије, а Ђоновић у Паштро- 
виће. Због прелаза црногорских војника и агената у Паштро- 
виће Аустријанци нису чак ни формално протествовали. Учи- 
нили су неки протест само за прелазе у Кривошије. Црно- 
горским »извињењем« Аустријанци су се задовољили! 

Шуровање аустро-црногорско и толерирање црногорских 
агената у Боки, временом је толико озловољило бокешке 
Србе да је њихов орган »Бока« морао подићи глас: »По граду 
се, вели, скитају неке сумњиве личности, које нијесу ни за- 
шта друго, већ да штијунирају и којекаквим лажима муфте 
живе. Град (Котор) просто изгледа са њима заражен. Свуда 
се вуку не би ли што чули, и онда придајући од свога, које- 
шта преко границе дојавили. Таман онако, како Драшко 

прича за Млетке. Обилазе куће, увлаче се свуда. Управо су 
несносни постали... Читав се град тужи да се од штијона, 
који су се овамо довукли, не може више. Прије су се тје- 
рали поштени Црногорци, који су долазили ради зараде, 
а сад је шпијонима слободно да се амо до миле воље разба- 
цују као да су каква власт... .« 

У Србији се питање екстрадиције протезало 75 дана. 
Стално се чекало на обећани оптужни материјал! Кад је нај- 
зад нешто послано, влада је затражила мишљење савета прав- 
ног факултета и Касационог суда. Оба ова висока правна тела 
дала су мишљење да сена основу послатог материјала види 
да су оптужени политички кривци, и да као такви не моту 
бити издани, али да им може бити суђено у Београду ако. 
се поднесу докази о њиховој кривици. Влада је ово мишљење 
прихватила и известила Цетиње да се екстрадиција не може 
извршити, али да је готова предати суду све оптужене ако 
црногорска влада пошаље оптужни материјал. Цетиње се 
није могло одлучити за процес у Београду из простог разло- 
га, што би се пред једним независним судом лако доказала 
неоснованост и неистинитост оптужбе. Стога су на Пашићеву 
владу вршили пресију. Оптуживали су је преко плаћене 
штампе, па чак и у цетињској Народној скупштини, да је. 
завера скована у Београду са знањем њеним и других срби- 
јанских одговорних фактора, и да се неиздавање оптужених 
цетињском суду мора схватити као саучесништво. Надали су. 
се да ће је тако присилити да попусти. У једном моменту ово. 
питање је ушло у критичну фазу. Пашић се, како је изгле- 
дало, колебао. Стога је самосталска опозиција интерпелисада · 
владу у скупштини и изазвала изјаву Пашићеву да се опту-, 
жени неће издавати цетињском преком суду, али да ће им 
бити суђено у Београду. Акта приспела са Цетиња влада је 
предала истражном судији београдског окружног суда. Су- 
дија је расмотрио акта и донео решење да нема места отпо- 
чињању кривичне истраге из ових разлога: »Дело из 5 87 
кривичног закона кнежевине Црне Горе (тј. дело предузећа · 
да владајући кнез или престолонаследник буде убијен, итд,), 
по законима Краљевине 'Србије казни се, ако би оно било 
извранено или покушано; а како се набавка бомби по казне- 
ном закону не може сматрати ни као покушај, то се окривље- 

ни Тодор Божовић и другови не могу судити за саму радњу 
око набавке бомби, баш кад би она и потпуно доказана 
била«. Овим решењем ослодођени су: Божовић, Даковић, 
Ђоновић, Лазар Божовић, С. Шобајић, Љ. Павић и Мил. 
Павићевић. 

Карактеристично је, да је Томановићева влада била по- 
верила послове екстрадиције, припрему и одабирање мате- 
ријала, који се слао у Београд и у Аустрију, Ондашњем сим- 
патизеру Народне странке, Јанку Спасојевићу ! 

Пашићевој влади много је било стало до сазнања ко нам 
је дао бомбе. Стоға је Божовића, пре хапшења, позвао мини: 
стар унутрашњих дела, Настас Петровић, и категорички за- 
хтевао да му каже како је дошао до бомби, обећавајући му, 
ако каже да га неће лишити слободе. У моменту кад сам за- 
творен, скоро истоветан предлог мени је учинио управник 
града Београда, Милићевић. Обојица смо одбили да кажемо. 
Ја уистини у овом моменту нисам ни знао. По свој прилици 
овом резистирању имамо да благодаримо, и ја и Божовић, 
што смо за свих 75 дана у београдској главњачи били тре- 
тирани као обични кривци! 

Цетиње је пожурило да одмах по открићу афере собра: 
зује специјални суд м донесе специјални закон, Закону је 
дато ретроактивно дејство. Овај специјални суд назван је 
»Књажевски суд за суђење анархистичких злочина«. Закон 
је добио исто тако звучно име. За претседника суда је на- 
именован Лабуд Гојнић, београдски правник, један од школо" 
ваних судија у Црној Гори и човек са понајмање развијеном 
правном свешћу. Он је био исувише личан и пристрасан чо" 
век. У кабинету Мијушковићевом био је министар унутра- 

шњих дела. 

Из опсежног материјала и полемике онога доба, произ- 
лазе ове три важне чињенице: 1 Оптужба и крунски сведоци 
тврде да су похапшени, у дослуху са омладином и емиграци- 
јом у Београду, спремали преврат и убиство кнежево и прин: 
ца Мирка, а за рачун српских управних кругова и велико- 
орпске пропаганде. 2 Похаптени и оптужени прваци изјав- 
љују, да они ништа нису предузимали противу живота кне- 
жева, као ни за преврат; да у том циљу, уотипте, нису имали 
никаквих веза са омладином, нити су знали шта омладина 


9 


130 ШІ Политички процеси — бомбашка зфера. 


ради. 3 Најмлађи оптужени, омладинци и емигранти у Бео- 
граду, изјављују да су бомбе биле набављене у циљу одбране, 
и да Србија са целом овом акцијом није имала никакве везе. 
Ми који смо знали како су набављене бомбе, путали смо 
о њиховом пореклу и о томе како смо дошли до њих, из про“ 
стог разлога, што нисмо хтели признати ни један детаљ оп- 
тужбе, да не бисмо на тај начин учинили да се поверује и 
ономе што је савршена неистина. Нисмо хтели да погорша- 
вамо и онако тежак положај наших другова и Србије, коју 
је званично Цетиње отворено оптуживало као потстрекача и 
организатора завере. Утолико ће бити потребније, а биће и 
интересантније, проћи кроз оптужни материјал и материјал 
добијен анкетом коју смо сами водили током овог времена. 
Поћи ћемо редом који се намеће самом природом ствари. 


Начин истраге 


Истрагу над ухапшенам Рајковићем водио је прво Стево · 
Лопичић, загребачки правних, секретар Министарства унутра- 
шњих дела. Он је убрзо утврђен и као главни иследник за све 
оптужене. На рад му је придодат Саво Радуловић, а нешто 
доцније и Саво Вулетић, члан Главне контроле. Тако је по- 
стала »истражна комисија«. Лопичић је још у почетку добио 
наредбу да сва саслушања одмах доставља кнезу. Кад је ко- 
мисија завршила рад, главни иследник је реферисао кнезу да 
противу оптужених нема скоро ништа, сем »рекла казала« 
Стевана Рајковића, и да мисли да их пусти. За Рајковића је 
реферисао да је он једини крив »као анархиста или нагово- 
рени клеветник«., 

— Па ти би их пустио све? — упитао га је кнез. 

— Не што их не бих пустио, него ћу их све пустити осим 
Рајковића чим списе спроведем Обласној управи, па суд како 
хоће. | 
— Немој то сам учињети, рече ми књаз и отнусти ме. 
И збиља, према нахођењу иследне комисије, били су пуштени 
на слободу сви осим Рајковића .. :' 


' С. Лопичић: >Цетињска бомбашка афера у вези са Загребачким 
процесом«, стр. 37. Лопичићево тврђење није тачно уколико се односи 
на затворене гимназисте. Они су задржани у затвору. Пуштени су били 
прваци Народие странке. 

Сснов за истрагу је био исказ Стевана Рајковића. Сви 
оптужени одрекли су Рајковићеве наводе о комплоту. (Од тог 
момента власти су прибегле уобичајеној пресији у полувар- 
варским балканским срединама. Извесни затвореници су ту- 
чени до несвести и присиљавани да признају Рајковићеве оп- 
тужбе. Оваква тортура трајала је неколико месеци. Тек кад 
су изнудили оно што је тражено нли било могуће изнудити, 
престало је физичко злостављање несрећних жртава. За ка- 
рактеристику ових мучења да напоменемо, да су затворенике, 
на које су се били нарочито окомили, затварали у једну пе- 
ћину до цетињског манастира, у коју је, у сезони великих 
киша, провирала вода. Црногорци је називају »ладницом« 
или »гувернадурицом«. Овај други назив су јој дали, што је 
у њој затворен и мучен последњи гувернадур. Она је уистини 
хладница. Хладна је н зими и лети. У њој су држани оковани 
сужњи у Геожђа тешка од 12—18 кг. и тучени док би при- 
знали што се тражило од њих. Каткад су ноћу извођени из 
затвора са гробљаноким алатом као да су вођени на губи- 
лиште.= | 

Нарочита пресија је вршена над затвореним гимнази- 
стима. Од њих су прво добијена извесна признања, Затим су 
злостављани сељаци и старац Ћулафић. Тако су иследници 
испословали да оптужени постану своји сопствени тужиоци 
и тужиоци својих другова. Понајвише су злостављани гимна- 
зисти: Дамјановић, Боновић и Контић, затим Никола Дако- 


1 У »гувернадурицу« су затварани гимнказисти: Дамјановић и Ђо- 
новић, и тежак Вучуровић. Ђоновић је у њој издржао више од месец 
дана, и покушао бегство. Разоружао је стражара, измакао, али га је 
ухватила војска. 

Тучени су, поред тимназиста, скоро сви затворени сељаци, затим 
Васо Ћулафић, Буро Војводић, Блажо Ђукановић (садањи генерал 
југословенске војске) и Никола Даковић. 

2 Ова врста пресије вршена је над гимназистима: Владимиром 
братом Лазара Дамјановића, Душаном Ђоновићем. Иследник Лопичић у 
својој књижици, опет, износи, да му је једнога дана, сав узбуђен, рекао 
Блажо Букановић како му је Шпиро Поповић саопштио да ће сутрадан 
бити стрељан. Поповић је долазио у зпезну ла туче затворенике. 
Лопицић каже да је овај случај саошитио кнезу, и да му је кнез рекао: 
»Немој од тога правити питање, то су неки хтјели па се јачим поступ- 
ком приморају на признање, али се неће више то чињети!« 

Шпиро Поповић онда није био чикаква иследна власт по овој афери. 

вић и поручник Ђукановић. Од Дамјановића је тражено да 
објасни Божовићево писмо Даковићу, односно да призна да је 
омладина била спремна да диже револуцију. Боновића и Кон- 
тића Рајковић је оптужио да су долазили у Котор Даковићу, 
да су се са њим договарали како ће побити бомбама кнеза и 
његову породицу, и да им је Даковић дао писмо за Милоша 
Ивановића, < којим је био у договору. Никола Даковић је зло- 
стављан да призна да је бомбе пренео и слао Ђукановићу у 
Никшић, а овај да их је примио од Даковића. Према истра- 
жним «списима види се, да се тортуром успело да се од гимна- 
зисте Контића ишчупају нека признања, која су повукла »три 
знања« других гимназијалаца. То је унело само већу забуну. 
На претресу ови су они порицали ове исказе и казали да су на 
њих присиљени. За насиља су оптуживали иследнике. 

На насиља су се жалили и други оптужени. Црногорско 
частољубље и сујета, великом броју ових жртава запушили 
су уста да о томе не говоре на јавном претресу. На изјаве | 
оптужених о тортури, претседник је налазио да је довољно 
да их упита, да ли су мучени откад су пред судом! Изјаве о 
мучењу нису утицале на претседника, као што нису утицале . 
ни на пресуду суда. Суд је био глув на све ове жалбе, и на 
све аргументе оптужених. Рајковићеви, а доцније и Насти- 
ћеви, искази сматрани су као апсолутна истина, а све друго 
као вешто срочена и измишљена одбрана оптужених, 

О начину истраге даје интересантну слику иследник ЈЮ- 
пичић у својој већ поменутој брошури. Ов каже, да су сви 
запионици одмах ношени кнезу, да су у двору држани читави 
савети и одатле упућивана истрага. Као ревносне и вечне са- 
раднике кнежеве помиње: престолонаследника Данила, који 
на једном таквом скупу каже: »Нијесу ово, тата, Црногорци, 
но је ово Никола Пашић и наш зет (краљ Петар), који хоће 
да нас се ослободе...« — Затим, Лазар Мијушковић, Јанко 
Вукотић, Мирко Мијушковић, Саво Вулетић, Јово Поповић 
и Милош Живковић.“ Чланови кабинета поготову су били при- 
сутни. Овај савет је дириговао истрагом. Како је диригована 
може се видети и из ове Лопичићеве белешке: >У јутро, 24 

1 Већина ових саветника, а са њима и сердар Вукотић, били <у живи 


кад је Лопичић публиковао своју брошуру. Кољико ми је познато, ни 
један од њих није ни покушао да је демантује. 

октобра, дошао сам у Облаану управу око 7 часова, и већ 
сердар Јанко изађе из собе Рајковићеве, сврати код мене и 
рече ми: »Стутњио сам му га скитачу; ти с њим једнако ли- 
јепо, и све ће казати и свакога ко је уплетен у ову работу«. 
Ово »стутњавање« сердарево није се десило 24 већ негде почет- 
ком новембра. Рајковић је прво држан 5—6 дана у Обласној 
управи, и када је иследник постао незадовољан његовим до- 
тадашњим исказима, везан је и ноћу спроведен војном ес- 
кортом (са 24 наредника) у апсану, окован и бачен у ћелију 
самицу. Ту је три дана држан без хране, и онда сломљен глађу 
и страхом за живот доведен на саслушање у Обласну управу 
где су тада били заједно сердар Јанко и иследник. Том при- 
ликом му је »стутњио« сердар, и после заплашивања наредио 
да се Рајковић раскује и нахрани. После тога настају »допуне« 
у његовим исказима и помињање нових личности. Тога дана 
сердар даје Лопичићу и списак личности, противу којих треба 
повести истрагу: Свакојако, посета сердарева Рајковићу 
није без икакве везе са овим списком, као што није и са из- 
мењеним Рајковићевим исказом. 
Овај млади типографски радник понет психозом оних 
дана ушао је у једну рискантну авантуру, и тек кад је уха- 
і Сердар Јанко предаје Лопичићу, како је он то објавио у својој 
брошури, овај списак лица над којима треба повести истрагу : 
Стеван Рајковић, Буро К. Војводић, Васо Р. Ћулафић, Јован Миловић 
— Баило, Крсто А. Миловић, Сава А. Даковић, Никола Акимов Даковић, 
Блажо М, Ђукановић, Андрија Пантовић, Мијат М. Ћулафић, Марко В. Ћу- 
лафић, Аким Даковић, др. Милован Марушић, Михаило Ивановић, Митзр 
Вукчевић; Марко Радуловић, Спасоје Пилетић, Гаврило Церовић, Мили- 
воіе Никчевић, Војин Церовић, Алекса Мартиновић, Блажо М. Радиф: 
ковећ, Михаило Јовановић, Андрија Јовановић, Мирко А. Даковић, Марко 
Суботић, Елажо Т. Даковић, Душан И. Ђоновић, Михаило И. Ђоновић, 
Мирко В, Беговић, Мило С. Прља, Саво Прља, Саво Вукчевић, Јокика 
М. Грујинић, Милисав Љелава, Војњн Љепава, Ђорђије Контић, Михаило 
Матановић, Лабуд Рогановић, Вукота Пантовић, Миљан Ивовић, Митар 
Ђуровић, Саво Ђурашковић, Андрија Т. Миловић, Јагош Радовић, Иво 
Ђоновић, госпође: Лина Радовић, Анђе М. Јовановић и Јаница Ивко- 
вић. Ова лица су била у земљи. Изван земље су: Марко Даковић, Тодор 
Божовић, Јован Ђоновић, Петар Новаковић, Симо Шобајић, др. Филип 
Лазаревић, Вујадин Вујачић, Мило Д. Филотић, Јово Ж. Лазаревић, 
Милија Павићевић, Андрија Радовић, Јован Томашевић, Јован Кажић, 
Глигорије Вукчевић, Никола Вукотић и. Илија Ивковић (фарбарски 
радник). 

пшен постао је свестан целокупне тежине свога положаја. И 
да би спасао своју главу, јер му се, како сам каже, »није 
умирало у 21 години живота«, — постао је мекан на сугестије 
иследника и неотпоран на њихова застрашивања. Користио 
је своју добру меморију и причао разговоре, које је чуо 
у Београду или Котору, а иследници су им опет дали смер 
који им је конвенирао. Потсетио се и свих личности које су 
долазиле до Даковића у Котор или у разговорима у Београду 
или Котору помињане у вези са политичком или евентуалном 
револуционарном акцијом у земљи. 


Мотивација оптужбе 


Кад је изгласан закон о изванредном суду и овај форми- 
ран, одређени су судски иследници: Јанко Дрљевић и Павле 
Вујисић. Отада они воде истрагу и најзад на основу матери- 
јала покупљеног и изнуђеног на свирел начин, подносе пре- 
ком суду овако мотивисану оптужницу: 

Познато је, да почетак уставног и парламентарног жи- 
вота мање више код свих народа преживљује »дјетиње боли- 
јести«, које остављају за собом чешће врло осјетљивих тра- 
гова у даљем развитку државног живота. И несумњиво је ре- 
довито потребан велики квантум државничке мудрости, да се 
у тако осјетљивим почетцима сачува држава од ерупција, 
које без разборитих превенција могу бити ие само кобне по 
културну, економску, просвјетну и политичку будућност на- 
рода, него довести у питање и саму егзистенцију државе. 
Несумњиво је, да, чешће разуздана теорија —- ма како била 
по својој конструкцији савршена и формално-логички ко- 
ректна —- пресађена у свом крајњем резултату на територију 
културно заостале државе, чија се политичка организација 
темељи на племенском принципу, без разборите увиђавности 
нужно доводи до политичких експлозија, за којима понајче 
шће остају у рушевинама, у праху и пепелу, резултати на- 
пора и крваве борбе читавих генерација. Да, почетком устав- 
ноғ и парламентарног живота сваки се народ поставља у по- 
ложај полагања испита политичке зрелости, па смо у такав 
положај постављени и ми мудрошћу и државничким генијем 

узвишеног нам суверена, Њ. Кр. Височанства Књаза Госло- 
дара. 

И док је сваки родољубиви Србин морао гледати у Уста- 
ву услове новога, савременога живота, подлогу срећније и 
славније будућности Пријестола, народа и Домовине, дотле 
је несумњиво сваки познавалац уставне и парламентарне ис- 
торије других народа био спреман на ексцесе, који ће скре- 
тати из колотечине уставно и парламентарно дозвољеног. 
Али, да ће се наћи изрода, који ће бити спремни уништити 
Пријесто, чије су традиције не само нераздруживо испрепли- 
јетане са историјом Црне Горе, него и излазна тачка њених 
најсветлијих момената (!), није се могао нико надати. Да ће 
се наћи измета, који ће бити спремни дићи руку на оно, што 
је сваком Црногорцу свето, на славом наше прошлости, те- 
ковинама садашњости и солидним темељима срећније будућ- 
ности, освјештану лојалност црногорског народа према уз- 
вишеном Пријестољу, није могао ни најумнији предвиђети. 
Па ипак пред нама стоји — Промислом Свевишњега осујећени 
— паклени план и с њим морамо рачунати. Са ужасом сто- 
јимо пред фактом и с болом у души констатујемо, да је од- 
вратна основа изграђена на територији братске нам краље- 
вине. 

Славни суде! Српски народ још увијек стоји пред нери- 
јешеним националним питањем и свако поткопавање наше 
снаге ма у ком правцу, свако стварање забуне у нашијем ре- 
довима значи спречавање правилног и праведног ријешења 
тога питања, значи уништавање услова наше народне будућ- 
ности. Само народи политички уједињени и културно снажни 
имају времена за социјално-политичке експерименте; али код 
нас је и најмања брзоплетост у том правцу негација наших 
народних идеала, атентат на нашу завјетну мисао. Далеко је 
од нас и помисао, ма м за часак поставити се на становиште 
негације грађанско-правне сфере и политичких права поје- 
динаца у омислу модерне државно-правне науке, али баш за 
то сматрамо националним издајством дизање руку на чов- 
јека, чије су традиције наш понос, чији је рад наша снага, 
а државничка мудрост и пјесничком сентименталношћу прот- 
кани родољубиви гениј извор наших нада у будућност. Јест, 
у данима племенске несређености, националне потиштености, 

културне и економске заосталости, доћи на помисао рушења 
Пријестола, у којем је сконцентрисана наша међународна 
вриједност и услови наше унутрашње сређености и напретка, 
може само покварена, болесна амбиција и плаћеништво. 

Али и без обзира на кобне политичке пошљедице, које 
би неминовно наступиле, да је — не дај Боже — успио из- 
дајнички план, није могао нико, ко познаје провербијалну 
вјерност црногорску према узвишеном Пријестолу, ни у сну 
помислити, да ће Црногорка родити и млијеком својих на- 
паћених груди одхранити одроде; па ипак стојимо пред стра- 
ховитом јавом и с њом морамо рачунати. 

Славни суде! Дана 22 октобра 1907 г. Стеван Рајковић, 
штампарски радник, донио је бомбе на Цетиње, 23 октобра 
ухваћен је од полиције и затворен. Кашње је ухваћен у Васо- 
јевићима, на турској граници, Васо Ћулафић с бомбама, које 
је као и Рајковић донио из Биограда. Проведеним ишљеђе- 
њем констатовано је, да су Рајковић и Ћулафић чланови за- 
вјерењичког комплота створеног у сврху преврата у Црној 
Гори, т.ј. противу Његовог Кр. Височанства Књаза Госпо- 
дара, чланова Владалачког Дома и постојећег устава, као и 
ниже наведене особе, противу којих у смислу чл. 5 »Закон о 
устројству суда за суђење анархистичких злочина« подноси- 
мо доље потписани томе суду шљедећу оптужбу. Наређани 
су прво 31 оптужени, који се налазе у рукама суда, а затим 
21 у контумацији.“ За њих је тражена максимална казна. 


' Васо Ћулафић није ухваћен на црногорској граници, већ је Радо“ 
мир Вешовић са једним одредом војника прешао дубље на турску тери- 
торију и ухватио Ћуљафића. 

3 У рукама суда били су ови оптужени: Стеван Рајковић штам- 
парски радник; Басо Ћулафић, бивши племенски капетан и народни 
посланик; Буро Војводић, правник; Марко В. Ћулафић, тежак: Мијат 
М, Ћулафић, тежак; Илија Миљанов Ћулафић, тежак; Андрија Панто- 
вић, тежак; Милосав Раиневић, а.д. претседника Обласног суда; Ђорђије 
Контић, тимназиста (У р.); Душан и Михаило Ђоновићи гимназисти 
(У р.); Милисав Љепава и Мирко Беговић, гимназисти (М! р.); Милош 
Ивањовић а.д. секретара Главне контроле; Блажо Радифковић, типограф; 
Михаило Јовановић, гостионичар; Никола Акимов Даковић, трговац; 
Аким Даковић, капетан у пензији; Крсто А. Миловић и Сава Даковић, 
тежаци; Блажо Ђукановић, поручник; Петар Ђ. Перовић, поседник; 
Јован П. Миловић-Баило, тежак; Гаврило Церовић, Митар Ђуровић и 
Михаило Ивановић, бивши министри; Спасоје Пилетић, секретар Мини- 

Ова интересантна оптужба, која тражи главе свих опту: 
жених, и својим политичким и правним делом баца чудну 
светлост на менталитет људи онога доба, смеша је при- 
творства и незнања. Делом је наивна до детињскога, а делом 
претенциозна до смешнога. Изгледа да је дело више руку, 
подједнако незналица и претенциозних примитиваца. Сваки 
је на њу утиснуо свој печат, почињући од књаза песника, 
преко »теоретичара« Гојнића, па до недоученог Вујисића. Не 
би се могло рећи, да се у њој не назире и трунка речитости 
чевскога сердара, бар колико и правно знање оног обеућеног 
морачког правника. А сви они заједно направили су је јед- 
пом од најчудеснијих литерарних творевина из доба »дуге 
владавине кнеза песника!« Он је умео, кад се историски по- 
сматра, да се у току своје дуге владавине премеће испред ру- 
ских царева, аустриског ћесара, турских султана и србијан- 
ских кнежева. Умео је да пише стихове и за историју држи 
беседе које брекћу од патриотизма, а у исто време да се 
увија пред бечким ћесаром и премеће до директне штете орп- 
ским интересима. 

Бечки архив је чудна збирка »патриотских« предлога 
кнеза Црне Горе! Он је до краја прошлога века отворен и по- 
знато је много од онога што је деценијама скривао. Ускоро 
ће бити отворен и 32 ово доцније доба. Тада ће се тек видети 
права вредност Никодиних патриотских тирада. Као по пра: 
вилу, ни он, ни његови ученици, не заборављају српство чак 
и онда, кад интензивно раде противу његових битних инте- 
реса. Например: кад говоре да »српски народ стоји пред не- 
ријешеним националним питањем и свако поткопавање наше 


старства правде; Митар Вукчевић, судија обласног суда; др. Милован 
Марушић, лекар; Владимир Дамјановић, гимназиста (У р.); Никола 
Стругар, тежак. | 

У контумацији: Марко Даковић, Тодор Божовић, Јован Ђоновић, 
Петар Новаковић, Радоња Поповић, студенти; Симо Шобајић, трговац и 
народни посланик, Љубомир Павић, трг, Перо Врбица, бивши чин. 
Мин. финансија; Лазар Божовић, управник школа: Андрија Радовић, 
претседник владе (ститао на сам претрес); Бајо Гардапевић, бивши члан 
Великог суда; Милија Павићевић, чиновник Главне контроле; Сава Ђу. 
рашковић, народни посланик; Никола Мартиновић, студент технике; 
Вујадин Вујачић, бити капет. писар; Милутин С. Миличковић, тежак; 
Лазар Дамјановић, свршени правник; Јован Томазневић, Јован Кажић и 
г лигормје Вукчевић, гимназисти и Јован Лазаревић, типограф. 

снаге, ма у ком правцу« да значи, »апречавање правилног и 
праведног ријешења« његовог, они изводе пред преки суд 
људе, чија је највећа кривица што су симпатизери Србије и 
њене демократије, или како их они и њихова плаћена штампа 
зову »агенти и плаћеници србијански«. Без зазора говоре о 
српском питању и о потреби његовог праведног решења, а 
као из рукава сипају оптужбе на Србију приказујући је као 
бунџију и револуционара! Труде се што боље могу, да оправ- 
дају омиљену аустриску тезу, и разбију слогу две српске др- 
жаве. Чак доводе пред свој преки суд једнога бечког агента, 
који ће им »посведочити«, да је у раду противу црногорске 
династије компромитован и наследник престола у Србији! 
Мудри претседник суда не налази за потребно да једним ге: 
стом или речју прекине монструозну оптужбу, бар уколико 
се тиче унука Господарева, или се десолидарише од ње, и иза- 
зива прекид односа са Србијом. Напротив, са задовољством · 
слуша дуга причања аустриског агента Настића како су ро- 
ђаци краља Петра дали бомбе црногорским револуционарима, 
а престолонаследник Ђорђе потребна новчана средства. Да 
ли је ово био пут да <е очува »морална снага« Срба? 
Зацело оних дана на Цетињу нису нато помишљали, као 
што нису мислили да онаквим нападима играју на аустриску 
карту, која је тражила претекст да уништи Србију и подјар- 
ми цео српски народ! 

Ово неодољиво изазива сећање на »патриотску« исповест 
кнежеву далматинском намеснику Мамули (1863): »Ја не знам 
зашто моји претци нису на то помислили да се ставе под на- 
рочиту заштиту Аустрије. Што се мене тиче, ја сам се уверио 
да ни једна друга ведика сила не може бити Црној Гори то- 
лико корисна колико Аустрија, и ја сам, у интересу мога на: 
рода, одлучио да затражим формални протекторат Аустрије 
над Црном Гором ...« Или нешто доцније на изјаву барону 
Родићу, такође далматинском намеснику (април 1872): Да му 
је (кнезу) Србија понудила савез, узимајући на себе да му 
уреди и оружа војску, али да је он предлог одсудно одбио, 
тако рећи са гнушањем. Одбио га је стога, што се »уверио« 
да Србији »овакав уговор треба само зато, да њиме врши 

пресију на Порту, те да ова уступи Србији на администрацију 
Босну и Херцеговину, што би у ствари била анексија«.' 

У истом патриотском духу кнез песник (1877) денунцира 
Србију аустриском дипломатском агенту, пуковнику Темелу: 
УСрдбмија, вели кнез, сваки дан све више ради на томе да 
приграби Босну и Херцеговину«, и већ је, »приликом закљу- 
чења мира са Турском, са њом закључила тајни уговор, који 
би при првој прилици предао Србији босанске земље«. Он се, 
каже, ових земаља одрекао, и не допушта да их може Србија 
узети. Овом аустриском претставнику каже још »у најпре- 
цизнијој форми«, да не само неће захтевати да му се уступе. 
Зупци — Суторина (бедни делић херцеговачких земаља), 
»него да он, из обзира према Аустроугарској, не би примио 
ни понуду да му се те две онклаве уступе«, чак и ако би му 
се Порта сама понудила! (Душе ваља, оног земана није се 
паметније говорило ни из Београда. Милан се утркивао са 
Нихолом и причао да до његове главе неће допустити да неко . 
други — мислећи на Николу — заузме Херцеговину !). 


Ономе који је давао овакве изјаве, не смета да у оптуж- 
ницу државних тужилаца преког суда једновремено говори о 
скованој завери у Србији, о нерешеном српском питању, и 
даје лекције о слабљењу снага за његово праведно решење! 
Али ни то није једина контрадикција и политичка Оесми- 
слица оптужбе. Њени чудни писци без зазора кажу, да је њи- 
хов господар »извор нада у бољу будућност«, и да је у њему 
»сконцентрисана наша међународна вриједност ...« Ове наде 
и ова вредност свирепо изгледају после њихове тврдње да 
>разуздане теорије (мисле на демократске), пресаћене на тери- 
торију културно заостале државе«, могу »без разборите 
увиђавности«, претворити у »прах и пепео резултате напора 
и крваве борбе читавих генеранција!« 


После скоро пола века Николине владавине и судије ње- 
говог преког суда признају, да је земља остала некултурна. 
Зато, ваљда, налазе, да вековне борбе Црногораца, њихова 
ванредна кураж и интелектуалне способности, њихов патрио- 
тизам, па чак и »провербијална верност«, не уливају неке 
нарочите наде за будућност, нити претстављају какав значај 


~ —_————-. 





' Лр. В. Ђорђевић, Црна Гора и Аустрија, стр. 205, 347, 411. 

у међународним односима! Кнез и само кнез, нада је и. 
вредност, макар се о земљи и после пола века његове влада- 
вине морало рећи, да је недовољно културна и рђаво орта: 
низована! | 

Оних дана су на Цетињу били заборавили, да је мало 10- 
знатих земаља које су сами народи упропастили, као што је 
пропалих најмање да их нису неспособни управљачи до- 
крајчили. 


Крунски сведоци 
Бомбашка афера је битно политички процес. Као такав. 
није се могао обићи без крунских сведока. У овом случају 
крунски сведоци били су: Стеван Рајковић! и Ђорђе Настић, 
Први је то постао силом прилика, други је подметнут, Таква 
је уосталом судбина свих процеса онога доба, који су 
стварани да би се преко њих постигли политички циљеви, | 
Ова афера је политички процес и по томе, што иследник није 
имао слободу акције, већ је истрага вођена по директивама 
са скупова у двору, у вези са посведневним посетама аустри-“ 
ског и бугарског посланика на Цетињу министру претсед; 
нику. О томе пружа интересантне податке и иследник Лопи- 
чић, у већ поменутој својој брошури. А то се уосталом зна 
и из других извора. 
Стеван Рајковић 
Овај млади типографски радник, који је у једном мо- 
менту, понет општим расположењем, пришао револуционар“ 
ној омладини, по доласку у Котор слан је од Даковића на 
Цетиње као курир (16 октобра). Са Цетиња се враћа 18, а 21 
пред вече узима из Котора бомбе без знања Даковићевог м 
носи их на Цетиње. По свему изгледа да их је узео са знањем 
студената Поповића и Миличковића, које је Даковић био од- 
редио да, у заједници са њим, пазе на бомбе. Ови млади 
људи као да су мислили да треба да учине, сами на своју 
руку, какав потхват, пошто воћство Народне странке није по- 
казало ни најмање воље да се умещә у овакве послове. По- 
нети младошћу и несхватањем значаја свога потхвата, дого-. 
ворили су се да Рајковић однесе бомбе и предузме штогод 





1 Рајковић се у доцнијем животу (у ратовима, окупацији и уједи- 
њењу) држао национално исправно и коректно. 

на Цетињу. Шта би све урадили са њима, ни сами нису знали. 
Зависило іе од Рајковићеве вештине и пријема на који наиђе 
код радништва и школске младежи. 

Рајковић, онда понет општом револуционарном пси: 
хозом, и задојен мржњом на претставнике режима, чије 
је вандализме видео у Никшићу приликом демолирања 
штампарије, у којој је био метер листа, разбијања и пљач- 
кања приватних радњи извесних опозиционара, окуражио се 
ни однео бомбе са намером да их у заједници са радништвом 
и неким гимназијалцима употреби. Да би их сигурније пре- 
нео, придобио је за своју акцију кочијаша Перишу Бурковића, 
овога земљака. Овај их је својим колима пренео на Це- 
тиње, На граници црногорско-аустриској није врщен детаљни 
преглед кола и тако су Рајковић, Ђурковић и бомбе 
без инцидената стигли на Цетиње. Чим се обрео на Цетињу, 
позвао је гимназисту Душана Ђоновића и Блажа Радифко- 
вића типографског радника. Радифковић је до њега до- 
шао раније, узео бомбе и имао намеру да их склони у хотел 
Михаила Јовановића. Овај је одбио да их прими, стога их 
Радифковић склања у радничку читаоницу. О томе је изве- 
стио Рајковића, који је опет са своје стране покушао да их 
склони или преда коме од људи који би пристади на рад 
с њим. Он је од свих Људи којима се обратио био хладно 
примљен, и није наишао ни (на какав одзив. С друге стране, 
од првог момента кад се вратио из Котора, пао је у очи по- 
лицији, и она га је ставила под присмотру. Полицији је из- 
гледало сумњиво да се један беспослени типографски радник 
шећка од Котора до Цетиња. 

Бомбе су остале у радничкој читаоници до 23 октобра. 
Тога дана Рајковић се решио да их узме, са њима пређе гра- 
ницу у правцу Будве и поврати их у Котор. Пре него што је 23 
изјутра изашао из Цетиња са својим бомбама срео га је шеф 
цетињске полиције и позвао у полициску управу. Он се пре- 
пао, осетио се изгубљен и моментално решио да се јави ми- 
нистру унутрашњих дела и преда му бомбе. То је, како му је 
синуло у памет, био једини начин да спасе гљаву. Казао је 
шефу да иде код министра којему се већ јавио. Овај га је до- 
пратио до министровог стана. Министар је примио Рајковића, 
саслушао и са шефом упутио да сам однесе бомбе у управу 

полиције. Рајковић се тако са пакетом бомби обрео у поли- 
цији. Тамо га примају, саслушавају и пре подне пуштају на 
слободу. 

Рајковић у страху за живот предлаже полицији да 
ступи у везу са опозиционарима, да покуша да преваром до- 
веде којега од саучесника из Котора, и открије још штогод, 
Мислио је да на тај начин изманеврише полицију и побегне, 
То му није испало за руком. Полиција га од момента предаје 
бомби није испуштала из вида. А пустили су га на слободу 
по прилици дотде, док ке влада споразумела са кнезом кога 
ће све затворити и оптужити, а нарочито да добију у времену 
и одмах затраже екстрадицију личности, које су биле на 
аустриској територији. Бојали су се, ако одмах затворе Рај- 
ковића, да ће то завереници дознати пр=хо својих г. | 
й склонити се испред аустриских власти. Тако би им плен. 
умакао. 


Октобра 23 пред вече власти хапсе Рајковића и 24 одјав- 
љују да су открили заверу противу живота кнежева и његовог 
сина Мирка, Рајковића с једне стране плаше да ће га стре: 
љати, а с друге, опет, обећавају да му неће бити ништа ако 
све каже и открије Саме власти му дају сугестију, кога 
н како да оптужи. Он још млад, неук, страхом сасвим демо- 
ралисан, прво говори о људима ван земље и тек после десе- 
так дана о онима у земљи. Најзад пише »исповести«, прича 
разговоре које је имао са свим људима до којих је дошао, на- 
рочито разговоре са Даковићем, Божовићем и Новаковићем. 
Највећим делом ови разговори су приче незадовољних опо- 
зиционара, а делом су нетачне. Из свих тих разговора и 
прича излази, да су девет завереника, све вођи Народне 
странке, негде под јесен, на неком састанку одржаном у це- 
тињском парку или како се у оптужби каже »Романовој ли: 
вади«, одлучили да се разиђу по племенима, подигну ре- 
волуцију, збаце или убију кнеза Николу и његовог млађег 
сина Мирка, и прогласе престолонаследника Данила кнезом 
Црне Горе. На тај начин би се извела радикална промена 
режима. Да би то сигурније извели, овлашћују Даковића и 
Могсковића да набаве ручне гранате и позову омладину из 
Београда да им дође у помоћ. 

Даковић и Новаковић одлазе са Цетиња. Први остаје 

као веза у Котору, а други одлази за Београд да изврши ми- 
сију. У Београду овај поклисар скоро јавно окупља 
омладину и емиграцију, саопштава им поруку, и са Божови- 
Һем и Боновиһем даље организује ствар. Божовић набавља 
бомбе. Један део дају бившем посланику Ћулафићу да их од: 
несе на источну границу земље и преда бившем министру 
Раичевићу. Остатак носе Божовић, Војводић и Рајковић на 
западну границу да их, по споразуму са Даковићем, пошаљу 
у земљу својим пријатељима. Новаковић остаје још неколико 
дана у Београду, да сачека упутства за прављење паклених 
машина или како их на Цетињу зову »великих бомби«. У Боки 
се држе конференције и дискутује о употреби овога матери- 
јала. Траже се везе са првацима у земљи; у Котору, опет, сва- 
кодневно се држе договори, све док Рајковић неовлашћено 
и изненада не узима и преноси бомбе на Цетиње. 

Разговоре које је водио, било у Београду било у Котору, 
Рајковић износи у својој »исповести«, иследник им даје смер 
који се жели на Цетињу, а који највећим делом нису имали. 
Све што је он чуо по кафанама и јавним локалима стављено 
је у службу комплота. Природно је, да емигранти и незадо- 
вољници не крчме речи. На бази ових разговора и искиданих 
фраза покупљених с брда с дола, а изнетих у саслушањима 
и хисповестима« Рајковићевим, цетињска влада затвара »заве- 
ренике« до којих је могла доћи и организује цетињски про- 
цес. 

На основу Рајковићевих исказа да је чуо од Новаковића 
и Даковића да је завера скована на Цетињу, да су је створили 
прваци Народне странке са Даковићем, и да је омладина на- 
бављајући и доносећи бомбе постала помагач и саучесник, — 
води се даља истрага, На овој основи водила се истрага све 
дотле, док се није појавио други крунски сведок, Ђорђе На- 
стић (јануара 1908). 


Ђорђе Настић 


Трогуби крунски сведок (црногорско-аустро-мађарски) 
Настић окреће основу процеса, Он се, како је изјавио на 
процесу, »разочарао« у србијанске патриотске кругове око 


' У завереничке сврхе изнет је чак и разговор при пићу емигранта 
Шобајића. Он сам каже да је Шобајић био »весео« кал му је једном 
приликом рекао: »Мене је књаз осудио на смрт, али и ја њега!« 

»Словенског Југа« и прекинуо с њима. Посумњао је и да су 
ручне гранате које је видео, чак како каже и правио, у Кра. 
гујевцу, намењене за Џрну Гору. Па пошто је то било штетно 
за српске интересе, то је као патриота раскинуо са тако не- 
патриотским србијанским круговима. До ове сумње је, опет, 
дошао на основу писања српске штампе противу кнеза Ни- 
коле и његовог опресивног режима, а нарочито писања »Сло- 
венског Југає. Он изрично није чуо ни од кога ништа, 
нарочито не од црногорске омладине, с којом није имао ни- 
какве везе. Открио је то интуицијом и, за њега сумњивим, 
држањем капетана Јакова Ненадовића и уредника »Словен- 
ског Југа« Љубе Јовановића-Чупе. Тако разочаран прелази у 
Земун и своју сумњу саопштава црногорском тајном агенту 
Николи Јовићевићу (16 септембра), равно петнаест дана пре 
него што је међу омладином било речи о бомбама. После тог 
саопштења одлази у Сарајево, одатле на Цетиње да види бомбе. 
и да их препозна (то је његова прва шетња до Цетиња). 
Отада настају преговори са цетињском владом, преко сердара 
Вукотића и самог Томановића, да се и Настић јави као сведок 
у цетињском процесу, пошто је у цетињским бомбама »пре- 
познао« оне које је правио у Крагујевцу. 

Преговори се прилично развлаче, свакако из новчаних 
разлога. Настић позива сердара на договор у Сарајево. Овај 
не одлази. Углављује се договор у Зеленици, н Цетиње шаље 
на састанак Стева Лопичића, иследника и в. д. начелника 
Министарства унутрашњих послова. Изасланику Лопичићу 
сердар даје упуства: »То је наш човјек, који нам много ври- 
једи, лијепо с њим, вавда кратак, и да види да смо му за- 
хвални...« На овом састанку ствар није решена. 300 круна. 
које му је однео Лопичић, лоред оних 600 које су му дате 
преко атента Јовићевића, била је ситва пара. Нешто доцније 
иде на Цетиње Настићев сотрудник Сима Јовановић. Но ни 
он није окончао новчано питање. Стога се, по свој прилици, 
отшетала до Цетиња и г-ђа Лазе Димитријевића, који је па- 
тронирао целој овој акцији. Тада је, изгледа, пазар довршен. 
Настић се јавља као крунски сведок и депонује свој исказ, 
7 јуна 1908. Углавном сведочи: 1 Да су бомбе израђене у 
Војнотехничком заводу у Крагујевцу по поруци капетана Ја“ 
кова Ненадовића, рођака краља Петра (а зета војводе Ђуре 

Петровића, рођака кнеза Николе). 2 Да је у »Словенском 
Југу« скована завера противу кнеза Николе, и да су бомбе 
намењене за ту сврху. 3 Да је новац за финансирање овога 
посла дао принц Борђе (ондашњи наследник престола). 4 Да 
је црногорска омладина само извршилац ове »паклене зами- 
сли«. Бомбе је он сам пренео из Крагујевца у Беорад и сме- 
стио у просторије »Словенског Југа«, како је то рекао на 
претресу. 

Према овом Настићевом исказу, састанак воћства Народ- 
не странке на »Романовој ливади« и њихова конспирација 
падају у царство фантазије. Вођи у најгорем случају могу 
бити само саучесници омладинске, односно београдске, за- 
вере, ако би се утврдило да су знали за њу и пристали на 
сарадњу. Тако се основица завере окренула: место, по Рајко: 
вићу, да јој буде зачетак на Цетињу, а саучесници у Београду, 
по Настићу је инспирација и зачетак у Београду, а саучесници 
могу бити на Цетињу. И то, зачетници и инспиратори су 
краљеви рођаци, официри на служби у двору, присни прија- 
тељи династије, чак и краљевски принчеви! Омладина и Црно- 
горци су само агенти и извршиоци. Њиховој борби даје се 
тип династичког прогоњења и најамништва. Сасвим оно, што 
је онда требало кнезу и званичној Црној Гори, а нарочито 
Аустрији. 

Рајковићеви искази још и могу имати некога основа. Вио- 
лентни црногорски тип могао је доћи на идеју да се освети 
за насиља. Настићеви не могу ни у ком случају. Немогуће је 
претпоставити да би орбијански принчеви улазили у комплоте 
противу ма које династије, а најмање противу оне, за коју 
их вежу крвне везе; још мање, да би им црногорска омла- 
дина послужила за те сврхе. Воћи ондашње црногорске омла- | 
дине у Београду највише су нагињали републиканству; уко- 
лико нису, били су врло индиферентни према династичким 
интересима. Ни у ком случају нису мислили на интересе ди- 
настија, нити их је ма која династија или њен интерес руко- 
Водио у раду. 

Настић је био обичан (бошњачки) агент провокатор, послан 
у Београд да за рачун Аустрије ради са босанском и југосло- 
венском омладином и да је, по свој прилици, увуче у какав. 
рад, који би компромитовао Србију и виђене људе на словен- 

ском југу. То се нарочито види из преписке Настићеве са ка- 
петаном Михаелом Форнером, шефом обавештајне службе у 
Сарајеву. Овај послодавац пише Настиђу: »Пошаљите ми 
саставак који садржава конкретна дата (име, вријеме, мјесто, 
висину износа, посредника) о људима који стоје иза леђа 
»Србобргану«, »Народу«, »Мусавату«. Ви ме сигурно разуми- 
јете. Не навађам хотимице имена. Нарочито је занимљиво, што 
(за кога, кроз и од кога) за опоменуте листове и њихове сту- 
пове из Србије долази. Очекујем такоће од вас неке податке 
о изборној агитацији (13-4 градски избори) у Сарајеву«. 

Са Црногорцима ЊНастић није имао никаквих веза. 
Вероватно, да му је тек при крају боравка наређено да се за- 
интересује и Црногорцима. То би могло бити тек после кне- 
жевог пута у Беч. Вероватно стога и долази на »идеју« да је 
апремљен комплот противу кнеза, и да су бомбе, које је ви- 
део или могао видети у Крагујевцу, намењене на те сврхе. 
И зато тек септембра долази у везу са црногорским агентом 
Јовићевићем и саопштава му о завери, Бечкој влади је било 
најзгодније отпочети компромитовање Србије преко Црне 
Горе, па тек онда открити комплоте и афере противу сигур- 
ности и интегритета царевине. Пре него што би се уништила 
Србија, на шта се оних дана у Бечу озбиљно мислило, требало 
ју је преко разних процеса приказати као неуморног бунџију 
и сејача револуционарних идеја свуда унаоколо. Оваквим 
аустриским намерама једино се логично може објаснити На- 
стићево »разочарење« са Србијанцима и његова »патриотска« 
намера да спасе кнеза Црне Горе од бунџија и револуцио- 
нара србијанских и »издајника« црногорских! 

Карактеристично је у изјави овог крунског сведока, да 
он каже да је завера у Београду скована још фебруара ме- 
сеца, док Рајковић тврди да је чуо од Новаковића да су први 
разговори о завери поведени на Романово] ливади негде 
септембра месеца, а у Београду тек око првог октобра. Ко- 
лико је апсурдно Настићево тврђење види се и из тога, што 
је у фебруару и марту јощ била на влади Народна странка. 
Немогуће је претпоставити, да су чланови владе и њихове 

! Др. Душан Поповић, бранилац Срба-велеиздајника У загребачком 
процесу, каже: Мени је Настић изрично рекао, да не познаје Даковића, 
ни Ћулафића, ни све остаде, који су били оптужени на Цетињу«. 

присталице стварали завере противу себе самих. Зашто би им 
завера и преврат кад је власт у њиховим рукама? Нарочито 
нашта би им служиле бомбе, чак да су се биди решили да из- 
врше преврат> У Црној Гори је постојала милиција. Народ 
је био наоружан. И да је влада или воћство, које је неоспорно 
имало већину народа за собом, и поврх тога држало власт, 
хтело вршити преврате, то је могло кад већ има власт, из- 
вршити преврат и без употребе бомби. 

Мистификације Цетиња са завером скованом у Београду, 
уистини почињу од фебруара месеца. Кнез Никола је у фебру- . 
ару говорио са својим претседником владе Радовићем, да се у 
Београду спрема нешто страшно противу Црне Горе. Радо- 
вић тражи од кнеза да му каже шта се то спрема како би из- 
вестио Пашића и умолио га да спречи. Кнез му одговара: 
»Рећи ћу ти кад буде вријеме(«‹ Овај разговор се временски 
чудно поклапа са одласком Ђорђа Настића за Крагујевац. 
Јаша Ненадовић та шаље у Крагујевац, и не каже му зашта ће 
им гранате које треба да донесе. Он се довија, иззештава 
Беч, а овај по свој прилици кнеза. Кад би информација била 
од домаћих агената, кнез би ситурно саопштио своме прет- 
седнику владе њен извор. Зашто би крио домаћег достав- | 
љача? 

У мају претседник Томановић добија анонимну доставу 
о припремама за револуцију. Позива Радовића, саопштава му 
то, и моди га да не диже револуцију. Ова достава пада у 
време кнежевог пута за Беч. Она се, опет, временски поклата 
са првим Настићевим »разочарењем«, после разговора са ка- 
петаном Ненадовићем и Љубом Јовановићем. 

Ако би се поклонила икаква пажња Настићевој сведоџби 
и овим мистификацијама које су имале да привуку Црну Гору 
на другу страну, изашло би: да се у Београду нешто спремало 
противу кнеза и Црне Горе, али да за то није знао ни један 
Црногорац, било у Београду било у Црној Гори. А то је и не- 
могуће и апсурдно. Спремати нешто противу режима и поли- 
тичког поретка у једној земљи, а без знања ма кога од ак- 
тивних политичких радника, савршено је немогуће. 


——— 





`, 2 Саопштио ми г. Андрија Радовић. 

Контрадикције у цетињским исказима и Настићевој бро 
шури »Финале«, која је постала базом загребачког процеса, 
изазвале су др. Луја Бакотића, угледног ондашњег адвоката, 
да напише два чланка у »Трговинском Гласнику« и да их за- 
врши: »Мој Настићу, да су те искрени и паметни суци са. 
слушали на цетињској расправи, био би ти онђе, окле не би 
могао друге да унесрећиш.« _ 

Из саме оптужнице, и из анкете коју смо водили ми сами, 
произилази, да су први договори опозиције настали тек кад 
је скупштина распуштена (14 јула). Вођи Народне странке, 
њени чланови и омладинци нису се слагали у погледу буду“ 
ћих избора. Људи из народа са Спасојем Пилетићем и омла- 
дина са Даковићем, били су де се неизоставно поставе канди- 
дације. Сматрали су, да би одустанак од кандидације осла- 
био борбени елан масе и њене тежње ка демократији. А то би 
било штетно за будућност и напредак земље. Међутим, вође 
су се колебале и налазиле да би можда било боље не канди- 
довати се и не излагати у народу себе и пријатеље, које је 
власт и онако крвнички прогонила. Кнез је после повратка из 
Беча заиста било повео једну врсту крсташког рата противу 
народњака и омладине, 

Ове дискусије продужене су у крилу странке све до сеп- 
тембарских погрома. У септембру воћство доноси одлуку о 
апстиненцији и повлачи се у племена како би заштитило главе 
пошто им је шеф полиције (Д. Мартиновић) био саопштио 
да им не гарантује за живот, ако и даље остану на Цетињу. 
То су једини договори и једине одлуке воћства. Одлуком се 
не може назвати решеност да се бране ако, и поред тога, 
буду нападнути. Скоро од свих првака Народне странке чуо 
сам да су били решили да буду мирни, и да дају отпора само 
ако буду нападнути. Па и ово решење о отпору није било 
отишло даље од принципске одлуке. Нити је било углављено 
да се заједнички бране, ни ма шта друго, што би потсећало 
на организовану одорану. О подизању револуције или уби- 


1 О брошури »Финале«, » Трговински Гљаснике каже, да је »једна 
паоквњла са потписом, коју је писао човек без срца, без ума и без са-. 
вести; једња брошура ва коју ће се и дете грохотом насмејатн кад је 
прочита; али ипак брошура са лодлом намером да нанесе зло људима 
и друштву; и на послетку брошура, на коју је име пинчево само слепо 
оруђе у нечијим рукама«. 

ству кнежеву нису никада и ни на ком скупу разговарали. У 
Београду, опет, први разговори о средствима одбране, и от- 
пору на насиља, отпочињу тек по должку Новаковићевом (око 
1 октобра). Стога су све доставе, и Настићева сведоџба о за- 
вери противу кнеза Николе у оно доба, обичне измишљотине, 
вероватно сугериране од Аустрије, с циљем о коме смо го- 
ворили. 

Ако је Настић уистини био у Крагујевцу, што није ис- 
кључено, видео ручне гранате, или их правио како то он ка- 
же, онда. су оне вероватно биле намењене за друге сврхе. 
Можда за какав рад у Аустроугарској и у вези са самим На- 
стићем. У току времена посумњали су и прекинули са њим 
они, којима се био у почетку приближио. Отуда је цела ствар 
окренута на другу страну. Ова претпоставка би се дала изве- 
сти из писма, које Настић пише капетану Јакову Ненадовићу, 
виђеном члану »Словенског Југа«, у коме прети, да ће се 
страшно осветити. »И осветићу се као што се свети тијело 
без душе, глава без мозга, индивидуум без идеала«. Замста 
се и осветио. Оптужио је на Цетињу службену Србију и њен 
двор, дотурио им фалсификат неког »револуционарног ста- 
тута«, а Цетиње Бечу, и тим дао могућност Аустрији да про“ 
гони највиђеније Србе у монархији! 

Сви разговори које је Настић изнео и све друге чињенице 
на које се позвао, демантовани су од личности које је поми- 
њао. Много времена после ових догађаја питао сам људе из 
»Словенског Југа« и официре, о којима је говорио, и сви 
они су увек, и у свакој прилици, демантовали Настићеве из- 
јаве. Такође: сам понаособ разговарао са оптуженим омладин- 
цима и емигрантима прногорским, и сви без разлике су ме 
уверавали да нису познавали Настића, нити су са њим имали 
ма каквих веза, нарочито Тодор Божовић. Ја, лично, први пут 
сам чуо за име Борђа Настића тек кад се прочуло да ће се 


+ У току балканског я европског рата био сам под командом 
Александра Срба, капетана, доцније мајора, који је, по Настићу, при- 
волео тринца Ђорба да да новчана средства за нашу зкцију. Питао сам 
га о томе, Изјавио ми је, да је то обична измишљотина. Ђорђе је по- 
магао »Словенски Југ, аљи за акцију у Црној Гори никоме није дао 
њи пет пара. »Неистина је да сам га ја наговарао да за такву акцију 
дадне средстава«, рекао ми је Срб. Он је био мој велики пријатељ и 
није имао никаква интереса да ме обмане. 

јавити као сведок у цетињском процесу. Његову књижицу о 
језунтима у Босни нисам био читао. Његова сведоџба на 
Цетињу је пролог за драму коју је нешто доцније одиграо у 
Загребу, са епилогом др. Фридјунга у Бечу и Васићевим шпи- 
јунским процесом у Београду. Он је био један од многоорој- 
них бедника које је хабзбуршка монархија била ухватила у 
своје шпијунске мреже, и послужила се њиме да ухвати и 
службено Цетиње. 

Карактеристично је да и »Аз Ујшаг«, Тисин лист, о аген- 
ту Настићу пише, чак и онда кад се јавио као крунски сведок у 
Загребу: >Не верујте (обраћа се Мађарима) да ће Настић по- 
стати народним јунаком. Њега руководе само лични мотиви, а 
нипошто судбина љубљене отаџбине, Није њега болело што 
земље угарске државе продају страним земљама, него што му 
је »Србобран« приредио непријатности, Ситан је то човек, а 
улога му је велика, но ова му не служи на част. Он до сад 
није био »неко«, напротив до сад је био нико. А зашто би 
човек од некога, ко је безусловно нико, тражио оно, што би 
се узалуд очекивало од некога у Угарској и ко је још од- 
говоран«. 

Поводом сведоџбе овог бошњачког агента провокатора 
интересантно је поставити још неколике чињенице једну уз 
другу да би се видело како је његова сведоџба у основи не- 
тачна и логички неодржива. 

Настић тврди да је бомбе правио у ; Крагујевцу и да их 
је донео у Београд и предао »Словенском Југу«. Оне су биле 
смештене у просторијама клуба. У цетињским бомбама по- 
знао је бомбе које је правио и донео у Београд. Међутим, 
бомбе које су се виделе на Цетињу, донео је Рајковић, а 
њему их је предао Тодор Божовић, који их је опет добио у 
Смедеревској Паланци од капетана Чедомира Поповића. 
Кад би то биле једне исте бомбе, не видим разлога да их 
капетан Поповић шета од Београда до Паланке и тамо преда 
Божовићу. Много лакши и много краћи пут би био да му их 
преда у Беопраду. Танкосић који је Поповићу дао бомбе, као 
ше горског штаба, депо бомби и оружја уопште није држао 
у Београду, већ у унутрашњости и ближе турској граници. 
Он је Поповићу из тот депоа дао бомбе. Према томе, цетињ- 

ске бомбе нису истоветне са бомбама о којима прича Настић, 
ако је његова прича уопште истинита, А то би значило, да 
је причу о бомбама сасвим измислио, или бомбе које је он 
донео из Крагујевца за Београд нису истоветне са бомбама 
које се јављају на Цетињу. 

Ако претпоставимо да је Настић заиста био у Крагујевцу, 
да је отуда донео у Београд неке бомбе, и расмотримо њего- 
ву коресподенцију и депеше које је измењао са црногорским 
агентом Јовићевићем, чак и са претседником владе Томанови- 
ћем, а које је објавио сарајевски »Народ«, изашло би да је 
Настић требало да набави и испошље неки материјал за Це- 
тиње. Тај материјал се крије под шифром »вуна«. Са Цетиња 
инсистирају током септембра ли октобра да им Настић што пре 
набави »вуну« и да је што пре испошље. Свакојако Цетиње 
није индустриска варош да им треба бошњачка вуна. Јасно је 
да се ради о другом. Из једне вести »Пестер Лојда«, коју је 
објавио »Народ«, излази да је Настић заиста био упутио као 
железничку пошиљку на Груж један сандук доста тежак, који 
ни у ком случају није могао бити пуњен вуном. Одатле би се 
могло закључити, да је Настић у договору са црногорским 
агентима спремао неке бомбе које би се појавиле на Цетињу. 
Са Цетиња су их тражили што пре. Он их шаље за Груж на 
свог агента. Води преговоре са Цетињем да му плате 24.000 
круна, колико му је, како се види из објављене преписке, 
обећано, и у току његове акције одједном се појављују на 
Цетињу Рајковићеве бомбе. То мења његов однос према Це- 
тињу. Њима више његова »вуна« није потребна. Потребна 
је само његова сведоџба. Стога и настаје дуга преписка о 
обећаним 24.000 круна. Најзад су се погодили и Настић се 
јавља као сведок на Цетињу, сасвим природно са знањем и 
одобрењем босанске владе, која патронира целом његовом 
потхвату. 

»Народ« је објавио факсимиле телеграма и писама из- 
међу Настића и Црногораца и писма између аустриског оба- 
вештајног капетана Форнера и Настића. Тако је утврђена ова 
сарадња црногорске владе и аустриских агената, и изобли- 
чена у штампи онога доба. 

Настић у писму претседнику Томановићу, које му је кон- 
ципирао др. Лаза Димитријевић, како је то »Народ« утврдио 

објавивши факсимиле копије, без завијања пише, да је при- 
нуђен да му се обрати лично, »јер сам највише из симпатије 
према вама и узео на се тешку задаћу коју ми повјеристе«. 
Каква је то била задаћа? После свега тога што се десило, 
није тешко одгонетнути! 

Настић је, очигледно је, имао »тешке задаће«, наложене 
му и од црногорске и од босанске владе. Ове задаће су све- 
доџба на Цетињу којом се ишло да се компромитује Србија 
и српски двор преко црногорске омладине и народњака и да 
се пружи матєријал жако би се могао отпочети загребачки 
процес. | 

Бомбашка афера је, уколико се тиче Црногораца, чисто 
унутрашња црногорска ствар. Она је, онаква каквом је прет- 
ставило Цетиње, потпуно измишљена, Чињеница је само да 
је омладина, по поруци старијих другова, набавила бомбе у 
Београду и да их је донела до прногорских граница. Њена је 
намера била да их употреби само у случају погрома опози- 
ционара или ако би плануо грађански рат. Али не никако да 
она сама отпочиње сукобе и изазива крвопролиће. Ако до не- 
реда у земљи не би дошло, требало је да бомбе буду скло- 
њене на сигурно место, а омладинци да се разиђу. Рајковић 
је, носећи бомбе на Цетиње, дао повода да се омладинске на- 
мере изврну и целом потхвату да заверенички -# преврат. | 
нички карактер. Кад је афера избила, Аустрија се је, преко 
Настића, опет постараља да њену оштрицу окрене противу 
Србије н њене династије, у сваком случају с намером да 
крвно завади две братске земље. Анимозитет званичног Це- 
тиња противу званичног Београда, учинио је да њени пла- 
нови успеју. А то је оно што је било најгоре у целој ствари, 
и што је, најзад, постало судбоносно за династију Петровића 
и независност Црне Горе као државе. | 


Искази главних оптужених 


По Рајковићу, изасланик Новаковић је реферисао омла- 
дини и емиграцији у Београду, да су девет првака Народне 
странке, на неком скупу на Романовој ливади, одлучили да 
подигну револуцију и изврше преврат. Уколико се тиче скула 
његову изјаву потврђује и Васа Ћулафић. Он каже да је Но- 

ваковић збиља говорио о неком скупу на Романовој ливади, 
само не тврди да је Новаковић рекао да је скована завера 
противу кнеза и за подизање револуције. Рекао је, да се пре- 
тило, ако влада не одступи, да може доћи до револуције. На 
том скупу је требало да буду: Андрија Радовић, Михаило 
Ивановић, Митар Вукчевић, Митар Ђуровић, Гаврило Церо- 
вић, Спасоје Пилетић, Марко Радуловић и други. Не види се 
кад је скуп одржан, ни на којем месту. Романова ливада је 
стари назив за цетињски парк. Овај парк је мален и онда је 
био слабо пошумљен, тако да је у њему тешко било одржа- 
зати неке састанке за које власт не би одмах сазнала. Овакав 
састанак у њему, поготову, није се могао одржати, Није мо: 
гао стога, што се у једном малом парку, где је приступ сло- 
бодан, овако важни састанци никада не држе, Било би много 
вероватније да је речено да се један такав састанак одр- 
жао у приватној кући или на неком другом скровитијем ме- 
сту. Дакле, на том скупу у парку, за који се не зна ни кад је 
одржан, скована је завера о преврату, и због ње су завереници 
изведени тред суд! | 

Сви оптужени, почевши са Андријом Радовићем и Михаи- 
лом Ивановићем, порекли су Рајковићев исказ, и изјавили да 
се никад нису састајали, у парку или другде, у завереничке 
сврхе. Категорички су порекли да су ма када говорили о ре- 
волуцији или преврату, још мање да су послали Даковића 
и Новаковића с поруком омладини да им прибави бомбе за те 
сврхе. Дуго после.овог времена, онда кад се уопште могло 
слободно говорити, разговарао сам са већином ових оптуже- 
них, и сви су ме уверавали, да нису имали никакве састанке 
ове врсте, да нису ковали завере ни спремали револуције или 
преврате, и да су све приче о томе просте измишљотине. 

Петар Новаковић, као један од главних оптужених, у 
своје време је јавно демантовао приче које му је Рајковић | 
метнуо у уста о завареничким састанцима на Романовој ливади. 
Ми други, опет, знамо да нам је Новаковић говорио само о са- 
станцима и договорима воћства странке да се повуче у пле- 
мена, и тек ако их власти нападну, да даду отпора. Бомбе је 
од нас тражио само као средство одбране и из мотива о ко- 
јима сам говорио. О припремљеном комплоту, револуцији 
или преврату, уопште нам није говорио. Ја сам био г 
центру акције у Београду и не верујем да је могло 

ких договора, о којима не бих знао. Уосталом, и да их је 
било, мој нераздвојни и присни друг и пријатељ, Тодор Бо- 
жовић, то би ми доцније рекао. Сви емигранти, које је Рајко" 
вић поменуо као сараднике у скованој завери и преврату, 
категорички су демантовали да је било речи 0 организованој 
завери. Према томе, прича а скованој завери у цетињском пар- 
ку измишљена је. Суд је ову причу узео као »аргуменат«, али 
не као основицу процеса, јер ни сам у њу није много веровао. 
Да је поверовао да је завера скована на Романовој ли- 
вади, као главни кривац било би оптужено и осуђено воћство 
странке а никако омладина која. је радила по поруци воћства. 
Суд је више веровао Настићу, омладину прогласио главним 
кривцем, и воћство осудио што је знало за заверу и за бомбе 
које су им нуђене од стране омладине, 

Боље среће нису биле ни оптужбе о завери скованој у 
Београду. Нити смо Божовић и ја, проглашени главним крив-. 
цима и организаторима, ни други наши пријатељи, имали ма 
какве завереничке скупове, ни врбовали заверенике; ми омо 
говорили само са Ћулафићем и Војводићем. Ни на једном 
нашем скупу, било са омладином било са емигрантима, није 
било говора о припремању револуције, преврату иљи убиству 
кнежеву. Предмет наших разговора био је позив да прво по- 
могнемо старијим друговима у политичкој и изборној борби, 
а затим да са њима поделимо судбину, ако би настао случај 
рушења домова и убијања политичких људи, како је то го- 
ворено. Кад би настао такав случај, природно је да се не би- 
смо устручавали од свих могућих средстава одоране. Чак и 
Рајковић на суочењу са Ћулафићем признаје, да се на скупо- 
вима у Београду није говорило о убиству кнежеву и чланова 
династије. Према томе, значило би да смо Божовић, Нова-- 
ковић и ја о томе понаособ говорили Рајковићу. 

Божовић и Новаковић никад ми нису рекли да су имали 
макар и сличне разговоре са Рајковићем. Колико је веровати 
да сам му ја о томе говорио, види се и из његовог исказа 
иследном судији. Он сам каже да нисам имао поверења да му 
саопштим о времену мога поласка за Дубровник. Нисам му 
Хтео, како каже, ни да одговорим на постављено питање о 
томе. Кад му нисам говорио много неважније ствари откуда 
бих му могао говорити о стварима далеко већег замашаја? 

Овакве или сличне изјаве дали бисмо и пред судом, да је 
цетињска влада тражила од Беопрада да нас изведе пред суд. 
Али Цетињу није било стало да унесе светлост у оно што је 
запетљавано скоро седам месеци. Позвали су нас да претста: 
немо преком суду, 12 маја 1903. Природно је, да нисмо прет- 
стали њиховом преком суду, и на позив одговорили смо пи- 
смено и на овај начин: 

»У званичном органу црногорске владе излазили су по- 
зиви од неког »анархистичког суда« упућени емиграцији цр- 
ногорској ради престанка томе суду 12 маја 1908 год. Тим 
позивом су осумњичени сви емигранти, који су у туђини тра- 
жили склоништа од несрећног и крвавог терора, зацареног у 
нашој отаџбини, — да су учесници једне завјере, којом се 
је, по ријечима званичног представника неорећне фирме, др 
Л. Томановића, ишло на то, да се обезглави Црна Гора и уни- 
шти њено државно биће. Ради оних несрећних жртава, које 
труну по казаматима црноторским, а којима је сва кривица, 
што су поштени људи и што нијесу своја убеђења продали 
на срамотно} лицитацији, која траје ево скоро година дана, 
и ради јавности, томе суду и газдама његовим рећи ћемо 
претходно само оволико: 

С доласком др. Томановића на управу земље, оживјела 
је она стара апсолутистичка машина, снабдјевена модерним 
справама за убијање физичко и морално. Народу <у одузета 
грађанска права, а живот и имање његово стављени су на 
расположење повлашћених државних разбојника. Они који 
нијесу могли гледати све ужасне пошљедице таквог нечов- 
јечиог повлашћења, стављени су ван закона. Народна странка 
и њени представници сматрани су као формални разбојници, 
анархисте и антидинастичари, и према њима су извршени 
беспримјерни вандализми. Почело се је од убијства народних 
посланика и невине дјечице,! па све до рушења и пљачкања 
приватних имања, културних установа и бешчашћења фами- 
лијарних светиња, То такво крваво стање јавно је с најви- 
шег мјеста везивано за династију. Цио народ стављен је У 
стање бесправног робља. На сваки његов мит да брани углед 


а, 





| : Убијени је сердар Саво Пламенац, народни посланик. На Цетињу 
је. опет, убијено дете Михаила Јовановића, кад му је руља поовалила 
У кућу, тражећи неке прваке Народне странке да их побије. 

и достојанство, да брани своје светиње и заклони незашти- 
ћени живот, с највишег мјеста се још и јавно пријетило пот- 
порним непријатељским упадом са стране.“ Мјесто устава се 
чула само ријеч владарска, а мјесто позитивних закона, зве- 
чала је бригадирска и перјаничка палощина, Да би се сва та 
нечовјештва, инспирисана или одобрена с највишег мјеста, 
озаконила, у дом народног претставништва угурана је, под 
тменом посланика, једна неморална, бандитска гомила бив- 
ших жандарма, перјаника, командира, бригадира, итд., који 
су изиграли и устав и све законе земаљске. Такво »народно« 
претставништво, дошљедно раду и своме и својих духовних 
отаца, хтјело је своје политичке противнике подврћи закон- 
ски још и једном анархистичком суду, те је на основу једне 
противуставне наредбе изгласало један закон, дало му по- 
вратну силу, и формиран је пријеки суд, У тај »суд« ушле су 
највећим дијелом личности које оличавају данашњи режим, 
личности маркиране и као лични противници свих оптужених, 
Те »судије« компромитоване су и самим убиствима, крађама, 
разжојништвима и другим нечасним радњама, тако да у здра- 
вом друштву не би могли имати ни грађанске части. Те »су- 
дије« су учествовале и припомогле да се ставимо ван закона, 
да се лишимо имовине; јавњо су са сјекирама у руци нападали 
на живот наш и наших фамилија и прије тобожње завјере; 
и сада послије завјере, позивају нас да дођемо на јавну рас" 
праву 12 маја, и да пред њима одговарамо! Позивају нас да 
нам они изреку правду, а унапријед су јавно са скупштин- 
ских трибина огласили нам смрт! Унапријед су за нама пу- 
стили хајку плаћених разбојника. по туђим земљама; уна- 
пријед су нама и нангим породицама разграбили имања! Гію- 
зивају нас »судијеє на јавну расправу, а мјесецима парају 
и бију бајонетима и канџијама оковане старце и дјецу само 
за то, што су крвни сродници њихових политичких против: 
ника! Да су они у положају повлашћених зликоваца, видјело 
је ціјелокутню јавно мњење, чије су моралне ударце равно“ 
лушно подносили. Па не само да су они и њихове радње 
познате јавности, него су познати и двјема државама, на 








1 Кнез Никола је, по повратку из Беча, на турнеји кроз земљу, 
претио Црногорцима, ако га не булу слушали и буду се бунили, да ће 
позвати зустриске трупе да их умире. | 

које су апеловали да им помогну спасавање земље од »анар- 
хистичких умишљаја«. Не могу спорити строгост закона и 
нарочито рааположење Аустрије. О Србији да и не говоримо. 
На њене братске осјећаје толико полажу. Па ипак су те двије 
земље, базирајући се иа материјалу исисаном конопцима, њај- 
грознијим мукама и пријетњама, виђеле сву мизерију тих. 
нових сплетака и држећи у својим рукама истакнутије опту- 
женике, ослободиле их, као невине, сваке одговорности... 

Додирујући главне моменте ваше владавине, вама »<у- 
дије«, и остале државне анархисте, морамо с болом рећи: 
Из обијести и да бисте тренутно остали побједиоци, ви сте 
захтјевима напредних елемената подметнули бунтовничке 
омјерове, како бисте комотније изводили своја зликовачка 
и анархистичка »политичка начела«, која би у једној Турској, 
посредством европске интервенције, морала бити спријечена; 
да сте од наше отаџбине начинили земљу, у којој су правни 
појмови из основа уздрмани, и за дуги низ година истакли 
сте брану за увођење истинске уставности! Таквом вашем 
раду не само што не признајемо законитост и моралност, нето 
ћемо и пред редовним судом и пред јавним мњењем, без 
обзира на то што сте успјели купити један његов дио, бити 
у стању да докажемо, да цјелокупан ваш рад, а нарочито 
рад суда, носи обиљежје освете, неморалности и грабежа не- 
колицине самовласних законских одметника, Пошљедице ва- 
шега рада снодићете ви лично и у друштву са оним, који вас 
је помогао. И оно право које нам даје устав и закони зе- 
маљски, као и најосновнији појмови о моралу, правди и чо- 
вјечности: да не признамо ваш »закон о суђењу анархи- 
стичких злочина«, и рад вашег пријеког суда, — нећемо да 
користимо. Ипак изјављујемо: да ни једним својим актом 
нијесмо показали никаквих анархистичких ни антидржавних 
смјерова; да нијесмо испољили ништа, у чему би се могло 
очитовати уништење државног бића Црне Горе и њене ди- 
насти је .. .«! 





' Ово писмо преком суду потписаљи су: Бајо Гардашевић, велико- 
Судија и бивши народњи посланик, Јован Ђоновић, Лазар Дамјановић, 
Љубомир Павић, трговац, Марко Даковић, Милија Павићевић, бивши 
Народни посланик, Перо Врбица, бивши чиновник, Симо Шобајић, прго- 
Вац и народњи посланик и Тодор Божовић. Истоветни одговор су по- 

Андрија Радовић, шеф Народне странке, емигрирао је 
из Црне Горе 13 октобра. У Трсту, где је био отпутовао 
»приватним послом«, на захтев црногорске владе затворен 
је. И за њега је тражена екстрадиција. Материјал који је 
послан аустриским властима, да би се оправдала екстради- 
ција, био је такав, да су аустриске власти, онда врло накло- 
њене кнезу, после неколико дана Радовића пустиле на сло- 
боду. Радовић је из Трста отпутовао за Париз. Тих емигрант- 
ских дана дао је неколико изјава штампи. Одрицао је свако 
учешће у откривеној завери. Убеђен у своју невиност, најзад 
се одлучио да претстане преком суду. На путу за Црну Гору, 
дописнику римске »Трибуне« на Ријеци, дао іе изјаву: 
»Оптужен сам за велеиздају и идем на Цетиње да се пре- 
дам као заробљеник да докажем «своју невиност. Преда- 
јем се из два разлога: из првог, јер, кад бих ја остао у ино- 
странству, повећао бих сумњу у моју кривицу идући тако на 
лијелск мојим непријатељима; а из другога, јер би тим 
оптеретио и отежао положај мојих политичких сумишљеника, 
који ће бити доведени пред суд, као морални сукривци у 
афери с бомбама. Ја сам кнезу Николи и описан као главни и 
морални аутор комплота. Но ја гајим наду, да ћу моћи дока- 
зати лажност оптужаба, које су сковане противу мене и про“ 
тив црногорске народно-либералне странке (само противу 
њиҳ!), коју наши противници хоће да компромитују пред 
лицем кнежевим и пред лицем иноземства. Ја не знам ништа 
о материјалном деловању бомби, а тим мање су ми познати 
они, који су бомбе донијели у Црну Гору. (1) Хоћу само да. 
докажем пред свима, да нити ја, нити моји политички суми- 
шљеници за ништа не улазимо у аферу тог комплота. Премда 
сам изгнаник и прогоњен, ипак превећ љубим своју домовину 
и превелика ме оданост и лојалност веже уз кнеза Николу, а 
да се у мени узмогну само и претпоставити кажњива и анар- 
жистичка дјела, која ми моји политички противници припи- 
сују. Надам се у непристрасност (!) оних, који ће ми судити, 


клали преком суду и гимназисте: Јован Томашевић, Глигорије Вукчевић 
и Јован Кажић, Писмо је публиковано преко штампе оног доба. 
Оптужени Саво Ђурашковић бивши народни посланик и Никола 
Мартиновић, студент технике у Минхену, такође су одговорили на по- 
зив преког суда писмењим изјавама, негирајући свако учешће у завери. 

кад будем доказао своју невиност. Ако будем осуђен, надам 
се, да ће ми правду учинити благост мога господара «. (Ра- 
довић је ускоро имао прилике да увиди да се горко преварио!) 

Радовић се јавио суду на сам дан почетка претреса. Поли“ 
циске власти су га задржале неколико дана и тек онда привеле 
суду. На процесу је доказивао да није учествовао у комплоту, 
и да за то није имао потребе. Њега је, каже, кнез сматрао 
скоро четвртим сином. Тврди, да ни његови другови нису 
спремали ни преврате, ни завере. Са омладином нису имали 
никаквих веза, нити су од ње тражили ма какво оружје за 
борбу. Изнео је какво је било стање у земљи, које је прет- 
ходило овој афери. Из његовог исказа очевидно се види, да 
је власт поступала невероватно окрутно, да су сви слободо- 
умни људи живели у смртном страху, да им се претило уби- 
ствима, пљачком и паљевином имовине, Из целокупног ње- 
говог излагања, које је допустио претседник суда, излази: да 
је психоза била врло тешка, и да су се могли очекивати нај- 
гори ексцеси. Он сам је морао тајно и ноћу да бежи од куће, 
прво из Мартинића. (са села) на Цетиње, а затим са Цетиња у 
Котор, да не би био нападнут и убијен. У истом положају 
били су и његови другови. Са Даковићем се видео у Котору, 
али му ни том приликом није говорио о преврату или поди- 
зању револуције. Са Рајковићем, поготову, никад није гово- 
рио о политици, Он [е чак сумњао у Рајковића. О томе је, 
каже, писао и Цветку Церовићу, уреднику »Народне Мисли«, 
кад му је упутио Рајковића као слагача. 

Претседник трекот суда Радовићу, као год и његовим 
друговима, није допустио политичку одбрану. Он је процес 
углавном свео на испитивање на суду. Чак није допустио и 
да учесници буду присутни. Одмах по суочењу и испитивању 
удаљавао их је са претреса. Суђено је на начин дотада не- 
Уобичајен. Суду м његовом претседнику, једном претенциоз- 
ном примитивцу, било је више стало да изврше судске фор- 
малности, него да дођу до истине. Они су били раније одлу- 
чили да осуде све оптужене, да правно, ако не морално, ко- 
лико толико одбране режим, и што пре заврше ову аферу, 
која им је већ била постала више него тешка, Тако, куражни 
гест Радовићев није донео никакве користи ни самој ствари, 
Ни његовим друговима. 

Најмлађи оптужени, гимназисте цетињске гимназије, од 
којих је најстарији био у шестом разреду, билн су признали 
да су са Новаковићем држали неке револуционарне састанке 
на којима је говорено о подизању револуције и о атента- 
тима. На јавном претресу они су порекли своје исказг и изја- 
вили да су их дали тортурисани од стране иследника. Према 
њиховим исказима на суду и Новаковићевим изјавама, цео 
тај »револуционарни« рад сводио ске на Новаковићев рад да 
за омладинске идеје придобије најмлађе школске генерације 
на Цетињу. 

Кад се кроз исказе главних оптужених посматра цео овај 
процес, очигледно излази да је завера, онаква каква је пре- 
зентирана на Цетињу, измишљена; да су искидани разговори 
прилично глагољивих опозиционара, покупљени на Цетињу, 
Београду и Котору, узети као договори за заверу и преврат, 
а набавка бомби као главно средство за извршење завере. По- 
купљени разговори говорљивих Црногораца, као год и за- 
кључци на основу њих изведени, показали су се претежно као 
нетачни, Као једина истина остале су набављене бомбе од 
стране омладине из Београда, и њена намера да их употреби 
у случају нереда који су се очекнвали. 

После дуготрајног натезања, поглавито због преговора о 
сведочењу крунског сведока Настића, који је сведоџбу усло- 
вио исплатом замашне суме новца, јавни процес је отпочео 
12/25 маја 1908. Присуствовали су мноти страни и српски но- 
винари. Црногорског радозналог света било је најмање, мо- 
жда мање него аустриских агената, како »Полнтику« из- 
вештава њен сарадник.“ На Цетињу је оних дана владала ат- 
мосфера терора и утучености. Добронамерни свет се снеби“ 
вао и у чуду питао шта се хоће са таквим процесом, и шта 
ће бити са несрећним жртвама. 

Изгледа да су још најкуражнији били сами оптужени. 
При првом контакту измећу њих и суда прснула је варница 

1 »Полљитикеа« у уводнику од 15 маја каже: »Пада у очи само то, 


да је судница црногорска туна поверљивих лица босанске владе исто 
толико, колико и радозналог црногорског света«. 

и избио сукоб. Одмах при читању оптужбе ове несрећие 
жртве протестовале су противу дуготрајног малтретирања у 
притвору, и противу апсурдности оптужбе. Претседник Гој- 
нић нашао је да ће бити најпаметније ако их удаљи са про- 
цеса. Тако је процес вођен а оптужени нису присуствовали. 
Зват је један по један и кад би депоновао свој исказ враћан 
је наново у затвор. Суђење је вођено заиста на дотада неуо- | 
бичајен начин. На то се није бунила њи савест претседника 
суда, ни савест чланова његових 

>Србобран«, орган српске народне странке у Хрватској, 
доноси фотографски тачну репортажу момента Настићеве 
сведоџбе. Претседник Гојнић га позива да сведочи, и »као 
свједоку дозвољавам вам, каже, да говорите од почетка до 
краја«. Убрзо се видело шта значи овај »почетак« и »крај«. На- 
стић, оптужујући, помиње чак и краља Петра. Гојнић му само 
каже: »Немојте уплијетати личности«. Овај му реплицира да 
он говори истину, и »молим немојте ме у будуће прекидати! 
Претседник га после овог дијалога пушта да слободно и 
незавијено ређа оптужбе, и »цијела сала, пише »Србобран«, 
слуша лобожно његове романе. Претседник га слуша такође 
побожно. А Настић одиграва комедију бестидну, огавну, да 
човјек пљуне, Позом лажног патриоте демаскира он честите 
српске родољубе. Говори шта хоће, како хоће и престаје кад 
хоће. На важни моменат забележава цетињски стенограф 
бурне аплаузе крда цетињских улизица, а на концу гласове: 
хвала, хвала и аплауз«. 

Сценариј одбране није мање интересантан. Суд је одре- 
дио браниоце по званичној дужности. Сем правника било је 
бранилаца и људи без школе или са средњом школом. Скоро 
сви, као по правилу, тужили су се на свој деликатан поло- 
жај и на тежину одбране. Два три браниоца свега покушали 
су да далу какву такву одбрану. Други су или оптуживали 
своје брањенике, или бранећи њих оптуживали њихове дру- 
гове! Неки чак нису уопште ни покушавали одбрану. Тако је- 
дан бранилац тронуто каже: »У души свију нас мијешају се 
туга и радост. Радост зато што овдје видимо осујећено нај- 
Дрње паклено дијело, а туга зато што се утврђује, да је то зло 
Дијело приуготовљено ондје одакле смо се добру надали, и 
да је српски изрод копао гробницу Црној Гори«. Други, опет, 

ваљда понет речитошћу свога друга, патетично вели: » Неће 
ме толико уморити недовољност спреме гледе правно-бра- 
нилачке лрофесије, колико ме с друге стране има и мора 
онеспособити хартији неисказана грозничавост у погледу 
посматрања пред нама налазећег се по најмодернијем и 
склопу и строју израђеног оруба, тога велим оруђа, којим 
издајничка рука. под упливом своје до дна покварене ду- 
ше, како изгледа хоћаше, да листом утамани — сруши све, 
па и највеће светиње ове наше збиља простором мале — али 
славом по највише освјештане домовине — Црне Горе«. 
Трећи. се истина не грози што је »паклено дјело« сковано 
одакле су се добру надали, као онај први; нити се »онесло- 
собљава« пред »хартији неисказаном« грозом при погледу 
»пакленот оруђа« (бомби), као овај други. Али зато у од: 
брани свога брањеника Новаковића изјављује: »Ако г. г. су- 
дије утврде да су криви у велеиздаји другови с којима се он 
дружио: Даковић, Божовић, и др. не могу о мојем клијенту 
ништа друго рећи, нето, ето га суду и вама.. .« Четврти 
и последњи по реду, свео је одбрану на ових неколико 
ретих »У овом претресу пало је доста логичних и лијепих 
говора, којима су моје колеге обухватили цио овај кри- 
вични процес, и да ја што понављам, видјело би се одуго- 
влачење и ништа друго«. Зато, врло мудро оставља »суду на 
оцјену и увиђавност«. ' Ово је била сва одбрана једног од 
главних оптужених, Тодора Божовића! 

Оваквим браниоцима претседник суда није правио за. 
мерке, док је скоро свима који су покушали какву такву од- 
брану, обично добацивао: »Ви не схватате вашу дужност!«' 

Страни новинари и домаћи свет одмах су схватили шта 
се хоће, и стрепили су за животе оптужених.“ Пресуда која 
је изречена после двадесет и шест дана оправдала је њихова 
страховања. И поред изобличења крунских сведока и »до- 
каза«, које је нарочито демонстрирао Настић, пресуда је 
била тако строга да је изненадила и претставнике штампе 


! Прве наведене речи су браниоца К. Јаблана, друге Милована. 
Бошковића, треће Јанка Спасојевића и четврте М. Марковића. АЕ 

2 Са процеса је уклоњен и протеран са Цетиња. новинар Дамјан 
Дамјановић, ранији мајор српске војске, стога што је слао неповољне 
извештаје по цетињску владу, а повољне за оптужене. | 

и народ у земљи. Изречено је шест смртних пресуда. 
Суду и влади је било стало до тога, да високим казнама 
изазову импресију да су њихове оптужбе тачне, ако то нису 
мотли постићи правним аргументима. Један српски лист још 
пре суђења писао је: »Сасвим истија спрема се један језовит 
злочин на Цетињу. Инквизитори у доламама труде се да по- 
мраче успомену на оне средњевековне у мантијама. Прет- 
ставници државне власти отишли <у у мелате. Џелати су иза- 
брали судије«. Чим је изречена пресуда свет се инстинктивно 
сетио речи овога листа. Осетило се да пресуда није судско, 
већ егземпларно кажњавање. 

Српска јавност, предосећајући шта се спрема, покушала 
је да интервенише у корист оптужених жртава. У току про- 
песа кнез је славио педесетогодищњицу победе на Грахов- 
цу. Изгледало је, да се старао да блеском трославе и звеке- 
том оружја засени један страховити пораз. И сарајевски 
»Народ« пишући уводник »Ауе Саезаге«... интерпретира 
ондашња мишљења и осећања најбољег дела српског на- 
рода. Даровити новинар и национални борац Радуловић 
каже: »На Цетињу се суди. Један конституционални деспота 
окружен с неколико интриганата хоће да изрече пресуду 
невино} дјеци и својим битцим министрима. С њима су и 
агенти његове владе помијешани, која жели сигурно да ими- 
тира Пилата и да Исуса вјеша са разбојницима, На Цетињу 
се слави. Син некадашњег граховског побједника хоће да 
сакрије садањи цетињски пораз. С успоменом на сјајну про- 
шлост жели да заглади биједну садашњост. 

У прослави учествују дјеца оних, који су бјежали од 
сваке битке, на оптуженичкој клупи сједе дјеца оних, који 
су побједе црногорске извојевали. Прве предводи син нека- 
дањег побједника... Бивши вођа, бивши пјесник — постаје 
ситни човјек, што слуша само ласкавце, — који хоће неви- 
нима да се свете, који не презају ни од употребе њима до- 
бро познатих плаћених агената, да само могу компромито- 
вати другу српску земљу и зета свога владаоца, који се ни- 
јесу устручавали бацити пред свијетом сјену нелојалности 
и на свога будућег владаоца. Такви људи и таква влада зар 
онда заслужују да се зову Србима и да српска јавпост пре- 
ма њима има обзира? 

У престолници некадашњег великог кнеза владају да- 
нас ситне, подле душе. Његова земља стоји ради њихове 
политике пред свијетом осрамоћена... Или он (књаз) не 
зна, да се свакој младости невине грешке морају праштатн 
управо ради њене младости. Или он не може да позна у са- 
дашњим младим демократским борцима старе граховске 
борце у другом новом облику? Зар он не види у њима нову 
подмлађену Црну Гору, која неће да буде ничија слушкиња, 
која хоће да створи дјело од некадањих ријечи свога вла: 
даоцар Или он жели да Црна Гора нема више јунака?« 

Писац саветује кнезу да увиди, да јуначко семе још није 
погинуло у Црној Гори, и да је суд историје изнад сваког 
суда садашњице, који може бити »пркосан, злонамеран и 
кратковид<, а нарочито ванредни судови и судије; да се да 
нашња »гладијаторска борба између олигархије и демокра- 
тије на пријеком суду, у цетињском цирку, не заврши уз одо- 
Оравање радозналих н злурадих гледалаца с једним болним 
узвиком цјељокупне Црне Горе: ауе Саезѕате...« Свој апел 
завршава; »На кнезу је, да и он покаже да то не жели и да 
докаже дјелом да његова будућност неће бити трагикомична 
пародија његове прошлости, као што је садашњост. 

Али, и поред интервенције јавне речи и савета истин- 
ских пријатеља из орпства, словенства, и Европе, пресуда је 
изречена на запрепашћење и изненађење чак м оних, који 
нису много веровали Николином правосуђу. 

Кнез је славио. Занет маштом, у песничком заносу, по 
здравио је старе граховске борце громким: »Живјели моји 
стари орлови! Имали сте се рашта родити. Дочекали сте да 
под старе дане видите плодове свога јунаштва и прегнућа. 
Црну Гору видите проширену, угледну у просвијећеном 
свијету, поносну у Српству, напредну н јаку, са поуздањем 
у себе и ослонцем на стечене пријатеље ...« И да би доказао. 
својим старим орловима да је Црна Гора збиља јака и по- 
носна, да је напредна и уважена, на некољико дана после ове 
беседе његов суд осуђује на смрт и тешку робију пет инте- 
лигенције његове земље! 

На смрт су осућени: Тодор Божовић, Марко Ла 
Јован Ђоновић, Петар Новаковић, Ђуро Војводић и Васо 
Ћулафић; на доживотну робију: Радоња Поповић, Симо 

Шобајић, Вујадин Вујачић; на двадесет година робије: Ни: 
кола Акимов Даковић (брат Марка Даковића); на петнаест 
година робије: Стеван Рајковић, Милош Ивановић, Јово Ла- 
заревић, др. Милован Марушић, Андрија Радовић, Љубомир 
Павић, и гимназисте: Мирко Беговић и Душан Ђоновић 
(брат Јовава Боновића); на дванаест година робије: Марко 
Ћулафић, Илија Ћулафић, Милосав Раичевић и Михаило 
Ђоновић, гимназиста (брат Јована Боновића); на једанаест 
година робије осуђен је Митар Ђуровић; по десет година: 
Мијат Ћулафић, Милисав Лепава, гимназиста, Крсто А. Ми- 
ловић, Јован П. Миловић-Баило, Перо Врбица, Бајо Гарда- 
штевић, Милија Павићевић, Лазар Дамјановић, Никола Т. 
Мартиновић, Спасоје Пилетић и Михаило Ивановић. Ан- 
дрнја Пантовић осам и Милутин Миличковић шест година 
робије. На затвор су осуђени: десет година: Митар Вукче- 
вић и Јован Томашевић (гимназиста); осам година: Блажо 
Радивковић, Блажо Ђукановић, Гаврило Церовић и Владимир 
Дамјановић, гимназиста (брат Лазара Дамјановића); Ђорђе 
Контић шест година. Пет година: Аким Даковић, Сава Дако- 
вић и Јован Кажић (гимназиста). Три године: Глигорије Вук: 
чевић (гимназиста) и Саво Ђурашковић. Перо Церовић две 
године. Из недостатка доказа ослобођени су: Лазар Божовић 
и Михаило Јовановић, кафеџија. Никола Стругар пуштен је 
као невин. 

Овако свирепом пресудом мислили су још и да ће за- 
плашити свет унутра, у земљи. Како се онда мислило, тре- 
бало је егземпларно казнити, да се не би поновили слични 
случајеви. Нису се женирали што је за онакву пресуду образ- 
ложење више него слабо. На фантастичне приче два човека, 
од којих је један био агент босанске владе, осудили су чак 
и девет непунолетних пимназиста од три године затвора 
до петнаест година робије! Али, оних дана на Цетињу били 
су огуглаљи на нападе, а правну свест је била потисла див- 
љачка мржња и слабићки страх. Можда никад у историји 
Црне Горе није боље пристајала Гетеова из Егмонта да је 
неваљалац увек у ћару: »Кад је на судској стољици с ужи. 
вањем кроји од оптуженог кривца !« 

Осуђене жртве пресуду су сачекале мирно и прибрано. 
Једино је Радовић иронично добацио: »Живио књаз и жив- 

јела правда!« А Митар Ђуровић: »Ова осуда биће вам вра- 
ћена !« | 

Српска штампа примила је осуду са крајњом индигна- 
цијом. »Сви листови, каже »Полчтика«, изузевши неколике 
плаћене новине, донели су резултат црногорске пресуде са 
језовитошћу и ужасом«. У уводнику овом приликом вели: 
»Кнез Никола је извесно дао своју праву меру, и после 
овога акта немамо више сумње с ким имамо посла«. За про- 
цес и осуду каже да »наличе на коцкање у лудници. Ничега 
нема у свему томе што наличи на глас закона, за које се 
каже да су без страсти. Осветничка грозница иде овамо до 
црначког беснила, и ми гледамо са ужасом шта ће се учи- 
нити с оним парчетом земље, која је један део наше огаџ- 
бине и наше душе. Хоће ли стари и очевидно изнемогли кнез 
имати игде још једног пријатеља који ће му показати, да 
ће пут, којим га води један ужасни атавизам и једно слепо 
самољубље његове камариле, бити пут са кога нема повратка, 
и пут где обични људи губе само главу, а где владари губе 
главу и круну«, | | 

»Дневни Лист«, опет, пише да је, после пресуде »коју 
су цетињски џелати донеди«, јасно да је кнез Никола до да- 
нас »први српски владар, коме је напредак народа сметња, · 
а успех пропаста. Осуђени су људи »што су више Срби него: 
Прногорци, више грађани него династијаших. 5 

Петроградско »Новое Времја«, чији је утицај у Русији 
био врло добро познат, поводом цетињске пресуде пише, да 
се она »може објаснити не толико резултатима судске ис- 
траге, колико личним и политичким гледиштем. Са словен: 
ске тачке гледишта може се пожелети само једно, да уви- 
Ђавни ум црногорског кнеза нађе излаз из садањег заплете- 
ног стања, и да од тога, што је могуће мање, буду оштећени _ 
интереси српства на Балкану«. 

Овај »увиђавни ум« је учинио свега толико, да смртна 
казна над Ћулафићем и Војводићем није извршена, Заме- 
њена је путем милости доживотном робијом, али тек после 
месец дана држања »на белом хлебу«. | 6 

Одмах после пресуде осуђеници су спроведени за Под; 
горицу, да у знаменитој Јусовачи продуже своју злу суд- 
бину... Један део је спровоћен пешке и услут вређан од 
најмљене и подговорене варошке мангупарије на-Ријеци я 


Пресуда 167 





Подгорици. Али чули су се из народа и узвици: »живјели!« 
Командант ескорте је био командир Лука Гојнић, а ње- 
гов помоћник капетан Блажо Врбица.“ 


Српска и југословенска омладина устала је противу 
осуде као један човек. Приређени су лротестни митинзи, не 
само у Београду и Загребу, већ и свуда где су се Срби шко- 
ловали, а нарочито у Русији. Мислимо, да је овај тужни до- 
гађај из историје Црне Горе као никада раније приближио 
целокупну омладину, и анимирао је једним духом. 


После бомбашког процеса Црна Гора је давала изглед 
краја опустошенога ураганом. Цео политички живот и сав 
активитет били су паралисани. Политичким рушевинама до- 
дате су рушевине бројних црногорских породица. Преко 
педесет породица је руинирано: њихови чланови позатва- 
рани, осуђени, а имовина распродата или уништена. У јед- 
ној малој и сиромашној средини то је морало изазвати ре- 
акцију врло неповољну не само за режим, већ и за дина: 
стију. Код нас Срба народ најрадије прави одговорнима 
владаре, чак и за оно што није њихово и што не зависи од 
њихове воље. Тим пре ако су владе само послушни извршни 
органи, каква је била влада на Цетињу. Стога је кнез чињен 
одговорним за све. Народна мржња није била упућена то: 
лико његовим министрима, кодико њему лично и његовој 
кући. Тако је пресуда преког суда, после злосрећних осуђе- 
них, у првом реду погодила кнеза и његову династију. 


После афере са бомбама црногорска омладина формира 
убеђење да се са кнезом и његовом династијом не може 
даље, Није се дуго чекало да ово убеђење добије инстру- 
менат, и да оно што је било најинтелигентније и најжила- 
вије у омладини, отворено устане противу кнеза и његове 
династије, 

Цетињски процес ни у ком случају није значио почи- 
нак, већ предах. Ускоро су настале нове борбе. Свака акција 
неминовно изазива реакцију. Чим су прошли први моменти 


г Видети о томе написе у о Мисли« из 1338, од Миханла 
Ђоновића и Милосава Ранчевића. 

пренеражења, наново је отпочељо гибање маса у земљи и 
нове борбе. Многобројна емиграција и омладина учинили су 
све што су могли, да се победиоци на Цетињу не одмарају 
на лаворикама! 


М Афера пред скупштином и јавношћу 


Афера пред књажевском Народном скупштином 


Народна скупштина изабрана је 18 октобра под наси- 
љем и терором какви се нису запамтили у Црној Гори. Чак 
је уочи избора била позвана миљиција на вежбу, и држана 
у извесним крајевима у мобилном стању све до избора. По 
изборном закону то вије смело бити. Пре избора на пет дана 
било је и црногорским изборним законом забрањено свако 
позивање на вежбу као и другде. Мобилисане људе при- 
вели су на биралиште њихови официри. Овако је поступ- 
љено у свим опозиционим капетанијама. А поступљено је 
зато, да би народ изашао на биралиште. После објављене 
апстиненције Народне странке у многим капетанијама то је 
бњо једини начин да се бирачи довуку до биралишта. Тако 
изабрана скупштина састала се у редован сазив 15 новембра. 
Кнез ју је отворио престоном беседом. Овим људима који су 
највећим делом били недужни што су постали народни по- 
сланици, прво је објаснио зашто је распустио прву скул- 
штину. Између осталог рекао им је: 

»Устав сам дао не да се народна снага цијепа, и бес- 
плодно троши у партиској борби, већ да се свачија ријеч 
чује у народном претставништву, гдје ће договорно бити ува- 
жена најбоља. Снага Црне Горе састоји се у једнодушној 
слози мога народа, која је милој нам отаџбини стекла све, 
што данас имамо и што народно претставништво треба да 
сачува и унаприједи. Елементи који су већину прошле На- 
родне скупштине одмах у почетку завели странпутицом, учи- 
њели су њен рад бесплодним. Мени је било најтеже, чим 
сам то примијетио, јер сам велике њаде полагао у њен рад 
н вјеровао, да ће ме умјети помоћи у раду на корист народа. 
Очински сам стрпљиво очекивао готово пола године, нада- 

јући се с једне стране, да ће здрава свијест из њене средине 
прокрчити себи пут, који показују наш устав, добро нашега 
народа и славна историја Црне Горе, — а с друге стране 
желећи, да у духу слободоумља, које сам наслиједио од мо- 
јих славнијех предака, одњегујем што више самосталности 
у раду просвијећених појединаца, чиме би се још више про: 
ширила утакмица и воља за рад на општем добру. Али, моје 
и мога народа наде, које смо полагали у рад прошле На- 

родне скупштине, нијесу се оствариле. Кад је иста све упор: 
није почела да иде кобнијем правцем, па кад се таквом ње- 
ном раду одупрла и свјеснија њена половина, сматрао сам да 
је наступио · тренутак, да сам дужан употријебити право, 
које ми даје устав, да њене сједнице одложим и да је по 
томе, пошто је престала свака могућност њенога рада, и рас- 
пустим, држећи се оне моје свечане и јасне ријечи, кад, сам. 
дао устав: »Пође ли се странпутицом, а на штету трудом и. 
муком зарађених тековина, нека свак зна данас унапријед, 
да ћу се вазда наћи са цијелим најбољим елементом ове 
земље на бранику праве уставности и спреман да свим 
средствима заштитим свете народне тековине«. 

Кад је овај мајстор речи осудио оно мало демократске 
младежи у својој земљи, осврнуо се на искрслу аферу и то 
на овај начин: »Ових дана откривена је припрема за ужасан 
покушај, да се обезглави Црна Гора, преда власт анархији 
и униште заједничке тековине мога народа и мога дома«.: 

Кнез је у престоној речи тврдио крупну неистину. Казго 
је да је распустио скупштину кад је престала свака могућ 
ност за њен даљи рад. Међутим, његов службени лист, »Глас. 
Црногорца«, пише сасвим другојаче. Кад је образована То- 
мановићева влада овај лист износи ток кризе и каже, да је 
народњачко воћство тражило од кнеза да одложи скупштић- 
ске седнице и ако се током три месеца утврди да се са скуп- 
штином не може радити, онда да је распусти. Кнез није на 
то пристао. Дао је Томановићу да образује владу, која ће 
радити са скупштином, јер он не жели да распусти своју прву 
скупштину. Томановић, међутим, није ни покушао да ради са 
скупштином, већ је по истеку три месеца распустио. Према 


1 Овај и даљи цитати узети су из стенопрафских бележака црно- 
горске Народне скупштине 1907 и 1908 г. 

томе, кнез Прне Горе своју другу скупштину поздравља јед- 
ном неукусном тненстином. Али, њему је у оном моменту 
било главно да нова скупштина осети да зависи од њега и 
да јој да директиву за рад и држање поводом »ужасног по- 
кушаја«, како каже за откривену аферу. Он је одозго, с пре- 
стола, обележио своје гледиште, И сасвим природно, скуп- 
штина није омела изостати у осуди овог »ужасног поку- 
шаја«. 

Одмах, на првој скупштинској седници, јављају се по 
сланици да коленоприклоно предложе »да се најстрожије и 
изванредне мјере предузму противу тијех нељуди и изрода«! 
Морала се одмах испочетка стварати атмосфера терора. Да 
би се сигурније створила, потребно је било осудити пре осу- 
де, и пре него што се ма шта сигурно знало. Стога оптужбе из 
поздравних телеграма и верноподаничких с депутација при- 
хвата Народна скупштина и њени највиђенији људи. Сам 
кнез им је престоном речју дао. миг, да осуде домаће »из- 
роде«, а са скупова у двору саветовано да не забораве ни 
службену Србију. Претседник скупштине и доцније претсед- 
ник преко суда, Гојнић, отвара серију. Он вели: »Што је 
најжалосније за сваког поштеног Црногорца, и без сумње 
за сваког Србина, то је, да су те бомбе домешене из кра-. 
љевине Србије, из њене пријестолнице Биограда. У 
міссто да су нам ти људи донијели братски поздрав, какву 
моралну помоћ, која би нам у почетку овог уставног живота 
била од користи или какве топове или пушке, којима би се 
заједнички борили противу непријатеља, ради остварења за- 
једничке идеје, — донијели су нам најгрозније оружје, 
оружје којим се служе најпокваренији елементи, елементи 
који су противу сваког друштвеног и државног поретка, а 
то су анархисти. А ко су ти наши анархисти? То су они из- 
роди — неки дио наше универзитетске омладине у Биограду 
које сте прошле године гледали кроз улице цетињске, гдје 
праве демонстрације, и извјесне им се овације дају«.2 


1 Из говора посланика Сгва Кривокапића у скушитини. 

7 Демонстрације и манифестације, о којима говори претседник, 
„десиле су се за време кад је он био министар унутрашњих дела у Ми- 
јушковићевом кабинету. То га је заболело и није могао пропустити да. 
ве каже ружну реч о омладини, која је припомогла паду владе, чији је. 
он био члан. 

Овај интересантни претседник замера што нису донели 
пушке и топове! Очигледно је да не мисли на арногораку 
омладинску емиграцију. Замера влади што поступа »у ру: 
кавицама«. Саветује да се поступи жтрого по закону« н 
казне »сви злочинци без разлике како се зову и како им је пре- 
зиме«. Скоро само што не прекорева посланика који је от- 
почео овај разговор, што одмах не упита владу »који ће суд 
судити, да ли редовни или нарочити '« 

Очигледно је, да су улоге раздељене. Одмах после прет- 
седника скупштине говори претседник владе и каже: »По- 
што ово није један обичан злочин, нето нешто изванредно, 
нешто што се није могло никад замислити, нити у сну снити, 
да ће се у Црној Гори догодити, влада је дошла до ми- 
шљења, да ту треба један изванредан или нарочити суд да 
суди«. Зато преддаже да скупштина изабере нарочити од- 
бор, који би се са владом договорио о закону и саставу 
овога суда. Да се не би ова претседњикова изјава сматрала 
крајем дискусије, јавља се Саво Вулетић и вели: »Видимо да 
фактички имаде изрода и у Србији и код нас, који су се при- 
хватили завјере, али не треба да будемо таквога срца, па да 
осудимо оне, које у први моменат замишљамо као чиниоце 
овога злочина«. Предлаже скупштини да осуди само догађај. 
Из посланичких клупа одговарају на овај предлог: »Смрт из 
дајницима !« 

Пошто су Гојнић и Вулетић присталице Мијушковићеве, 
група, која је онда и речју и делом сараѓивала са владом, 
морали су словнти и претставници других група. Како тако 
звани хправаши« немају иоле речитих људи, узео је реч ми-. 
нистар Пламенац. Уместо сапетог претседника он објашњава, ' 
како је влада »поодавно осјећала да се доиста нешто иза: 
брда ваља« Приметили смо то »још у мјесецу јуну и јулу«. Али, 
не каже да су ма шта и предузели кад су већ »примјетили« 
рад. Они не извештавају Београд, не скрећу му пажњу да се. 
»нешто спрема противу Црне Горе« и не траже његову помоћ 
да се злу доскочи. Напротив, праве се невешти. Кад су већ 
знади нешто, били су дужни једној братској и пријатељској 
влади скренути пажњу на то што су дознали. Зашто то нису 
учинили? Допуштено је веровати, да су у том добу знали само 
оно, што су заједно са бароном Куном на Цетињу спремали. 

Друго нису могли знати из простог разлога, што онда није 
предузимала противу њих ништа ни црногорска омладина, 
ни емиграција, ни ма ко други. Али овај говорљиви министар 
испричао је интересантну причу да би импресионирао скуп- 
штину владином способношћу да сазна и вештином да от- 
крије, не мислећи да таква »открића« добрим делом скидају 
вео са црногорско-эустриске спреге ових мучних дана. Он 
каже да су сазнали за рад противу Цетиња кад он уистини 
није постојао. Откуда су то сазнали? Њихови агенти Црно- 
торци то им нису могли јавити, јер њихови земљаци нису 
ништа радили па да би тај рад открили. Таква дошаптавања, 
свакојако, нису далеко од бечких пријатеља или њихових 
агената, 

Пламенац објашњава скупштини зашто влада не ради 
орже. »Комплот је, каже, раширен у три земље: Аустрији, 
Србији и Црној Гори.« Стога се не може брже радити. Али да 
је све то случајно у земљи »ми бисмо поступили брже и краће«, 
Уверава посланике да ће влада врло брзо поднети пројект 
закона о специјалном суду. | 

Природно је, да посланици по положају не изостану 
иза »изабраних«. Узима реч и Митрофан Бан, смирени ми- 
трополит зетски и приморски. Као и сви црквени људи от 
почиње беседу хришћанском смиреношћу, да би је завршио 
паганском свирепошћу. »Кад помислим, каже владика, о дога- 
Бају, о којему је ријеч, о оном догађају који је намјеран да 
упропасти нащу земљу« и эда је то грозно дјело и то тим 
грозније, што би из тог грозног дјела изашле рђаве пошље- 
дице«, онда је вели очајан. Затим владика наставља: »Колико 
нам је жао, што је Црна Гора родила тако жалосне синове, 
тако нам је не мање жао, што су бомбе донешане из престо- 
нице братске Србије«. Свој говор овај смирени божји човек 
завршава оптужбом неуобичајеном од иоле озбиљнот посла- 
ника, а камо ли од највећег црквеног великодостојника: 
>Ми не можемо тајити, да није било тоједине господе 
на Цетињу, која су добијала анонимна писма из Београда о 
‚ догађају, који се припрема. Кад су поједини људи то могли 
знати, још прије могла је то знати влада и полиција у Био- 
граду. Ми се не можемо уздржати, да не осудимо владу, а 

она ће се оправдати, ако се одазове ономе, што буде овај 
нарочити суд захтијевао«.' 

Мислимо, да није потребно нағлашавати да су овакве 
оптужбе обично завршаване жељом да се усмрте »издајници 
и изроди!« Таква је била психоза и тако мало отпора од 
претставника јуначке Црне Горе! Ни једна мудра реч, ни 
један паметан савет! Оних жалосних дана такмичио се ку- 
кавичлук са удвориштвом. Тешко је рећи ко је више пони- 
жавао углед земље: да ли неписмени општински ћате или 
високи државни функционери; претставници трговине и ра: 
диности или варошки бескућници; политичари или сеоски 
зеленаџши; полуподивљали калцани или лреосвећени владике. 
У оном нејуначком добу утркивали су се да се осрамоте 
многи, а сви они заједно да унизе напаћену Црну Гору.“ 
Стога није чудо што је Народна скупштина, пренеражена и 
преплашцена, упутила кнезу адресу, која ће остати вечити 
пример како се оних дана мало водило рачуна о образу 
црногорском. Она одобрава беспримерна насиља, каква се 
раније никад нису видела. Одобрава гажење слобода и де- 
мократије. Диви се обесправљењу Црногораца и ову 
поноса црногорског ! 

»Вјерни и одани народ, каже се у адреси, с правом се 
чудио твом толиком дугом стрпљењу, и душом је дануо кад 
се увјерио, да његов мудри господар неће допустити да се 
и даље иде злијем путем, да је он ријешен одсудно стати 
с најбољим елементом ове земље на бранику праве устав- 
ности (1), готов да заштити свете народне тековине«. 
Овај »зли пут« је оно мушкости и слободе што је пока 
зала прва скугиштина, и личне слободе Црногораца. Пре 


1 Овај владика је, по одобрењу ових које је овако осудио, после 
ослобођења и уједињења постао шеф арлпске православне цркве у Бео: 
граду, и вршио функције патријарха све до избора. 

2 Например: неки Вучина Р. Павићевић из Данилова града под- 
воси Народној скупштини молбу, да се као издајници казне сви клу- 
Сбати«. У стенограмима скупштинским од 26 новембра забележено је: 
»Да се најстрожије казне сви чланови »Народнот Клуба«, као издајници 
стаџбине и владаоца. Овом Вучини мало је да се казне само затво: 
рени »клубаши«, већ тражи да се казнеи сви њихови другови, који су 
још слободни! Тако је овај прости човек разумео поруку да тражи ка- 
зну за »издајнике« отаџбине! 

ових политичких теревенки Црногорци су бар имали личну 
слободу, могли су протестовати или се жалити на поступке 
власти. Сад им је и то ускраћено. Онај који је проглашен 
политичким противником, изгубио је не само политичку, већ 
и личну слободу. Он је постао грађанин другог реда. 

О афери опет кажу: »Нема тога Црногорца, кога није до 
срца потресла вијест о пакленом предузећу, којим се ишло да 
се Црна Грра обезглави, да се пониште вјековне мученичке те- 
ковине нашега народа, да се наше државно биће, очувано тру- 
дом и прегнућем твојих славнијех предака, трудом твојим и 
витешког ти народа, упропасти. Цио народ гнуша се изрода и 
издајника, који послужише као слијепо оруђе овом злочи- 
начком замишљају, те их проклиње и анатемише као изда|- 
нике. А ми, народни посланици, као вјерни тумач народницех 
жеља, тражимо најодсудније, да се издајници казне онако, 
како заслужују и како неумитна правда захтијева. Ми смо 
увјерени да овај превратни план противу Црне Горе и ње- 
нијех светиња није дјело само онијех, који су одређени да 
рукују пакленијем оружјем, него и онијех, којима напредак 
и угледно име Црне Горе сметају. Ми, као народни посла- 
ници, у име цијелог народа, једногласно довикујемо им, да 
је сва Црна Гора уз Оца отаџбине и његов узвишени дом, 
вазда готова, да се с њим нађе на бранику највиших народ“ 
них светиња и да крвљу запечати своју вјерност и оданост 
према своме љубљеном господару и његову дому« (То се 
видело десет година доцније!). 

Ови сиротани нису знали шта то значи »уништити вје- 
ковне тековине нашега народа«, као што нису били свесни те- 
жине речи упућених на адресу »онијех којима напредак и 
угледно име Црне Горе сметају«. Како им је речено да одго- 
воре на престону беседу, тако су и одговорили. Створена је 
била психоза терора и у њој је било могуће испословати што 
год се хоће. У таквој психози влада је поднела и закон о пре- 
ком суду. Како изгледа, овом закону су кумовали бугарски 
и аустриски посланици на Цетињу. Ево како о томе у својој 
брошури говори аутентични сведок и иследник у цетињском 
процесу, Стеван Лопичић: »Кад сам дошао (код претседника 
влале Томановића), затекао сам др. Колушева и министра 
Душана Вукотића. Ријеч се вођаше, да ли ће се окривљени у 

овој афери предати редовњим судовима. Др. Томановић за- 
ступаше то гледиште, али др. Колушев предлагаше, да би нај- 
боље било да се за суђење окривљених створи нарочити суд 
за суђење анархистичких злочина, и да они у Бугарској имају 
за то закон и предложи да им га прибави, и да из њега ство- 
ре свој. »Врло добро«, рече Тамановић, а Душан га замоли 
за хитну набавку. »Драге воље, рече посланик, и при правље- 
њу истог бићу вам на расположењу«. Баш у пљуску комлли- 
мената, уђе и барон Куи, аустроугарски посланик, У разгово- 
ру с Томановићем, барон му рече: »И у нас нешто ври...«< У 
толико ће мени Томановић: »Дођите по подне ако што имате«. 
И ја напустих његов кабинет«. 

Верзије о тесној сарадњи претставника ове две силе и 
владе Томановића чуле су се и из других извора. Знало се и 
оних дана, као и доцније, да је Томановић уистини био про- 
тав установе преког суда. Према томе, нема се разлога да се 
не верује овој писменој сведоџби иследника Лопичића. Влада 
се, вероватно по савету ових пријатеља који су још ових дана 
помишљали на анексију и проглас независности, решила за 
специјални суд и специјални закон. Стога, 28 новембра, под- 
носи скупштини »предлог закона за суђење анархистичких 
злочина«. По овом пројекту установљава се нарочити суд, У 
чији би састав ушли: претседник и чланови Великог суда, 
претседник и чланови Државног савета, претседници прво- 
степених судова (пет њих), два виша официра, и пет чланова 
"из народа, које изабере Народна скупштина. Закону је дато 
ретроактивно дејство. 

На седници, која је одржана сутрадан, известилац пред- 
лаже скутитини да закон прими како га је влада предложила, 
»Народ живи за милост и по милости свога Господара« — 
патетично узвикује овај добри човек. Господар је био у пи- 
тању, и треба саслушати оне, који га спасавају! У интере- 
сантној дискусији, која се води овим поводом, учествују гох 
ворници свих политичких нијанси. Свега један посланик, зли 
после дугог извињења што има друго јачи је мишљење, пледира 
за редован суд и редовно суђење? Сви други говорници ин- 
систирају на установи нарочитог суда, образложавајући 


1 Известилац за овај закон био је пон Илија Капичић. 
2 Јанко Спасојевић, сада сенатор краљев, 

скраћивањем поступка и брзином рада. Саво Вулетић је нај- 
изразитији бранилац принципа брзине. Он каже: »Потреба је 
земље да се што прије ова ствар сврши, јер нас она раздире, 
држи нас у некој неизвјесности, што нам доноси много- 
страну штету... Не само у земљи, него и на страни чине се 
разне комбинације. Непријатељи подмећу преко новина и 
чине чуда, описујући како је ово измишљен посао«. Ова 
се аргументација прима, ма да неки посланици довикују 
да их се не тиче шта свет о њима мисли. Сви предлози 
и дискусија углавном окрећу се око тога да ли да чланови суда 
буду официри и људи из народа, које би скупштина изабрала. 
Већина посланика и влада су за то, да испадну војна лица и 
изабране судије. Нејасно је, откуда ова брза и нагла одлука 
владина да измени првобитни предлог? Тек и она се одмах 
саглашава са предлогом виђених Мијушковићеваца. Закон 
је изгласан као из плотуна, свега са једним гласом против. 
Према дефинитивном тексту, у састав суда улазе: претседник 
и чланови Великог суда, претседник и чланови Државног <а- 
вета, и пет претседника првостепених судова: Кворум суда 
је утврђен на осам чланова. 

Скупштина се одужила влади и господару, дала им је 
инструменат који су од ње тражли. Она се помирила са <4- 
вешћу да унапред, са трибина, осуди похватане жртве, и од- 
мах затим пружи инструменат који ће дати форму овој осуди. 
Кад се са историске раздаљине гледа пео овај посао изгледа 
чудно, да се нашло онолико Црногораца тупих и са мало 
савести, и да онако лака срца демантују природну интеди- 
генцију и осећање правичности, које је у знатном степену 
одликовало њихове претке, 

По свему изгледа, да се оних дана на Цетињу исувише 
гледало пред собом. Није се нимало више обазирало на 
прошлост, него се гледало у будућност. Чини нам се, да је 





1 Чланови овог преког суда били су: Лабуд Гојнић, Марко Ђука- 
новић, Медо Лукачевић, Мило Дожић, Ристо Поповић, Јанко Милић, 
Андрија Рађеновић, Шћепо Мартиновић, Јокан Ивановић. Деловођа је 
био Сава Драговић. Гојнић, који је био и претседвик, и Дожић, били 
су свршени правници, Поповић апсолвент права, Ђукавовић инжењер, 
а сви други људи без школе. 


12 


178 {ІУ Афера пред скупштином и јавношћу 


главно било задовољити уплашеног кнеза: и додворити се 
његове милости, стављајући ван закона дојучерашње дру- 
гове. Сви су се старали да. учврсте свој положај, не мислећи 
да ће упропастити углед земље и, најзад, углед свога госпо- 
дара. Понеки су можда мислили, да ће слабачким рукама 
уставити точак историје. Да ће једним процесом и једним 
преким судом уништити развитак демократске идеје у Црној 
Гори, и разбити овај снажни српски вал за јединством и сло- 
бодом српског народа. Превариди су се. Већина оних ситних 
мудрица доживела је да види, како су и колико фатално гре- 
шили. Али, моћ предвиђања није била одлика ондашњих са- 
радника кнеза Црне Горе! 

Карактеристично је, да се и поред наглашаване потребе 
за хитним суђењем, новембра месеца 1907, судило тек крајем 
маја и почетком јуна 1906! 

Новинарска кампања противу кнежевог опресивног ре- 
жима снажно избија после смрти Милоша Шаулића. Отада, 
она се каткад гаси, да би опет наново избила, и у току 1907 и. 
почетком 1908 достигла дотада невиђену снагу. Цетињски 
процес је попео на степен беспоштедне борбе до краја. Тада 
се стварно диференцира целокупна српска и југословенска 
штампа. Образују се два табора: мањи који заступа цетињску 
тезу и много већи који устаје у одбрану затворених и гоње- 
них људи. Службени >»Глас Црногорца« даје тон првима, 
омладина и емиграција директним писањем и преко својих 
веза, друтима. Уз Цетиње пристају Ћурчићеве »Београдске 
Новине« и Бојовић-Мићићеве »Вечерње Новости«,> делом 


Х У једној полемици У »Балкану«, много година доцније, Ј. Пле« 
менац, доглавник кнежев, каже: >Било је можда кадикад да се краљ. 
Никола мало плашно«, По (поступцима његових влада, и по свему пи 
је допуство іда ураде, — изгледа да се наје »мавос него много плаши, 
Само добро учлепен диктатор могао је допустити да. се у његово име 
уради што је урађено 1907, 1908 и 1909 године. — 

= После Настићеве сведопбе овима се била придружила напред: 
њачка »Правда« и >Видело«. »Виделоє чак пише чланак ПОД нэсловомі 
»Настић говори астану!є Ова два напредњачка листа, из мржње на ра- 
дикале, у једном моменту учинили су испад, ели су убрво престали са 
одбратом Настића и његових патрона и ломоћника. 

пречански »Браник«, који чак пева песму »спасењу« кнежеву, 
и сплитско 'Стражичићево »Народно Јединство«. Овај по- 
следњи нарочито жучно брани цетињску тезу, оптужујући 
емиграцију да му прети убиством! 

Београдски конзервативци Ћурчић и Бојовић, незадо- 
вољни режимом 1903, сматрају да им је дужност да устану 
противу југословенске слободоумне омладине као авангарде 
демократије у Србији. После преврата у Србији нарочито се 
Ћурчић приближава Цетињу. Ово приближавање иде дотле, 
да га кнез зове да му помогне при изради устава! Он кнезу, 
затим, препоручује и шаље новинара Милоша Живковића, 
који доцније постаје кнежев лични секретар. За овог кнеже- 
вог секретара и протежеа Ћурчићевог, Лопичић каже у својој 
брошури да је поводом аустриског прогласа о анексији, на 
седнику у двору, а на увеселење свих присутних, разлагао 
како је >сад свршено са опстанком династије Карађорђевића 
у Србији; краљ Петар са синовима мора аблицирати«. Поред 
тога, Живковић присуствује свим седницама у двору, на ко- 
јима се читају саслушања оптужених, и иследнику дају ди- 
рективе за рад. На састанку у Зеленици Лопичићу каже шпи- 
јун Настић да им је »много ваљао« у послу Стеван Ћурчић. 
Ћурчићево име се чудно уллеће у догађаје у Црној Гори. 
Шинјуни признају и хвале се да им је »ваљао«! Ове везе и 
ове услуге биће да су много пре него његов конзерватизам 
узрок што он, као Србијанац, кроз свој лист заступа тезу, која 
иде на штету његове земље. Ћурчићева одбрана цетињске 
тезе у сваком случају није политички незаинтересована. 

Цетињска теза је: да је завера противу кнеза и дина- 
стије скована у Београду, да су црногорски београдски заве- 
реници донели бомбе за извршење плана, и да се главни ин: 
спиратори и помоћници налазе на врло високим положајима 
у Србији. Сви похапшени су било завереници, било саучесни- 
ци, било агенти. Влада се постарала, прво усмено, а затим 
писмено, да објасни ко су главни инспиратори и зачетници 
завере. Поручене су поклонствене депутације, којима је јавно 
на Цетињу. говорено да су заверу инспирисали Никола Па. 
`шић и краљ Петар. >Глас Црногорца« региструје депутације 
и митинге по земљи, дајући публицитет донетим резолуци- 
Јама. Његови извештаји су одмеренији него они плаћене 

штампе, којом диригује Милош Живковић: Ипак пробијају 
скоро незавијене инсинуације. Например: цетињски митинг 
"доноси резолуцију којом осуђује »изроде и издајнике«, за 
које каже да »послужише као слијепо оруђе пакленом пре- 
дузећу«. На његушком митингу се »гнушају према издајни- 
цима и њиховијем инспираторима и помагачима«. Са слабим 
варијацијама скоро исто тако причају: Ријечани, Цеклињани, 
Подгоричани, Бјелопавлићи, Барани, и други. Сви они говоре 
о »слијепим оруђима«, о »инспираторима, помоћницима«, 
итд. А сви ови говори и сви ови извештаји завршавају се 
стереотипним: »Смрт издајницима! Смрт новим Бранкови“ 
ћима! Смрт пострекачима и помоћницима“ Лопичић овако 
црта оне дане: »Хиљадама њих званих и незваних наметали су 
се ко ће боље да докаже вјерност Господару, а читаве депу- 
тације из унутрашњости долазиле су тога ради, пред којима 
је, од стране владе, осуђивана званична Србија, особито Ни- 
кола Пашић и краљ Петар. 

Влада је у оралним објашњењима са народом отворено 
оптуживала Србију, њену владу и њеног краља да су орга- 
низовали ову заверу. Преко штампе је инсинуирала, да Ом 
доцније преко услужних листова изашла са отвореним оп- 
тужбама. Тада у Црној Гори уопште почиње права хајка на 
Србију. Посејано је зло семе, чије се последице још и данас 
осећају. Оно што ку некада радили Обреновићи у Србији 
противу Црне Горе и Црногораца, то су Петровићи и њихови 
Томановићи отпочели противу Србије и Србијанаца. Ови на- 
пади и ова хајка налазе одјека и у црногорској Народној 
скупштини, а из ње допиру у широку јавност. Црногорски 
посланик др. Митар Радуловић добацује на адресу 
Београда да би, у случају да се постави питање наслеђа · 
престола, Црногорци позвали сина велике кнегиње Ми- 
лице, супруге великога кнеза Петра Николајевића. Мирко 
Мијушковић, опет, на одговор Србијин да не може спречити 
писање штампе јер по закону у Србији не постоји превентив- 


1 У једној полемици, која се развила између > Дубровникає и. эЦе- 
тињкког Нјесника«, дубровачки лист је ивнео случај поткупљивањэ, 
који је са њим покушао Милош Живковић баш у овом периоду. »Ду- 
бровник« се није дао поткупити, али други, по свему изгледа, яису били 
тако отпорни. · 

на цензура, ни ограничити кретање и рад емиграције ако 
не изађу из круга закона јер је Србија слободна земља — 
каже у скупштини: да је празан изговор службене Србије 
како не може забранити клевете неких листова противу зва- 
ничне Црне Горе, »кадсеу исто вријемеу Биограду робе 
штампарије опозиционих листова и у затвору убијају по 
литички противници«. Том приликом је речено доста ружних 
речи о највишим српским круговима. 

Ове инсинуације и напади осећају се у Београду. Воја 
Вељковић, ондашњи лидер опозиције радикалском фе- 
жиму, у једном говору у скупштини, каже: »На Цетињу се 
у скупштини говори на најнедостојнији начин о Србији 
и праве алузије које су апсолутно непристојне«. Он се 
пита зашто то, и налази овакво објашњење: »Раније су 
Обреновићи зазирали од Петровића па подизали читаву 
хајку противу њих у Србији, а сад опет зазиру Петро- 
вићи од Карађорђевића и дижу хајку противу њих у Црној 
Гори. Међутим, и у Србији и у Црној Гори народ је исти. Он 
има две државе, зли има исте аспирације и исте националне 
идеале. Оба та два дела Српскога народа без сумње би се 
врло брзо сложили и заједнички удруженом снагом, која ни 
удружена није велика, радили на остварењу своје националне 
мисли. Али, ето, где се тај народ сада раздваја и дели чита- 
вим амбисом само зато што се две владалачке породице међу 
собом не слажу; раније Обреновићи са Петровићима, а сада 
Петровићи са Карађорђевићима«. Овај Вељковићев говор до- 
бија широки публицитет, Доноси га у целини један велики 
престонички лист, надовезујући да су »Црногорци данас је- 
дино хришћанско робље у Европи«, 

Београдски »Трговински Гласник«, поводом држања 
црногорске владе и скупштине, пише: »Пада у очи да се ни 
у престоној беседи ни у скупштинској адреси не спомиње из- 
рично краљевина Србија и њени односи са њом, ма да ове 
две државе вежу и сродне владалачке везе и једни исти жи- 
вотни интереси«. Али, ако нису ништа говорили о односима 
са Србијом, говорили су противу ње, тако да ускоро »Трговин-· 
ски Гласник«, каже: »Са последњим преломом у Црној Гори 
наши политички односи са братском Црном Гором никако 





+ »Штамнас. 

нису повољни. Новој влади у Црној Гори није пошло за ру- 
ком да компромитује Србију да је имала какве везе са афе: 
ром с бомбама на Цетињу, и да овој афери да карактер неке 
озбиљне завере...« 

Цетиње пушта нападе и оптужбе преко бечке штампе. 
Полуслужбена >Самоуправа« тим поводом каже, да је српска 
влада наредила истрагу да се утврди да ли су и колико 
компромитоване београдске личности, које се у цетињском те- 
леграму помињу. Ако <е утврди њихова одговорност, биће 
најстрожије кажњење. »Бесмислена је, вели »Самоуправа«, 
вест једног бечког листа, да је афера с бомбама била инсце- 
нирана из Србије са тенденцијом, да «се подузму злочи- 
начки кораци противу кнеза Николе и чланова династије«. 
Нешто доцније »Самоуправа« се наново враћа на цетињ- 
ске оптужбе, овога пута пуштене преко Ћурчићевог листа. 
Прво објашњава да у доба прелаза из аутократије у демо- 
кратију морају настати тегобе, Стога саветује умереност. И 
оно, каже, што се види у Црној Гори унутрашње је, а не 
спољно. »Писмо и бомбе и ако су из Београда, ипак су црно- 
горске«. Писма, вели, нису опасне природе, А што се тиче 
бомби, Србија чини што може да се угуши такав рад. Али 
она је слободна земља. Као таква, »не може забранити оно 
што једни желе, ни допустити оно што би други хтели«. 
Стога се љуте и једни и други. »Требало би да и једни и дру- 
ги своје захтеве спусте«. Атентати се и другде спремају и 
врше, па се не оптужују земље одакле су атентатори пошли. 
На инсинуације као да Београд покреће рад противу кнеза, 
стога што му завиди, »Самоуправа« каже: »Београд, допустиће 
нам радо мислимо свако, нема зашта да завиди н саревњује 
Цетињу«. 

»Словенски Југ«, орган истоименог патриотског друштва 
у Београду, које директно оптужују да је · организовало · 
заверу, доноси чланак «вога уредника Љубе Јовано- . 
вића-Чупе у коме побија ове потворе, и завршава га: »Буди 
уверен посподару да ми и ако водимо борбу против твоје 
убитачне политике, нисмо жедни твоје крви. Ми твој физи». 
чки живот скоро не видимо. Ми једино желимо: да се у ин- 
тересу народа, државе, дивастије, ў интересу Српстваћи Југо- 
словенства поправи целокупна политика Црне Горе. За ту 

поправку није услов твоја смрт, већ твоја добра воља и мало 
пожртвовања«. | 

Скоро сви напади и инсинуације с Цетиња налазе ехо на 
другој страни. Несумњиво је да се чине претеривања. Српски 
инаџилук води крајностима. Али, све те полемике необично 
су интересантне, не само за менталитет људи онога доба, већ 
и стога, што кроз њих врло често пробију осећања, која се у 
нормалним приликама, и због сродничких обзира, не би откри- 
ла. Тако посланик Живко Драговић интерпелише претседника 
владе Томановића: какви ће односи настати са Србијом кад 
није издала оптужене омладинце я емигранте из Београда? 
Томавовић му одговара и по већ створеној рђавој навици 
каже: »Ми смо од Србије очекивали братске руке, а она нам 
шаље бомбе«. Овом неупутном изјавом претседник црногор- 
ске владе досипа зејтин на ватру. Српска и југословенска 
штампа. подижу глас и оптужују Цетиње да ради за туђ рачун, 
и инспирисано од непријатеља Јужних Словена. Новосадска 
»Застава« пише: Од кад је заустриски адмирал Монтекуполи“ 
био на Цетињу, тамо су политички обневидели. Немају другог 
посла, него да изазивају Орбију, а у земљи да апсе и муче 
родољубе. Кнез Никола хоће да замени краља Милана. Нико- 
лина Црна Гора је данас оно, што је била Миланова Србија«. 


У истом духу пишу и други листови. Мостарски »Народ« 
пише отворено писмо кнезу Николи. Износи да су врбо- 
вани лажни сведоци од претставника режима, доноси факси-. 
миле писама измећу његових доглавника и аустриских шти- 
јуна, публикује писма лица која су врбована за лажне сведоке, 
и тражи да невине жртве буду пуштене, а »прави кривци. 
кажњени«. Откривајући ову дружбу службеног Цетиња 
са Ћесаровцима, у форми дописа са Цетиња каже: 
»Томановић још не може или неће никако да призна, да 
су неспособност н прљава дјела његова и његових другова 
изазвали оволико незадовољство у народу, те би хтио кри- 
вицу на другога да обори и да попут босанске владе све ово 
припише »утицају са стране«; свјесно или несвјесно, за новац 
или џабе, послуже и на Србију ударе онда, кад би требало 
да јој пруже рукує. 

Пред крај процеса овај лист пише: >»Што се више при- 





: Адмирал Монтекуколи је био примљен на Цетињу 9/22 јула. 1907. 

миче крају комедија на Цетињу, коју је инсценирала влада 
Томановићева, све јасније избијају на површину закулисне 
радње које су претходиле овоме срамном потхвату једне 
српске владе. Те закулисне сплетке сигурно су мало гдје по- 
знате тако као у Сарајеву, изворном мјесту ове срамне афере. 
Док смо до сада могли само позитивно тврдити, да су у 
прљавштину умијещани Настић и Јовановић, јер смо за то 
имали јасних и конкретних доказа, које смо изнијели, данас 
већ можемо поуздано тврдити, да су Настић и Јовановић 
били само слугине слуге што смо прије седам дана само на- 
слућивади. Паклени план је на много широј основи заснован. 
Тврдимо смјело: др. Лаза Димитријевић, шеф »самосталне«. 
странке, био је један од првих твораца Цетињске афере. Он 
открива своје »велике« планове министру претсједнику То- 
мановићу и потура Настића да точак даље гура«. | 

Писма и факсимили које је објавио »Народ«, узбунили 
су целокупну српску штампу, Постаје јасна Настићева веза 
са аустриским обавештајним органима у Босни, и с друге 
стране његова веза са Томановићевом владом и Лазом Дими- 
тријевићем, који се онда био ставио у службу зустриској @0- 
литици у Босни, 

»Сриска Ријеч« под насловом »Црногорски Никоговићи« 
(17 јули 1908) доноси једно ухваћено писмо сердара Јанка 
Вукотића његовом агенту у Чикаго, САД. Митру Бањевићу. 
Сердар захваљује агенту на извештају и препоручује му, да 
га »тачно извјештава о мишљењу Црногораца тамо, А за 
оне делије што нам сада јављаш, знаћемо зщто ћемо радити. 
Увјери се мрак ће их прогутати«, Затим му јавља: »Ми смо 
са овамошњим планом скоро готови, и до који дан чућеш и. 
тии цио свијет што ћемо ми овамо учињети. Ми смо ове што: 
смо се од њих имали бојати свршили. Само што су неки опа-. 
зили те су утекли у иноземство«.“ Писмо је писано на Цетињу 
19 октобра, два дана пре него што је Рајковић однео бомбе. 
По томе се види, да је Цетиње имало »план« и да га је извело. 
»Српска Ријеч« доноси факсимиле овог сердаревог писма. `` 

Поводом процеса н оптужби овај српски лист, током фе“ 
бруара 1908, пише неколико уводних чланака. Каже да се о 


1 О овом писму је било спора између сердара и »Српске Ријечиє, 
стога је у броју од 7 јула објавила ђакснмиле. 

Црној Гори говори више него икада раније. Само, говори се 
неповољно, говори се рђаво. >Пре се знало, вели, да под 
Ловћеном живи један мали и јуначки народ, који се са ри- 
јетком, спартанском храброшћу, борио против обијесне ту- 
ђинске најезде, и да је из те очајне и надчовјечне борбе иза- 
шао као побједилац. Знали су за једног храброг кнеза који 
влада тим срчаним народом, и који, на доколици, пјева па- 
триотске пјесме у славу велико-српске идеје«. Сада, опет, 
»знају за један убог народ, којега гони глад из своје отаџ- 
бине«. А за оне који су остали на огњишту да се эсавијају под 
ударцима самовоље«. Знају за »гомилу сердара и бритади- 
јера које народ плаћа; знају за неколико бесвјесних или до 
сржи покварених људи који су, зарад личног ћара, готови 
на свашта; знају најзад за једног владара, који пјева пјесме 
слободи, док одјекује звекет ланаца спутаних синова Црне 
Горе«. Кад се све види и чује што се дешава у Црној Гори, ка- 
же »Српска Ријеч«, мора и најокорелији шовиниста, који нала- 
зи да је све добро што је српско, »уздрхтати и поцрвенети до 
ушију. Јер све оно што се дешава под Ловћеном, дешава се 
његовој браћи, Сваки ударац који тамо падне на плећа једног 
Прногорца, осјећамо и ми сви, свака кап проливене крви и 
кап је наше крви, свих нас, свију Срба на цијелом земном 
шару«, | 
»Словенски Југ« о суђењу на Цетињу каже: »Правда у 
Црног Гори издише од удараца безумних »судија« црногор- 
ских«. Није више реч, како каже, о похапшеним и мученим 
жртвама. Њих могу »повешати, могу их као пашчад премла- 
тити«. Али, убијајући њих убија се правда, убија се вера у 
будућност Црне Горе, убија се вера у Српство и његово ве- 
личје«. Апелује на кнеза и вели: »Пробуди се, расвести се 
кнеже и песниче српски!«. | 


Оптужбе аустромаћарске штампе за великосрпску пропа- 
ганду, онако непаметно подигнуте са Цетиња, приморале су 
српску владу да их једним одлучним комуникеом демантује. 
Деманти је објавила скоро целокупна светска штампа. То 
пада у доба када »Глас Црногорца« позива претставнике 
штампе, нарочито листова који су тврдили да је афера уде 
шена, да дођу и увере се! Тим поводом »Трговински Гласник« 
Каже своме цетињском колеги: »Не знамо само на који се 

начин могу уверити и о чему се могу уверити? Јер ако је што 
удешено, то зацело нико неће на претресу казати; а ако није 
удешено, то опет нико неће моћи доказати на претресу да 
није удешено. Према томе, овај позив цетињског листа био је. 
сасвим излишан«, 

О великосрпству и великосрпској пропаганди Милова- 
новић нешто доцније даје изјаву »Пестер Лојду«, и у њој 
између осталог каже; »Шта значи управо Великосрпски и Ве- 
ликосрпствог Ако се под тим разуме осећање солидарности 
свих Срба, онај сасвим природни интерес, који један Србин 
показује према другом, без обзира на границе земље и про- 
· винције, онда постоји Вељикосрпство. Што се ми данас, кад 
догабаји на Балкану живо занимају чак и незаинтересоване, 
једни за друге више интересујемо, што један прати са нај- 
већом пажњом судбину другога, ко би то могао нама заме- 
рити? Међутим, какве заједничке недопуштене радње у овом 
правцу нити има, нити је уопште икада било. Противу тога 
буни се у овај час и сам наш здрави разум«. 

После незавијених оптужби Србије и њене династије од 
стране Настићеве на преком суду, српски отправник послова 
Јовановић добија од своје владе »неограничено отсуство«.Ње- 
гово присуство на Цетињу уистини је постало некорисно. 
Папић тим поводом даје изјаву дописнику бечке »Нове Сло- 
бодне Пресе«: »Моја влада увек се искрено трудила да према 
братској кнежевини буде најпријатељскије расположена. По 
неки захтев, који је отуда долазио, није могао бити испуњен. 
(захтеви да издају осумњичене омладинце и емигранте, и да 
забрани неповољно писање штампе), јер је био противан на- 
шем уставу и нашим законима... Али, кад је пред преки суд. 
ступио један сумњив субјект, као сведок у афери с бомбама, 
сервирајући опипљиве неистине, дрзнувши се да сумњичи срп-_ 
ску династију, без икаквог прекида од стране претседника су- 
да, тада смо ми дали нашем отправнику послова отсуство на 
соло 0 време. Али, то не знати прекид односа са Црном ' 

Гором. На послетку ће се морати увидети да је држање Ср- 
бије према Црној Гори било не само увек исправно, него и. 
искрено ` и пријатељскоє. 

У полемику се меша и страна јавност. Петроградско 
»Ново Време« пише: »Ако се уђе дубље у суштину жалосних 

догађаја, мораће се извести закључак, да они престављају ре: 
зултат упорне борбе италијанског и аустриског утицаја«. За 
народњаке каже да су русофилска странка и да желе »са- 
гласност са јужнословенским државама на Балкану, понајпре 
са Србијом, док међутим садашња влада, не имајући ослонца 
у народу, лавира између Аустрије и Италије«. Даље каже да 
је душа садашње владе Лавар Мијушковић, »присталица ита- 
лијански«, а не Томановић. »Ово је онај исти Мијушковић, 
наставља »Ново Време«, у присуству кога се догодно онај 
конфликт између престолонаследника Данила и руског прет- 
ставника Соловјевског«, Чланак завршава: »Руска диплома- 
тија, руско друштво и руска штампа, без разлике странака, 
дужни су помагати прави уставни поредак у Црној Гори, који 
треба да постоји, а тако исто н Народну странку, као странку 
од утицаја у народу, русофилску и уставну«. 

Односи између Рима и Цетиња били су сасвим охладнели, 
Кокетовање званичног Цетиња са Бечом ‹онерасположило је 
Консулту према тазбини свога краља. Стога »Италијанска 
Илустрација« о догађајима на Цетињу доноси: »Опште је 
мишљење, а тако ће и бити, да је комплот паковање оних 
људи, који су сада на челу реакционарног покрета у 
Прној Гори. Ово паковање има за циљ да уплете у комплот 
слободоумну странку и њене нујбоље људе, да им осујети 
долазак на власт и да оснажи реакцију, која је већ загазила 
у највеће злочине«. 

Париски »Тан« пише такође о »паковању« на Цетињу и 
Томановићев режим – упоређује са Владановим режимом у 
Србији. Узима у заштиту воћство Народне странке, непра- 
ведно гоњено. 

»Аксион« каже, да »цетињске судије нису донеле пресуду 
по тој афери (бомбаткој), већ су учиниле само услугу са 
своје странеє. »Фигаро«, опет, говори о »неправедној осуди 
изреченој на Цетињу«. Настићеве оптужбе назива романом у 
који су намерно »уплели српског краља и српске краљевиће«. 





1 Сукоб Данилов са Соловјевским настао је на овај начин: кад су 
Јапанци потопили руску флоту код Цушиме, Данило је давао вечеру 
и напио здравицу у част јапанског адмирала Тога. Солоејевски је због 
тога имао сукоб са њим. Отада су Руси наследника Данила сматрали ру- 
софобом и германофилом, 

Нелогичност овог романа види се и по томе, како каже овај 
лист, што је на црногорском двору била и кћи краља Петра у 
времену кад је требало да револуционари разнесу двор бом- 
бама. Ваљда не би краљ и принчеви слали бомбе да разоре 
двор, кад је у њему била њихова кћи, односно сестра! 

И сама бечка »Нова Слободна Преса« не може да не ка: 
же, да је афера, како се претставља са Цетиња, измишљена, 

Чак и »Фосове Новине«, које извештава Штајнхарт, пишу 
чланак у коме дезавуишу свога извештача, и кажу да не ве- 
рују да би престолонаследник Ђорђе и други могли бити уме. 
шани у ову аферу. 

Бечки дописник полузваничне римске »Трибуне«, Дудан, 
пише у »Грибуни« како има доказе, да је цетињска влада, за- 
једно са Настићем, тражила за процес лажне сведоке. 


»Народ« доноси писмо економа манастира »Бање«, Гоја- 
ковића, који каже да га је Настић врбовао за сведока на 
Цетињу. 

На нападе и сумњичења српске и стране штампе о везама 
Беча и Цетиња у овој афери, неки анонимни »државник« ір- 
ногорски даје изјаву органу босанске владе, »Сарајевор Та- 
геблат-у«, У овој изјави брани цетињску тезу и на крају за- 
вршава: »У културном раду Црна Гора рачуна на помоћ и на- 
клоност силне суседне аустроугарске монархије, на симпа- 
тије оне велесиле, којој на челу стоји многозаслужни влада- 
лац, поштовани и омиљени у целом свету због мирољубивог 
рада, који је прожман осећајима срдачног благоволења и 
искреног пријатељства према црногорском кнезу«.“ 


На љубазности овог цетињског »државника« орган 60- 
санске владе, »Боснише Пост«, узвраћа: »План је постојао да 
се после убиства кнеза Николе, због анархије, која би у зем- 
љи настала, присили иностранство на интервенцију. То би 
био сигнал за општи устанак целокупног српског племена на 
Балкану. Рачунало се такође и на Босну и Херцеговину. Чи- 
таза акција била је наперена противу Аустро Угарске, а циљ 


1 Несрећнији избор за пласирање интервјуа, нарочито онаквог, 
нису могли учинити. Неодмерене речи, У пропагандном листу босанске 
владе, још више су раздражиле српску штампу, нарочито штампу Срба 
под Аустријом. 

јој је био прокламовање велико српске државе под београд- 
ском владом«. 

Тих дана »Српска Ријеч« за аустриску управу у Босни 
каже: »Хоће да нас силом изједначе са црнцима, индусима и 
осталим колонијалним некултурним народима, што мора да 
вређа наш народни понос и изазива незадовољство«. Свој 
чланак завршава: »Нека се зна, да ми нећемо да будемо на- 
род другог реда!« | 

Лако је замислити шта су мислили они, који су писали 
овакве чланке, и сви њихови пријатељи на словенском југу, 
о »црногорским државницима«, који прижељкују аустриску 
културну помоћ и хвале ћесара, а органи његове босанске вла- 
де узвраћају на ове похвале као ово »Боснише Пост! « 

Најзад и кнез улази директно у новинарску полемику. 
Он даје интервју дописнику »Пестер Лојда«, у коме поред 
осталог каже: »Што ме у овом жалосном догађају највише 
узбуњује и најдубље боли, то је што сви ти напади на мене 
(напади штампе) долазе са једне стране, са које би се они 
најмање смели очекивати, јер тамо имају много мени да за- 
хвале. Сродство и патриотизам показују се на тој страни у 
рђавој светлости«, 

Алузија на зета исувише је очигледна. Што је најгоре, 
овај кнежев интервју пада у доба кад српски министар спољ- 
них послова, Миловановић, у скупштини држи говор у коме,, 
поред осталог, каже: »Србија и Црна Гора две су државе јед- 
ног истог народа. Према томе, по природи саме ствари, оне. 
морају водити исту спољну политику и морају солидарно 34-. 
ступати интересе српства. Влада ће се, дакле, старати да од- 
носи у истини буду такви да се дође до оне хармоније, коју 
налажу њихови интереси, да ће се учинити све, да се неспо- 
разуми отклоне, и да се обострани интереси, у колико би били 
скренути са те основе, на њу поврате. Ни српска влада, ни 
њени органи, нису се ни у колико огрешили о међународне 
дужности према Црној Гори. Ако је од стране појединаца 
било каквих поступака, који би ишли на штету законитог реда 
У Црној Гори, те поступке ваља констатовати редовним пу- 
тем, и у том случају учиниће се онако, како закони налажу«. 

После Данилове посете Бечу, почетком 1908, почиње да 
се говори о закључењу тајне конвенције између Црне Горе 


190 ТУ Афера пред скупштином и јавношћу 


н Аустрије. »ЛПти Бле« (од 14 марта) први доноси такву 
вест, и тврди да је конвенција потписана за време Данилове 
посете Бечу. По овом листу, конвенцијом се Аустрија обаве- 
зала да штити династију Петровића, и Николи призна титулу 
краља. Црна Гора, са своје стране, обавезала се, да не склапа 
никакве уговоре са другим земљама, а нарочито са Србијом 
и Русијом, без знања и одобрења аустриског, и да се не про- 
тиви већ да помаже аустриску пенетрацију ка Митровици и 
Солуну. Нешто на форму тајне конвенције између краља Ми- 
лана и Аустрије. Ова вест је пренета и у српску штампу, и 
постала повод још жешћих напада и сумњичења кнеза и ње: 
говог режима. »Задњи догађаји, каже мостарски »Парод«, 
пољуљали су вјеру, да Црна Гора иде трагом своје тради“ 
ционалне политике«. 

Попа Јакића »Словенска Мисао«, која је својски бранила 
аустриску и Томановићеву тезу, пише да се Црна Гора »пот- 
пуно опријатељила са Аустријом«. Уверава своје читаоце да 
продирање Аустрије на Балкан »није погибељно за балканске 
народе«, и да су се »о томе потпуно освједочили не само у 
Црној Гори, већ и у Бугарској и Румунији«. 

Напади и сумњичења ове врсте присилили су кнеза на 
пут у Петроград. Одласком за Петроград хтео је да запуши 
уста српској штампи, да усмено објасни цару догађаје у сво- 
јој земљи и спор са Србијом и да каквим било успехом, фи- 
нансиским или политичким, покаже да је његов утицај у Ру- 
сији још врло велики и тиме подигне пали углед у земљи. 
Остала је и остаће тајна како је цару објаснио своје односе 
са зетом краљем. Али да његова објашњења нису утицала на 
Русе и на цара, показали су доцнији догађаји. Он је примљен 
врло хладно. Чак се морао »разболети« у Петрограду док су 
му његове кћери израдиле аудиенцију код цара, У Петро- 
граду нису могли заборавити да је црногорски кнез правио 
посету Бечу оних дана кад је у Петрограду откриван споме- 
ник Александру 111, који га је назвао »јединим пријатељем«, 
и да се у светској штампи говорило о тајној конвенцији са Ау» 
стријом. Најзад је цар пристао да га прими. Пријем, ако није 
био срдачан, био је званичан. Примљен је као независни кнез 
једне словенске земље. Изгледа да је то све, сем нешто пара, 
које су му дали. Са Цетиња је сервирано јавности, да је кнез 

отишао у Петроград да поради на измени трасе за јадранску 
железницу. Српска влада је тражила да јадранска железница 
изађе на Св. Јован Медуански, и на тај начин стави под свој 
утицај плодну и богату дољину Дрима и Бојане. Кнез и Црно- 
горци су тражили да железница изађе у Бар. У Петрограду су 
му рекли, да ће траса остати како су тражили и предложили 
из Београда, а Црногорцима се може само дати један крак, ко- 
ји би се одвојио од Скадра за Бар. Бар онда није био слободно 
пристаниште. Аустрија је, по берлинском уговору, имала 
право контроле над црногорским морем. Стога ни Русија ни 
Србија нису хтеле да ова железница, која је замишљена као 
контратежа аустриској железници Сарајево—Митровица— 
Солун, изађе на обалу коју контролише Аустрија. Зато се 
кнез из Русије вратио без икаквог политичког или великог 
економског успеха. Можда са нешто новца, који је Русима, 
ипак, био најјевтинији, а кнезу, по свој прилици, најпотреб- 
нии, 

»Народ« мисли да је кнез позван у Петроград да би 00- 
јаснио своју политику. »У Петрограду су морали изазвати 
чућење непријатни догабаји на Цетињу, кокетовање с Ау- 
стријом, путовање нашљедника у Беч и гласови о тајној кон- 
венцији«. 

Загребачки »Србобран«, опет, говорећи о овој посети 
вели: »Ако мисли (кнез) да ће дочек званичне Русије подићи 
његов углед у Шрној Гори, онда се љуто вара. Кнез мора 
бити на чисто с тим, да је он угледан на страни док има 
угледа у Црној Гори, изгуби ли поверење народа, неће му 
то моћи накнадити пријатељство страних дворова... Кнез 
Никола у Црној Гори води једну чисто династичку политику 
жртвујући интересе Црне Горе чудно схваћеним интересима 
свога дома... Његова спољна политика је сасвим партику- 
ларистичка«. | 

Петротрадски лист »Рус«, који уређује Суворин млађи, 
поводом ове посете пише, да страна јавност доноси како су 
њени мотиви у захтеву Црне Горе да јадранска железница 
изађе на Бар и молби за зајам. Неће да улази ни у тачност 
првих вести, ни у оправданост других. Подвлачи да би се 
Русија прва радовала кад би кнезу могла помоћи да »скине 
са црногорског пристаништа Бара оне окове полициског и са- 

нитарног надзора, која су му наметнута Берлинским угово- 
ром«, и својим средствима тада помогне да јадранска пруга 
изађе на Бар. Али, каже овај лист, кнез Никола је могао 
имати и друге побуде за пут у Русију. »Као што је Антеј до 
бијао нову снагу припадајући мајци земљи, тако је и црно- 
горски господар могао тражити обновљење свог пољуљаног 
државничког ауторитета са његовим извором, руским само- 
држављем«. Покушај са уставом, вели даље, дао је могућ- 
ност да »избије све оно незадовољство са старим режимом« 
у коме је у кнезу »била оличена сва власт, па и сва одговор- 
ност за њене погрешке, особито за тешке финансиске неу- 
редности«. И кад су избили револуционарни покрети у по- 
следње време, и кад над »државом још виси громки процес 
о тајанственој »завери« противу кнежевог дома«, разумеју да 
пут кнежев у »умирену« Русију може бити »вешт маневар У 
смислу добијања у очима народа извесне моралне потпоре«. 
Али, вели »Рус«, »Црногорци нису глуп народ и у по- 
тоње доба показали су, да умеју сасвим самостално мислити, 
Политички маскарад (како назива повратак кнежев у Прну 
Гору у пуковничкој руској униформи) кнежев тешко да ће 
умањити њихово разумевањеє, Напротив, вели, може иза-. 
звати друкчије размишљање, и резултат може бити »не са-. 
свим онакав какав кнез очекује«. Лист каже да би било жалосно: 
ако то донесе негативне реперкусије за Русију. »У опште ми. 
не можемо бити благодарни кнезу Николи што меша руског 
име у своје домаће рачуне, у погледу којих нама доликује; 
искључиво строго неутрална улога«. 3 
А да је кнез имао намере да појача свој углед дотичући! 
се руског самодржавља види се и из речи које је по сво 
повратку упутио граховским јунацима окупљеним на Це»: 
тињу за прославу граховске битке. Кнез им каже: »Испред 
Ускрса, као што сте чули, био сам у Русији. Тамо 
сам и овога пута наишао на најсрдачнији братски до-: 
чек. Видио сам цара, видио сам браћу Русе, нашао сам их гђе 
се одмарају од предалекога похода, нашао сам я гђе своје 
сјајно оружје дугом борбом отркано поправљају и ново кују 
и слијевају. Крила се силнога рускога орла одмарају, оком 
сјева, бдијући вад далеким словенским просторима, готов да 
полети и отклони све што би његову јату пријетило. На ра- 

станку рекао ми је цар да поздравим од његове стране и од 
стране Руса моје Црногорце. >Као вазда књаже, ја и Руси 
љубићемо тебе и Црногорце«. Ове речи заиста су оправдале 
бојазан »Руса« и прекоре кнезу да црпећи снагу у руском 
самодржављу меша Русију у његове спорове са народом! 

Али напади и сумњичења нису престали ни после поврат- 
ка из Русије. Резултати нису били какве је очекивао. Цетиње 
је учинило све да сумње појача и нападе изазове. Почели су 
говорити о »црногорском народу« (у националном смислу), и 
»орбијској влади«. Овај инаџилук, сасвим природно, потсећао 
је на Јагићев проналазак »босанског народа«. Полуслужбена 
»Самоуправа» с правом их прекорева: > Јагић је измислио за 
Калајев рачун босански народ, Цетиње не треба да иде и тим 
путем«. Цетињске новине и новинари, инспирисани са Це- 
тиња, тешко замерају српској влади за нападе штампе на То- 
мановићеву владу. Полузванична »Самоуправа« се брани и 
каже, да је влада »предузимала кораке и код судова да се 
обуставе или бар ублаже ови напади. Она ове кораке није 
вешала о велика звона, као цетињски дописници родољубиве 
тежње кнеза Николе за Српство, и његове доброте за Срби- 
ју«. Што ове интервенције нису уродиле плодом, узрок је, 
каже, делом до закона, эпа онда и до тока и развоја поли- 
тичких прилика у Црној Гори, које се свагда нису могле бра- 
нити«., 

Кнежева влада је све више незадовољна држањем бео- 
градске владе. Отуда преко »Цетињског Вјесника« све оштри- 
ји напади и све теже замерке. Најзад орган владин, »Само- 
управа«, пише чланак, који је карактеристичан за односе две 
арпске владе. У њему се каже: »Од спољних тешкоћа споме- 
нућемо само једну, која је по свом народносном карактеру, и 
по својим манифестацијама најжалоснија. То је тешкоћа, коју 
је Србији и Српству створио г. Томановић у Црној Гори. Од 
кад је Томановић дошао на управу Прне Горе Српски народ 
и тамо и овамо са чућењем је посматрао отућивање које се 
на Цетињу почело осећати према Београду. Изненађење кра- 
љевске владе било је врло велико, кад је сазнала за узроке 
тога оптуживања. То је изненађење појачано само дописима 
штампаним у »Бранику« и »Београдским Новинама«. Г. Тома- 
новић се преварио у рачуну. Рђав рачун и још гори осећаји 

који су га инспирисали! Кад би тај скандал био само срамота 
Црне Горе, нас би то болело исто онако као да је и Србијин. 
Али, то је скандал за цело Српство (реч је о Настићевој све- 
доџби на Цетињу и штампању »Финала«), и то је оно што 
највише боли, Г. Томановић је имао да бира између два пута. 
Изабрао је најгори. Дужност му је била да једну одвратну ко- 
медију спречи; да је само то учинио, било би довољно да му 
Српство каже хвала, Овако се показао и рбав слуга свога го- 
сподара и још гори службеник Српства«. 

___Крунски сведок Настић по трећи пут (августа) долази 
на Цетиње. По свој прилици да ликвидира рачуне. Бокешки 
Срби га дочекују демонстрацијама какве се одавна нису ви- 
деле у оним крајевима. Оне су биле нарочито снажне у хер- 
цегновом. »Трговински Гласник« региструјући их каже: 
»Ето тако у Далмацији дочекују оне, који се усуде да дигну 
руке на свој народ«. 

Не треба имати исувише велику уобразиљу па да се по- 
годи како су о овом поновном Настићевом путу на Цетиње 
писале друге српске новине, које нису биле онако одмерене и 
тактичке као »Тртовински Гласник«. А нарочито пошто је и 
ортак Настићев, Сима Јовановић, преко »Српске Ријечи« от- 
крио шпијунско-уцењивачки рад Настићев, потпомогнут Ла- 
зом Димитријевићем и попом Јокановићем. 

Влада ђе у двобоју преко штампе изгубила битку. Откри- 
вени су њени сумњиви сведоци и прљави агенти. Њени до- 
кази су изобличени, као и начин на који је долазила до њих. 
Њихова правна аргументација се изједначила по вредности 
са политичком. Уосталом, она је од ње и зависила. Није се 
веровало ни једној, ни другој. Било је јасно да се на Цетињу, 
у заједници са Аустријом, изводи једна политичка игра, ко- 
јој је био смер да се позавађају две српске државе, разбије 
национални занос југословенске омладине и погоде највиђе-. 
нији Срби у Монархији. | 

»Политика«, која се дотада држала врло ревервисано И 
скоро благонаклоно према кнезу, у уводнику (8 јуна) између 
осталог каже: »Мора цео српски народ да буде индигниран до 
дна душе своје гледајући шта је дозволио кнез црногорски да 
се ради због њега, ради њега и у његово име. У тој крвавој 
драми кнез једне српске државе излази на сцену окружен нај- 
нижим најамницима аустриским, које му је сарајевска влада 

потурила у једном плану великог стила, који је срачунат на 
штету целог српског народа«. Региструјући даље вест мостар- 
ског »Народа« о преметачини у манастиру Житомишлићу и 
скрнављењу српских светиња, вели: »Преметачина полиције у 
Житомишлићу коју је вршио шеф цетињске полиције: у дру- 
штву мостарске полиције, доказује опет да те две полиције 
оперишу заједнички у овој афери. Против кога? Против Ср- 
бије и против српске националне идеје«. 

»Словенски Југ« са своје стране пише, да се »с дана у дан 
све више обелодањава сав потајни рад између Сарајева и 
Цетиња, који је требао да буде »једно дело великог стила« 
Лазе Димитријевића н Лазе Томановића, уперено противу 
слободнијег покрета с једне стране у Босни и Херцеговини, 
а с друге у Црној Гори ...« И ова »завера била је само један 
део у оној серији интрига чија је директива полазила из 
Беча, а нападне тачке се шириле на целој линији Југословен- 
ства као идеје, 

Убрзо је избио загребачки процес и српска штампа до- 
била је потврду за своја предвиђања. 

Југословенска, а нарочито српска, омладина осећала је 
да се стоји пред крупним догађајима на Балкану. Зато по- 
стаје национално револуционарном, Њен идејни вођ је про- 
фесор Скерлић, а’ практични борци и организатори чланови 
>Словенског Југа«, Они скупљају раздробљене Југословеше и 
упућују на рад у два правца: стварање духовног јединства 
Југословена, и провођење омладинске организације у југо- 
словенским земљама, не искључујући ни Бугарску. Природно 
је, да се овакав покрет у Бечу рђаво гледа. Софија и Цетиње 
не изостају иза Беча. Сви су осетили да се све то, у крајњој 
линији, тиче њихове коже, Отуда њихова спрега и заједничка 
одбрана. Беч и Цетиње потурају омладини агенте про- 
вокаторе: Цетиње Николу. Јовановића, а Беч Борђа Настића, 
Србина Бошњака. Намера је и Беча и Цетиња да контролишу 
рад омладине и првим непромишљеним поступком да је за- 
Даве. Ови агенти улазе у редове омладине: први покушава да 





1 Никола Јовићевић, Зивши официр црвогорсхе војске, сродник по 
мајци црногорске династије, постао за време бомбашке афере шеф 
црногорске тајне полиције. Из Београда је протаран као посве сумњив, 
Дошао је био иг Црне Горе као »незадовољник«. 

се приближи црногорској, а други србијанској и југословен- 
ској, окупљеној око »Словенског Југає. На основу причања и 
разговора, које купе најчешће у кафанском диму, и уз мирис 
алкохола, ова два агента испредају прво цетињску, а убрзо 
затим, онај бошњачки агент провокатор, загребачку аеру 
Отпочиње се прво са Цетињем, да би се лакше завршило са 
Загребом и евентуално Сарајевом. Да се отпочело прво са 
Загребом, аустриске намере исувише јасно би се виделе. 
Цетиње је требало да акрелитује најважнијег сведока. Било 
је више него потребно, да се види да ради из бољих побуда; 
Он, као Србин из Босне, спасава једну српску династију, а 

после испашће да он није морално одговоран што су његова 
открића на Цетињу искоришћена у Загребу, и што је због 
услуга Цетињу био присиљен да напише »Финале«. Главно је 
било затурити да се не види да је био обични агент и из- 
дајник. | 
Али, ова игра, ма колико запетљавана, постала је јасна, 
и јавност је над њом изрекла свој суд. Уосталом, открио је 
делом сам Настић, а онда други. Он је у Загребу испричао 
да је Вукотићу предао оригинални »револуционарни статуте 
(Он га није предао Вукотићу, већ његовом изасланику Лопи- 
чићу, овај претседнику Томановићу, да га од Томановића 
узме сердар Вукотић и преда барону Куну). Професор Маса“ 
рик, чешки посланик у Царевинском Већу, велики пријатељ 
српског народа, доцнији претседник Чехословачке републике, 
и један од највећих словенских људи ове епохе, открива уз: 
рочну везу између цетињског и загребачког процеса, и сум“ 
њиве везе Цетиња са аустриским агентом Настићем. Ова от“ 
крића Масарик чини у интересу оптужених и осуђених жр“ 
тава на Цетињу и Загребу. Тако је, изгледа, Беч преко На 
стића потурио Цетињу »револуционарни статут«, да му са 
оно преко барона Куна поврати натраг, како би га искоря- 
стио за загребачки процес. Целој овој игри био је смер дё 
компромнтује Србију н најактивније југословенске нацио» 
валисте као њене агенте, На тај начин је анексија Босне по 
стајала нужном за сигурност аустриске империје. Компро- 
митујући Србију као легло завера и преврата, Аустрија је 
припремала терен да је једног дана задави. На томе се у 
оном добу мислило и радило у Бечу. Па и само онако бру- 

тално извођење анексије највећим делом погађало је Ср- 
бију. Цетиње и Софија оних дана су послушно помогли ау- 
стриске планове. Отуда онзко тесна сарадња сва три ортака 
на Цетињу, а Цетиња и Беча у Загребу. 

Југословенска јавност није могла да ње говори о свему 
овоме. А то је учинило да Цетиње изгуби моралну битку, сва- 
којако најсудбоноснију, коју је икада водило. Она је значила 
морални пад једне династије, која је у прошлости имала не- 
оспорних и великих заслуга за српство. | 

Саво Вулетић, један од интелигентних ондашњих посла- 
ника, болно је говорио у скупштини; »Ми имамо српских ли- 
стова, који су до јуче, до уставности код нас, бранили Црну 
Гору, а давас су јој највећи непријатељи, Ови о Црној Гори 
шире зле гласове у Босни и Херцеговини, Старој Србији, Дал- 
мацији, Маћедоници, а то су земље, које би требале да идеа- 
дишу Црној Гори, као што су свакад до сад идеалисале«. 
Вудетић је сасвим _ добро запазио --фезултат новинарске 
кампање, али се није могао уздићи толико, да види узроке 
овог великог _ преокрета, као што се није смео усудити да 
одели Црну Гору од династије. Штампа није нападала Црну 
Гору као такву, ни Прногорце као део српског народа, већ је 
нападала сиђе аа ветар чани сумњиви нар кнеза Ни- 
Пола | није ни једна ЛИЧНОСТ, ни један режим. Вулетић, поред 
тога, није умео или није смео видети да је ондашње Цетиње 
учинило неопростиву погрешку, да се спрегло са најљућим 
непријатељима српства и југословенства. Сриска и југосло- 
венска штампа и српски народ то им нису могли опростити. 

»Политика« је говорила из душе свих Срба кад је тисала да 
»кнез има да бира између српског народа и сарајевских при- 
јатеља... На њему је да својој подлој камарили покаже 
достојанство свог положаја, поштовање своје личнсти, и час- 
ност својих седих власи — и да се врати нашем народу који 
гледа на њега сада обезумљен и згрожен, Он има да докаже 
не више да ли је добар владар, него је ли поштен човек ...« 





4 Карло Сфорца, у монографијн о Папзићу, доноси писмо Титоми- 
· јево (оњдашњет италијанског министра иностраних дела) о анексији. 
Титони у писму вели, да он мисли да је Брентал онако грубо аостушю, 
порел осталог, да би што јаче ударно Србију и Србе. 

Овакво писање великих орпских листова на Цетињу се 
није схватало. Онамо се било сасвим обневидело. Колико 
Цетиње није разумевало овакве поруке и колико је било об- 
невидело види се и из изјаве кнеза Николе страним новина- 
рима, дошлим за време процеса: »Њ, В. цар Фрања Јосиф, 
наш је добар сусед, коме ми имамо много да благодаримо и 
који потпуно заслужује љубав и поштовање Црногораца) « 

Кнез и његови одговорни сарадници нису имали осећање 
мере, нити су знали шта значе у оном моменту овакве изјаве, 
и како ће их коментарисати српска и словенска штампа. Јер, 
са његовим мишљењем, осим његове владе, није се слагао, 
вити се могао сложити, ни један Србин. Поготову они, који. 
су имали несрећу да живе у Аустроугарској. Сама »Српска 
Ријеч« била је забрањена у току ове године 43 пута, и то 
искључиво стога што је бранила српске народне интересе. 
После непуна три месеца кнез и његова политички обневи: 
дела околина морали су се стидети оваквих изјава! 

Срдити бранилац, чак и оваквих изјава, из сплитског 
»Народнот Јединства«, узвикује: »Та ето су у служби »еми“ 
грације« за слободу Црне Горе, скоро сви наши листови, са 
свом оном штампом у Београду, па не трпе, не могу да трте, 
да се између њих чује и један два гласа, друкчији од њихо- 
вих у југословенској штампи«, 

Цетињску тезу, поред аустромађарске штампе, бранили 
су уистини свега неколико југословенских листова, и то од, 
оних који су били у служби Аустрије или раније обренови-. 
ћевских режима у Србији. | 

Такав је био резултат спреге Беча и Цетиња, која је 
дала прво цетињски, а затим загребачки процес. Ноторна је 
"чињеница да је Цетиње дало Бечу »револуционарни статут«, 
на основу којега је вођен загребачки процес, у намери да 
уништи најбоље и најактивније српске патриоте у пречан- 
ским крајевима. Црногорска влада је покушала да демантује 
Настићеву изјаву у Загребу, да је статут предао црногорској 
влади, Али“ “узаман. С правом се званичном Цетињу више није 
веровало, 

После двадесет година сведок очевидац, Лопичић, о овој 
ружно} цетињској работи каже: »На Цетиње сам стигао 
(са састанка са Настићем)у уочи Бадњег дана, 23 децембра 

1907. Сутрадан сам реферисао по горњем др. Л. Томановићу 
у министарском савјету и саотштио му моја запажања 
о путу у Зеленику, којом сам му приликом уручио 'рево- 
луционарни статут и тобожња писма Љубе Јовановића и 
мајора Васића. Томановић је статут читао гласно, и док 
га је читао уђе у кабинет сердар Јанко. Пошто га је Тома- 
новић прочитао, остави га на сто, а сердар Јанко узе са 
стола и рече: »Ово треба одмах дати барону Куну«. Тома- 
новић му на то рече: »Полако, човјече, ти хоћеш све нешто 
трчећи. Мени треба на све добро промислити а ви све гра- 
бите!« Окрену се к мени, као да тражи да нешто речем. Ја 
сам на ријечи сердара Јанка приговорио она иста опажања, 
која сам саопштио Томановићу при реферисању са мога пута: 
Ако тај статут изнесу на суд или га предаду аустриским вла- 
стима, оне ће имати у рукама корпус деликти и даћемо мо- 
гућности аустриској влади, да прогони ове српске прваке 
онамо. На то ће Јанко: »Гаман нека га плаћају погански си: 
нови, што не (нас) грде преко новина!« А ако је то само ау- 
стриска подвала преко Настића нашој злади, да га преко ње 
искористи зә своје сврхе» — упитах га ја. Др. Томановић 
проговори: »Тако ми Бога могуће је!« Јанко на то, да. ја не 
опазим, оштро ману главом на Томановића, дајући му знак да 
не говори, — и овај заћута, а Јанко се обори на мене: »Ти 
ми жнаш што ће аустриска влада! Стало је њој да нама под- 
ваљује,« У толико уђе др. Колушев, бугарски посланик, а 
пет минута доцније и барон Кун, аустриски посланик. По- 
здравиљи су се и сјели. Сердар Јанко пришао је барону 
Куну, разговарајући француски, и предао му је револуцио- 
нарни статут. Барон се љубазно захвалио, устао и са др. Ко- 
лушевом напустио кабинет. За њима је у корак пошао и сер- 
дар Јанко. Кад је овај изашао, Томановић је био изван себе, 
скоро вичући: »Јеси ли видео шта раде ови људи? Ја не знам 
шта да радим!« Слегао сам раменима и изишао из кабине- 
та...« 

Тако су цетињска влада, а преко ње и неразумних при- 
јатеља и сама династија, изашли национално осумњичени и 
морално унижени, као никада и ни једна српска влада и ди- 





1 С. Лопичић, Бомбәшка афера, стр. 32 и 33. 


200 ІУ. Афера пред скупштином и јавношћу 


настија. Упрљади су их сумњиви агенти и прљава преписка 
са њима, а понајвише њихови поступци, и неодмерене речи, 
које су оних дана немилице крчиили, било преко плаћене 
штампе, било са скупштинских трибина. Српски лист, „Ду- 
бровник”, скандализиран свим што се десило' и чуло на Це- 
тињу, пише: „На цетињском пољу требало би подићи један 
споменик министру Томановићу и дружини, а са стране га 
окружити попрсјима Рајковића, Настића и других, нека по- 
знији  нараштај потсјећа на дјела неких нажалост српских 
изрода”. 

Слично „Дубровнику“ писала је скоро целокупна срп- 
ска и југословенска штампа * „Србобран” вели: „Цетињска 
господа понављају Настићеве клевете и на њима зидају но- 
ве денунцијације. Господа су се уортачила са Настићем и до 
чекаће оно што сами кажу: ;Ко зло чини, зло ће и доче- 
кати.” „Словенски Југ" обраћајући се кнезу Николи каже: 
„Кнез Никола је стар и још увек паметан владар. Он је оста- 
рио на престолу, па ипак треба да му кажемо један пример: 
краљ Александар није погинуо што су га издали његови ми- 
нистри, већ баш зато што су онн ропски вршили све његове 
прохтеве". 

Ова опомена и ови примери нису деловали на кнеза, ни 
утицали на његову Окодину. Он је упорно држао своју вла- 
ду и ишао својим путем. На њему није доживео судбину 
последњег Обреновића, али је сачекао ону његовог роди. 
теља! 

Емитрација у Београду покренула је била листове 
„Црну Гору” и „Домовину”. Први је излазно свега три ме- 
сеца (12 јануар-—12 априд). Угушила га је српска влада, ма 
да је у програмној речи стојало: „Наша „борба противу 


1 Противу кнежевог режима и детињске тезе о афери, писади су: 
 »Бокає (Котор), жСрпска Ријеч« и зНарод« (Сарајево и Мостар), -Слобо~ 
дає (Сплит), МмОбаор«, » Покрете и »Србобране (Загреб), »Застава« (Нови 
Сад), и беопрадски листови: »Подитекає, »Штампа«, »Дневни Лист«, 
"Словенски Југ«, Трговински Гласникє, »Радниске Новине«, »Срекска 
Застава«, »Олјекє, >Мали Журнал« и »Звоно«. Цетињеку тезу бранили 
су: »Београдске Новине«, эВечерње Новости, пречански »Браник«, кат- 
кад »Правда«; хрватски листови: »Народно Јединство< (Сплит), распопа 
Јакића Словенска Мисло« (Трсту и готово целокупна аустромађарска 
птамта. 

деспотизма и реакционарног терора, не значи још и борбу 
противу династије". Други је нешто мало надживео први. 
Специјални органи за одбрану, уосталом, нису ни требали. 
Бранила их је целокупна југословенска штампа. Цетиње јој 
је, својим неразумним речима и сумњивим постулцима, пру- 
жало обиман материјал. Духовно је припремано земљиште 
да се једнога дана постави и изведе јединство две српске 
државице без икаквих обзира на Петровиће и њихове при- 
јатеље. То је једини сигурни резултат цетињског процеса. 

У српству је онда вејао анажни национални дух тежећи 
јединству и слободи. По природи ствари био је уперен про- 
тиву Аустрије и свих оних који је помажу. За карактеристи- 
ку онога духа, коме се непаметно ставила насупрот зва- 
нична Црна Гора, послужиће речи „Србобрана“ (поводом 
хапшења једног националног радника): „Запамти Србине! 
Запамти да данас има људи који ће бити награђени ради 
тога, што несавесно и бездушно вређају Србе; запамти да 
данашњи властодршци са уживањем слушају сваку увреду 
нанешену српском народу и српском имену; запамти, да се 
један котарски претстојник усуђује у званичном акту из- 
вргавати руглу српски народ. Запамти то, Србине!” Или 
белешка, коју овај српски лист преноси из Раухове 
полузваничне ,„Уставности”, и месецима доноси у листу: 
„Нарочито су Срби ужасне шовинисте, како у Србији, тако 
н у свима крајевима и покрајинама, где живе. Они су ство- 
рени да изазивају, праве нереде, дижу устанке, отимају, 
убијају, итд.” „Запамти ово Србине!” — каже „Србобран“. 

Противу оваквог пркосног и осветничког духа ставили 
су се ослепели управљачи на Цетињу. Они су трчали са изја- 
вама аустриским новинама, од којих су иеке биле покренуте 
искључиво за рад противу Срба; сумњичиди су и вређали 
најбоља српска и хрватска пера, ахвалили црножуту штам- 
пу, па је чак и кнез нашао за потребно да изјави, да Црно- 
горци имају зашта да благодаре Фрањи Јосифу, у чијој се 
земљи понаша према Србима онако како пише „Србобран ! 
Шта су онда могли очекивати од српске јавности? — Само: 
неподељену осуду! Ујединили су противу себе најбоља пера 
и најбоље људе на словенском југу. 

Одмах по завршетку бомбашке афере (јула месеца) То- 

мановићева влада покреће полуслужбени лист „Цетињски 
Вјесник". Овај лист, покренут за обрачун са српском штам- 
пом и српском владом, мостарски „Народ овако каракте- 
рише: „Неписмен, некултуран, сав предан само једном ци- 
љу, да пере и брави рад и понашање црногорске владе и 
оних испод владе, и да подваљује онима, који неће и не мо- 
гу да мисле ниже, него што треба да мисле нормални људи”. 
У националном погледу, овај цетињски лист има „пуна уста 
грдњи и подвала противу браће, док ни једне грке нема 
за рад моћних фактора друге једне државе..." 

Стварни уредник овог листа дио је Милош Живковић, 
секретар кнеза Николе, о коме опет „Народ" каже: „Милош 
Живковић је познат и нашим Мостарцима. Он је 1896—97 ғ. 
био коректор Србима тако пријатељског листа „Возгшасће 
Роѕі-а”, а неколико мјесеци, за вријеме наше борбе за 
црквено-школску аутономију, бавио се у Мостару. Док је У 
Мостару био, није имао никаква занимања и својим прија- 
тељима причао је, како га издржава некаква тетка. Сад, кад 
видимо шта тај човек на Цетињу ради, лијепо се досјећамо 
ко је та његова тетка, и одиста вјерујемо да га она и из- 
држава и лијепо плаћа. Честитамо „Цетињском Вјеснику” на 
његовом уреднику и на поштеном српском раду!" 

У ствари овај лист је налазио да ће одбранити своје 
патроне нападајући и денунцирајући не само службену 
Србију и њен двор, већисве српске патриоте и борце про- 
тиву аустриске тираније. Његови напади и денунцијације, 
продужаване годинама, извеле су из резерве и самог Пашића 
да, на интерпелацију Стојана Новаковића и Стојана Рибарца о 
конор између Србије и Црне Горе одговори, да љу- 

ди који су некад под Обреновићима писали противу Црне: 
Горе сада пишу противу Србије. Он, каже, зна једног чове- 
ка, који је добијао новац да покрене лист, у коме би по- 
моћу највећег српског национализма сејао нерасположење' 
и неповерење међу балканским земљама. „Онај који је овде. 
писао противу Црне Горе, пише сада у „Цетињском Вјесни- | 
ку” противу Србије”. | 

Свакојако, у нашој журналистици није познат случај да 
се у толиком степену заборављало и безобзирно служило 
туђинској политици, какав је био случај са овим органом 
цетињске владе, 

Последице цетињског процеса 


Цетињски процес је највећа погрешка кнеза Николе. 
Његов поколебан ауторитет дуготрајном архаичном упра- 
вом, вандализмима и насиљима његових власти 1907 и 1903 
дотучен је и у земљи и на страни, Кнез је испао неокретан · 
државник и невешт мајстор. Стало му је било да с политич- 
ке позорнице скине мрске народњаке као агенте Београда, 
и у журби, коју је добрим делом изазвао страх, прешао је 
меру допуштенога. Није видео да ће га то довести до спора 
са народом, а овај до спора са свима Србима и Југослове- 
нима. Ископао је гроб својој династији и Црној Гори као 
независној држави. То је природна последица политике, ко- 
ја одудара од дубоких осећања народних. 

Приближавање Аустрији фатално га је удаљио не само 
од свих Срба, него и од Русије. Русија јена Балкану водила 
потмулу борбу са Аустријом, и у овој борби Србима наме- 
нила улогу савезника, положај који је додељила била Буга- 
рима у односу на Турке. Отуда руска помоћ српским држави“ 
цама и српском народу кад, год су вобени у овом правцу. 
Чим би изменили спољнополитичку оријентацију, она би за- 
узимала непријатељски став. Кнез је политиком наслона на 
Аустрију озловољио Русе, и његов положај у Петрограду 
нису више могли спасти ни његове кћери, ни славенофили. 
Пустили су та његовој судбини. Више са њим нису прављене 
озбиљне комбинације, нити се за будућност рачунало са њим 
и његовом династијом, Петроград је на Србе гледао као на 
целину, а на династије као на средство које може метнути 
у акцију цео потенцијал народа. Династије које нису биле 
способне за то, биле су осуђене. Руси су и после 1908 проду- 
жили давање војне помоћи Црној Гори, јер је то био инте- 

рес и Срба и Русије, али су на кнеза и Петровиће гледали 
другим очима. Свађа са Карађорђевићима и радикалима, као 
русофилском партијом, морала је донели овакве резултате. 
Кнез, поред свег искуства које је имао са Русима, није то 
предвидео. 

Гледиште Срба било је идентично руском гледишту. 
Сваки ко је разбијао елан и јединство народа, унапред је 
био осуђен: На дну душе српске живела је вечна и фана- 
тична тежња државном јединству. Да би се јединство прове- 
ло требало је мобилисати све моралне и материјалне снаге 
народне. Они који би то квариди, морали су бити склоњени, 
Ову мистику, која се граничила са вером, народ је изразио 
у свим својим умотворинама. Проклео је господу за цепање 
царства и ову клетву побожним фанатизмом чувао на дну 
свога орца. Док је Турчин био једини непријатељ, оштрица 
ове мистике била је окренута њему. То је трајало до оку- 
пације Босне и Херцеговине. Отада се окреће и Аустрији. 
Аустрофилска политика крајем ХІХ века постала је оно, што 
је раније била туркофилска. И као што се не би раније за- 
боравило пактирање са Турцима, тако се није доцније забо- 
рављало пактирање са Аустријанцима. У дубини српске ду- 
ше аустрофилство се једначило са народним издајством; 

Нема сумње, да су Руси својом политиком помогли да 
се уврежи овакво схватање током деветнаестог века. Они су 
умели уверити Србе, да национално јединство могу постићи 
само наслоном на Русију, и да су Аустријанци непријатељи 
овога јединства. Руска политика на Балкану била је сенти- 
ментална и широко словенска. Наслањала се на народ и ње: 
гову мистику више нето на династије. Она је могла бити и 
завојевачка, али је била словенска. Аустриска сасвим обрну- 
то: била је завојевачка и меркантилно трговачка. Ослањала 
се углавном на династије, о народу није водила рачуна. Гле- 
дла је да један жилави народ успава материјалним интере- 
сима, и у даном моменту да га зароби. Сасвим супротно ОД 


1 »Српска Ријеч«, орган српске националне организације у Босни 
и Херцеговини, каже: о истиче покрајинске разлике тај уноси дух 
нијелања у народ, иде на слабљење народно, те не може бити пријатељ 
народни«. | 
| Непријатељ је народни чак и онај, коўн се шанчи иза локалних 
међа. Шта ли је остало за оне друге, који помажу зустрнску политику. 

онога, што су Срби желели. Отуда аверзија према аустријан- 
ству и Аустрији, и свему што им служи. Зато ову службу 
Срби нису могли заборавити краљу Милану и његовом сину, 
који је још био и политичка врдалама. Неће је заборавити 
ни кнезу Николи, који полази њиховим путем. Дохватити се 
Аустрије у оном добу сматрало се кужним, и није се тра- 
штало онима који су јој се приближили. 

Црногорци су у овом погледу најтипичнији Срби. Њи- 
хова национална мистика није могла сварити одвајање од 
руске линије. За њих није могла постати дилема: Русија или 
Аустрија. Ишло се увек и свагда са Русијом. Русија је ма- 
тица словенска, она је колевка Словена, најстарији словен- 
ски брат, заштитник и бранитељ. У свести црногорској Рус 
и Русија су савршено идеализирани. Стога и помисао да се 
не слуша Русија сматрала се светогрђем. Русија је била идол 
и тешко томе ко би се дрзнуо да нападне или омаловажи 
идола. Увреде Црној Гори још су се и опраштале, Ру- 
сији никада. Овај мистички и хероични брђанин био је 


увек готов принети Русији на жртву себе, све своје и своју 


Прну Гору. Преко ове љубави и оданости Русији Петровићи 
су се учврстили у Црној Гори. Петровићи су, по мишљењу 
Прноғораца, увек ишли са „Матушком"“, примали њене на- 
редбе и њене помоћи. Ова даровита породица дала је уисти- 
ни неколико крупних државника у мантији и капуту.! Велики 
лични престиж Николин највећим делом настаје поверењем 
и помоћу Русије. Ови добронамерни и невешти људи нису 
знали и нису веровали да би њихов кнез могао бити непо- 
слушан мајци Русији. Његово пријатељство са ћесаром при- 
мали су ако је долазило по савету руском. Стога им је њи- 
хов лукави кнез увек објашњавао да је његова политика 
према Аустрији изазвана нуждом, и по саветима Русије. Али, 
дошло је доба кад је изгледало да се кнез приклања аустри- 
ској политици, да се одваја од Русије. То је, у врло великој 
мери, поколебало његов углед и помогло да се ПСИХОЛОШКИ 


1 Од највећих државника из ове породице су владике: Данило, 
Василије и Св. Петар. Василије је и први писац и историчар из Црне 
Горе. Он пише, и ако на руском, далеко пре Рајића и Јоакима Вујића. 
Он у својим списима пледира за идеју уједињења Јужних Словена 
скоро један век пре кнеза Михаила и Гарапанина, 


~ 

спреми терен да једног дана нестане династије Петровића, 
а са њом и независне Црне Горе. 

До сазнања да се кнез одваја од руске политике дошло 
се од самих руских претставника. Они су прво покушали 
да помире кнеза са народњацима. Руски посланик на Цети- 
њу, Максимов, енергично је радио у том правцу. Он је са- 
ветовао Радовићу и његовим друговима, да пристану чак и 
на коалицију са Томановићем или бар он лично да му приђе.: 
По мишљењу Руса народњаци у Црној Гори су оно исто 
што и радикали у Србији, Истина, сви Црногорци су ру- 
софили, али су народњаци као странка изразито русофил- 
ска. Стога би, по мишљењу Максимова, било добро да се не 
кавже са кнезом и ма у ком облику остану на власти. Ми- 
јушковић, Томановић и њихови људи, нису им уливали мно- 
го поверења. За кнеза су веровали да је везан за Русију, али 
су такође знали и да је велика врдалама. Како је осетно ста- 
рио, бојали су се да утицајем околине не склизне на аустри: 
ску ставу, тим пре, што су његови синови били људи без вели- 
ких вредности и, према руским извештајима, аустрофили и 
германофили. Максимов није успео да наговори народњаке, 
и догађаји су се развили противу руских жеља. По свему 
изгледа, Максимов је мање тритискивао кнеза него народ- 
њаке, вероватно бојећи се да га сасвим не отера на аустри- 
ску линију. 

Убрзо после ових Максимовљевих покушаја кнез одлази 
у Беч. Његова пратња успут даје изјаве аустриским нови- 
нарима да је слободоумни и демократски покрет у Црној 
Гори дело великосрпске пропаганде из Београда. Оптужују 
Србију као легло пропагандске и конспиративне акције. Ка- 
ко је Србија онда већ била под руском заштитом, то Руси 
ни најмање не крију да су незадовољни испадима Цетиња. 
Природно је, да су Црногорци сазнали за руско нерасполо- 
жење, и отада настаје озбиљна кампања противу кнежеве 
и владине политике као антируске и антисрпске. Она једно- 
времено почиње у земљи, усменом агитацијом у народу, и 
писмено у српској штампи. Црногорцима се објашњава да 
се кнез одвојио од Русије и од Србије за рачун Аустрије. 
Овакве оптужбе делују на машту, и као жеравица пеку са- 


1 Саопштио т. А. Радовић. 

вест Црногораца. Црногорци су до краја остали романтични 
националисти и заиста их није било тешко запалити. Из 
Црне Горе ова кампања се преноси у југословенску, па нај- 
зад и у руску јавност. Каткад пробије и кроз велике руске 
листове понеки напад на политику кнеза и његове владе, 
узимајући у заштиту људе, који су претстављени као русо- 
фили у Црној Гори. То је било тим лакше, што су кнежеве 
кћери губиле утицај који су раније имале на царицу и ру- 
ски двор. На тај начин, кнежев унутрашњи обрачун са де- 
мократским и слободоумним елементима преноси се на те- 
рен опољне политике. А то је само погоршало његов поло- 
жај и споља и унутра. 

Углавном утицајем пречанских Срба и некадашње 
српске омладине значај н углед кнеза Николе и Црне Го- 
ре уздигнут је био на словенском југу врло високо. У њих 
је полагана највећа нада. Вечите борбе и ратови Црного- 
раца са Турцима, чести устанци раје и поробљених суседа 
Црне Горе, дражили су машту ових романтичара, и они су 
у Црну Гору и њеног кнеза, као претставнике српске дина- 
мике, полагали највеће наде. Идеализирани су и Црногорци 
н њихов кнез. На овакво схватање омладине и пречанских 
Срба утицала је углавном политика Србије. Окрутни режим 
Михаилов, намеснички, и Миланов није се свиђао омладини, 
а најмање пречанским Србима, који су патили од аустриске 
тираније, Борбени и слободни Црногорци, вечити заточници 
српске мисли, и њихов кнез као шеф, изгледали су им по- 
годнији за национални српски устанак, који је требало да 
извојшти слободу и уједињење васколиког српства. Љуба 
Ненадовић, рођак Карађорђевића, у том добу пева: 


Црна Горо света, зоро нашег дана. 
Царевино српска без турског фермана... 


А за кнеза каже: 


Ти нам, кнеже, утеха цигла, 
После Лазара први си ти. 


Омладини се није допао начин узимања градова. Они 
су узети паметно, али не витешки. Држање Србијино сма- 
трало се невитешким. Михаилов поступак им се није допао. 

Намесништво и Милан још мање. Омладини Обреновићи 
уопште нису изгледали подобни да изведу велику замисао 
ослобођења и уједињења српскога народа, нарочито после 
смрти кнеза Михаила. Они су јој изгледали реакционарни и. 
неодлучни. Петровиће и Црногорце, вечите борце и нацио- 
налне револуционаре, сматрали су као предестиниране за 
тако крупне потхвате. После 1862 Јаков Игњатовић пише о 
Црногорству у „Словенци” и велича га до небеса. По Црној 
Гори некад су становали јелински и римски богови, ту је 
Јупитер гиганте победио, Нептун своје узапћене ветрове 
држао, на тим стенама Марс је свој мач оштрио. Црна Гора 
није земља као друга земља; Црногорци су већи од Шпар- 
танаца, они су победници самога Наполеона; они нису људи 
као други људи. Црногорство је есенција српства, „чисто 
Србство"; Црногорац је „калем Србства 

У оваквом заносу омладина, на скупштини у Вршцу: 
(1871), бира црногорског војводу Машу Врбицу за претсед“. 
ника. То је и лоследња њена скупштина. Аустриска ни 
је забрањује и растура. 

Велики далматински хрватски рођ, борац, песник и 
првак дон Михо Павлиновић, пева и у звезде окива Црну 
Гору и зове је „колијевком српске слободе": „Што је стара 
Зета од Јаворја до Котора, па од Захумља до Дрине и до 
Бојане, стекла јуначке славе, то је наслиједство твоје, вӣ+ 
сока Горо. Твоје сузе ти поносно тареш, мајко Немањића, 
јере си слободна. Пали Немањићи, пало Немањића царствдг 
пропала српска царевина. Али не пропаде српска слобода, 
јер ти кроз вјекове нахрањујеш неугасими плам српске 
слободе. Народне пјесме широм по Југу; царске моћа 
кроз све српске задужбине; то су, Црна Горо, књиге 
твоје споменице; јамци су твојој будућности, узорита си- 
рото. Десет Немањмћа од свога срца народу си дала; дала 
два пуна вијека српског величја. Кад први Немања твој из 
Дукље завлада жупом Рашком, ти си, Црна Горо, Немањи 
сватове спремила — 1159. Зетском китом у коло Стеван 
окупио Србију, Арбанију, Херцеговину; дода руку Мона 
нији, Босни, Приморју”? 


1 Јован Скерлић; Омладина и њена хњижевност«, стр. 185. 
2 Срби у Далмадиђји«, др. Л. Бакотић, стр. 71 # 72, 


Последице цетињскот процеса 209 





Током тридесет година занос за кнеза и Црну Гору 
хладио се, нарочито у горњем слоју српског друштва. Али, 
и ако се занос према њему хладио, кнез је врло дуго живео 
у илузијама младости. Утолико теже су му падали напади 
на њега и његов режим. Онај који је навикао на похвале, 
тешко се привикава на нападе. То није особина само кур- 
тизана, већ и свих препотентних људи и диктатора уопште. 
Напади су га прекомерно болели и реаговао је виолентно.. 
Његову женску сујету очајно је болело черупање сјајног 
перја. Стога, кад је 1907 и 1908 настала општа кампања 
српске штампе, после првих момената пренеражења постао 
је бесан. Дао је тон за жучне нападе, и сам је писао вио- 
лентне чланке. Делио је ударце и лекције свима, који се нису 
слагали с њиме. Врло ружно је сумњичио најбоља српска 
пера. Припијао се уз Аустрију, као да је хтео да тера инат 
најбољим Србима који су онда водили борбу < Аустријом. 
Он је иначе познат као човек, који се у борби једнако слу- 
жио диалектиком и клеветом. Његову бујну машту пома- 
гала је ванредна писменост, а иза обе је стојала ретка бес- 
‹арактерност. Раније се није женирао да пред Аустријан- 
цима оклевета своје рођаке, емигранте! да су руски агенти, 
а емигранте у Русији да су аустриски агенти. Доцније је све 
противнике називао „србијанским агентима'. Уопште није 
бирао средства да доскочи противницима. Он није имао от- 


1 Браћу владике Рада, Борђија и ера, некадашње претседнике 
црногорског Сената, емитранте, стално је денунцирго далматинском 
гувернеру да, као руски агенти и за рачун Русије, раде ва преврату у 
Црној Гори. 

За ове кнежеве клеветњичке особине даје прилог и граф Сфорца 
у књизи о Пашићу (стр. 245). Ево шта каже Сфорца: >Мноти 
Италијани су ме питали јесам ли одиста сигуран да Трумбић није 
тани аустриски агент. Ради њиховог оправдања треба @№из- 
нати да су ту подмуклу гадост понављали по некад угледни отранци, 
који су се правилн да о томе нерадо говоре, и то из љубави преиг 
Италији; навешћу само двојицу, о чијој сам се акцији могао лиано да 
уверим: Жак Бенвиљ, из Акснон Франсез, и црногорски краљ, Како ђе 
просечни Италијан могао наслутити да Бенвњљ тако говори јер ради 
у корист католичке и династичке Аустрије, а краљ Никола зато јер мрзн, 
уједињење Српскога народа, о коме је у младости певао кар о идолу 
свога живота — то ће рећи дотле, док се надао да ће он моћи да бере 
. плодове уједињења Србије и Црне Горе«. 

мечу хладнокрвност кнеза Михаила, ни плаховитост свога 
стрица Данила. Истина није имао кукавичлук краља Мила- 
на, ни конституционалну превртљивост краља Александра, 
али је имао понајвише њихових особина. Прибран и рачун- 
џија у односу на странце, песник у односу на Србе, беседник 
и фасцинатор у односу на Црногорце. Пред моћнима је умео 
савити кичму до нискости, пред Србима се топити од осе- 
ћајности, а пред, Црногорцима се исправити да је изгледао 
као планинска греда. Песник по души, уносио је машту у 
политику, не заборављајући материјалне користи, као да је 
био Цинцарин. Веровао је, да је наследио духовне особине 
свога великог претка и песника, а ратничке својих предака 
и својих земљака. Ценио је свој војнички таленат колико и 
песнички, и тражио од свих да га поштују. У овој сложеној 
природи борила су се увек два човека: човек маште и пле- 
менитих осећања, са реалистом и грабљивцем. Волео је ма- 
теријална добра до ружнога. Имао је глад једног балкан- 
скот сељака за земљом, и био готов да жртвује новцу и оно 
што је код њега било основно, понос, Понижавао се и про- 
сио лево и десно. Једновремено је тражио новац од ћесара 
ми руских царева, од србијанских кнежева и цариградског 
султана. У исто време свакоме је говорио о привржености и 
пријатељству. Тешко је веровати да је ма коме говорио оно 
што је мислио. Код њега је главно било искористити људе, 
а споредно обећавати и држати обећање. Стога је обећања 
делио нештедимице. Најзад је овај стари лисац, како су га 
назвали Һесарови министри, долијао. Позкади су га на 
страни, и познали у земљи. И онда кад су га отпочели сли- 
кати, заболело га је. Људи уопште не воле да виде своје 
морално обличје, нарочито изложено на очиглед света. То се 
њему десило после 1907, и зато је рсаговао онако неодме- 
рено и жучно. Понашао се као његови претци кад су светили | 
мртве главе. Хтео је да уништи „дечурлију” и неспособња- 
ке, како је звао слободоумну опозицију, а да морално пре- 
млати њене браниоце, па ма који ови били. Стога оних дана 
капљу крупне капље жучи кроз написе његове и његових 
списатеља. Успео је да изазове противу себе све Србе и: ве- 
ћину Црногораца, највећим делом жучношћу напада, руж- 


1 Барон Гизл сд Гизлингена, 

ним инсинуацијама, и сумњивим друговањем његових до- 
главника са ћесаровским агентима. Да ли је предосећао у 
вреви борбе да отпочиње последњу велику битку за краље- 
вину и династију, за своје и својих господство у Црној Гори 2 

Кнез је превидео борбену снагу црногорске омладине и 
вредност моралне потпоре, коју им је пружило српство И 
словенство, а нарочито југословенска омладина. У беспо- 
штедној борби коју је започео, није хтео да види у младим 
Црногорцима потомке старих Црногораца који су створили, 
одбранили и одржали Црну Гору, а у публицистици српској 
и југословенској наставак омладинске идеје, која је почет- 
ком друге половине ХІХ века српску националну жицу била 
затегла до прскања. Натоварио је себи на врат две опасне 
сиде, које ће га најзад сасвим сломити. Иза црногорске ста- 
ла је југословенска омладина. Солидарисала се са њом и 
помогла је свим средствима. То је донело као резултат не- 
поверење у кнеза широм јужнословенских земаља. Одатле 
је био свега један корак до захтева да се он у интересу 
српства уклони, На њ се није исувише дуго чекало. 

„Народ“, орган српске елите у Босни и Херцеговини, 
може се рећи у име свих Срба, каже кнезу: „Династије два- 
десетог вијека треба да знају, да могу само дотле рачунати 
на оданост и приврженост народа, док раде у духу и теж- 
њама самог народа и док интересе династије вежу са инте- 
ресима народа. Чим та хармонија престане, нестаје и љу- 
бави и привржености". 

Црногорска и српска омладина веровале су да је та 
хармонија поремећена реакцијом и афером с бомбама, да 
је стога нестало љубави и привржености, и да се у будућно- 
сти, раније или доцније, мора поставити питање династије. 

У Црној Гори и међу Црногорцима ова снажна генера- 
ција младих људи радила је неуморно на слабљењу кне- 
жевог престижа. Он сам и његови доглавници овај рад су 
потстицали, и својим погрешкама снажно помагали. Преко 
пута сваког ауторитета из народа стављали су ауторитет 
кнежев. Мерили су престиж круне са престижем појединих 
грађана. Тражили су да народ напусти своје воћство да би 

остао уз свога кнеза. Кад то нису постигли, похапсили су н 
осудили људе. У крају, где је осећање братства врло дубоко, 
на овај начин је изазвано не само много породица, њихо- 
вих сродника и пријатеља, већ и читава племена. Поред то- 
га, ударајући на националну жицу, и сумњичећи кнеза и ње- 
гову владу да су се одметнули од српства и од Русије, пот- 
копавали су му углед и код других. У непоштедној борби 
средства се нису бирала. То ће се видети из даљих редака. 

Кнез је сам све више постављао дилему; на једној стра- 
ни старост и династичка приврженост, а на другој младост 
и јединство српског народа, без обзира на династије и ди- 
настички фанатизам. Чим се овако постави проблем, реше- 
ње је јасно. Младост мора однети превагу. Његове пароле, 
династичка приврженост и црногорство, морале су избле- 
дети пред династичком незаинтересованошћу њ уједињењем 
српства. Једној шаци горштака, затвореној у неприступачне 
литице, сиротој и неукој, којој за педесет година није умео 
обезбедити какав такав живот на дому, са управом заста- 
релом и неспособном, метнуо је преко пута целокупно 
српство са његовом културом и материјалним потенцијалом. 
О крајњем избору није могло бити сумње. Овакво постав- 
љање проблема донела му је политика која је одвела до 
„бомбашке афере” и сама афера, а то је било судбоносно 
за њега. Омладина је над њим однела дефинитивну морал- 
ну победу, да само десет година доцније однесе последњу 
и стварну победу. 


Омладина у односу на србијанске политичке људе 


После 1903 црноторска омладина на шкодовању у Срби- 
ји није гледана непријатељски као за режима два последња 


1 У времену кад су власти тражиле од народа да се одрече својих. 
првака, позвали су старијег и угледног домаћина Сава Ђуришића, ИЗ 
љетанске нахије, саопштавајући му да је То и жеља господарева. Овај 
прибрани и отресити Црногорац упитао је: »Је ли то збиља жеља господа“ 
рева?< Кад су му рекли да јесте, одвратио је: »Е онда нема више госпо~ 
дара — Овај трезвени и отресити човек из народа заиста је рекао 
истину. Господар нше не постоји кад је дошао дотле, да се мери са 
својим држављанима, и да би подигао свој престиж мора да их гони и 
осуђује! Оних дана као овај Ђуришић мислила је већина Црногораца. 
«(Приопштио: Мићо Вукчевић, школски надзорник у пензији). 

Обреновића. Примана је и од народа и од политичких љу- 
ди, као да је из саме Србије. Никаква разлика није правље- 
на. Последице обреновићевске хајке на Црногорце све мање 
су се осећале. Можда су се у добу, о коме говоримо, осе- 
ћале још само у подругљивој доскочици о „наджиравању'. 
У ствари црногорски омладинци Имали су сва права као и 
домаћи синови: бесплатно школовање, школска благодеја- 
ња, студенти још и потпору из студентског потпорног фон- 
да, итд. Једном речју, црногорска и југословенска омладина 
била је у свему и потпуно изједначена са омладином из Срби- 
је. То је чинило да смо се у Србији осећали као код куће. 
Србија је пре рата била атракциона тачка за све Србе и Ју- 
гословене својим слободама и својом демократијом. Новом 
режиму у Србији није била потребна никаква нарочита про- 
паганда међу Југословенима. Највећа пропаганда биле су 
њене слободе и њена демократија. Преко њих је она постала 
Пијемонт југословенски, и пада поробљених. Свуда су Срби 
били притешњени било туђинском пресијом, као у Аустрији 
и Турској, било домаћом реакцијом, као у Црној Гори. И 
сасвим природно симпатије и љубав ишли су слободној 
Србији, њеном народу који је умео да извојује слободу, # 
политичарима“ који су умели да је очувају и организују. С 
једне стране топао пријем, а с друге ове слободе, плениле 
су црногорску омладину и духовно је изједначиле са омла- 
дином из Србије. Њени национални видици ширили су 
се и међили етничким границама Јужних Словена. Отуда 
њене везе са „Словенским Југом”, са „Народном Одбраном” 
и другим патриотским удружењима. Све ове установе и љу- 
де који су их водили, сматрали су својима. 

Омладина је на универзитету имала свој клуб (Клуб 
црноторске универзитетске омдадине). Он је био омладински 
политички инструменат за Црну Гору. Чланови овога клуба, 
према својим концепцијама и својим идејама, били су и чла- 
нови партиских клубова на универзитету. На тај начин, мно- 
ги су имали контакт са политичким људима из Србије. Али, 
пре бомбашке афере ни један од нас није имао везе ни са 
једним од водећих партиских људи у Србији. Наше везе 
најдаље су ишле до професора Скерлића и чланова „Сло- 
венског Југа”. Тек кад је афера откривена, били смо у при- 
лици да се упознамо са г. Давидовићем, затим са Протићем, 

Андром Николићем, Миловановићем, Љубом Јовановићем, и 
другима. | 

Највећи део омладине симпатисао је самосталним ра- 
дикалима. Отуда су наше прве везе са њима. Скерлић је, и 
као професор и као политичар, нашим студентима импоно- 
вао својим широким југословенством, демократском мишљу, 
и својом великом културом. У контакту са омладином ван 
Србије он је био само велики патриота, никада партизан. 
Ја се и данас са задовољством сећам часова проведених у 
његовој средини. Он је умео као ретко ко да окуражи мла- 
де људе, да их упути на рад, да их подржи у научним истра- 
живањима, нарочито да их загреје за широко схваћену ју- 
гословенску идеју. Био је сјајан наставник и вођ у исто вре- 
ме. Сасвим је природно, да омладина једнога краја, који 
је вековима идеалисао српству и словенству, буде под ње- 
говим утицајем. У његовом „Дневном Листу” неки од, нас 
заволели су новинарство, и кроз цео даљи живот остали, у 
првом реду, новинари. | 

Преко Скерлића приближили смо се странци којој је при- 
падао. Од водећих страначких личности прво смо упозна- 
ли г. Давидовића и са њим све до краја одржавали прија- 
тељске везе. Он нас је својим тактом, добродушношћу, 
жарким патриотизмом и љубављу највише привлачио, Да- 
видовић није научник, али има ведру главу и добру интели- 
генцију. Његова речитост је ванредно китњаста и убедљива. 
Он је, нема сумње, од најречитијих људи демократске Србије. 
У оним мучним данима ми смо са Давидовићем одржа: 
вали контакт и он нам је био скоро једина заштита. Заузи- 
мао се за нас и помагао нас колико је боље могао. Примао 
нас је као своју децу и, што је од интереса за карактер Да- 
видовићев, и његову широкогрудост, он нас никад није упи- 
тао којој србијанској странци симпатишемо или припадамо. - 
Није му било стало до тога да придобије партизане, већ 
да помогне младим Србима, и да им стави до знања да Срби- 
ја о њима води рачуна, да је она увек готова прихватити. 
све добре патриоте и честите људе. Кроз "некадању његсву 
штампарију, на углу Дечанске и Скопљанске (данас Паши- 
ћеве) улице, пролазила је младеж из свих српских крајева. 
Он их је све примао са једнаком топлином и једнаком љу- 

бављу. Никад му није недостала реч утехе, ободрења, као и 
помоћ, уколико је могао учинити. 

Црногорски емигранти: Шобајић, поп Војин Поповић, 
Ћулафић и још неки, ишли су Пашићу. Хладни и закопчани 
Пашић тешко је могао задобити Црногорце за своју личност 
чак и да је то желео. Његов менталитет је сасвим одударао 
од менталитета говорљивих и импулсивних Црногораца. Сто- 
га нисмо чули ни од једнога од њих да су се вратили много 
очарани њиме. Омладинци са њим нису имали никакав кон- 
такт. Први радикалски првак с којим је омладина дошла у 
додир био је Стојан Протић. После пада Пашићеве владе 
Протић је остао ван владе. По договору са друговима, јави- 
ли су се Божовић и писац ових редова. Имали смо намеру да са 
њим, као чланом воћства радикалне странке, и врло утицајним 
човеком, расправимо наше питање. Док је Пашић био на влади 
то нисмо могли учинити. Полемике и борбе због афере биле 
су исувише оштре. Црногорска влада, преко својих, или пре- 
ко аустриских агената, била је добро обавештена о нашем 
кретању и разговорима по Београду. Стога нисмо хтели да 
отежавамо положај владе, бар колико је до нас стојало. Из- 
бегавали смо сваки контакт са члановима владе, па и са истак- 
нутијим радикалским првацима ван владе. Како је цетињски 
процес већ био завршен и Пашић, којега су на Цетињу нај|- 
више нападали, замењен Пером Велимировићем, решили смо 
се да се јавимо Стојану Протићу. Намера нам је била да 
у име омладине и емиграције расправимо питање нашега оп- 
станка и рада у Србији. Тражили смо да нам допусте да се 
упослимо, како бисмо могли живети и радити. Ако то није 
могуће онда да нам даду путне исправе за иностранство, како 
бисмо могли отпутовати за Русију или Сједињене Државе, 
или најзад где будемо хтели. | 


Протић нас је примио и саслушао. Рекао је да су они на 
Цетињу били изгубили главу. Писали су и говорили као да 
су саветовани од српских непријатеља. „Ето, рећи ће, гово- 
рили су да сте наши агенти, а ми се тек сад упознајемо!" 
Пребацио је и нама што смо се упустиди у једну авантуру. 
Најзад нас је упитао: „Ко вам даде бомбе?’ Ја му то нисам 
могао рећи, јер ни сам онда нисам знао, а Божовић га је умо- 
лио да верује, да му их је дао добар српски патриота, и да га 

даље не пита. Протић се љутну и рече: »Онда како можемо 
разговарати кад немамо поверења једни у друге?« После не- 
колико баналних фраза наш је разговор био завршен. Свр- 
шили нисмо ништа. Разговор омо саопштили Даковићу и г. 
Давидовићу. Стојану Божовић није смео рећи да је бомбе дао 
капетан Поповић, да му не би причинио непријатности. 

Г. Давидовић је чинио све што је могао да се реши на- 
ше питање. Није успео. Радикалски прваци и радикалска 
влада, оптуживани са Цетиња као потстрекачи, оддагали су 
решење нашег питања. Стога је наш положају Србији из 
дана у дан постајао тежи. Морали смо помишљати да што 
пре напустимо Србију и потражимо азил негде на друтом 
месту. За нас је било врло важно, што су опадале наще мо- 
гућности за рад. 

„Политика, пишући о приликама црногорским, каже: 
„Најбољи њени синови, једна шачица школованих људи, 
разјурени су на четири стране света. Њих сатире сиротиња 
и они су свугде везаних руку; они су безопасни а можда и 
обесхрабрени". 

Ова слика, сем последњег, била је сасвим тачна. Али, ма 
како наш положај био тежак, држала нас је нада џи вера 
у крајњу победу. Сиромаштина каткад обесхрабри, ади 
тако исто и охрабри. Богаташи по правилу никад нису на- 
правили крупне ствари, ни извојевали крупне политичке по- 
беде. 

Многи емигранти су покушавали да траже посао у над- 
лештвима под контролом Министарства финансија, неки у 
Министарству просвете, неки у правосуђу, итд. Свуда им је 
одговорено, да је то могуће само онда ако влада одобри. 
Влада није одобравала бојећи се да јој се не замери < Це- 
тиња и не изазове још жешћа полемика. Из ових разлога ни- 
је регулисано ни питање нашег одласка из земље. Бојали су 
се, у случају упослења, да се не подигне нова хајка противу 
Орбије како награђује оне које је Цетиње осудило за ве- 
леиздају. Питање одласка опет није решено да би <е избегле 
замерке како Србија омогућава емитрантима рад противу 
кнеза и његовог режима. Радикали су били већ заборавили 
да се кнез није устезао да их јавно прима, даје помоћи ж 
омогућава одласке куда год су хтели! Миловановић је пред- 
виђао или наслућивао крупне догађаје из краја 1908, и же- | 

лео да са Цетињем створи какве такве везе. Шансе да изведе 
приближавање две братске земље није хтео компромитовати 
решењем емигрантског питања. Зато је решење одлагао и 
питање остављао отвореним. Званична Србија се уопште 
старала да што је више могуће скучи могућности за рад црно- 
горске емиграције. 

„Политика“ са доста разлога упућује прекоре србијан- 
ским водећим подитичким људима речима: „Жалосна је то 
одиста појава и оправдани су прекори што нам се час с јед- 
ног час с другог краја Српства упућују. Време је да дође- 
мо к себи, да почнемо живети и радити и за остало раско- 
мадано и самом себи остављено Српство". 

Уистини више су радили интелектуалци и људи из на- 
рода, онај патриотски горњи слој српског друштва, него од- 
говорни политички фактори и српска држава. Они су по пра- 
вилу и доста често били изложени прекорима нестрпљивих 
патриота. По свему би се рекло да су политички људи били 
иза националне мисли горњег слоја српског друштва. 

Г. Давидовић је осећао наше тегобе и нашу узнемире- 
ност. Он лично је говорио са Миловановићем, и најзад нам 
саветовао да га и ми видимо, и да се објаснимо са њим. 
Мислим, да нам је састанак удесио преко Андре Николића 
и у дому Николићевом. Али, и после овог састанка наш ло- 
ложај је остао скоро какав је био. Миловановић је обећао 
и г. Давидовићу и Николићу и нама да ће решити наше пи- 
тање. Па ипак оно је остајало скоро какво је било све до 
краја 1909. 

Са Протићем смо говорили (ош свега једаред. Примио 
нас је у уредништву „Самоуправе" колико да нам каже: „Ви 
Црногорци попели сте нам се на врх главе!” Захвалили смо 
му на отворености и пошли да изађемо. Уставио нас је и 
упитао: „Бога вам, какви сте ви људи» Стадно нам долазе 
неки од ваших и говоре једни противу других. Не можемо 
ми уредити ваше питање, док ви не средите ваше унутрашње 
ствари. Постарајте се, и реците нам ко може да говори у 
име ваще? Ми не можемо Општити са многима, али можемо 
са једним или двојицом!” Одговорили смо му, да смо од на- 
ших другова упућени њему, и умолили га да нам саопшти 
који су то наши људи, који их обилазе и оговарају своје 

другове? »То ћу вам рећи кад ви мени кажете ко вам даде 
бомбе !« 

Ово је било последње наше виђење са Протићем. Саоп- 
штили смо га Даковићу и изјавили, да је ово последњи наш 
разговор са политичким људима под оваквим условима (Ни 
онда, ни доцније нисмо могли знати, који су наши другови 
вршили денунцијантски посао код радикалских главара). 

Једини од радикалских првака с којим смо радо били 
у контакту био је Андра Николић. Овај, уистини отмени, 
и паметни човек, био је наш протеже и заштитник код 
радикалских влада. Он нас је једини од радикада примао и 
њему смо радо ишли. Неки омладинци су залазили каткад 
и до Љубе Јовановића. 

Са Николом Пашићем ни један од омладинаца није имао 
веза све до 1909. Тада је почео да залази код њета Пуни- 
ша Рачић. Какве су биле везе и разговори између седог 
државника и петошколца Пунише Рачића, омладина није 
знала нити је интересовало да сазна. Први контакт омлади- 
не са Пашићем почиње падом Скадра. Тада су се са њим 
први пут видели Божовић и Ђоновић. Са члановима дина- 
стије Карађорђевића ни један омладинац и ни један еми- 
грант није имао везе све до свршетка европског рата. 

Наше везе са србијанским политичким људима нису биле 
тако тесне и тако велике. Одржавали смо везе свега са неко- 
лико људи и са министром Миловановићем. Никада и ни од 
једног србијанског политичког човека нисмо добили било 
потстрек, било идеју за ма какву акцију. Сви они, ма колико 
осуђиваљи званичну Црну Гору и њене непаметне поступке, 
били су према њима коректни, Никад и ни у којој прилици 
нису се мешали у наше послове. Све што су они желели и шта 
су радили било је, да нас као младе људе посаветују да не 
пренаглимо, да се добро промислимо пре него што се одлу- 
чимо на ма какву политичку акцију. Говорили су нам о свом 
искуству са Обреновићима и старали се да нам саветима уште- 
де многе непријатности које су они имали. А све то само је | 
задржавало сад већ емиграцију омладинску од сваке акције, 
сем новинарске. Па и на њу су утицали само умирујући. Ова- | 





1 Мислим, Даковић се уопште није никада састао са Пашићем пре 
стварања југословенске државе, 

кво стање је трајало све до анексије Босне и Херцеговине. 
Анексиона криза дуго времена је апсорбовала свуколику па- 
жњу српског народа, па и пажњу црногорске емиграције и 
црногорске омладине, Она је изазвала и новинарско примирје 
између два закрвљена табора. Полемике су заћутале, а бри- 
жни државници старали се да приближе две српске земље и 
да обе заједнички стану у одбрану српских интереса. Ми смо 
онда ставили своје скромне снаге на расположење нацији 
очекујући моменат да и делом посведочимо оно, што смо ре- 
чима тврдили: да нам је прече српство од сопствених лич- 
ности! 


ҮІ Анексиони период 


Анекснона криза 


„Ја сам последњи монарх у Европи”, рекао је Фрања Јо- 
сиф претседнику Розвелту, кад је овај правио посету Евро- 
пи 1909. Он је уистини био последњи, јер је то први постао. 
Засео је на престо Хабзбурга у доба „божанског права" и 
на њему се скоро окаменио. Изгледало је једно време да га 
је и смрт заборавила. Живот је текао, мењали се људи и иде- 
је, а Фрања Јосиф је остајао какав је и био, неспособан да 
схвати промене и нови дух који је време наметало, Његова 
супруга је једаред рекла, да њен „сироти Франци има по- 
дофицирску душу". Можда је код њега збиља била конститу- 
ционална неспособност да схвати велике промене у свету. 
Својом подофицирском душом био се саживео са „божан- 
ским правом“ и није могао схватити потребе и захтеве на- 
рода, народа већ пробуђеног, ојачаног, који поставља захте- 
ве и тражи да се о њему води рачуна. 

Развитак националне идеје код омладине и горњих сло- 
јева, свих Словена Аустрије, а нарочито Јужних Словена и 
Чеха, изискивао је преуређење монархије у правцу триализ- 
ма или федерализма. Овештали систем требало је мењати, да 
би се осигурао живот монархије и империје. Престарели цар 
то није могао разумети. Он је консеквентно и упорно живео 
у идејама да су народи царства и царевина зато, да би он 
владао. Он је још, притиснут силом, направио нагодбу 1866. 
Другу није мислио правити. Уопште се бојао промене једног 
система, који му је изгледао савршенством. Поред тога, о 
Словенима је мислио као и његов сабрат, Виљем П, да „нису 
рођени за господаре, него за слуге”. Према томе преуређење 
монархије да би и Словени дошли до речи, било је немо- 
гуће за живота Фрање Јосифа. Он је, као анахронистичан дух, 

био озбиљна сметња сваком напретку у погледу управе цар- 
ством. А то је припремало услове за пропаст његову. Остати 
тврдоглаво при старом поретку, значило је упропастити за- 
једницу. Словени више нису хтели остати у подређеном по- 
ложају. Они су захтевали или преуређење царства или ње- 
гов нестанак. Преуређењу се испречио цар, тако да су цар 
и царство, у погледу интереса, постали непријатељи. 
Током дуге владавине овог чудног монарха по правилу 
су царство водили осредњи људи. Реформаторе и велике 
државнике није волео. Бојао се снажних људи вероватно 
због промена које би они неминовно извели. Стога се, кад 
се поставило питање преуређења царства или нестанка ње- 
говог, видела сва сиротиња духовне Аустрије. На захтеве 
народа царства за преуређењем монархије да не би било по- 
влашћених и подвлашћених, ситни људи које је цар окупио 
око престола саветовали су да се одговори стиснутом пес- 
ницом. По њиховом схватању монархија и царство су се мо- 
рали бранити насиљем и новим завојевањима. Виталитет 
државе се огледао, по мишљењу ових ситних људи, у бру- 
талности поступака, а никако у мудрости и способности 
прилагођавања. У овом анахроничном схватању узрок је и 
онако брутално изведене анексије Босне и Херцеговине. 


Југословенски националисти, незадовољни подожајем у 
Аустрији, окретали су се слободној Србији. Зато је требало | 
Србију уништити, а никако задовољити незадовољне држав- 
љане. Бечу је изгледало да је југословенски национализам 
подгреван из Београда. Нису могли схватити да се очи упи- 
ру Србији због њених слобода. Отуда оптужбе противу ве- 
ликосрпске пропаганде, а затим процеси: цетињски, бања- 
лучки, загребачки, Фридјунгов, итд. „Југословенској хидри 
треба стући главу”, јавно су говорили у Бечу, и Србију, веч- 
ног бунтовника и револудионара, уништити.“ Дакле, прво 


1 »Пестар Лојд« оних дана пише: »Сви конци великосрпске про- 
паганде стичу се у српском министарству спољних послова. У Боски 
наравно бесни великосрпска пропаганда највише. Све је спремно за 
устанак противу Аустроугарске«. Каже да је исто тако развијена н 
организована пропаганда и у Хрватској и јужној Угарској. »Мрежа_ 
коју је великосрпска пропаганда разастрла на целом југу и југоистоку 
Аустроугарске монархије мора се раскинути и орпској хидри мора се 
одсећи глава. То ће моћи да се изврши само тако, ако се у Загребу и 

процесима и терором заплашити југословенско политичко 
воћство, завадити две српске државице, затим тровести 
анексију и то што бруталније, како би оставила што јачи 
ефекат на српске масе. Србија, само ако покуша штотод, 
мора бити уништена. Ето то је оних дана била аустриска по- 
литика коју је онако безобзирно и енергично проводио ба- 
гон Ерентал. Место да задовоље своје народе, желели су да 
униште своје суседе! 

Ову политику су; нажалост, помогли и управљачи Црне 
Горе, предајући Аустријанцима „револуционарни статут”, и 
отварајући онакав цетињски процес. Вероватно ни кнез ни 
његови министри нису схватили замашај акције своје и ау- 
стриске. Нису били свесни у коликом степену раде противу 
интереса Јужних Словена, своје протекторке Русије, и сво- 
јих сопствених. Од борбе на чисто унутрашњем терену и са 
својим домаћим људима, склизнули су на терен борбе са 
Србијом џи заграничним српством. 

И кнез и Томановић, оптужујући Србију за велико- 
српску пропаганду и конспирације, вођени су били у првом 
реду ннаџилуком и тежњом да заштите династију од набу- 
јалог демократско револуционарног покрета младе Црне 
Горе верујући да је потпомогнут од стране Србије. Потка- 
зујући Аустрији пречанске Србе, вршили су дело освете за 
нападе на њих и њихов опресивни и корумптивни режим. 
Тешко је веровати да би се из других мотива један српски 
кнез, са својом владом, могао спустити на улогу Ђорђа На- 
стића! 

Радили су противу српства из несхватања српских инте- 
реса и понети инатом, династичким интересима, а вероватно 
и мржњом на Карађорђевиће. Можда је то био и прст про- 
виђења! Учинили су тренутно зло, да би отклонили у будућ- 
ности вероватно много веће. 

Ерентал, окуражен и овом распром у крилу Срба, про- 
вео је анексију. Учинио је фаталну грешку у односу на мир 





Пешти, Сарајеву и Бечу споразумно, по заједничком плану, крене про- 
тив општег непријатсља«. 

»Данцеров војни лист«, орган генералштаба, пише (фебруара 1908): 
»Србија мора нестати да би Аустроугарска постала непосредни сусед 
Турске, на маћедонској граници, То нам налажу наши императивни 
интереси с војног гледишта«. 

у Европи, и најзад на саму аустриску империју. Његова 
анексија трво је брутално гажење међународних уговора по- 
четком ХХ века и у исто време свирепо бацање рукавице у 
лице Србима, аустриским Словенима и Русији. То је први чин 
драме, која се 1914 развила у највећу светску трагедију. Бру- 
тално гажење једног међународног уговора окуражило је 
Италију да окупира Триполис. Итало-турски рат потстрекао 
је балканске народе на рат са Турцима. Последице балкан- 
ског рата, опет, постаде су претекст Аустрији за рат Србији 
што је изазвало европски рат. Тако се анексија изметнула 
у највећи сукоб који је свет до данас видео. Аустрија. га је 
почела, она га је и завршила. Платила га је својом главом. 
То је највећа и историска заслута Фрање Јосифа и његових 
неспособних државника. 


По договору Беча и Софије, уочи анексије Босне од 
стране Аустрије, Фердинанд Кобуршки је објавио независност 
Бугарске и прогласио је краљевином. Узрочна веза између 
оба догађаја била је очигледна. Српски народ осетио се 
угрожен и понижен. Схватио је замашај догађаја, Београд 
се пренуо као један човек. Већ 24 септембра пред споме- 
ником кнеза Михаила одржан је први велики народни ми" 
тинг. Главни говорник био је Љуба Давидовић. Огромној 
маси света између осталог је рекао: „Српски народ прежив- 
љава тешке дане. У свим крајевима српски народ се бездушно 
гони, и из његове крви никако не може да се роди његова 
слобода. Његова крв то је једино благо његово. Пре тридесет 
година разлегла се труба и ратни поклич. Тада се јуначки 
борисмо. Борило се с надом у победу. Али та нада беше пре- 
вара, а вера беше невера. На истоку од нас развијада се млада 
држава бугарска, а на западу од нас наша Босна и Херцегови- 
на стално мењаше господаре. Аустроугарска је тамо донела 
место цивилизације окове. Кад је све уништила и прогонила, 
она се латила ипоследњег и најопаснијег уништења српског 
народа у Босни, латила се да анектира Босну и Херцеговину. 
У том моменту Бугарска се проглашава за краљевину. И тај 
корак биће смртоносан за словенску заједницу, биће судбо-- 
носан за Југославију, а за Србе најжалоснији, јер ће их ста- 
ти много живота и крви, јер он долази као претеча анексије 
српске Босне и Херцеговине". 


Анексиона крива 295 


Ова предвиђања Давидовићева не би се могло рећи 
да се нису обистинила!... Српске масе су се заталасале 
не само у Београду, него и свуда другде. Београђани 
са митинга иду министру спољних послова. Траже да 
им се каже шта влада мисли и шта спрема. Мило: 
вановић умирује масу, позива је на стрпљење и обећава да 
ће влада вршити своју дужност. Народ жели да чује и реч 
са престола. Манифестује се ондашњем престолонаследнику 
Ђорђу. Престолонаследник држи говор Окупљеним добро- 
вољцима из 1876—78, и Београђанима. Овај говор потенцира 
одушевљење до екстазе. Народ тражи борбу, рат. Ђорђе, и 
сам понет одушевљењем народним и својом младошћу, ве: 

и: „У име Божје, и у име праведне ствари, за име народно 
и част његову, наћи ћете ме увек готова да са вама побем, 
да се са вама борим, да са вама заједно пролијем крв за сло- 
боду Српскога народа, тог најмириснијег цвета у великом 
врту словенском. Нека живи онај који је вољан да мре! А 
нека мре онај који није достојан да живи!” Завршне речи 
овог Ђорђевог говора постале су крилатице, које су оптрча- 
ле и опчиниле цео српски народ. Он је одједном постао ју- 
нак дана, најпопуларнији човек међу Србима. А то је само 
знак, колико су Срби били морално припремљени за борбу 
и жртве. Нешто доцније, пред масом од 40.000 људи, према 
штампи онога доба, он држи говор и завршава га речима: „Ако 
се не задовоље наше праведне жеље, мир ће нам бити тежи 
од рата, а смрт лакша од живота!" 

Миловановић оних дана каже у Скупштини: „Овим по- 
следњим нападом на берљински уговор (анексијом) бије се 
правце у лице српском народу; удара се на његов најбитнаји 
интерес, на његова најнеоспорнија и најсветија народна пра- 
ва". 

Босанци и Херцеговци, православни и муслимани, саби- 
ли су се једни уз друге и заједнички повели акцију у земљи 
и у Европи (изузетак су чинили католици, који су се са јед- 
њом шаком Јевреја, једино радовали анексији). Православни 
и муслимани заједнички упућују народу проглас. Протеству- 
ју противу анексије, и саветују да народ мирно чека реше- 
ње оила, које треба да донесу одлуку. За своју акцију кажу: 
„Мисао водиља у сваком нашем раду, биће тежња нашег 
народа за слободом и правом да о својој судбини одлучује- 

мо, јер је та мисао освјештана народном борбом и историјом. 
Као најбоља гарантија успјеха ове наше нове борбе је је- 
динствен рад Срба православних и муслимана, који ничији 
нападаји неће моћи разбити". 

Сви Срби, било у Хрватској било у Војводини, проте- 
ствују противу анексије. Аустриски Словени, нарочито Чеси, 
протествују такође. И у Прагу се држе протестни митинзи. 

Цетиње, које је анексија застала у кавзи са Србијом и 
свим патриотима српским, одједаред мења став и стаје уз 
противнике Аустрије. Кнез магновено' мења физиономију, 
објављује прокламацију Црногорцима и својој скупштини 
даје директиве за рад. Црногорска Народна скупштина от- 
поздравља српску скупштину и кличе: „Сложно на рат, јер 
ће то бити свети рат!” Кнез у прокламацији вели: „Ваше 
тужне двије сестре, Босну и Херцеговину, које прије триде- 
сет година за тренутак озарише зраци слободе, данас сасви- 
јем истргоше из српског загрљаја. Аустроугарска монархи- 
ја замијени посједнуће тих двију покрајина коначним приса- 
једињењем. Без њихове воље и пристанка одвукоше их ту- 
ђем јату". Саветује даље Црногорце да не очајавају, јер 
„иза тешких дана доћи ће бољи, српско ће сунце љепше 
сјати". Говори о одредбама берлинског уговора којим се 
ограничавају права Црне Горе и завршава: „Увјерен сам, да 
проговарам из душе и срца свакојега Нрногорца, објављујући 
да ће Црна Гора од данас сматрати се ослобођена свијех те- 
рета и ограничења која јој је био наметнуо тај међународни 
уговор”. Пред двор се скупљају манифестанти. Протествује се 
эле мколентво противу анексије. Овим манифестантима го- 
вори сам кнез, Између осталог им каже: „Чекајмо конферен- 
цију (великих сила), па ако нам и она криво учиви, онда у бој, 
па ма и ја и ви не били више живи! Сараднику „Дејли Мела”, 
опет, вели; „Ако не будемо задовољени, започећемо бој до 
задњег момка, па нека Аустрија на нашим љешинама и нас 
узме!” | 

Између Цетиња и Београда оних дана није било дипло- 
матских односа. Стога је прва геакција била спонтана и сва- 
ки Је дао прве изјаве према свом схватању или свом интересу. 
Рекло би се, да се пошло у раскорак. Кнез говори о ништењу 
одредаба берлинског уговора о слободи барског пристани- 
шта и о Спичу, а у Београду о животним интересима српског. 

народа. Да би ова ненормална ситуација престада Београд 
наређује своме посланику Јовановићу да иде на Цетиње. 
Цетиње, опет, шаље у Београд свог специјалног поклисара, 
сердара Јанка Вукотића. 

На Цетињу свечано примају српског посланика. Кнез му 
приређује свечан пријем и држи беседу у којој вели, да није 
никад веровао да је супруг његове драге кћери могао што- 
год радити противу њега. За неспоразуме између Србије и 
Црне Горе каже да су вештачки, и да Србија може рачунати 
на братску љубав Црне Горе. „Ваши болови су наши боло- 
ви, ми смо браћа и као браћа се морамо помагати“ —- завр- 
шио је своју беседу кнез. 

Београд је опет ванредно дочекао црногорског ивасла- 
ника. Сам факат што су га аустриске власти скинуле са воза 
у Загребу и задржале неко време, учинио је да ға Београ- 
Ђани још боље предусретну. Зачас је заборављено да је сер- 
дар био један од снажних организатора цетињског процеса и 
заборављена је његова преписка са агентима босанске владе 
(Истина, он је радио по наредби, и да то није он учинио, 
учинио би други.) Над целом прошлошћу навучена |е копре- 
на. Кнез је осетио да је настао његов моменат, и послао је у 
Београд свога поузданог човека, а свакојако и једног од 
најспособнијих које је имао. Једино је левичарско Ранкови- 
ћево „Звоно“ учинило замерку. „Радујући се, вели, измире- 
њу Црне Горе и Србије, ми не можемо опростити онима ко- 
ји су избор чинили што су баш ову личност нашли да бра- 
ћи својој пошаљу код толико људи у Црној Гори. Јер, није 
довољно да се само двојица наједу, па да друштво буде 
сито... Ми смо требали видети претставника народа, а не 
претставника главара и сердара црногорских и личност која 
је највише компромитована последњим догађајима у брат- 
ској нам Црној Гори”. 

Нема сумње, да је већина у Београду онако мислила и 
Ранковићево „Звоно“ било је веран тумач тога мишљења. 
Па ипак то је била једина алузија на прошлост и доскораш- 
њу сердагеву службу. Београђани су примили његове речи 





1 Сердар Вукотић је тражио задовољење од аустриских власти, 
претећи да ће иначе вратити све орденс које је од Аустрије добио. 
Аустријанци се нису извинили и сердар је вратио све ћесарове ордене, 

као да долазе од старог и доброг знанца и пријатеља. Омла- 
дина црногорска потпуно се повукла да не би правила ни 
најмање сметње новој политици. Одушевљење Београђана 
тумачила је психологијом малих и нејаких. Такви су гото- 
ва да приме сваку помоћ са ентузијазмом, нарочито у те- 
шким часовима. Београд је оних дана с једне стране био у 
националном заносу, а с друге у тешком страху и бризи за бу- 
дућност. Стога је и оно, што би у другим приликама сматрао 
увредом, у оном часу поздравио добродошлицом. Прве речи 
сердарове Београђанима биле су поздрав од Црне Горем 
Црногораца. То је изазвало у маси одушевљење, Отворило је 
сердару пут у срца Београћана. 

Кад се на оне манифестације, дизање и ношење на руке 
прилично кабастог сердара, гледа из раздаљине од тридесет 
година, не изгледају мање лакрдијашке од оног белог цин- 
царског коња који се оних дана чешће шетао по Београду! 
Београд је оних дана сав био у нервима. Па је чак у оној 
великој националној невољи губио од разума и делом од 
достојанства. Допустио је да се да скоро лакрдијащка одора 
једном уистини дубоком националном осећању. После неко- 
лико година, прекаљен ратовима, сазрео је и ни у ком слу- 
чају не би више правио детињарије, које су се виделе ових 
дана. Или бар не би допустио да један комедиограф буде 
тумач нада, стрепње, бола и трагедије једног поколења! 

Али, Београд се одједном био толико расплинуо и омек- 
шао према дојучерашњим тужиоцима, да је и на репертоар 
Народног позоришта (уосталом први пут) стављена „Бал- 
канска Царица". Овај комад чија је драмска вредност равна 
уметничкој, а обе тако високе да се даље није појављивао 
на репертоару Народног позоришта, — одушевио је био 
Београђане, да је чак и министар просвете, културни и па- 
метни Андра Николић, послао кнезу депешу, која одговара 
психози оних дана, ако не интелигенцији и озбиљности Ан- 
дриној. Николић јавља кнезу да „Београд раздрагано кличе и 
одаје хвалу вашој поезији јунаштва и патриотизма, као што 
је пре неки дан у дочеку вашег изасланика с бурним одушев- 
љењем поздравио ваш латриотски чин. Живео кнез Никола, 
јунак и песник!” 

Београд су уопште одушевљавале патриотске речи оних · 
дана. Веровао је да иза њих стоји готовост на акцију. Маса 

није разумевала да су Србија и Црна Гора немоћне да рату- 
ју са Аустријом, а да је Русија, свега неколико година по- 
сле једног несрећног рата и једне револуције, немоћна да их 
подржи. Сабрана народна енергија, кроз национални занос, 
тражила је одушке. Народ је уистиңи духовно бно спреман 
за борбу. И оно што се оних дана видело у Београду, и дру- 
где међу Србима, био је сигуран знак ове готовости. Зато 
га је снажно одушевила и кнежева изјава дописнику „Дејли 
Мела”: „Ако Црна Гора не добије Спич, а Босна и Херцего~ 
вина аутономију, онда се мора ратовати." 

Иза ове ратничке фасаде у Београду се полако криста- 
лишу захтеви о компензацијама, које треба да се реше на 
конференцији великих сила, о којој се у Европи све више 
говори. Миловановићу и србијанским политичким људима 
било је стало да преко анексије изнесу пред Европу српско 
народно питање. За то им је била потребна сарадња Црне 
Горе, као друге слободне српске државе. Питање компенза- 
ција требало је да буде одступница, да се испослује бар не- 
што, ако питање узме рђав обрт, како се то могло предви- 
ђати. За сваки случај, било да ствари узму додар или рђав 
обрт, Црна Гора им је била потребна. 

Ми не мислимо да је идеја о компензацијама срећна ин- 
венција Београда. (Цетиње ју је одмах примило). Све нам 
се чини, да је једним неопортуним и неостварљивим захтевом 
ослабљен протест обе српске државе. И Цетиње и Београд 
рекли су да ја анексијом повређен витални српски интерес. 
Црногорска скупштина то још јаче ваглашава. Она вела да 
је анексијом „нанет смртни ударац интересима цјелокупног 
српског народа”. Немамо разлога да не верујемо да су ми- 
слили онако како су говорили. Онда, овај животни интерес 
није могао бити компензиран Спичом, и једним кајишем 60- 
санске земље за везу Србије и Црне Горе! Тако су и Београд 
н Цетиње уситнили своје захтеве и обеснажили свој протест. 
У најмању руку, уверили су Европу да између њихових речи 
и стварности има прилична раздаљина. Онај који је смртно 
повређен, не мери своју повреду ситним, готово просјачким, 
захтевима! 


і Противу компензација устала је прво руска, а нешто доцније и 
„Део српске штампе. Прва током новемора а друга крајем новембра. 

Одмах по доласку Вукотић је примљен од краља Петра. 
Још исто вече краљ лриређује вечеру у част изасланика сво- 
га таста. На вечери напија здравицу кнезу Николи и Црној 
Гори. „Са одушевљењем“ истиче, да „постоји потпуна слога 
и споразум између обе независне српске државе, како у по- 
гледу данашње тешке ситуације, тако и у погледу будућег 
заједничког рада." 

Сердар Вукотић одговара краљу врло топло. Говори и 
манифестантима после пријема. Изјављује да се Цетиње и 
Београд потпуно слажу, и што је добро или зло за једне, 
добро је или зло и за друге. Сложан рад између Србије и 
Црне Горе, каже сердар, природан је, и „издајник је свога 
рода“ ко би га кварио. Сараднику „Пестер Лојда” о својој 
мисији каже: „Пртребно је да између обеју чисто српских 
држава, Србије н Црне Горе, односи не буду само нормал- 
ни, него братски, Обе државе морају једно мислити и зајед- 
но ићи у одбрани њихових интереса. Да такве братске Од- 
носе утврдим, то је моја мисија . 

Нема сумње, да је у оним часовима у сердару оживео 
прави Србин, патриотичав и речит подједнако. Овај је по- 
тиснуо сердара из преписке са Настићем и трудбеника на 
расколу између две српске земље. Добро је потисло зло, 
традиција ново накалемљене особине. Овај човек од дара и 
духа дао је оних дана пуну меру својих вредности. Оду- 
шевљен и занет добрим српским расположењем он у Чачку 
каже грађанима, који су дошли да га срдачно поздраве и са- 
чекају: „Црногорци и Срби су увијек били браћа. Могу вас 
увјерити да су краљ Петар и књаз Никола закључили уговор за 
напад и одбрану, за рат и за мир. Обије владе ријешиле «у, 
да Босна и Херцеговина могу бити државе само српскога 
владара, а никако другога. Као год што сте ви у Србији рије- 
шили угазити у рат с Аустријом која нам отима Босну и 
Херцеговину, исто и Црна Гора донијела је одлуку: или да 
изгинемо сви до једнога или да ослободимо српство из ту- 
ђинског ропства. Ето, то вам је поздрав од свију Црного- 
гаца!” 

Овај мало дипломатски и мало стварни излив патриот- 
ске речитости сердареве објавила је београдска „Штампа". 
На тај начин му је дат најшири публицитет. Отада се у 
српској штампи у српским масама говори о савезу између 

Србије и Црне Горе. Једном споразуму ад ћос даје се много 
већи и много шири значај. У сваком случају, односи српско 
црногорски знатно се поправљају и унутрашње распре 
потпуно престају. Истина, југословенска јавност на дели“ 
катан начин покушава да се заинтересује осуђеним жртва- 
ма. Тако „Обзор' интервјуише генерала Мартиновића, нај- 
утицајнијег члана кабинета, да љи ће влада предложити кне- 
зу да помилује осуђене у бомбашкој афери како би се по- 
дигло расположење народа. Генерал одговара: „Ако избије 
рат можда. Али да то чини пред рат да тиме одушеви свој 
народ, то није нужно. Они немају присталица у народу!” 
Преко ове, колико неодмерене толико нетачне, а у сва- 
ком случају неопортуне, изјаве јавност је прешла ћутке. 

Омладина и емиграција поред свих званичних изјава и 
манифестација у Београду и на Цетињу, не верују у трајно 
њ озбиљно приближавање две српске земље, а најмање на 
прави савез две братске државе. Али остају по страни н 
не желе да својим сумњама или ма каквом акцијом даду 
претекст Цетињу да наново окрене лист. Препуштају Београ- 
ду да сам стекне искуство обрнуто оној турској народној 
пословици, да „слатке речи и код змије љубав пробуде". 

Отада Београд и Цетиње бар на изглед раде заједнич- 
ки. Шаљу мисије у Петроград: Цетиње Лазара Мијушкови- 
Һа, а Београд престолонаследника Ђорђа и Пашића. Зајед. 
нички: раде и у Цариграду, куда иде од стране Србије Сто- 
јан Новаковић, а у име Црне Горе сердар Вукотић. Ова њи- 
хова акција у Цариграду уродила је, по свој прилици, јед- 
ним плодом: олакшала је споразум аустро-турски! Аустрија 
је с једне стране побунила Арбанасе, а с друге нудила златне 
лире. Оба ова аргумента деловала су далеко јаче него пред- 
лози Београда и Цетиња. Турска је уновчила ове српске пред: 
логе можда не много мање него своја права” на Босну. Узела 
је два и по милиона златних турских лира и одрекла се права 
на Босну и Херцеговину у корист Аустроугарске. Ускоро затим 
је Џавид паша ликвидирао арбанашки устанак! 

Обе српске државе, најпре Србија па за њом и Црна 
Гора, добиле су ултиматум од европских сила да се, у ин- 
тересу мира, одрекну и компензација и захтева о аутономи- 
ји Босне, и ранијих изјава о виталним српским интересима 
у Босни и Херцеговини. И једна и друга морале су дати из- 

јаве, које су им наметнуте. Прво Србија, па онда и Црна 
Гора. Ерентал је успео да понизи две српске земље, а у 
истој мери и њихову протекторку Русију. Однео је победу 
која ће, нешто доцније, скупо стати целу Европу, а најску- 
пље саму Аустрију. 

За време трајања ове велике националне кризе, скоро 
све до краја априла 1909, траје и затишје у борби на уну- 
трашњем терену. Кнез и његова влада поштеђени су ма как- 
вих напада. Они у миру и тишини настављају свој пут, и 
ни једном речју и ни једним актом не показују да су склони 
отступити са друма којим су пошли, Политичко стање у зем- 
љи остаје какво је и било. Чак се старају да га консолидују. 
Из Србије позивају као стручњака секретара Министарства 
финансија, Јовановића (ондашњег напредњака), који би им 
уредио финансије и евентуално закључио какав инострани 
зајам. Ни један вентил сигурности није намештен. Све оста- 
је по старом. Из једног судбоносног догађаја нису умели 
извући поуку, као што се нису умели њиме користити као 
претекстом да репарирају учињене неправде и смире земљу. 
Зато су чарке неминовно морале отпочети, чим умине спољ- 
на опасност, и разбуктати се у пламен жестоке борбе. 


Кампања 1909 поводом загребачког ни Фридјунговог 
процеса 


Посла вишемесечног затишја настала је наново распра 
између званичног Цетиња и српске јавности. Прве стреле 
лете поводом загребачког процеса, затим кодашинског, по- 
том Фридјунговог. Тако је 1909, све од маја па до завр- 
щетка, пуна борбе и прегоњења. Наставило се где се било 
стало. Оживљавају наново дани бола и чемера, дани штете 
колико и срамоте, тужни за српство и јадни за Црну Гору. 


1 Ондашњи режим није имао ни једног домаћег стручњака било 
за финансиска, диле за економска питања. Стога су прво позвали ДР. 
Милоја Јовановића као финансиског стручњака, а нешто доцније др. 
Милорада Недељковића, као стручњака за хипотекарни кредит и Перу 
Филиповића за организовање земљорадничких задруга. Јовановић је 
остао док је закључио спољни зајам, а ова друга двојица, нарочито 
Недељковић, вратили су се не сврмнивши скоро ништа. 

Кнежево држање за време анексије учинило је да су 
Аустријанци допустили своме агенту да подигне копрену 
са жалосних догађаја прошлих дана. Настић изјављује у 
Загребу да је „револуционарни статут” предао Цетињу, а 
оно Бечу. Беч га користи да подигне велеиздајнички процес 
у Загребу. Оно што се наслућивало, уколико се није већ зна: 
ло, излази на светлост дана. | 

Бечки „Винер Алгемајне Цајтунг 30 априла чини „от- 
криће", да је Ђорђе Настић добио од црногорског кнеза но- 
вац за сведоџбу на Цетињу, и помоћ од 3.000 франака да 
оќцтампа „Моје афере" и „Финале“, на основу којега је от- 
почео загребачки процес. „Оригинални примерак „револу- 
ционарног статута” који је објављен у „Финале', каже овај 
лист, Настић је предао кнезу Николи, а овај га послао беч- 
ком Министарству иностраних дела, где се и сада налази". 

У одбрану загребачких жртава устаје и велики словен: 
ски патриота и научник Масарик. Он врши истрагу поводом 
свирепог прогоњења Срба из Хрватске и долази до пора- 
жавајућих чињеница. Утврђује, поред осталог, да је Настић 
уистини предао Цетињу „револуционарни статут”, да га је 
Цетиње предало Бечу, и да је „Финале оштампан новцем 
добијеним са Цетиња. Сам статут био је алокрифан, али је 
зато ипак послужио као основ за велеиздајничку парницу 
противу 53 српска патриота у Хрватској. Црногорска влада 
тек 14 дана доцније, и на стално инсистирање загребачког 
„Србобрана“, даје деманти преко „Гласа Црногораца". У де- 
мантију каже: „Књажевска влада осјећа се у дужности и у 
стању, да категорички изјави: 1 да г. Ђорђе Настић није ни- 
када приступио нашем узвишеном господару Њ. Кр. В.; 2 
да револуционарни статут, о коме говори г. Масарик, нису 
видјеле наше власти, ни полицијске ни судске, па наравно 
ни Њ, Кр. Е. Господар, прије но што је био штампан у Насти- 
ћевом „Финалу“. 

„Винер Алгемајне Цајтунг“ поводом овог демантија пи- 
ше чланак и каже: „Што се тиче демантија, којим би црно- 
горска влада хтела да се реши открића у нашем (ранијем) 
чланку, то намеравамо с непобитним фактима у руци дока- 
зати сваком, да су кнез Никола и његова влада знали за На- 
стићево „Финале“ и да су га потстакли". Бечки кругови су, 
вели даље овај лист, „у времену од првог јануара до маја 

1908 добили вест о садржини Настићевих открића. Кнез Ни- 
кола црногорски сигурно би друкчије радио, да је могао 
слутити, како ће са својим открићима припомоћи анексији 
Босне". | 
После овог чланка цетињска влада даје други коминике, 
т у њему признаје да је Настић показао статут секретару 
Министарства унутрашњих дела Лопичићу, који је био и ис- 
ледник у бомбашкој афери, али да га овај није узео, јер 
му, вели, за цетињску истрагу није служио! (Много година 
доцније Лопичић у својој брошури тврди да је статут узео 
од Настића и да га је предао Томановићу). Тако су непа- 
метни кнежеви доглавници, у врло кратком размаку времена, 
сами себе открили као људе који не говоре истину. 
Званично Цетиње напада Масарика и оптужује га, да 
он намерно сеје раздор између две српске земље, српских. 
патриота и Цетиња. Овај умни и велики Словен даје интер- 
вју београдској „Политици“, у коме између осталог каже: 
„Прво, ја чиним разлику између владара једне земље и 
народа, којему он господари; народ у Србији и Црној Гори 
је један, њета, мислим ја, не може нико завадити! Друго, 
ја сасвим озбиљно рачунам себи у заслугу, што сам открио 
однос Настићев према црногорској влади и кнезу. Ја мислим 
да се словенској ствари не служи ни мало када се не види 
фактично стање ствари и меродавних људи међу нама, а још 
мање, кад се намерно сакрива оно што у том стању и код 
тих људи не ваља, што је зло. Истина о загребачком про- 
цесу је у великом делу и истина о цетињском процесу. И 
зато, само зато, сам ја открио истину о Настићу, и о њего- 
вим најважнијим саветодавцима! Његово Краљевско Висо- 
чанство је већ морало да увиди, да је Настић лагао и на Це- 
тињу. Ко живи и греши. Кнез Никола би се показао само 
као човек, а још више, као кнез, кад би цетињски процес ре- 
видирао... Није ни мало лојално када се мени каже да хо- 
ћу да завадим Србију и Црну Гору. Понављам, о Црној ЁҒо- 
ри нисам никад ништа говорио. Ја сам износио неке ствари 
само о кнезу и прногорској влади. А између та два фактора 
и народа повлачи границу и црногорски устав, који је, до- 
зволиће, мање слободоуман од мене... Ја не могу ништа 
противу тога, што крунски сведок у Загребу издаје једну за 
другом цетињске тајне, у намери да покаже како је вођен 

н заведен са Цетиња. „Немојте штедети никога”, рекли су 
Настићу на Цетињу, дајући му новац за „Финале“... Ти 
„никоји", које не треба штедети, оцртани су и записани у 
„Финале“. То су краљевски двор Србије, краљевска српска 
влада, многи угледни људи из Србије, цео низ културних 
установа ваших, и тамо у Хрватској цео живаљ српски, а 
на челу му 53 поштена и невина Србина!" | 

Српска и југословенска јавност после овог интервјуа те- 
шко замерају Цетињу, Пребацују му што се не ограде од 
рђавих дела, већ нападају добре људе. Да би полемика била 
лодигнута за једну октаву више, Лазар Томановић даје један 
интервју (који није нигде демантован) загребачком немач- 
ком листу „Аграмер Тагеблат-у'. Претседник цетињске владе, 
као бугарофил, пледира да Македонија припадне Бугарској. 
„Србији, рекао је, не би много сметало кад би Бугарска била 
јака држава". | 

Не треба сметнути с ума, да је овај интервју дат после 
анексије и прогласа бугарске краљевине, а у данима кад је: 
Аустрија била кидисала на хрватске и босанске Србе, и ре- 
шила да пречисти са првима помоћу загребачког процеса. 
Српство се осећало оних дана угрожено одасвуда, и у тим 
данима устаје противу једног његовог животног интереса 
претседник црногорске владе! Он се нашао да пледира за 
интересе Бугара тамо, где су они у сукобу са интересима 
Срба широко схваћеним. На овај начин је чудни претседник: 
црногорске владе и некадашњи српски борац у далматин- 
ском сабору, постао повод жестоких напада на званично Це- 
тиње и на црногорског кнеза. Изгледа, као да је овај човек 
на Цетињу био углавном зато, да би позајмио име рбавим по- 
словима и правио грешке које су заиста штетиле српске ин- 
тересе! | 

Нечовечно вођен и свирепо завршен, загребачки процес 
узбудио је до максимума цео српски народ и све Јужне Сло- 
вене. У Београду се прирећују демонстрације. Новине ску- 
пљају прилоге за загребачке мученике. Ваљевска окружна 
скупштина вотира из својих средстава новчану помоћ. Ду- 
бровчани Срби и Хрвати вешају на домове ирне заставе, пра- 
ве спровод са крстом и натписом „правда“, и обносе кроз 
цео град. Бокељи такође држе протестне окупштине, Далма- 
тинсхи сабор, на предлог Трумбићев, у знак жалости преки-. 

да седницу. У Босни и Херцеговини такође се протествује. 
Једино српско Цетиње ћути! Ни један глас протеста и ни 
једна реч утехе! Држање више запрепашћујуће него изнена- 
ђујуће. Док се цело српство грчи у болу и револту, званично 
Цетиње је мирно, као да је добило једну битку. То је за- 
пажено, и то се није опростило. 

Томановићева влада, у полемици око Масарикових откри: 
ћа, директно оптужује и Мирослава Спалајковића, србијан- 
ског начелника Министарства иностраних дела, као да је он 
Масарику дао обавештења која терете Цетиње. Масариков 
орган „Час“ демантује ове цетињске оптужбе. Али, отада се 
са Цетиња све гласније чује, да су односи између Србије и 
Црне Горе опет охладнели! Постепено се враћа на стање пре 
анексије. 

Цетиње је покушало да љубав анексионе периоде иско- 
ристи, и сугерирало је Београду да удаљи политичке еми- 
гранте и некадашње шефове омладине, Београд на то није 
могао пристати. Да је брутално уклонио црногорску емигра- 
цију на захтев Цетиња, исто то је могла тражити и Аустри- 
ја. Право азила, које је српски устав давао сваком политич- 
ком бегунцу, поготову се није могло ускратити браћи из 
Црне Горе. А то утиче на осетљивост Цетиња. Онамо се ми- 
сли, да Београд неће намерно да удаљи емиграцију и омла- 
дину и да их држи при руци како би их згодном приликом 
употребио. Међутим, претпоставке Цетиња биле су. саврше- 
но погрешне. Српска влада и црногорска емиграција оних 
дана нису имали никаквих веза. Са своје стране и омладина 
и емиграција држале су се врло коректно. Никакав на- 
пад преко јавности, никакав збор или демонстрацију нису на- 
правили све док нису, на загребачком процесу, откривене ма- 
нипулације Цетиња и једног аустриског агента. Отада, сасвим 
природно, нису могли остати по страни, Нису могли асисти- 
рати беспримерном срамоћењу њихове отаџбине, а да не учи- 
не све што могу да одговорност падне на оне који су 1е за- 
служили, а не на њихову земљу. Утолико пре, што Настић у 
Загребу подгрева свој цетињски роман и, оптужујући Србију 
и српски двор, оптужује наново црногорску омладину као 
измећаре Београда. | 

Логично је и природно да симпатије омладине буду на 
страни загребачких мученика, и да њене стреле буду упере- 

не противу оног шареног друштва које их гони. Ако се зва- 
нично Цетиње, понето кичељивим и инаџијским у ментали- 
тету динарског човека, одвојило било од српске фамилије, 
црногорска омладина није се одвојила и није се могла од- 
војити. Она је и оних дана, као и раније, понета на- 
ционалном мишљу и „вером Обилића”, стала уз најбоље 
Србе онот времена. Стала је уз огромну већину свога наро- 
да, и још једном постала веран тумач мисли и осећања црпо- 
горских горштака пред српском фамилијом. 

Какво је, уосталом, друго држање могла заузети црно- 
горска омладина у добу најжешћих прогона Срба у Аустри- 
ји: кад се суди у Загребу педесет и тројици народних прва- 
ка; кад се подмећу костајничке бомбе; кад српска и хрват- 
ска јавност доноси факсимиле уцењивачких писама разних 
агената и уцењивача посланих виђеним Србима, претећи им 
потказивањем ако не положе новац; кад се хаже и прогоне 
Срби зато што су Срби; кад босанским Србима висе на вра- 
ту бањалучки и мостарски процеси; кад се затварају хрват- 
ски новинари стога што бране своју прогоњену браћу (уред- 
пици „Покрета" и „Обзора"); и кад се иза свих тих прогона 
види нечиста дружба између агената аустриских, цетињског 
двора и кнежевске владе? 

Омладини је импоновала мушка борба српских патриота 
са аустриском владом. Бокешки, дубровачки и далматински 
Срби устају у одбрану невиних жртава у Загребу. Босанско- 
херцеговачки Срби солидаришу се са Србима у Хрватској и са- 
ми су распети на крст. „Српска Ријеч”, једини српски орган 
у Босни, оних дана, има парницу за парницом, и један за 
друтим њени уредници пуне сарајевске казамате. Бањалуч- 
ки Срби имају свој процес, Херцеговци мостарски. Српство 
іс прогоњено и бори се на свим линијама. А нада све педе- 
сет три оптужена Србина у Загребу одговарају за велеиздају 
противу "аустриске империје. Њихово херојско држање чи- 
ни част српском народу. Пред судом који тражи њихове гла- 
ве, Валеријан Прибићевић протествује противу Настићевих 
клевета и увреда Србије и српског краља: „Ми не дозвоља- 
вамо да се вређа Србија и српски краљ. Ко њих вређа, вре- 
ђа нас!" 

Зар се могла црногорска омладина одвојити од српских 
бораца и јунака? Деца краја где се неговао култ Обилића 

и Косова, где се од колевке запајало славом Немањића и 
величјем царства српског, у тешким часовима стала је на 
место које јој је историјом и традицијом обележено! Она 
је из дубине душе устала противу аустриског насиља, и про- 
тиву свих оних који су га ма чим помагали. Њу је као же- 
равица пекла веза званичног Цетиња и агената који су по- 
служили Аустрији да створи овакве процесе. А још више 
што је средствима, добијеним жуљевитим длановима црно- 
горских горштака, реакционарна цетињска влада платила 
шпијуну Настићу штампање његових брошура „Финале“ и 
„Моје афере". Раљда откад постоји Црна Гора никада на 
недостојније сврхе није потрошена њена крваво зарађена 
пара! 

У овом добу полуслужбена „Самоуправа" и „Глас Црно- 
горца”, уколико не ћуте, чине једни другом чудне, готово 
злураде, комплименте. Например: „Самоуправа“ замера пре- 
чанском „Бранику” што преноси из напредњачке „Правде“ 
дискусију о промени династије у Србији, и кандидује, ако 
дотле дође, за краља Србије кнеза Николу. „Самоуправа“ 
каже да верује да је кнез далеко од једне такве акције, # 
да му „Браник“ не чини овом кандидацијом никакву услугу. 

„Глас Црногорца” одвраћа на „Самоулравину“ љубаз- 
ност чланком, у коме вели да су династије у Црној Гори и 
Србији сродничке, „и кад се зна колико књаз Никола држи“ 
до сродства", онда је јасно да жели да се династија Кара-. 
Ђорђевића „учврсти у Србији као његова у Црној Гори”, 
пошто је „уверен да српском племену за његову бољу бу- 
дућност нијесу ни од какве сметње двије народне династије 
овако срођене, када оне у истом правцу раде. Сродничко 
осјећање краља Николе особито не би никад допустило ни 
себи, ни ком своме ни да промисли на престо свога зета к 
својих унучади, јер то не би било; ни од Бога ни од народа 
благословено!” 


Владин и скупштински рад уочи колашинског процеса 


Анексиона криза била је забавила све духове спољним 
тегобама. Мислило се више на српство нсго на домаће не- 
воље. Живело се у неком херојском заносу. Очекивало се, 
„да сваки час пукне пушка и да се искрви са Аустријанци-. 

ма. Одозго се намерно подржавао овај дух, јер је он у неку 
руку стварао унутрашњи мир и израђивао јединство народ- 
них тежњи. Црногорска је традиција да се у мучним данима 
сабију једни уз друге, забораве на домаће чегрсти, и 
заједнички бране. Крајем 1908 и почетком 1909 народ је ве- 
ровао да смо уистини пред ратом са Аустријом. Отуда је 
било настало затишје на терену унутрашње борбе. Али, оног 
момента кад је свршено са овом херојском грозницом, вра- 
ћа се на старо, као што смо већ раније рекли. 

Оштра подела између народњака и владиноваца, у току 
опасности пригушена, није се могла лако изгладити. Све 
док су невине жртве трунуле у Јусовачи, правог измирења 
није могло бити. Могао се пред спољном опасношћу одло- 
жити спор. То је и учињено. Али, чим је завршена анек: 
сиона криза, наново се почиње одакле се било стало. Почи- 
њу борбе унутра у земљи, и кампања јавности на страни. 
Акција емиграције за први моменат уставила се искључиво 
на новинарским чаркама. Емиграција и омладина нису мо- 
гли заборавити минуле догађаје и продужавану политику те- 
рора и прогона. Цетиње уистини није ништа учинило да би 
омогућило ако не потпуно измирење а оно смиривање бор- 
бе. Режим је остао какав је био. И даље се ишло по старом. 
Сваки Црногорац који је имао политичке храбрости да ка- 
же да се не слаже са режимом, гоњен је као антидинасти- 
чар, Народ је још био вољан да одели круну од режима. 
Влада то није допуштала, Она је идентификовала режим и 
приврженост династији. 

Томановићева влада крајем 1908 и почетком 1908 води 
углавном јалове полемике у скупштини са „лојалном опозици- 
јом”. Посланик Вулетић замера влади за опресију и за ко- 
рупцију. За себе и своје другове каже, да су „демократских 
и радикалских начела“. Министар Пламенац му добацује 
„да се хвали некаквим радикалним појмовима", и каже да 
жали што не седи у посланичким клупама, па би „његову 
завјесу политичких погледа дигао, и открио те његове по- 
гледе". Вулетић се љути и чика Пламенца да открије све 
што зна. Тврди да је он увек био слободоуман, а за Пла- 
менца вели, да је увек проповедао „да у политици нема мо- 

рала”. Министар му на то одговара, да је Вулетић „био са 
владом и вршио њене повјерљиве послове"! 

Најзад и оволико опозиције дојадило је влади, и по 
њеној наредби шеф цетињске полиције са жандармима на- 
пада на кућу Вулетићеву и малтретирају га. Опозиција због 
тога опструира и обећава да неће учествовати у скутштин- 
ском раду све дотле, док им се не да сатисфакција. На 
крају сатисфакцију нису добили, а са опструкцијом су ‘ипак 
престали. Такво је било држање владино и према лојалној 
кнежевској опозицији чим нешто дуже пружи језик. 

Ова политика грубог бесправља није надокнађена ка- 
квом акцијом економског и привредног замаха. Влада ннти 
је што знала ни умела учинити за подизање народне при- 
вреде. Она је донела закон о ковању новца и исковала 
1,630.000 сребрних, а затим и златних перлера. Приход од 
ковања само је ударио закрпу на продеротине црногорских 
финансија. Интересантно је, да је највећа замерка коју је 
опозиција чинила овом закону у скутиштини, неки рачун 
краљевског стручњака за финансије, Милоја Јовановића! 
Овог експерта толико су заболеле ове замерке, да је дао 
„поштену реч” да ће вратити новац, ако му дијурне не одо- 
бри скупштина, а претставнику опозиције, „стручњаку и 
вршиоцу дужности претседника Главне контроле, који је 
чинио ове замерке, пребацује да сам себи даје визе за 
исплату дуплих положајних додатака, што се коси и са за- 
коном о чиновницима и са законом о Главној контроли. Из 
стенограма се даље не види да је краљевски стручњак вра- 
тио „незаконито“ узете дијурне, ни да је други стручњак, 
Спасојевић, престао да узима „противзаконе принадлежнос- 
ти”, све док није смењен са тог положаја. Збоғ ове замерке 
то му се убрзо десило, 

У овом добу израђено је неколико законских пројека- 








1 Стенографске белешке црногорске Народне скутштине за 1908 
(седнице од 18 и 20 децембра). 

2 Овај шер полиције, који је напао једног народног посланика, 
није кажњен. Влада и њена већина нашли су да су посланици Вулетић 
н Мирко Мијушковић, у неком говору у скупштини, увредили шефа и 
његове жандарме, и нападом на Вулетићеву кућу, која их је прва срела од 
Мијушковићеве, и његову личност осветили су му се! То је влада и. 
већина нашла да је сасвим у реду! 

та. Неки су и примљени у скупштини. Ови су пројекти: о 
свештеницима, о устројству војске, војно кривични законик, 
пројекат трговачког закона, о правозаступницима, и закон о 
судском поступку у кривичним делима. О овом последњем 
црногорски стручњаци се споре углавном око терминологи- 
је: да ли се каже „вид" или „врста“, „обвињени” или „окрив- 
љени”! Полемика најзад узима такву форму, да Лабуд Гој- 
нић изјављује да је министар Дрљевић у објашњењу тер- 
минологије обмануо скупштину. Овај му одговара и каже, 
да је чуо његов говор и није могао наћи објашњење чиме 
је обмануо скупштину, „а то, вели, Гојнићу не служи на 
част!” Означени се налази тешко увређен. Претседник скуп- 
штине дели његово мишљење, и прекида скупштинску сед- 
ницу. У оном мутном периоду као да су били постали врло 
осетљиви на личну част они, који су често заборављали на 
част своје државе! 

Народна скупштина је влади изгласала ж овлашћење о 
закључењу спољнег зајма. Владин експерт, Јовановић, на 
основу овог овлашћења иде у Европу да потражи банкарг, 
који би Црној Гори били вољни дати један већи зајам. А 
он је, као икада, био потребан, прво да се ликвидирају при- 
времене позајмице изазване ранијим аферама и анексионом 
кризом, и да се добију средства да се прослави педесето- 
годишњица владавине кнеза Николе. Његова педесетогодиш- 
њица требало је да буде слављена 15 августа 1910. А цела 
година била је нека врста јубиларне године. Зато је, сасвим 
природно, требало имати средстава. 

Углавном сав активитет и све способности владине биле 
су упућене чисто политичким и административним питањи- 
ма. Званично Цетиње оних дана је најбоље умело правити 
државне дефиците и дворске скандале! Принчеви су се клали 
између себе и блатили своју фамилнју, Тако да је то био 
постао јавни скандал династије Петровића не само у зем- 
љи, већ и у иностранству. Један београдски лист је објавио 
преписку између принца Мирка и неке глумице Крсмановић- 
ке. Овај нетактичан и етички неразвијени црногорски принц 
пише својој милосници писма подједнако без духа, као и 
без морала. Са еротичним изливима меша оптужбе фамилије, 
у сваком случају више ружне него истините. Према ономе 
што је он писао, кнежевска фамилија била је до тог степе- 

на дегенерисана, да је у њој подједнако био утрнуо и мо- 
рал и осећање крвног сродства!" 

Дворски скандали и злоупотребе са државним и поштан- 
ским новцем, о којима се гласно говорило у Црној Гори, 
загадили су били унутрашње прилике тако, да су брзе про- 
мене постале неопходне. А тим пре, што се из полемике по- 
водом загребачког процеса открио сав јад црногорске ад- 
министрације и њене везе са аустриским агентима. Кнез је, 
и у интересу свом и своје фамилије, био дужан потражити 
друге људе који би га могли измирити са народом. Истина, 
био је још један излазак: да се још једном удари по остатку 
слободних људи и демократских тежњи у народу. Он је не: 
сумњиво гори, и за будућност опаснији. Кнез је изабрао 
баш овај пут. Онај ко је навикао на насиља у решењу уну- 
трашњих питања, нерадо се лаћа других средстава. Ових 
других средстава латио би се само онда, кад би на то био 
присиљен. Црногорци уистини нису били склони бунту, и 
незадовољство су најрадије изражавали одласком из земље. 
Кнез се њиме није могао присилити на промене. Зато је, под 
онаквим приликама, био можда једини начин бунт. А њега 
баш нису хтели Црногорци. Они су навикли да ратују и да 
се буне противу спољних непријатеља. Њихов темпераменат 
бораца и револуционара увек је имао оштрицу окренуту 
споља. Никада унутра. Овај ‘национално мистични човек, 
којн је кроз векове сањао и борио се за велику српску држа- 
ву, није мислио да треба устанцима да извојује у својој сло- 
бодној држави оно, што му треба и на шта има права. На- 
лазио је, да за то има других средстава. Од њих је једно и 
увиђавност њиховог старог кнеза. Стога су дуго времена, и 
упорно, делили кнеза прво од „главара“, затим од влада. Па 
и противу њих нису мислили да употребе насиље. Уопште, 
Црногорци нису мислили да противу својих насилника упо- 


1 Миркова писма дао је >Звону« на публиковање његов бивша 
ађутант и бизши србијански подофицир, а црногорски капетан, Нова- 
ковић. Он је по налогу црногорског двора преговарао са Крамановић- 
ком, која је била пала у беду, да врати писма. Она је тражила за њих 


више него што је двор био готов дати, Стога их је од ње узео Новаковић 


и отпочео да објављује, вероватно са намером да што више извуче са 


Цетиња. Углавном, писма су публикована У Эзо: на беспримершу · 


срамоту цетињског двора! 

требе мере на које су били увек готови у односу на странце.“ 
На мисао да насиље силом одбију, уколико су уопште дошли 
на њу, дошли су тек после грубих и непрекидних насиља над 
њима вршених. Стога је кнез, познајући основне карактерне 
црте Црногораца, могао прибећи новом насиљу да угуши не- 
задовољство у земљи. Претекст за то убрзо је добио. 





: Црногорци су дизали руке на владаре само у одбрани части 
дома, своје личне или свога братства. Они чак ни за погубљења нису 
долазили на мисао да се освете владару. Још мање за политичке про- 
гоне или убиства непоћудних«. Кнез Данило је убијен за повреду 
части дома и братства, На Николу је, У његовој младости, извршен неу- 
спели атентат из сличних побуда. | 


УН Нови процеси 

Народ добрим делом није могао заборавити да су ње- 
гово воћство и један део омладине позатварани, а знатан 
број растурен по свету. Мисли и наде многих биле су везане 
за Јусовачу. На слободни црногорски дух било је ударено, 
али није био сломљен. Реакција је постигла да се сакрије 
оно што се мисли, а никако да се промени мишљење. Па- 
род је мислио као и раније, тежио је политичким слободама 
и остао веран своме воћству. Или је то остао бар великом 
већином. Новинарска кампања Срба са стране и емиграције 
дражила је борбени дух оних на дому. Влада, ма колико 
се старала да везе између омладине, емиграције и нгрода 
прекине и да Црну Гору изолује, није успела. Оптужбе. и 
открића за рад са аустриским агентима противу највиђени- 
јих Срба и противу српских интереса, допирали су и до 
црногорских гора. Свет се зграњавао и огорчење је гасло. 
Оно је обухватило и млађе официре. Тако су омладинци у 
капуту добили једномисленике у мундиру. Званични су то 
осетили. Отуда настаје зивкање официра од стране мини- 
стра војног и самог кнеза. Старали су се да 'их придобију 
љубазношћу и уносним предлозима. У овој акцији имали су 
мање успеха него што су се надали. Том факту, највећим 
делом, дугује колашински процес онакав какав је био, на- 
рочито како је завршен. Гибању млађих људи и официра 
вероватно дугују и вести пуштене са Цетиња о некој закери 
_ још маја (3), затим јуна (5) месеца. Можда су још онда 
имали намере да отпочну рашчишћавање. Али, ваљда кије 
јон било све зрело да би се процес могао отпочети. Приче- 
кали су до септембра... 

Суштина колашинске афере у овоме је: Једна група 
млађих људи у Подгорици, на челу са младим учитељима: 
· Николом Лековићем, Мићом Вукчевићем, Душаном Попови- 
ћем, и Нешом Стијовићем, трговцем, дошла је на идеју да се 
борба мора продужити, а да је за успех неопходно да се 
ослободи воћство народњачко и омладинци затворени у Ју- 
совачи. Ослободити их било је могуће на два начина: поми- 
ловањем и насилно. Како су изгледи на помиловање били 
минимални, то је прихваћено насилно ослобођење. Кад гису 
помиловани у току анексионе кризе, мислило се, неће их 
уопщте помиловати. Држаће их до краја, ако их још не по- 
бију у затвору. Стога је требало пошто пото организовати 
насилно пуштање. Да би се потребна сила за то створила, 
требало је провести тајну организацију од довољног броја 
људства, и једног дана извршити препад на затвор. Ова ор- 

низација била је замишљена овако; Њих неколицина, као 
оснивачи, отпочели би са тајном организацијом од младих 
срчаних људи, по узору на карбонаре. Организација би се 
развијала док би доститла јачину потребну да се преврат 
изврши. Кад би централни одбор нашао да је организован до- 
вољан број бораца, наредио би да се тајно и појединачно 
скупе на Цетињу, а један мањи број у Подгорици. Они на 
Цетињу извршили би преврат и присилили кнеза на абдика- 
цију. Подгоричка група ослободила би затворенике и вође из 
Јусоваче, довела их на Цетиње, где би образовали владу и 
прогласиљи Данила за кнеза Црне Горе. 

Организација је требала бити провођена Тако, да чла- 
нови централног одбора уведу по 9 људи, а сви даље по 
тројицу. Сваки даљи члан био је обавезан да уведе у орга- 
низацију још по тројицу док се накрми број који су пред- 
видели као неопходан за овакав потхват. Сви чланови, осим 
оснивача, знали би само за члана који их је увео у органи- 
вацију и тројицу које би он сам увео. Сваки је морао по- 
ложити заклетву да ће чувати тајност организације и без 
поговора послушати наредбу коју добије од свог члана ор- 
ганизатора. На челу организације требаљо је да буде цен- 
трални одбор. Њега су сачињавали оснивачи и од чланова они, 
које оснивачи нађу ва достојне. 

Први разговори између зачетника отпочели су убрзо 
после цетињског процеса (17 јуна 1908). Са организацијом су. 

отпочели много доцније. На претходном састанку зачетници 
су решили да позову мајора Митровића, да га упознају са сво- 
јом намером и да покушају да га придобију за рад. Саста- 
нак са Мнтровићем одржао се у Подгорици 6 августа 1908. 
Митровић је примио њихову идеју оберучке. На овом са- 
станку нашли су, да је потребно позвати још неколико 
виђених и сигурних људи. Тако су позвани: Јовета Ћетко- 
вић, бивши посланик; Бећко Божовић, секретар суда и брат 
Тодора Божовића; Нешо Пилетић, чиновник и рођак осуђе- 
ног Опасоја Пилетића и Илија Петровић, предузимач и је- 
дан од највиђенијих људи из народа у Црној Гори. Он је 
уживао углед у свом племену, какав није уживао ни пре ни 
после њега ни један Куч од војводе Марка досад. То је био 
стари црногорски коленовић честит и разборит подједнако. 
Један од ретких, којима природа даје особине правог во- 
ђе масе. 

На овом састанку учинили су неколико „констатација“ 
и овластили мајора Митровића да изради статут друштва. 
Њихове „констатације" су следеће: Режим је ненародни, 
реакционаран и немилосрдно и противзаконито прогони при 
сталице Народне странке; знатна већина народа (809) при- 
пада Народној странци и огорчена је противу ненародне 
„правашке" владе; књаз је аутократа и навикао се да влада 
апсолутистички, стога нема изгледа да би се добровољно 
склонио на строго уставну и парламентарну владавину; да- 
нашња Народна скупштина изабрана је терором и незако- 
нито, као таква није израз народне воље и извршилац је 
свега што књаз или његови министри желе; верује се да је 
престолонаследник Данило прогресивнији дух и да би био 
за парламентарни режим, Из ових побуда оддучили су: Кад 
се режим не може изменити законитим путем да се ради да 
се промени насиљем, Да би успели да то изврше, потребно је 
провести тајну организацију од присталица Народне странке, 
које би промене провеле. Онда кад проведу организацију, 
ослободиће воћство странке које је затворено, сменити ре- 
жим и пржилити кнеза на абдикацију. У току анексионе 
кризе сваки рад и договори обустављени су. пуч је 
анексија прошла рад је отпочео. 

Митровић је израдио статут и поднео га на тајном састан- 
ку одбору деветорице оснивача тек 1 јануара 1909 (у ста- 

мо 


ну Душана Поповића, учитеља). Статут је примљен, и Ми. 
тровић је изабран за претседника централног одбора. Дру- 
щтву нису дали никакав специјални назив, Митровићу, као 
школованом и угледном официру, препуштен је рад међу 
млађим официрима. Он их је боље познавао, а као стареши- 
на и наставник имао је више угледа и утицаја на њих. Ми- 
тровић је био ђак италијанске војне школе, и познат кад 
врло бистар и напредан човек. Одмах у почетку определио се 
за Народну странку. Као писмен човек сарађивао је на ње- 
ном органу »Народна Мисао«. Он је био више официр по- 
литичар нето његови другови. Уживао је леп углед нарочито 
међу млађим официрима који су добрим делом нагињали 
народњацима. А официри су били неопходни за успех, не 
само као стручњаци који би предводили оружане масе, већ 
и стога, што су имали угледа у својим братствима и племе. 
нима. Као такви, у одсудном моменту повукли би и друге со- 
бом, а не само организоване чланове. 

Удружење је водило списак својих чланова и имало из- 
весну архиву. Њу је чувао трговац Стијовић, Кад је избила 
колашинска афера, ова архива је склоњена и делом уни- 
штена. Један њен део налази се и сада код оснивача Мића 
Вукчевића, школског надзорника у пензији. Власти Онда до 
ње нису могле доћи. 

Организовање војних и цивилних лица живо је прзво- 
ђено током лета 1909. Тешкоће су биле знатне. Највећа је 
била у менталитету Црногораца, који нису били навикли ға 
овако тајне радове. Тако се још и у септембру било пода- 
леко од снаге, која је била предвибена да би се преврат 
могао извршити. Стога организатори, односно централни ол- 
бор, нису предвиђали могућност оружане акције у току 1909. 
Надали су се, да ће постићи снагу довољну за акцију тек 
крајем 1910, можда за време кнежевог јубилеја, 

У току провођења организације десио се један инцидент 
и упропастио целу ствар. Изазвао је васојевићки покушај 
одметања од власти и процес у Колашину. Један од Рачића, 
сељак из Слатине, и Милутин Радоњић, племенски капетан 
из Андријевице, доставили су властима да се проводи нека 
организација за насилно обарање режима. Власти једаред на 
трагу отпочеле су са истраживањима. Чим се то приметило 
одметнуло се у шуму око 50 сељака из Слатине. Потпоруч- 

ник Петар Ђиновић, обавештен о томе, верујући да је 
потказан, одмах је дошао у контакт са артиљериским по- 
ручником Миљаном Радоњићем и Илијом Петровићем (060- 
јица Кучи), који су онда као предузимачи радили на путу 
Матешево—Андријевица. Саопштно им је шта се десило и 
тражио да се поведе оружана акција иначе ће сви бити по- 
хватани и побијени. Рекао им је још, да има извештај да је 
батаљон краљски готов да устане на оружје. Ови су му са- 
ветовали да се смири, и да не предузима ништа, а ако њему 
лично прети каква опасност, да пређе преко Турске у Србију. 
Рекли су му, да вест о готовости краљског батаљона да се 
побуни није вероватна, Они нису веровали да би власти на 
доставу два човека и на основу бегства неколикс Слатињана 
могле отпочети са прогонима и хапшењима већих размера, 
јер о организацији стварно још нису имали ништа у рукама. 
Биновић, млад и импулсиван више него разборит, није по- 
слушао овај савет. Вратио се својој кући с намером да п2- 
зове своју чету и стави се на чело побуне. Поручник Радо: 
њић, са своја два друга, ноћу иде до Ђиновића да још једа- 
ред покуша да га наговори да одустане од одлуке." 
Ђиновић их ни овом приликом није послушао. Он се чврсто 
одлучио на акцију. Мислио је, кад он отпочне са акцијом, 
мораће и други. Зато је позвао своју чету и одвео је на да- 
рутни магацин да се снабдеју муницијом, Власти су већ до- 
знале за његове намере, позвале милицију под оружје и 
опколиле мунициони магацин. Присталице Ђиновићеве ви- 
девши пред собом веће снаге разбегле су се или предале. 
Он сам је одбегао, остао у шуми два дана, и најзад се пре- 
дао властима. Овај инцидент је открио васојевићку Келту. 
Одатле се клупче одмотало ка Братоножићима и Кучима. 
Можда се ово одвијање афере не би тако брзо развило, да 
нису на глас о покушају пуча у Васојевићима, одмах еми- 
грирали мајор Митровић и поручник Ивановић са не 
колико својих рођака. То је одвело на траг да се истрага 
окрене Кучима и Братоножићима. Од Куча су ухапшени Или- 
ја Петровић и Миљан Радоњић, поручник, а од Братоножи- 


1 Са Радоњићем су ишли: Ђорђије Белевић из Братоножића (по- 
гинуо у европском рату), н Радосав Ивановић из Куча, сада настојник 
путова. 

ћа потпоручник Петар Митровић са неколико његових рођа- 
ка и земљака. Даље откривање ћелија престало је. Како се то 
онда говорило, са истрагом се застало на Морачи. По једни- 
ма то је учињено на предлог војводе Михаила Вучинића 
кнезу. Овај стари војвода му је саветовао да са истражива- 
њима не иду даље ка Црној Гори, да се ограниче на Васо- 
јевиће, Куче и Братоножиће, да се не би видело да је завера 
обухватила целу Црну Гору. А то није у интересу кнежеву 
2 његове династије. 

Чим је хапшење завршено, образован је војни суд и 
послан у Колашин, где су доведени и суђени сви похватани 
и затворени заверници. За претседника суда је наименован 
стари, неписмени, али разборити и врло одани кнезу, војвода 
Михаило Вучинић. За чланове суда наименовани су већином 
млађи, школовани официри, Тако су судски колегијум сачиња- 
вали су: Иво Ђуровић, бригадир; командири: Јово Бећир, 
Лука Гојнић, Мило Матановић, Јово Меденица, Рајо Лабан; 
и стари поткомандири: Периша Влаховић и Вуле Томовић. 
За иследника је одређен једва писмени подкомандир Петар 
Ђурашковић, а за деловођу Грујица Грдинић, поручник. 

Овако састављен суд, без и једног правника, требало је 
да суди не само официрима који су уплетени у ову аферу, 
већ и грађанима. Сви похватани и позатварани сељаци про- 
глашени су војницима под заставом и изведени пред војни 
суд. Чим се Њиновић одметнуо, обрео се у Колашину и у 
Андријевици министар унутрашњих дела, Јован Пламенац. 
Он је дошао са широким овлашћењима. У једној подемици, 
много година после ове жалосне афере, о овим својим 
овлашћењима каже, да је од кнеза и владе био добио право 
да буде „господар живота и имовине". Нешто на форму 
овлашћења које су турски султани давали својим пашама 
или везирима у побуњеним крајевима. Са тим овлашћењима 
и као „господар живота и имовине" он је стварно давао тон 
целокупној истрази и издавао директне наредбе иследнику. 
Из једне полемике коју је Пламенац водио са ондашњим 
осуђеником Миљаном Радоњићем преко београдске штампе, 
излази да је истрага вршена на зверски начин. Радоњић је 
тврдио да је чак министар лично тукао ухапшене. Уотиште је 
хапшено и тучено насумице: оптужени, њихови рођаци, при- 
јатељи, скоро свако ко је био поменут у вези са окривљени- | 

ма. Поручника Ђиновића, чак у судској сали и пред судским 
пре анн ударио је у лице и раскрвавио „судија“ Вла- 
ховић! Много година после овог жалосног догађаја имао 
сам прилике да разговарам са неколицином саслушаваних у 
Колашину, и сви су ми потврдили да су зверски злоставља- 
ни, не само Биновић већ и многи други, готово СВИ. 

Суђење је било тајно. Оптужени нису имали бранилаца. 
Јавност је потпуно искључена. Сведоци се нису желели за 
оно што се дешава у Колашину. Понашало се као у преком 
суду у току рата. О раду овог суда пуштена је једина вест 
кад су позвани окривљени у бегству да престану суду. По- 
звани су да се јаве суду 12 октобра у Колашину њих два- 
наесторица.! Нису престали. Суђено им је у контумацији. 
Судница је и онако била препуна. Око сто жртава приведе- 
но је суду. Суд у коме није било ни једног правног лица, 
изрекао је пресуду 12 новембра (1909). За један непроми- 
шљен покушај Одметања од власти неколико сељака и јед- 
ног потпоручника, осуђено је на смрт седам лица, а на ро- 
бију н затвор неколике десетине. Остали су ослобођени. 

Судије колашинског преког суда нису изрекле правду, 
већ су учиниле услугу. Међу њима је бидо људи који нису 
могли ни разумети један закон. Они други, опет, који су 
имали способности да би могли разумети дух једнога зако- 


з Позвани су: мајор Никола Митровић, поручник Војин Ивановић, 
поручник Михаило Бојовић; матуранти: Тодор Марјановић и Љубомир 
Вуксановић; барјактар Арсо Митровић; гимвазиста Пуниша Рачић н 
сељаци: Ђуро Р. Ивановић, Саво Б. Ивановић, Милош Т. Ивановић, Вуко 
М. Ивановић и Радосав Р. Ивановић. 

2 На заточење и затвор осубени су: арпиљериски поручник Миљан 
Новаков Радоњић, Божо Радоњић, Војин Т. Радоњић, Ђорђије Т. Радо: 
њић, Радосав Радоњић, Милоп Ј. Петровић, Нико Мирашевић (сада пен- 
зионер), Милутин Матовић, Вељиша Павићевић и Вуле Иванов Поповић, 
— сви из Куча Из Васојевића: Богдан Мартиновић, Арсо Мојашевић, 
Томица С. Мојашевић, Мираш Мојашевић. Богдан Мојашевић, Којо 
Рачић, Саво Рачић, Милоња Јелић, Милун Јелић, Миљан Брадић, Радуле 
Ивановић и Вукић Масловарић, школски вачелник у пензији. Из Бра- 
тоножића: Војин Митровић, официр народне војске, Перо Чолић, Ђоко 
№. Белевић, Ђорђије Ј. Белевић, Новица Секуловић (сада срески на- 
челник у пензији), Насто Секуловић (настојник путова), Радован Л. Па- 
вићевић, Пуниша П. Ђукић, капетански писар, Милоп В. Ђелевић, Мир. 
ко В. Радошевић и Лука Тодоровић. 

Сви окривљенн и суђеви у контумацији осуђени су. 

на, нису имали ни мало више правне свести од својих дру- 
гова. Ни на крај памети им није било да се потсете мудрих 
упустава које судијама, у свом законику, издаје велики 
државник рода Петровића, Свети Петар, да се судије увек 
пре суђења потсете да „гласом народа по вољи Божијој 
за судце и управитеље постављени јесу, а не, као најамници, 
но као отди прави и љубитељи отечества".' Наређено им је 
да сељаке третирају као војнике у касарни, и да за њихов 
покушај) одметања од власти изреку казне као за побуну у 
рату. Овакве захтеве помирили су са савешћу, и пружили 
форму једном политичком злочину. Особина моралне мими- 
крије најмање је лозната у овом «крају. Али уколико је 
има, никада се није тако изразито показала као у колашин- 
ском суђењу. У овом погледу отишли су много даље од це- 
тињских судаца (1908). Принели су на жртву самољубљу и 
охолости оних изнад њих, пет људских живота и са њима 
своју савест. Благо које су њихови претци стављали изнад 
сваког другог! | 

Колашинска пресуда кажњава мисао, а не дело, намере 
а не учин. Цео Ђиновићев потхват ликвидиран је без упо- 
требе силе и без иједног испаљеног метка. Па ипак изречено 
је седам смртних пресуда. Али што је још горе, Цетиње је по- 
журило да што пре санкционише пресуду преког суда. Смртна 
казна над петорицом које су били похватали, извршена је 
одмах. Новембра 15 стрељани су у Андријевици: потпоруч- 
ник Петар Ђиновић, Михаило Јојић іи Радосав Рачић; у 
Подгорици: Илија Петровић и потпоручник Петар Митровић. 
Мајор Митровић и поручник Бојовић, такође Осуђени на 
смрт, били су избегли. 

Свих пет тушкараних умрли су храбро као да гину од 
непријатеља. Њихово мушко држање изазвало је побожну 
пошту њиховој храбрости и њиховом херојству. Кажу да је 
Ђиновићев последњи усклик био: „Живјело српство за кога 
" гинемо!". За Петровића очевидци причају да је бившем ми» 
нистру Церовићу, који га, је по црногорском обичају опоме: 
нуо да умре јуначки, кад су га изводили из Јусоваче на по- 
губљење, смејући се као да иде на весеље одговорно: „Не 
брините, браћо, Илија се не боји смрти. Живјело српство, 


= 





1 »Двадесет второ« (чл. 22) законика Св. Петра. 

живјела слобода и омладина која ће нас осветити!. Пред 
последњом салвом, прав као бор, миран као праведник и са 
осмехом пријатеља људи, клицао је српству, слободи и омла; 
дини. Прасак пушака пресекао је последње поздраве омлади- 
ни његове и његова друга... 

Стрељање је извршено оваквом, скоро филмском, брзи- 
ном да не би јавност или пријатељи из Европе, учинили де- 
марш или давали савете. Желело се да се цео свет стави пред 
свршен чин, и брзином извршења заплаши народ и сви који 
би помишљали на насилну промену режима. Томановићева 
влада, као и сам кнез, били су уверени да су учинили гре- 
шку, што нису побили осуђене на смрт за време цетињског 
процеса. Ондашње помиловање прогласили су слабошћу. За- 
то су се решили да овом приликом буду чврсти! Плод су овог 
наказног схватања пет непобусаних гробова у јаругама Црне 
Горе. 

Влада је још у првом комуникеу о завери објавила, да 
су завереници хтели да збаце кнеза и побију министре. Осве- 
тили су се. Похватали су људе и њихове прваке побили. 
Заборавили су, да ће са оних пет гробова ископати непре- 
мостиви јаз између народа и круне, и да ће у тај јаз кад тад 
бити затрпани и они који су на онако свиреп начин бранили 
власт и госпотство. 

Српска штампа на вест о завери нотирала је званични те- 
леграм који је разаслало Цетиње. У званичном обавештењу 
каже се, „да је завера организована да се обори влада и да 
се ослободе осуђена лица у завери са бомбама 1907. Кнез Ни- 
кола требало је да буде лишен престола, а за владаоца Црне 
Горе био би проглашен кнез Данидо. Сви садашњи министри 
били би побијени”. 

Региструјући ову вест „Дневни Лист” вели; да је „нај- 
новија завера најбољи доказ о дубини јаза који постоји 
између народа и власти, између воље и силе. Она је само је- 
дан видан пример да у Црној Гори неће бити ни реда ни 
мира све дотле, док сила не уступи праву, док народна воља 
не замени данашњи насилни режим". 

„Политика“ са своје стране пише: „Црна Гора има опет 
једну аферу. За сада се, разуме се, још не може знати ни 
како је постала, ни колике је размере узела, јер се са зва- 
низне црногорске стране брижљиво крије све што се о њој 
зна. Али се зато ипак може са сигурношћу казати, да је она 
плод свега онога што се ва последње две године догодило 
у Црној Гори, и нездравих односа између народа и кнеза 
Николе ... У Црној Гори не иде све онако, како би се могло 
пожелети. У борбу се увлаче и кнежеви синови. До каквих 
заплета то може да доведе, лако је увидети, па ће то, сва- 
како, увидети и кнез Никола. Само корените реформе у ко- 
рист народних слобода могу да учине крај овој борби и 
овим нездравим односима. А кнез Никола треба да се лати 
тога средства не само у интересу свога народа, већ и своје 
династије". 

Оптужба да је принц Данило требало после оба превра- 
та (1907 и 1909) да замени оца, убачена је у српску штампу 
с Цетиња, а не од стране емиграције и Омладине. То обја- 
шњава откуда овај принц иде у Морачу и 15 августа држи 
говор у коме објашњава Морачанима своје уставне погле- 
де. Он каже, да је устав озаконио оно што су Црногорци У 
погледу слобода већ имали и зко није било озакоњено. А 
при „озакоњену, каже, тијех постојећијех права нађе се умом 
нездраве чељади, да за час помисле, да им се тијем пружа 
прилика стварању попришта својим болесним амбицијама". 

Ова принчева умна болест и ова „чељад” су тежње за 
нешто слободе и законитости које су изразили људи из 
народне странке, а прихватиле народне масе! Пошто је ова- 
ко карактерисао напредне људе и њихова схватања, настав- 
ља: „Крепка десница мојега оца поштеђе за овај пут ту заблу- 
ђелу чељад и даде им могућности, да н они приступе уз 
народ здравијем начелима". Ова поштеда би значила, да 1908 
није побио оптужене у бомбашкој афери. Речи заиста врло 
карактеристичне, не само по томе што их је рекао она који 
је требало да буде будући владар Црне Горе, већ и по времену 
кад су речене (Овај говор је одржан на месец дана пре кола. 
шинске афере). 

Изгледа да је кнез мислио, да његов прворођени син 
стиче ауторитет везама са слободоумнијим људима, боље: 
њиховим надама на њега, и ваљда да му стога постаје опа- 

сан, зато га треба приказати као реакционара и компромито- 
вати. Послушни син је учинио задовољство своме родитељу. 
Не би се могло рећи, да од ове изјаве не почиње и код пре- 
осталог малог броја Црногораца, који су веровали да ће син 
бити либералнији од оца, да потпуно ветри уверење да се 
династија Петровића може спасти помоћу овог принца. 

Црногорска влада уопште је била штедљива у информа- 
цијама. Каткад је само пуштена по нека вест да војни суд 
заседава и да је још по когод ухапшен. Радили су потпуно 
сами, одељени од јавности и ма какве контроле са стране. 
То су им, добрим делом, омогућили ондашњи процеси у Ау- 
стрији, и борба српства са аустриском опресијом. Загребач- 
ки, затим Фридјунгов, процес, били су апоорбовали пажњу 
српства и словенства. Тако је колашински процес скоро му- 
кло завршен. О њему се знало и чуло само оно што је Це- 
тиње јавило. Српска јавност, после загребачког суђења, заи- 
ста се није надала онаквом завршетку овог новог црногор- 
ског процеса. Кнез се спремао да прослави педесетогодиш- 
њицу владавине, и није се веровало да би у предвечерју ју- 
биларне године окрвавио руке крвљу синова својих старих 
ратних другова. 

Стога је пресуда војног суда у Колашину изазвала пра- 
во пренеражење у целокупном српству. Српска и напредна 
хрватска штампа, устале су као један човек противу варвар- 
ске осуде. За први моменат сви су се понадали да ће морал- 
ном пресијом јавности спасти главе осуђених жртава. Дуго 
нису били у заблуди. Као муња проширила се вест, одмах по 
пресуди, да су пет осуђених на смрт већ стрељани 16 новем- 
бра. 

На глас о егзекуцији завитлао је бес мржње целом ју- 
гословенском земљом. Одмах су приређени митинзи у За- 
гребу, Београду, у Топлици, и у иностранству где год је би- 
ла на школовању наша омладина. Протествовало се и у ко- 
лонијама наших исељеника у Сједињеним Државама. Кнез 
је учинио што није урадила ни Аустрија. Загребачки велеиз- 
дајници кажњени су робијом, црногорски су побијени! Па- 
ралела се морала повући и она је испала на штету Цетиња. 
| Студенти београдског универзитета, без обзира на пар- 

тиску припадност, „поводом гнусног и крвавог злочина извр- 
шеног у име правде и закона у Колашину, над петорицом 

племенитих Срба, и поводом апшења огромног броја на- 
родних бораца у Црној Гори,” на митингу, држаном 19 но- 
вембра 1909 у сали код „Коларца“, доносе ову резолуцију: 

1 Са највећим гнушањем осуђује варварски перјанички 
режим у Црној Гори, чије је дело извршени крвави злочин; 

2 Са најискренијим болом придружује се националним 
патњама бргтоког црногорског народа чији културни, про- 
светни и економски развитак зауставља азиски деспотизам 
који се зацарио на Цетињу; 

3 Са пајенергичнијом одлучношћу протествује противу 
срамне и незаконите осуде, која је унищтила пет јуначких 
мученичких живота и која је обзнанила да су јевтине гла- 
ве свима онима који поштено мисле и за добро народа раде; 

4 Са највећим жаљењем протествује против држања 
краљевско-орпске владе, која је пропустила да учини своју 
дужност и да се користи својим правом, да спречи одиграва- 
ње оваквих варварских подвига у једној братској држави; 

5 Са одвратношћу констатује и жали што се, на срамо- 
ту јавне речи и века у коме живимо, могло наћи српских 
листова, који су својим држањем осоколили цетињске крво- 
локе на извршење оваквих дивљаштава и који данас, после 
свих варварстава, Һутањем прелазе преко њих, умањујући 
тиме утисак једнодушног протеста целе српске јавности; 

6 У име будућности целога српскога племена жели, да 
све оне који су учествовали у овоме злочину, снађе праведна 
народна Освета, освета која ће бити знамење новој и бољој. 
будућности црногорског народа; 

7 Са најлепшим надама апелује на независну и хуману 
јавност целог културног света да помогне да се сруши један. 
неморалан, трули и крвави режим у Црној Гори. 

После митинга приређене су уличне демонстрације. Де- 
монстранти су клицали и противу српске владе, која по њи- 
ховом схватању није извршила своју дужност, није узела 
иницијативу и интервенисала на Цетињу, да спасе главе осу- 
ђених Црногораца. Један део манифестаната ишао је пред 
редакције новина које су браниле Томановићеву владу и по- 
разбијао неколико прозора. Полуслужбена »Самоулрава« се 
ограђује од демонстрација на овај начин: »Осећању масе на- 
рода не даје се заповедати. Ту истину немамо потребе наро- 
чито наглашавати. Њу су, и сувише речито, нагласиле јуче- 

рашње демонстрације у Београду. Оштра пресуда војног 
суда у Колашину, а нарочито Оорзо извршење те пресуде, ду- 
боко су револтирали хумана осећања Београђана, и израз 
тога осећања показао се јуче, у манифестацијама, које се, у 
основу, дају разумети, али које су, по нашем најискренијем 
уверењу, прешле преко граница, преко којих не треба ићи из 
обзира према вишим интересима нашег народа«. 

„Цетињски Вјесник”, орган Томановићеве владе, пово- 
дом ових демонстрација не крије своје огорчење, и тврди 
да су оне искушење за заједницу српских држава у овим 
судбоносним данима! 

Насељени Црногорци у Београду, заједно са емигранти- 
ма, такође држе протестни митивг. М они доносе резолу- 
пију: 

1 Збор удружених Црногораца дубоко жали и оплакује 
мученичку смрт народних бораца, и изјављује њиховим у 
црно завијеним породицама своје саучешће. 

2 Збор са највећим гнушањем осуђује цетињске варваре, 
који су колашинским покољем  осрамотили и Црну Гору и 
цио наш народ, пред просвијећеним свијетом. Таквим чином 
заболи су крвави нож у душу, и пошљедице ће бити кобне, 
нарочито за нашу ужу домовину. 

З Зӧср жали што званична Србија, савезом са данаш- 
њом Првом Гором, није друго ништа учинила, до што је по- 
могла да цетињски насилници дођу до онакве звјерске по- 
маме, — и стјешњава слободу црногорским слободоумним 
елементима, који су нашли склоништа у Србији, угушујући јав- 
пу ријеч подизану у корист поправке стања у Црној Гори. 

4 Збор уједно осуђује претставнике страних држава на 
Цетињу, који су допустили да цетињски џелати без и једног 
културног протеста или санјетовања од њихове стране, на 
њихове очи, измрцваре пет народних првака. 

5 Збор налази да му је дужност да изрази своју искре- 
ну захвалност овоме дијелу српске јавности, који је нашем 
народу указао своју моралну потпору и утјеху приликом 
најстрашнијег удара, нанешеног му од стране цетињских 
крволока. Збор тако исто захваљује претставништву социјал: 
демократске странке, које је како у општини, тако и у На- 
родној скупштини, подигло глас сво} противу нечувених зло- 
чина црногорских деспота. | 

5 Збор налази да ће удар који је нанет поштеним Црно- 
горцима бити ублажен једнодушним, одлучним и поштеним 
држањем српске универзитетске Омладине, која је искрено, 
братски н српски осјетила наш бол као свој бол и недаћу, 
схватила и разумјела с пуно честитости и достојанства зна- 
чај борбе наших напреднијих елемената, и дала им моралне 
потпоре у раду на уздизању, ослобођењу и уједињењу на- 
шега племена. 

7 Збор изјављује, да удружени Црногорци примају ба- 
чену рукавицу, и да без икаквих обзира настављају борбу 
свом снагом и свим допуштеним средствима, против дахиске 
ћуди цетињских људождера, очекујући да ће их у томе послу 
пратити симпатије свих поштених и добрих Срба и пријате- 
ља црногорских. 

Црногорци пресељени у Топлицу и Косаницу, на глас да 
је у њиховој старој отаџбини убијено петоро њихове браће, . 
држе збер и доносе протест, који преноси штампа опзх ла- 
на: 

1 Са гнушањем и презрењем осуђују крвнички Томано- 
вићев режим, тешећи се, да ће она црна рука из Колашина 
наћи своју смрт, као и она са Краљевице. 

2 Да се невино пушкетаним жртвама парастосом у Не- 
мањиној цркви ода пошта срца и душе. 

3 Да се истакну црни барјаци на свим домовима Црно- 
гораца у Косаници, 

4 Да се изврши организација ових досељеника коса- 
вичких и топличких, и да ови сазову митинг у Нишу, где 
ће доћи сви пресељеници после 1878, ради опште органи- 
зације са циљем: да се притече у помоћ разореним домовима 
у Црној Гори и емигрантима. 

5 Да се подигне споменик убијенима на Сувом Рудишту, 
како би се видео са кучких и васојевићких Комова. 

6 Да се апелује на владу и Краља, на цело Српство и 
Словенство, и на цео културни и хумани свет, да се сви зало- 
же за потабани, унижени, распрашени и огољели народ у 
Црној Гори! 

После ових протеста Црногораца из з Србије, црноѓорска 
влада преко свога официјелноғ органа пише: „Живимо у до- 
број вјери, зато нећемо хитати да јавно- сумњичимо. Вјеро- 
ваћемо, да неки злоупотребљавају србијанско гостопримство. 

Али, онда се питамо: Зашто се таквим елементима указује го- 
стопримство, кад је очигледно, да ће можда већ ускоро раз- 
двојити Црну Гору од Србије? Јесу ли Србији пречи и милији 
ти деструктивни елементи од Црне Горер Ако јесу, пошље- 
дице се саме казују. Ако ли нијесу, Србија ће их се опростити, 
а Црна Гора ће умјети то пиіскити. Свакојако, односи између 
Црне Горе и Србије ступају у фазу искушења, и то баш по-. 
водом ове најновије хајке противу Црне Горе. Зашто затва- 
рати очи и не видјети крај тога, који води у Београду до истих 
кругова, који су стекли заслуге за ранији раздор”. 
· Очигледно је, да Цетиње сумњичи Београд за протесте 
и за писање штампе. Оно тражи, да се емигранти уклоне 
из Србије и да престане кампања штампе. Не могу и неће да 
схвагс, да се противу егзекуција побунила свест српскога 
човека, и да црногорска емиграција н омладина онакав по- 
ступак не могу заборавити, ма где они били. „Самоуправа" 
као да мисли да ће дати неку врсту сатисфакције раздраже- 
ном Цетињу ако каже, да је српској влади много стало до до- 
брих и братских односа са Црном Гором, утолико пре, што 
у обе српске државе владају сродничке династије. Готово 
што не обећава да ће уклонити нежељене елементе са тери- 
торије Србије. Каже да се (ош није уверила да су се огре- 
шили о гостопримство грешећи се „о највише српске инте- 
ресе". Али, гко се увери, одмах ће им отказати гостоприм- 
ство. Сасвим отворено прима сугестију Цетиња, и овом 
изјавом чини је зависном ваљда од даљих разговора или од 
политичке ситуације. 
Београдска „Политика', револтирана оваквим захтевима 
и одговором београдског полуофициоза, пише: „Извештени 
смо, да је црногорска влада, поред изјаве у свом службеном 
листу, протестовала и код наше владе због тобожње новинар- 
ске хајке на режим др. Л. Томавовића. Црногорска влада на- 
лази да су за то криви црногорски ємигранти који су нашли 
уточишта у Србији, и тражи ла се стане на пут таквом писа- 
њу, иначе се прети раскидом пријатељских односа... Мини- 
стар унутрашњих дела Љ. Јовановић звао је неке од црногор- 
ских емиграната, који живе у Београду, и препоручио им да 
никоме, а нарочито новинарима, не говоре апсолутно ништа о 
приликама и догађајима у Црној Гори... Писању целе српске 
штампе, исове и с оне стране Саве и Дунава, каже „Политика“, 

која је у оцени последњих догађаја у Црној Гори пока- 
зала ретку једнодушност, најмање су допринели црногорски 
емигранти. Све што је у последње време у српској штампи ре- 
чено о дотађајима у Црвој Гори истинито је, и за то не могу 
бити криви они који то саопштавају, него једино они који те 
догађаје изазивају. Што се тиче нас, ми ни онда кад је с Це- 
тиња, уз припомоћ Ђорђа Настића, дигнута истинска хајка и 
на Србију и на цело Српство, нисмо рекљи оно што се данас 
каже с Цетиња!" 

Али, и поред ове интервенције јавности, питање укла- 
њања емиграната из Србије постављено је, и Цетиње наје | 
дало више да се скине све док они нису напустили краљеви- 
ну. Што је више јавност подизала глас поводом несрећних, 
догађаја у Црној Гори, Цетиње је било све упорније и све 
категоричније постављало своје захтеве. Томановићев полу- 
званични „Цетињски Вјесник” понављао је све чешће ал- 
тернативу: Или прекид односа, или уклањање емиграната. 
То ћемо даље видети. 

Српска штампа, колико је била уздржљива и одмерена 
на вест о завери, постала је огорчена после стрељања осу- 
ђених на смрт. И поред одбране кнежевих београдских орга- 
на, „Београдских Новина” н „Вечерњих Новина”, она ззу- 
зима оштар став и чини прекоре, које вреди забедежитя. 

„Политика“ упућује посланицу кнезу иу њој каже: · 
„Зар заборави и за час, да престоли владалаца почивају 
једино на љубави народнојг Или су те зле слуге завеле, убе- 
ђујући те да је престолу чвршћи темељ у страху народном, 
но у Љубави народној" Или су зар зли дуси, који су охру- 
жили твој престо, прегли одиста да пред потомством омрче 
твоје име и име твога племена; или су зар туђинске слуге 
тим путем пошле да поруше ону зграду, коју су јуначки ча-. 
пори толиких витезова, коју си и ти, Господару, са својим 
народом заједно зидао" 

„Дневни Лист” пише: „Цела ова страшна трагедија оди- 
грала се у највећој тајности, иза леђа јавног мишљења. Це- 
тињски џелати, који никако још не могу да опросте српској 
поттампи, што је својим једнодушним и одлучним држањем 
за време афере с бомбама спасла главе толиких несрећника, 
— приредили су овај најновији покољ у тајности и брзо, док 
се нете могло ни добити времена, да се њихова крвожедна 


Колашински процес пред орпством и. пред јавношћу 261 
Һуд умири и разблажи”. Зграњавајући се на брзину изврше- 
ња казне, и на „средњевековне муке", на које је бачена још 
педесетина људи, „узимамо учешћа, вели, у жалости Црне 
Горе за искасапљеним синовима и на робију отераним му- 
ченицима. Жалост Црне Горе је и наша жалост, — завр- 
шава свој чланак овај српски и слободни лист. 

Јакшићева „Штампа“, доносећи тужну вест о убиству 
пет ваљаних Црногораца, каже: „Кроз Српство је јуче про- 
шао један дрхат језе. У свих Срба срце је јуче за тренут 
застало. И није било усана са којих није полетела клетва. 
Духовне очи свега српског народа јуче су се обратиле не- 
срећној Црној Гори, и погледи су пали на оних Пет непо- 
бусаних гробова у којима куршумима изрешетани леже пет 
невиних, на које ни тужбалицама чије дато да изађу... Пе. 
десет белих робова денунцираних па ухапшених, мучених па 
саслушаваних, необрањених а осуђених, увеличали су број 
оних беднчх и изболованих осуђеника, најобразованијих си- 
нова Црне Горе, којима су они іазавци који престављају 
власт и владу одузели и слободу, и имање, и породицу, и 
отаџбину, и мучећи им душу убили им тело’. 

Социјалистичке „Радничке Новине“ пишу: „Васојевићска 
афера је један наиван пуч, импулсиван и неурачунљив излив 
оторчења које је изазвато страховитим злоставама и скан- 
далозном корупцијом режима. Пуч у коме није прољивена ни 
кап крви, у коме није пао ни један људски живот”. Да то 
није афера од озбиљних последица доказују и сами „цетињ- 
ски касапи”’ тиме што је суђење било тајно. „Они нису имали 
са чиме да изађу пред јавност”, нису имали зашта да опту- 
же људе, иначе би то јавно учинили. Онда, „како би имали 
права да их побију?’ Мучки су судили и на крају саопшти- 
ли свету једним телеграмом да је процес завршен и да су 
„убили пет ваљаних и симпатичних Црногораца". Или су 
можда сматрали да су припремили јавност за овај злочин, 
бранећи јавно стрељање Ф. Ферера у Шпанији 2... „Стреља- 
ње у Колашину изазваће најдубљу језу, грозоту и гнушање, 
и тек сад ће управљати цео свет свој строги поглед на крво- 
лочне цетињске касапе, да га за дуго времена са њих не ски- 
не... Модерна цивилизација канда се граничи на југу са 
Ловћеном! Пита се докле тог „Одговор на то дужан нам је 
црногорски народ” — одговара овај социјалистички орган. 

„Словенски Југ” овим поводом каже да Цетиње не даје 
никаква обавештења о свирепо завршеном процесу. „Ћути, 
вели, званична Црна Гора, а ћути и народ. Само што су та 
два ћутања сасма различита“. Влада ћути што не жели да 
се сазнају ствари, а народ нешто из страха, а нешто што 
„од чуда још не може к себи да дође". Отуда је у Црној 
Гори мртва тишина. Па илак ће овај догађај народ учинити 
још незадовољнијим него што је био, а владу присилити „ме- 
сто да своју снагу утроши на сређивање прилика у земљи, на 
мотрење кретања свакога човека из бојазни, да незадовољ- 
ство не избије на јавност.“ 

Омладина и штампа ван Србије заузели су став скоро 
истоветан. Академска омладина у Загребу држи протестни 
митинг са кога доноси овакву резолуцију: 

„Поводом злочиначког убиства пет народних првака и 
поводом апшења великог броја народних бораца у Црно} 
Гори академска напредно-демократска омладина хрватско- 
српска у Загребу на свом скулу, држаном 24 новембра (С. к.) 
доноси ову резолуцију: 

1 Са највзћим гнушањем осуђује тирански, апсолути- 
стички, перјаничко-жандарски режим у Црној Гори, који да- 
нас у двадесетом веку преставља остатке средњевековног 
мрака, који је заснован на сили бајонета, а коме је девиза: 
Уништити у Црној Гори све што слободно Мисли, часно ра- 
ди и поштено осећа. 

2 Најенергичније протествује противу срамне осуде, ко- 
ја је уништила пет народних бораца, бораца за правду и сло- 
боду, и која јасно говори колико трулежи, колико покваре- 
ности и зверстава лежи на врховима државне управе у Црно} 
Гори. | 

З Са искреним болом у души придружује се патњама 
витешких Црногораца, који су својим јунаштвом против ве- 
ковног непријатеља задивиљи цео род људски, а чијом се. 
судбином данас титра неколико покварених бандита. 

4 Са одвратношћу констатује и жали, што се је нашло 
српских и хрватских листова, који су на срамоту века у ко- 
ме живимо, баш уочи овог крвавог догађаја, певали химне 
колашинским касапима. 

ә Са жаљењем констатује, да је један па цетињских 

касапа био слушач загребачког свеучилишта. Из презрења и 
гнушања име му не помињемо. 

Омладина на школовању у Минхену такође држи про- 
тестни митинг и посде реферата студента Николе Мартино- 
вића, осуђеног у бомбашкој афери, доноси резолуцију којом 
осуђује цетињску владу, и шаље саучешће несрећним породи- 
цема и позатвараним жртвама, То исто ради и омладина срп- 
жо-хрватска на школовању у Инсбруку. Црногорска омлади- 
на у Русији такође протествује. Ови протести пробијају и 
кроз руску штампу. 

Црногорски исељеници у Сједињеним Државама, наро- 
зито у неколико напреднијих колонија, држе протестне митин- 
ге и доносе виолентнс резолуције. На чело ове прекоморске 
кампање стају два исељеничка црногорска новинара, Чедо- 
мир Павић и Стева Богдановић. 

Загребачки „Србобран“, револтиран држањем Цетиња 
приликом загребачког процеса, и после овом касапницом, 
каже: „Кнез Никола слави свој владалачки јубилеј} на овај 
нечувен начин! Он га слави стријељањем Црногораца! На 
овако драстичан начин хоће он да покаже, да је некадање 
соколово гњијездо, Црна Гора, под крај његове владавине 
постала српска срамота!" 

Сарајевска „Српска Ријеч” у свом уводнику пише: 
„У моћи између уторника и сриједе, као у причама о нај- 
црњој шпанској инквизицији, довезено је петоро црногор- 
ских војника и грађана крадом као отети плијен, и ту на 
брзу руку пушкарано. Српска и свјетска јавност једва је 
имада времена да се, пошто је плотун праснуо, пренерази... 
Продивена крв неће дигнути сјај кнежевској круни. Њене 
мрље су неизбрисиве, и могу бити отров који ће и злато пре- 
стола растопити. А српски народ добио је нову рану руке, 
хоја би га требала и са жртвовањем својс таштине, да штити 
у данашњој пустој усамљености". Износи да је данас свуда 
прогоњен српски народ, „и сад долази кнез Црне Горе и 
Брда, бивши српски пјесник, и даје да се у његово име про- 
лијева српска крв и потрзава српски народ. Па и све да има 
основа црногорским прогонима, још би преостало питање 
како је дошло до тога2 А камо ли кад видимо да су прогони 
у Црној Гори по темељу на длаку слични, а по извођењу још 
бруталнији, од прогона српског народа у Троједници и у 

овим земљама! Ту престаје сваки закон, ту је сваки Србин 
присиљен да констатује несумњиву везу међу тим системи- 
ма прогона, и да назове „српску“ црногорску владу туђим 
измећарем и националним злочинцем. Зар је кнез и госпо- 
дар тако обневидео, да не види како он, као српски владалац, 
пушкарајући своје Србе, слаби отпор српскога народа про- 
тиву туђих прогона?” 

Срби у Турској империји, на једини начин на који су 
могли, солидарисали су се са свим Србима ван граница Црне 
Горе, Почевши од Призрена, па до Скопља и Солуна, при- 
мили су братски и са саучешћем пребегле емигранте Митро- 
вића и Ивановића са друговима, Пружили су им моралну по- 
дршку, врло потребну оних дана. По неки јавни радници 
упућивали су и протестне депеше на Цетиње, и изјавили сво- 
ју индигнацију на оно што се десило у Црној Гори. Они који 
су стењали под тешком отоманском руком нису могли ура- 
дити нешто више. Ставили су до знања Цетињу и свим дру- 
гим Србима, да су разочарани са оне стране, од које су пот- 
пору очекивали. | 

Загранични браниоци цетињске владе делом су ћутали, 
а делом кроза зубе цедили, да је колашинска афера лудост 
пријатеља раније затворених жртава, и да је осујетила њихо- 
во помиловање. Тако Ћурчићеве „Београдске Новине” пи- 
шу да би, по њиховом сазнању, о рођендану кнежеву били 
пуштени политички кривци из 1907, да није било тог „безум- 
ног и нелатриотског поступка“ њихових пријатеља. „После 
догађаја у Васојевићима пуштање затвореника узело би се 
као акт слабости и страха, а то не сме учинити владар, који 
чува свој високи ауторитет од сваке сумње у снагу и јачину 
његову”. Затим завршава: „Штету од васојевићког пуча по- 
брали су они јадници, који би, да није било тога, сада 25-0г 
угледали сунце слободе. Али рад безумних другова њихо: 
вих донео је суд, по коме кнц и даље морају тамновати!" 

Очигледно је, да је овај бранилац свега што је рађено 
на Цетињу, желео да гане болећнвост јавности за подгорич- 
ке затворенике, и изазове нерасположење за нове жртве ко- 
је су, упропастивши себе, онемогућиле пуштање оних првих. 

Али, ако загранична штампа, инспирисана са Цетиња. не 
брани отворено један тежак злочич, она покушава да про- 
пагира цетињску тезу, да су спружени и осуђени били вој- 

ници и официри, да им је због тога судио војни суд, и да 
су коловође стога морале бити егзекутиране. У војсци се не 
трпе побуне. То би се и другде десило. 

Мистификација савршено очигледна. Од пет стрељаних 
свега двојица су официри, а тројица грађани. Као таквима 
уопште није могао судити војни суд. Још мање су за кри- 
вицу, која им је стављена на терет, могли бити стрељани. У- 
опште у свим земљама, за деликте где су умешани грађани 
и војници, и војницима суде редовни грађански судови, осим 
у рату. 

Али, колико су загранични браниоци поступака цетињске 
владе били ипак штедљиви у одбранама, толико је цетињски 
полуофициоз, „Цетињски Вјесник”, био раскошан у оптуж- 
бама и нападима на извесне кругове у Србији, а нарочито 
на шефа радикалне странке, Пашића. Једном приликом на- 
браја убиства, злочине и завере које су се десиле у Србији 
последњих пола века. Почиње са убиством кнеза Михаила и 
ређа: зајечарску буну, тополску аферу и стрељање пуковни- 
ка Јеврема Марковића, убиства „по злогласним подрумима у 
Врањи", прогонство краљице Наталије, онда 29 мај 1903 — 
и каже, „ми бутасмо!” Нису хтели, вели, „ни (едном ријечју 
да се мијешамо у њихове унутрашње ствари". После су би- 
ле: крагујевачка афера, па нишка, па неготинска, па убиство 
два Новаковића у Главној полицији у Београду, „савршено 
без кривице, без суда и без пресуде". И, како каже „Цетињ- 
ски Віјесник”, „ми и на то ћутасмо. Држасмо се братски и ко- 
ректно. А шта раде браћа у Београду?” Они братски „ћу- 
таше”, а Београд неће да ћути! Он говори о цетињским афе- 
рама, као што је, уосталом, говорио и о својима. Али, таква 
је била њихова одбрана. Бранећи се на овакав начин нису за- 
боравили да наново оклеветају највиђеније људе и борце 
на словенском југу. Тако, именујући Пашића, кажу: 
„Благо којим залијеваш изван Србије пропале адвокате 
твоје политике, то благо ће ти штета однијети као да ћеш 
га усути у Дунав, а народ сртеки остаће вазда душом уз 
Црну Гору, док твоји адвокати не остану презрени од срп- 
ског народа као што си ти!' 

Ови „хонорисани" адвокати били су најбоља и најбор- 
бенија српска пера у „Србобрану", „Српској Ријечи”, „Ду- 

бровнику ', „Застави“, „Покрету“, „Обзору": итд. Били су 
стварни вођи заграничног српства и напредних Хрвата. 


Цетиње не схвата или неће да схвати да је ондашња 
српска штампа. била релативно слободна ван Србије и сасвим 
слободна у Србији, и да је било немогуће њоме управљати. 
Србијанска штампа чак води дискусије о промени дина- 
стије у Србији. Српска влада је била немоћна да спречи ову, 
нимало опортуну, дискусију. Како је онда могла спречити 
нападе штампе на званично Цетиње, још кад је компромито- 
вано дружбом са аустриским агентима? 


Цетиње се прави да то не може да схвати, и за нападе 
штампе у првом реду криви шефа радикалне странке и прет- 
седника владе, Пашића, који је, како они кажу, дошао до 
њих у Бар „обријане браде, пола у оријенталском, пола у 
западном одијелу, а са калабреским шеширом на глави. До- 
шао био да са довољно пара задобије емигранте за свој 
план”. Обраћају му се на начин дотада непознат у апострофи- 
рању шефова влада особито преко полуслужбене штампе. 
„Ви сте, кажу, господине Пашићу, она кокош која је снијела 
оне бомбе да униште на Цетињу књаза господара и Народну 
скупштину. По чијој оно наредби и зашто, преко Јаше Не- 
надовића, би послан у Крагујевац твој питомац злогласни 
Настић 2" 


Затим доводе у везу Пашића и васојевићски пуч. „је ли 
било, г. Пашићу, каквих веза између вашег љубљеног Ђи- 
новића, наредника из ваше подофицирске школе, послије 
Михаила Бојовића вашег подофицира, такође из београдске 
војне школе, и најзад између вас и гимназисте Пунише Ми- 
лева Рачићаг Кажите нам шта сте петљали, шта сте били ри- 
јетшили да се доскоци мирној, угледној и јуначкој Џрној Гори 


1 Све ове новине водиле су тешку борбу са зустриском опресијом 
и стално биле плењене и кажњаване. Тако сама »Српска Ријеч« током 
1909 заплењена је равно 101 пут, и кажњена новчаном казном 2.374 
круне, без судских трошкова. Шест њених одговорних уредника ле- 
жало је у апсу током ове године. Скоро истоветна је судбонпа била н 
свих ових других љистава. Каткад су они излазили потпуно празни од 
прве стрзне до огласа, нарочито »СОрпска Ријеч« н »Србобран«. Место 
хвале за оне борце и њихов рад, са Цетиња кажу ла су »хонорисани 
адвокати« Београда! | | 

н њеном заслужном Господару? Ви сте са том компанијом 
ишли на уништење нашега Господара, наще светиње! 

Према овој монструозној оптужби, Пашић би био она 
рука која све навија у Црној Гори противу кнеза и режима 
његових! Ништа неоправданије. Али за то нису мање оби- 
лато крчмиљи речи кад су на Цетињу говорили о њему. На- 
пример „Цетињски Вјесник“ му се обраћа овим језиком: 
„Куку би било Црној Гори са владом подгоричкијех 
грјешника, као што је куку Србији под твојом, ни Србине 
ни Буғарине, Гослодине Пашхћу! Сорто једна, која си се 
гладна довукла ту, а данас милионе пребацујеш преко руку 
крвавих динара Србије. Па ти не да ђаво мировати. Па већ 
кад се удвараш Аустрији и Бугарској, и љубиш им руке и 
папуче, хоћеш да се појуначиш спрам Црне Горе, и то за то, 
што ти није близу. Јер тебе не би бранила Србија коју по- 
вижаваш и у црно завијаш, и која тебе ради не може пред 
свијетом да дође до угледа, који је заслужио њен народ, 
док Црна Гора весело и сјајно чело пред Европом подиже ... 
У Србији си утрнуо пјесму, угасио си међусобно братство и 
љубав, раздор је твојом кривицом у тој нашој лијепој се- 
стри Србији". 

Никад ваљда у мирно доба није овако јадан и неправе- 
дан суд донет о једном државнику, као што је то учинио 
полуслужбени орган црногорске владе о српском премијеру 
н највиђенијем државнику српском оног доба! Мало времена 
је требало да прође па да ове јадне речи догађаји сјајно 
демантују. Али бес Цетиња био је тако велики, да је забо- 
рављано на такт, на истину, и на „корист српског народа и 
раскомаданог Српства“. Нападали су вође народа, устајали 
противу режима који су имали ослонца у народу, а грчевито 
се хватали за остатке обреновићевских режима у Србији и 
сумњиве људе ван граница слободне краљевине. Мали и сит- 
ни помоћници кнеза Николе заборављали су се дотле, да су 
оних дана жалили што границе Пашићеве Србије „нијесу 
ближе да их научимо памети!' Тешко да је кадгод у нас 
мржња заслепила људе дотле, да подједнако клеветају дру- 
гога и срамоте себе саме! | 

Владина Самоуправа” на денунцијације и грдње прет- 
седника Пашића одговара: „Добро знамо # шта је „Цетињ- 
ски Вјесник” и ко су типови што су се око њега окупили, 

па су нам за то њихове грдње и клевете мање непријатне, 
него што би нам њихове хвале биле’. 

Београдска „Политика“, револтирана писањем цетињ- 
ског полуслужбеног листа, каже; „Код нас ретко ко може 
и да слути, а још мање да појми, са каквом се жестином и 
бесомучношћу од извесног времена бацио на Србију „Це- 
тињски Вјесник”, полуслужбени орган црногорске владе. И 
грдећи нас све тако редом ол двора, владе и политичара, 
па до последњег шумадиског сељака, тај се лист пре месец 
дана избезумио дотле, да је, у један исти мах и у истом члан- 
ку, денунцирао Србију као нелојалног суседа, бунтовника, 
као земљу превратничких смерова не само према Црној Го- 
ри, него и према Аустроугарској, према Бугарској, и према 
Турској!" 

„Фосове Новине", преносећи ове оптужбе цетињског п0- 
луофициоза о поткупљивању југословенске штампе, кажу, 
да оне могу послужити као материјал за „нове велеиздајнич- 
ке продесе". Свој чланак завршавају: „Не иде то, да се ти- 
ранија покрива денунцирајући оне, који је нападају! 

На све замерке са стране полузванични Томановићев 
лист одговара: „Изјавил“ смо и изјављујемо: Црна Гора не 
прихваћа руку Пашићу и Пашићевцима, ма ови још сто го- 
дина баратали по Србији. Црна Гора ће мукотрпно гледати 
како се Пашић у Пашићевци одричу Српства, градећи у ње- 
му раздор, а прихваћају Југословенство без сложнога и ује- 
дињенога Српства“. Гледаће, каже, и јуначки „издријети на 
страну куда је пошла без Пашића и Пашићеваца". 

Поводом демонстрација које су приредили студенти қ 
омладина у Београду, полуслужбена „Самоуправа“ замера 
демонстрантима због испада противу извесних београдских 
редакција које су браниле политику Цетиња, и каже, да су 
демонстранти прешли меру допуштенога и најзад испадима 
обеснажили свој протест противу једне тешке осуде. Служ- 
бени „Глас Црногорца' тешко прекорева орган српске вла- 
де што замера само за инциденте демонстраната, а не и за 
демонстрације уопште. Он то схвата мешањем у црногоє- 
ске ствари, и завршава: „Видају ли се тако старе ране? По- _ 
јачавају ли се тако братске везе Србије и Црне Горе? Захти- 
јева ли то мудрост државника?! По нашем суђењу то је или 
махнитост, или издајство свете српске ствари". 

Службени цетињски лист оних дана налази да је издај- 
ство српске ствари ако се узбуне хумана осећања српске мла- 
дежи и протествују противу убијања ваљаних Срба, а сма- 
трају да іс патриотска работа тражити да се и орган српске 
владе солидарише са радњама, које немају ничега ни па- 
триотског, ни хуманог, ни српског! 

Узалуд Пашићева „Самоуправа“ покушава да умилости- 
ви Цетиње! Поводом доласка јранцуске ескадре у Бар она 
пише о кнезу врло ласкаво и поздравља га „најусрдније, и 
са искреном жељом да високи слављеник и даље послужи 
великим циљевима Српског народа са оним самопрегорева- 
њем и одлучношћу, којима се у најтежим часовима увек од- 
ликовао и давао пример жарког родољубља и високо разви- 
јене свести. 

Цетински колега јој одговара, да су односи између две 
братске земље рђави и да не могу бити добри, јер се Бео- 
град меша у њихове ствари. А меша се тиме што брани осу: 
ђене у Црној Гори. Њих, опет, брани стога што је Београд 
„без икакве потребе покренуо питање која од двију српских 
држава има да се БОТЕШИ другој], која има да престанс да 


.... 


независно постоје...“ С наше стране, завршава „Цетињски 
Вјесник", „није се показала ни најмања воља да приклопимо 
Србију", док се на другој страни „мисли обрнуто"! 

Ово је први пут у кампањи јавности да је Цетиње изаш- 
ло отворено са оптужбом да Србија мисли да потчини Црну 
Гору. Уколико је ова мисао онда била у основи нетачна, она 
није мање открила идеје које су опседале званично Цетиње. 
Кнез и његсви државници открили су свој страх за будућ- 
ност, и добрим делом скинули копрену са мотива за њихов 
будући рад. 

Несрећна колашинска афера нашла је одјека и у српској 
Народној скупштини. Посланик социјалистичке странке, 
Кац.геровић, „у име политичког покрета" који претставља, 
протествује у Народној скупштини противу егзекуције пет 
опозиционара режиму и противу осуде 53 на робију и затвор, 
и каже: „Као некада лични и зликовачки режими у Србији, 
тако и овај режим страховитих злочинстава и уништавања бо- 
раца у Црној Гори само срамоти српски народ, који У очима 
целог културног света има да изведе борбу за своје ослобо- 
ћење“", Сматра да Наролно претставништво друге српске 

земље, Србије, „не сме прећи на редовне послове, а да не 
подигне свој најоштрији протест и осуду ових убистава”. 
Пита владу да ли је штогод предузела „да спречи ово уби- 
Јање ?”. 

Социјалистичка група је протествовала и на седници оп- 
штинског већа београдске општине. Њихов претставник Ко- 
вачевић поднео је мотивисан предлог за прелаз на дневни 
ред, којим „протествује против варварства (стрељања 5, а 
осуде 58 човека) и са гнушањсм прелази на дневни ред". Он- 
дашња већина одбија овај предлог. За њ су гласали соци- 
јалисти и три самостална радикала.“ 

Српска влада је изјавила да је то ипак унутрашња ствар 
Црне Горе и да се није могла, и да је било времена за то, 
мешати у унутрашње послове макар и братске земље. 

Па ипак, и после овакве изјаве, односи се погоршавају 
тако, да су поједине српске новине већ писале о могућности 
прекида односа, ако се продуже распре овим темпом. Овим 
новинарским дуелима и погоршавању односа добрим делом 
је допринео и Фриліунгов процес у Бечу. Овај бечки двор- 
ски историограф оклеветао је воћство српско-хрватске коа- 
лиције, да је била плаћено од Србије за рад противу инте- 
гритета монархије. Подгрејао је Настићеве Оптужбе са Це- 
тиња и Загреба. Воћство коалиције тужило га је бечком су- 
ду. На овом интересантном и значајном процесу највиђени- 
ји Срби и Хрвати из Троједнице, преко једне тужбе за: кле- 
вету, бранили су чистину своје акције, и најзад своје главе. 
Фридјунг је на процесу изнео „доказе” које му је дао пре- 
столонаследник Фрања Фердинанд и министар Ерентал. Ови 
докази, углавном, били су фалсификовани записници дру- 
штва „Словенски Југ". По њима су вође коалиције биле пла- 
ћене од Србије, били су агенти Србије. Подгрејане су још је- 
даред старе оптужбе и старе клевете. Клеветајући Србију за 
рад у Аустрији, подгрејане су и клевете за њен рад и у Црној 
Гори. Тако је Фрилјунг на процесу изјавио, да се у докумен- | 
тима налази списак лица, која су примала новац Од српске 
владе. У том списку „налазе се и два ђака Црногорца, Бо- 
жовић и Ђоновић, означени са свотом 6.300 франака. Тај је 





' Од самосталаца гласали су за овај предлог: К. Кумануди, Г. Аџе: 
мовић и Џинић. о 

новац дан у сврху извесне политичке акције, а то се нај- 
боље види по том, што су били у познатој велеиздајничкој 
парници на Цетињу као судеоници и сукривци, али су се за- 
држали као црногорски бегунци у Београду . 

Сви су Фридјунгови „докази“ на суду оборени. Доказа- 
ло се да су то чисти фалсификати које је сувим златом пла- 
ћао аустриски посланик, граф Форгач, и његов војни иза- 
сланик. Ови „документи" су набављани у времену кад се у 
Бечу озбиљно мислило на рат са Србијом поводом анексије. 
Они су онда били потребни из два разлога: да прикажу 
Србију као револуционара и бунџију, којега треба уништити 
у интересу аустриске царевине, и да добију претекст да у 
случају рата једним замахом одрубе главе најборбенијим 
Србима и Хрватима у Троједници. Рат није избио, и дошло 
је до процеса. На процесу се утврдио фалсификат, и прет- 
седник судског већа, др. Вах, обраћа се Супиду и друговима, 
желећи да уштеди пријатељу Фрање Фердинанда осуду за 
клевету, овим речима: „Вама не треба осуда. Ја знам да је ви 
не тражите. Ви сте успели. Доказано је да су документа лажна". 

Божовић и Ђоновић, на подгрејану клевету о плаћениш- 
тву, дали су изјаву, у којој, на „оптужбе прво са Цетиња, 
па после из Загреба’, категорички тврде да нису примили ни 
пребијене паре из „Словенског Југа“, да нису били „ни чда- 
нови, ни учесници седница", завршавајући изјавом, ако се 
обрнуто докаже, да ће се јавити на Цетиње да се изврши 
осуда над њима. 

Одмах после откривених фалсификата и свршене Фрид- 
јунгове парнице, осуђеници из загребачког процеса помило- 
вани су. Значај онога што се десило у Бечу морао је имати 
одјека и у Загребу. Документа која су била лажна у Бечу, 
била су лажна и у Загребу и на Цетињу. Аустрија, откривена 
и ухваћена, пустила је невине жртве. Цетиње је ћутало. Оно 
је, и после свега што се збило, на основу лажних докумена- 
та осуђене људе и даље задржало у затвору! Бар они осуђе- 
ници из цетињског процеса, који нису имали никаквих веза 
са бомбама, требало је да буду одмах ослобођени. Али, на 
Цетињу није било ни увиђавности ни правне свести чак ни 
онолико колико у Бечу! Историски посматрано, ћесар се 
понео отменијс према својим непријатељима, него кнез пре- 
ма својим Црногорцима! 

После свега што се десило на словенском југу, није чу- 
до што су распре поводом кохашинског процеса имале теже 
последице га кнеза и његову династију, него што је то мо- 
гао мислити и сам кнез, а поготову његови помоћници и до- 
главници. 

Многобројпим процесима, свуда осим у Србији, српство 
је уједињено у одбрани животних и легитимних интереса ка- 
ко то никад раније није било. Сви Срби су се осетили ближе 
једни другима и повезали се идејом слободе и одбране свога 
бића. Очи свих, сасвим природно, окретале су се слободној 
и демократској Србији. Тако, „Словенски Југ" је могао оних 
дана сасвим с правом написати, да је „јединство српског 
народа данас јаче него икада до сад. Културно и духовно 
јединство српског народа данас већ игнорише политичке и 
државне границе области у којима наш народ живи". 

Ово је постала истина и за Црну Гору, као и за све дру- 
ге заграничне Србе. 


У!!! Уочи краљевства 


Од колашинског процеса до краљевства 


Три идеје, две политичке и трећа финансиска, предоми- 
нирају политиком службеног Цетиња у времену од колашин- 
ског процеса до прогласа краљевства. Прва је, пошто пото 
уклонити вође емиграције из Београда и затим их уништи: 
ти. По мишљењу црногорске владе, Они потпирују и изази- 
вају напад штампе на њу. Затим, свуда другде је лакше би- 
ло посегнути на њихове животе него у Србији. Друга је, 
припремити све што је потребно да се што свечаније про- 
слави педесетогодишњица владавине кнеза Николе. Уколико 
је његов углед у свету и српству био поабан разним проце- 
сима, утолико су више тежили да његова прослава испадне 
што сјајније. Трећа идеја је била доћи до новаца да би се 
закрпиле бреше на црногорским финансијама, добила по- 
требна средства и за прославу и за какве било унутрашње 
радове. Желело се, да се за јубилеј кнежев вежу неки јавни 
радови и оснивање какве економске институције. На раду 
сва три ова правца инсистирало се са подједнаком енер- 
Гијом. и 

Да би постигли уклањање емиграната, које им је у јед- 
ном моменту било нарочито актуелно, вршили су пресију 
путем штампе, своје и од њих дириговане, претећи прекидом 
односа ако се не испуне њихови захтеви. Са овим претња. 
ма ишло се дотле, да је и београдска „Правда“ (крајем |а- 
нуара 1910) писала да су односи са Црном Гором тако рћави, 
да се неће зачудити „ако дође ускоро до потпуног прекида”. 
Дипломатским путем, опет, правили су претставке да се, у 
интересу добрих односа, вођи емиграције уклоне. Обујмље- 
ни жељом да што пре ликвидирају ово питање, невероватио 
оштро нападају претседника Пашића. Чак прете да неће ни 

да приме Пашићеву руку! Као да су желели да изазову сме- 
ну његову. Бар таква је била импресија необавештеног све- 
та у Србији. Међутим, они сами. нису били у заблуди да би 
радикална странка и Београд хтели жртвовати Пашића да 
би се поправили односи са званичним Цетињем. Али су ве- 
ровали, тражећи више, да ће добити мање. Ово мање био 
је отказ гостопримства и протеривање црногорске емигра- 
ције. Већ током јануара и фебруара 1910 питање емигра- 
ната улази у одлучујућу фазу. Цетиње је категорички за- 
хтевало уклањање и послало списак људи које треба уда- 
љити. Јавност у Београду на ову вест озбиљно се револ- 
тирала. Узела је у заштиту емигранте, и пребацивала Паши- 
ћевој влади да је спремна да повреди право азила зага- 
рантовано и српским уставом, 

Напади штампе на владу налазе одјека и у скупштини. 
Социјалистички посланик Кацлеровић подноси интерпела- 
цију Пашићу. Овај му одговара: „Велики интереси српскога 
племена изискују да између Србије и Црне Горе постоје 
искрени братски и пријатељски односи, и да те две српске 
државе раде споразумно, солидарно у свим питањима, која 
се односе на судбу српскога народа. Црногорска је влада 
у више прилика изјављивала српском заступнику на Цети- 
њу, да таквој једној пријатељској политици сметају еми- 
гранти, који живе у Србији и који, по њеном веровању и 
схватању, имају везе са елементима који ремете поредак У 
Црној Гори, па је захтевала да се ти емигранти, које је она 
означила, удаље из Србије. Краљевска влада, стављена ТИМ 
захтевом у тежак положај, претресала је то питање и тра- 
жила је пута и начина како би могла да изађе у сусрет захте-. 
рима црногорске владе да избегне прекид односа, а у исто: 
време да се не огреши о земаљске законе наше земље, који 
дозвољавају пребивање емиграната у нашој земљи. Кад би 
српска влада имала несумњивих и неоспорних доказа да су 
емигранти доиста криви, она би те доказе упутила суду и 
суд би их по нашим законима осудио, или би им краљев- 
ска влада отказала гостопримство. Али, српска влада таквих 
доказа у рукама нема, и ако је једанпут добила иследна акта, 
предала их суду, и суд је на основу тих аката оне, који су 
били оптужени, ослободио. Дакле, неоспорних доказа српска 
влада нема, а да опет поверује Фридјунговим и Настићевим 

доказима, то опет није могла да чини. Тражећи начина како 
да задовољи захтеве црногорске владе, а да у исто време одго- 
вара законима нашим, влада је нашла један пут који, по 
њеном мишљењу, изгледа погодан и који може задовољити 
захтеве црногорске владе, а да се у исто време не огреши 
о наше законе. Она је преко пријатеља саветовала емигран- 
тима да, у интересу братске слоге и великом интересу срп 
ског племена, добровољно оставе Србију. И они су примили 
тај савет, и изјавили, да ће у интересу тих односа отићи 
из Србије”. 

Кацлеровић је на овај Пашићев Одговор приметио, да 
се боји да ће се изљазећи у сусрет оваквим захтевима ‚ош 
јаче поколебати вера растуреног, поробљеног и незашти- 
ћеног српског народа", који верује да је „слабодна Србија 
још једино уточиште и нада за њега и његове националне 
идеале." 

Вођи емиграције убрзо су напустили Србију. Али, о 
томе нешто даље. „Цетињски Вјесник", ортан Томановиће- 
ве владе, усхићен овим успехом каже: „Србија је уклонила 
узроке, који су стално на нашем равдору радили, и тиме 
је дала доказа, да је решена, да на бољи пут изведе наше 
узајамне односе”. (Ипак су примили Пашићеву руку!) 

Колико је званично Цетиње било задовољно, толико је 
демократска и патриотска јавност српска била незадовољ- 
на. Њено мишљење интерпретира Скерлићев „Дневни Лист” 
кад каже: „Српска влада је била слаба, али црногорска је 
била одвратна". Свој чланак завршава; „Пре но што честити 
црногорски борци напусте Србију, ми хоћемо да их замо- 
лимо да деле народ у Србији од званичне Србије. Народ у 
Србији, демократија у Србији, из дубине душе осуђују жа- 
лосну слабост владе и са свим својим симпатијама и даље 
ће пратити црногорску борбу за слободу“. 

„Словенски Југ" са своје стране каже: „Ова мера пре- 
дузета противу људи који се ничим нису огрешили о по- 
зитивно законодавство краљевине Србије, који су, уз то, 
још и врло добри Срби и честити људи, — изазвала је ве- 
лико негодовање у свим редовима српскога грађанства". 

Тако је ликвидирано ово Тако важно питање за црно- 
горску владу. Свакојако, овај успех према званичној Срби- 
ји није био велики успех у погледу јавне речи. Емигранти 

су напустили Србију, а српска штампа је и даље писала не- 
повољно о режиму у Црној Гори. Уверили су се убрзо да 
је за промену у држању јавног мњења потребније уклонити 
узроке који су изазивали нерасположење штампе, него про- 
гонити оне, који су већ и иначе прогоњени! 

У погледу рада за прославу нису били мање активни. 
Јубиларна година почела је доласком флоте, прво францу- 
ске, затим аустриске, онда италијанске и тако редом. Це- 
тиње их је све дочекивало изванредно свечано. Примани су 
адмирали и официри, држани банкети, обавезне здравице и 
затим давана одликована. Можда се никада, вище лепих 
речи и добрих жеља није изразило на Цетињу него оних 
дана! Блесак и сјај јубиларних дана бацали су чудну свет- 
лост на оно суро црногорско стење, као да се намерно хтело 
да се види страховита диспропорција између потреба једног 
амбициозног владара и сиротиње његових поданика. | 

Да би сам дан прославе испао што свечаније образован 
је нарочити одбор, састављен од високих државних функ- 
ционера? Овај одбор се обраћа народу прогласом, у коме 
између осталог, вели; „Педесет година он (кнезу високо 
носи пред нама косовску заставу слободе, водећи нас у бор- 
бе противу непријатеља рода српскога; педесет је година 
он носио пред нама буктињу просвјете, пјевајући, његујући 
књигу, подижући школе и цркве; педесет је година предња- 
чио он час с мачем, час с пером у руци, водећи нас побје- 
дама и слави; педесет је година он с висине престола очин- 
ски бдио над нама и нашом отаџбином, крчио јој путеве 
кроза непознат свијет, тражио јој и налазио пријатеља, про- 
носели име црногорско и онуда, куда донда није пролазило; 
педесет је година, најзад, он био међу нама први неимар на 
изграђивању Црне Горе, први радник њенога културног на- 
претка, први који нас је упућивао куда ћемо камо с мачем 
и с књигом...” И стога траже да народ што свечаније и 
што боље прослави његову педесетогодишњицу. 


1 Мретседник одбора је био црногорски митрополит Митрофан 
Бан. Чланови: др. Божидар Перазић, дворски лекар, војвода Гавро Ву- 
ковић, Живко Драговић, Бакон Иво Калуђеровић, сердар Јанко Вуко- 
тић, Јован Матановић, Лабуд Гојнић, Лазар Мијушковић, Марко Ђмика- 
новић, Медо Лукачевић, Мило Дожић, Ристо В. Поповић, Славо Рама- 
дановић, Стеван Радосављевић-Бдин и Филип Јерговић. | 

Ваљда у овом замаху да се јубилеј крунише једном кул: 
турном институцијом, свечано се отвара државно позориште 
на Цетињу. Оно је отворено врло помпезно. Присуствовао је 
сам слављеник и одржао један топао и пригодан говор, Пе: 
сник и писац је песнички говорио. Може се веровати да је 
унстини био задовољан. Обогатио је своју земљу једном 
високом културном устаковом, и обезбедио сигурну позор- 
ницу својим драмским делима, која су, због ондашњих књи- 
жевних критичара, као сирочићи очекивала да ипак негде 
буду одиграна! 

Како је загранична штампа, под утицајем емиграције 
“екретала питање амнестије политичких криваца, цетињске 
подуслужбене новине наговештавају могућност делимичне 
амнестије. Немогућност опште амнестије, чак и у овако све- 
чаним приликама, „Цетињски Вјесник” објашњава „стати“ 
ким моментом“ у карактеру кнежеву. Он није за скокове. Кор 
њега све иде постепено и редом. Сад је још рано да се сви 
помилују, али неки ће бити помнловани. 

У ред ових припрема за прославу, свакако спада и по- 
кушај преговора кругова блиских двору са Л. Пиштелићем, 
шефом и вођом наше омладине на школовању у Русији. Он се 
онда, уопште, сматрао једним од најистакнутијих млађих 
школованих људи из Црне Горе. Преговоре са њим водио 
је у Бечу 3. Гвозденовић, трговац и човек у добрим везама 
са људима који су били врло бљиски кнежевом двору. Из 
објављене полемике поводом ових разговора излази, да је 
кнез био склон да смени владу и да помилује политичке осу- 
ђенике. Омладина је, са своје стране, требало да олакша 
овај посаб на тај начин, што би кнезу упутила један мемо- 
рандум, у ком би изнела своје погледе. Он је требало да 
буде консилијантно написан. Пиштелић је мислио да у ме: 
морандум унесе захтеве за помиловање, промену владе и 
улазак у владу претставника напредног покрета и слободне 
изборе. Владу је имао образовати сердар Јанко Вукотић. То 
је био захтев двора. Преговори су пробили у јавност и пот- 
пуно су раскинути. Емисар Цетиња је демантовао да је во- 
дио ма какве преговоре политичке природе. Пиштелић, ре- 
волтиран оваквим поступком, објавио је цео ток разговора 
и све предлоге с једне и с друге стране. Из полемике овим 
поводом излази да је околина кнежева покушала да се спо- 

разуме са омладином по цену Томановићевог режима. Тома- 
новић и његова влада о свему нису знали ништа. Кад је ствар 
избила у јавност, онда су се од покушаја ограђивали и они, 
који су за њ дали импулс. На овај начин је однос између 
омладине и кнеза могао бити само погоршан. Место да успе- 
ју да колико толико умире омладину, још више су је раз- 
дражили. 

На основу законског овлашћења од јула 1909 Томано- 
вићева влада је радила да закључи један страни зајам. Њим 
би биле исплаћене позајмице, ликвидирани ранији дугови од 
старих зајмова, и остатак био утрошен на инвестиције. Како 
није било сигурно да ће успети да закључе зајам у висини 
6 милиона, према скупштинском овлашћењу, кроз закон о 
зајму провели су овлашћење да на основу закона о зајму 
могу закључити привремену позајмицу од два милиона злат- 
них франака „искључиво за подизање дома књажевске вла- 
де, оснивање с Хипотекарне банке и уопште на инвестиције, 
које ће евентуално моћи отплатити ануитете ове позајмице". 
Током времена успели су да закључе зајам са енглеском бан- 
карском кућом Вшћоп Вгофћегз еї Сотр. у Лондону, од 6 
милиона 'номиналних, Из новца, добијеног овим зајмом, 
исплаћени су стари дугови Ленднер Банци и Боденкредит- 
аншталту у износу од 1,368.000; отпочети су радови на путу 
Колашин— Андријевица, Шавник—Никшић, Чекање—Дани- 
лов Град итд., и одређен 1 милион за зидање дома кнежев- 
ске владе. Хипотекарна банка уопште није основана ни овим 


1 Око зидања дома књажевске владе избила је читава афера. На Це- 
"тињу се говорило да су Душан Вукотић, министар финансија и Марко Ђу- 
кановић, министар грађевина, подигли куће материјалом одређеним за ову 
државну зграду. То је дало повода Мирку Мијушковићу и друговима, 
да поднесу интерпелацију на министра финансија. Из ове дискусије се 
види да је ова државна зграда по прорачуну стручњака требало да ко- 
шта 400.000 перпера, а да је на њу стварно утрошено близу један Ми 
лион, Предузимач за државну зграду и зграде министара био је један 
исти, Утврђено је да су чињене злоупотребе са материјалом и вршено 
је кријумчарење царине на материјалу, За кућу шурака Ђукановићевог 
утврђено је чак да није са предузимачем била утврђена претходно ни: 
какаа цена. Ђукановић је био надзорни инжењер на грађењу лржавне 
зграде, Све ове куће Цетињанн су заједљиво звали ванбрачном дедом 
владиног дома! На инсистирање Мијушковићево скупштина је изабрала. 
анкету да испита злоупотребе, 

новцем, ни другим. Позван је само стручњак из Србије (др. 
М. Недељковић). 

Мислимо, да је Секула Дрљевић, нападајући владу То- 
мановићеву, кад је већ био изашао из ње, сасвим добро при- 
казао њен систем финансирања и злоупотреба са новцем 
зајма. Он каже: „Ова влада радом на извођењу закона о 
зајму створила је немогућност даљег извођења законом 
предвиђених државних радова, и тиме је потпуно компроми- 
товала државни зајам, односно компромитовала је државни 
кредит пред свима онима који су Ра Ија за правил- 
но инвестирање новца добијеног од зајма... С друге стране, 
каже Дрљевић, „убила је народу вјеру да ће. сену будуће ије- 
дан зајам употребити на оно што је законом предвиђено. На 
тај начин греси ове владе не свршавају с њом, они иду да- 
леко у будућност, и 50 година требаће да се врати вјера на- 
рода у државне власти“. 

Нашта ли су и како су употребљена средства зајма да 
је овако морао говорити ондашњи посланик и бивши ми- 
нистар Дрљевић? 

Кад се имају у виду процеси, унапређења, развијање 
државне администрације, а нарочито јубиларне свечаности, 
онда је јасно нашта су утрошене паре. Требало је закрпи- 
ти рупе које су биле сталне и велике у финансијама кнеже- 
вине, требало је хонорисати пријатеље, и поврх свега пла- 
тити скупе параде јубиларне године и прогласа краљевства. 
Г. Дрљевић то није рекао. Оставио је машти слушалаца да 
допуни. Министар Јерговић, опет, одговарајући Дрљевићу, 
рекао је само да Дрљевић поднесе интерпелацију, па ће му 
казати нашта су утрошене паре од златног зајма! 

Из скупштинских стенограма не види се да је Дрљевић 
поднео интерпелацију, још мање да је министар икада казао 
јавно нашта је утрошен новац! Ондашња скупштина као да 
се задовољила јевтиним министровим обећањем да је готов 
дати обавештења на интерпелацију ако се она постави, и 
прекором бившем министру да тако говори што више није 
у влади! Саво Вулетић беседећи о владиној економској и 
финансиској политици у овој години каже, да је њено „газ- 
довање било жалосно", а њено РЕНО АЕ још жалосни- 
није" | 

1,2 Стенографске ТЕРЕНИ црногорске Народне скупштине за 1910. 

Током 1909 и 1910, пре краљевства, донешени су и оза: 
коњени ови закони: закон о правозаступницима, трговачки 
закон (30 јануара 1910), закон о поступку у кривичним де- 
лима (20 фебруара 1910), закон о подели, насељењу и ужи- 
вању Бривске горе (23 фебруара), закон о устројству судо- 
ва у Црној Гори (27 фебруара), закон о ковању 1,630.000 
перпера златних и сребрних (6 марта), закон о устројству 
војске (1маја) и војно кривични законик (24 јула). Овим је 
завршен законодавни рад у кнежевини Црној Гори. 

Кад се кроз израђено законодавство посматра црногор- 
ска држава рекло би се да је Црна Гора била правна земља. 
Ади, кад се гледа кроз примену закона, мора се рећи да је 
била земља у којој није било правне заштите. Органи, који 
су требали да примењују законе, нису имали развијену прав- 
ну свест, и кад год је то био интерес управних фактора или 
режима, излазили су из оквира који је закон постављао њи: 
ховој власти. А за сваку земљу, па и за Црну Гору, значај- 
нија је за правни поредак правна свест органа државних вла- 
сти него законски текстови, чак и кад би биле предвиђене 
санкције за кршење закона. 

Да би преглед рада у овом периоду био комплетници, 
морамо нагласити, да су још неколике афере мањег значаја 
отпочете и завршене. Тако, осуђен је рођак Андрије Радо- 
вића, командир Милош Радовић, као опасан за режим. Исто 
тако, маја 1910, ухваћени су емигранти осуђени у колашин- 
ском процесу, Ђуро и Вуко Ивановићи, који су дошли својој 
кући из Турске. Цетиње је нашло да су прешли границу у на- . 
мери да би извршили какав атентат и осветили похашнене и по- 
бијене рођаке и племенике поводом колашинског процеса. 
За њихову несрећу, раније су били у Солуну где су се онда 
налазили емигранти Божовић и другови. Оптужени су, да су 
од њих послани у Црну Гору да врше атентате приликом 
јубилеја. Ранија осуда у колашинском процесу повећана им 
је. Осуђени су на 20 година робије. 

Предјубиларних дана лишен је слободе и држан у за- 
твору неколико месеца, отац осуђене браће Ћоновића, стари 
црногорски капетан, Иво Ђоновић. Оптуживан је да је, У 
дослуху са сином емигрантом, радио на организовању атен- 
тата. 

У овом добу извршен је и атентат на виђеног првака 
племена Куча, попа Пера Ивановића, оца осуђене браће Ива- 
новића. Атентатор га је оборио једним метком и мислећи 
да је усмрћен, оставио га је рањеног на самом путу. Благо- 
дарећи овој заблуди, Ивановић је остао у животу. 

Стицајем прилика откривена је и спречена још једна 
афера. Неки зубар из Скопља, Лазар Димбовић-Бошковић, 
добегао у Колашин после атентата на мајора Митровића у 
Скопљу, наговаран је био од шефа колашинске полиције, 
Милана Вешовића, да се наново врати у Скопље и одатле 
упути некодико анонимних писама на лица чија би му имена 
овај шеф дао. У писмима је требало да извести ова лица од 
стране емиграната да су спремљени атентатори који ће пре- 
ћи у Црну Гору, да ће бити упућени на њих, и да би им дуж- 
ност била да их приме и омогуће да изведу што су наумили. 
Ова писма је Димбовић требало да пошаље по нарочитом чо- 
веку који би их предао пограничном комесару на Мојковцу, 
Блажу Анђелићу. Вешовић би преко својих органа овог тиомо- 
ношу ухватио пре него што преда писма Анђелићу, похапсио 
сва лица на која су писма упућена и створио се нов процес. Пи- 
сма би била упућена: поручнику Бошку Бошковићу, тргов- 
цу Сими Марићу, племенском капетану Андрији Радовићу, 
управнику колашинске поште Миљану Вујисићу и шефу ца- 
ринарнице Андрији Поповићу (брату Риста Поповића). Агент 
Димбовић по свој прилици учинио би ову услугу властима 
да није био у питању његов сродник, поручник Бошковић.“ 
Овако, известио је у поверењу рођака шта му се спрема. 
Како је Бошковић био веома резолутан човек, позвао је у 
Колашин комесара АнБелића и присилио Димбовића да и пред 
њим исприча све што му је саопштио. Ова двојица позвали 
су још и Поповића, и натерали Димбовића да им целу ствар 
изложи написмено. Анђелић је ово писмено саопштио шефу 
обласне управе војводи Лакићу Војводићу, а копију упутио 
министру унутрашњих дела, захтевајући да се поведе истра- 
га и шеф полиције стави под суд. Цео случај је достављен 
и Павлу Вујисићу, народном пославику за онај крај. 


' Некадашњи поручник Бошковић учинио је драгоцених услуга 
1918 године за време кад је требало провести и организовати државно 
јединство. Некољико година доцније убијен је као окружни начелник 
у пензији од стране одметника у околини Бијелог Поља. 

На овај начин је афера откривена и план власти о новој 
завери изигран. Министар унутрашњих дела Пламенац под- 
нео је оставку баш ових дана, и за министра наименован 
Марко Ђукановић. Нови министар је наредио да се „пове- 
де” истрага и ухапси Димбовић, али не и Вешовић. Ве- 
шовић је и даље остао шеф полиције. Тако је истрага од по- 
четка упућена погрешно и вођена врло рђаво. Иследник је 
био ново наименовани обласни управитељ Петар Бурашко- 
вић, ранији иследник у колашинском процесу. Овај иследник 
је стао на гледиште, да су противници режима хтели преко 
Димбовића да компромитују владу. Отуда је наговарао ухап- 
шеног Димбовића и Блажа Анђелића да оптуже као органи- 
затора целе ове афере Радомира Вешовића, доцнијег гене- 
рала и капитулационог министра војнот, присталицу Јанка 
Вукотића и симпатизера Мијушковићевца. Није пристао ни 
агент Димбовић, а још мање Анђелић. Анђелићу је зато ми- 
нистар изнудио оставку на службу, а Димбовић је пуштен 
да побегне преко границе. 

Можда би цео овај посао остао далеко од јавности да 
није поднео интерпелацију на министра посланик Вујисић. 
Из дискусије која је вођена овим поводом излази, да се 
хтело да се заташка цела ствар, ако то не успе онда да «се 
окрене на другу страну. Стога је истрага неправилно вођена, 
и још горе завршена. Забележено је, да је Димбовић, чим је 
прешао границу, упутио једно писмо министру унутрашњих 
дела, у коме је, како изгледа, објаснио свој случај. Министар. 
ово писмо ни за живу главу није хтео показати окупштини,. 
ма да је то захтевао и интерпелант и целокупна скупштин- 
" ска опозиција. Сматрало се, можда сасвим с правом, да би 
оно дало кључ за решење целе ове афере. По свему изгледа 
да влада баш то није хтела. Стога се намеће питање шта су 
Пламенац и влада хтели са овом новом завером. 

Како су вођи и виђене присталице Народне странке скло-. 
њене цетињском и колашинском афером, то се може мислити 
да су новом афером имали намеру да уклоне и компроми- 
тују истакнуте Мијушковићевце. Личности које су требале 
добити од полиције поручена писма већином су припадале 
овој групи. Официри, опет, били су присташе Јанка Вуко- 
тића. У оном добу било се уобичајило да се црногорски офи- 
цири деле на присташе Јанкове и Митрове (генерала Јанка 

Вукотића и Митра Мартиновића. Присталица народњачких 
било је нарочито међу млађим официрима, али се они као 
такви нису смели обележавати). Оних дана на Цетињу го- 
ворило се, да је звезда Вукотићева била на заходу, да је 
кнез изгубио у њега раније поверење. А Мијушковићевци; 
некада „лојална“ опозиција, временом је постајала права 
опозиција и све жешће је нападала владу. Износила је о ре- 
жиму и о раду владином врло неповољне ствари. Сарадници- 
ма Томановићевим то је било већ дотужило. У овој групи 
су гледали врло лукаве и опасне противнике. Борили су се 
са њима у скупштини и о утицај у двору. Плод ове борбе 
и ових интрига изгледа да је и покушај нове афере. Преко 
Андрије Поповића био би компромитован његов брат Ристо, 
један од првака Мијушковићеве групе, а преко Бошковића и 
Ветшовића Јанко Вукотић. Тако би и ова група била забеле- 
жена у рабош антидинастичара, и управаши" остали као је- 
дини неопходни и верни престолу политички људи. Енергич- 
но и прибрано држање Бошка Бошковића омело је ову игру. 
Он и Анђелић, бранећи своју слободу, а можда и своје жи- 
воте, спречили су једну ружну аферу и нову несрећу својој 
земљи. 

Али, уколико су оманули покушаји за прављење афера 
у земљи, нису подбацили напори споља. Влада је, изгледа, 
упорно хтела да у кнежев јубилеј узида још неколико глава! 
Старала се свим средствима да усмрти емигранте. Овај рад 
је у вези са напорима да Србија склони емигранте са своје 
територије, где су по мишљењу Цетиња били заштићени, и 
да их доцније мучким убицама лови по свету. О томе ћемо 
говорити у наредном поглављу. Ваљда мислећи и на ове 
подвиге Томановићеве владе Саво Вулетић каже у скупшти- 
ни: „Грозне су се ствари дешавале код нас, ужасне су то 
ствари”. Е | 

„Словенски Југ”, опет, пинући о Томановићевом режиму, 
даје врло снажну карактеристику његову речима да се дао 
„на дивљи лов на све што није изедено рђом неваљалства", 
дао се у лов „на савест у поштење", подигао „хајку на прав- 
ду и законе и браниоце њене”. 

Бивши министар Дрљевић за `владу каже да „није спо- 
собна да да икаквог вишег полета државном и друштвеном 
развитку у нашој земљи, она чак није способна њи да ру- 

ководи најобичнијим државним пословима”. Мирко Мију- 
шковић, опозиционар друге ниансе и један од најинтели- 
гентнијих посланика, у критици дотадашњих режима вели: 
„Било је и таквих жалосних појава, које се не могу ничим 
правдати, које сваки непристрасни посматрач мора осудити. 
Ове појаве су политички прогони и разне политичке афгре. 
„Није ваљало, каже Мијушковић, правити политичке муче- 
нике, и од случајно заведених стварати противнике и не- 
пријатеље законитог реда и отаџбине". То је рађено стога, 
што се „у нас зацарила политичка освета, дивља нетолеран- 
ција”. А све то под изговором „да се спасава отаџбина од 
издајника". Влада и режим прогласили су издајницима „све 
оне који нијесу били у њиховом колу". Уопште, „ко тод 
није био владино средство, њен фанатични присташа, сма- 
тран је њеним непријатељем". Њени непријатељи, опет, про- 
глашени су за непријатеље круне, јер, говорила је влада, 
„нас држи круна и наш рад одобрава", стога „ко је противу 
нашега рада противан је и круни". Није се уопште допу- 
штало да се „чује искрена и слободна ријеч". А то није сме- 
ло бити, то није политички целисходно, а „није најзад, до- 
бро ни корисно ни за саму династију . Такав рад режима 
довео је дотле, „да је наш културни живот потпуно занема- 
рен”. Поред тога, са њим „неминовно и успоредо иде немило- 
срдно трошење државног иметка”. За прогоне, с правом ка- 
же Мијушковић, „ваља имати материјалних средстава, која 
се немају одакле набавити, него из државних каса”. 

Нормално је било да загранично српство и Црногорци 
који су живели ван Црне Горе, нису могли имати боље миш- 
љење о режиму, од ових некадашњих његових стубова или 
помоћника. 

Уистини, кад се рад Томановићевих влада гледа из исто- 
риске перспективе, излази да су његове владе једва умеле да 
администрирају црногорску државу, али да су били мајстори 
да праве политичке процесе и озловоље црногорске народне 
масе. Они нису умели да свом народу прибаве какве трајне 
економске или моралне тековине, али су умели да разоре 
слогу у народу и да оштрицу незадовољства окрену нави: 
ще, до саме круне. Тако су политички период, који је завр- 
шио еру кнежевине, проткали горчином и раздором, које 
неминовно рађа правна анархија где год се зацари. 


Емитрација и омладина уочи краљевства 


285 


= =. = ` 





Ови режими, који су у односу на народ тражили 
покоравање до ропства, а у односу на круну ишли до источ- 
њачког удворишта, и учинили неизмерних штета моралном 
престижу Црногораца, — трајали су исувише дуго. Тома- 
новић је образовао прву владу почетком 1907. Изврщио је 
неколико реконструкција. Увео је за министра полиције Јо- 
вана Пламенца, а за министра правде др. Секулу Дрљевића 
(2 априла 1909). 24 јануара (1910) оба ова министра одсту- 
пили су на питању вакона о административној подели земље 
и закона о устројству судова. Пламенац се убрзо вратио у 
Министарство полиције (3 априла), Тада је уведен у владу 
за министра финансија Филип Јерговић, а дотадашњи ми- 
нистар Вукотић постављен је за министра правде. У јуби- 
ларну владу ушао је као министар просвете и Перо Вучковић, 
професор. | 

Изменом личности смернице владине политике нису се 
мењале. Оне су остале у суштини једнаке од првог дана па 
све док је Томановић остао на власти. Таква његова влада 
замолила" је кнеза да узме титулу краља, да рестаурише 
Зетску краљевину, и на старе кнежевине унесе најгоре њене 
традиције у нову краљевину! 


Емиграција и омладина уочи краљевства 


По природи ствари, рђави режими стварају незадовољ- 
ство, а ово опет даје борце и политичке мученике. На овом 
нашем Балкану, ваљда по злој судбини, без свирепе борбе 
и без жртава не може се бити! Како, срећом, руке несрећних 
режима нису тако дугачке да дохвате све борце, то се један 
део фатално мора обрести у емиграцији. Тако је било и са 
црногорским борцима. Један део се нашао и у изгнанству. 
Ови емигранти били су највећим делом у Србији. У Србији 
су били из ових разлога: 1. Први емигранти били су студенти 
београдског универзитета; 2. Србија је била једина слобод- 
на словенска земља где је емиграција била сигурна за жи- 
вот и имала могућности за рад. Ове радне могућности биле 
су: могућност да утиче на српску и словенску јавност, и мо- 
гућност да утиче на формирање политичке свести ондашње 
школске омладине. Онда се у Србији школовао највећи део 

црногорске младежи. Школовао се из простог разлога што 
су услови за живот били такви да је имало могућности за 
школовање уопште. Ове могућности састојале су се у томе, 
што је црногорска омладина у Србији третирана подједнако 
са домаћим синовима. Просветно законодавство омогућавало 
им је да се бесплатно школују, а српска средина је подјед- 
нако помагала ђаке из Црне Горе као оне из Србије. Ни у 
чему није прављена разлика између Срба са стране и дома- 
ћих људи. То је морало учинити, да се у Србији нађе и нај- 
већи број младежи на школовању, и доцније највећи број 
бораца у емиграцији. 

Цетиње, које је некада давало азил радикалској еми- 
грацији из Србије, није хтело да схвати да је Србији било 
немогуће одрећи азил црногорским емигрантима и да је 
Србија имала бар толико исто права да прими Црногорце, 
прогоњене у њиховој отаџбини, колико је права имало Це- 
тиње да прими прогоњене Србијанце. Али, ненародни режи- 
ми свуда су једнаки. Раније је Београд замерао Цетињу, са- 
да Цетиње Београду. Обреновићи су мислили да кнез Нико- 
ла снује завере са радикалима и Црногорцима противу њи- 
ховог режима и њихове куће. Сад, опет, Петровићи су ве- 
ровали да Карађорђевићи са радикалима и Црногорцима сну- 
ју завере и припремају преврате противу њих! Пре 29 маја 
вођена је дивљачка хајка противу Црногораца у Србији, 
после њега хајка противу Србијанаца у Црној Гори. Црногор- 
ска омладина, која није имала могућности да се школује у 
својој земљи, страдала је и пре и после. Њу је погађала и 
прва и друга хајка. Истина, прва далеко више него друга. 
Али погодила је и друга, као што ћемо мало касније видети. 

Како је, срећом, био све већи број омладине која је до- 
лазила у Србију на школовање, тако је, по несрећи, растао 
и број емиграната. Њихов осетан број после бомбашке афе- _ 
ре, повећан је после колашинског процеса. Осим Митровића 
и Мвановића сви емигранти били су у Србији. Ова двојица 
су били у емиграцији у Турској. Онако велики број емигра- 
ната уистини је био терет за Србију. Поред тога, сви еми- 
гранти, и свуда, не могу седсти скрштених руку. То нису 
могли ни црногорски. Они су били активни, уколико је то 
било могуће из њиховог положаја. Али, све до краја кола- 
шинског процеса њихова борба није излазила из круга оба- 

вештавања јавности о приликама, боље неприликама, своје 
земље. Они чак нису својом већином још били рашчистили 
ни питање династије Петровића. Још су веровали да се Црна 
Гора може променом на престолу извући из несреће у коју 
је запала. Хтели су да верују, да би Данило био бољи вла- 
дар од његовог оца. После Колашина, и после Даниловог 
говора у Морачи, ово уверење постепено слаби, и поставља. 
се питање династије уопште. Свакојако, после 1909 у еми- 
грантским и омладинским круговима преовлађује мишљење 
да је једино решење црногорског питања уклањање Петро- 
вића, Како је Србију и Црну Гору делила Турска, то се нису 
још могли формирати прецизни погледи у овом правцу. Пре- 
сто се није могао упразнити све дотле док се Србија и Црна 
Гора не додирну границама. Зато, идеја која се формирала. 
у црногорским круговима у Београду није могла добити дру- 
гу "форму, сем борбе за јединство. Мислимо, да је огромна 
већина емиграната я омладинаца била онда већ идејно зрела 
за уједињење обе државе и са једном династијом. Која би 
то била династија, за Црногорце је било јасно. Они, за чије 
је време Србија добила грађанске слободе, а народ тревагу 
у управљању државом, били су предестинирани да владају 
обема земљама. 

У овом погледу између вођа ондашње емиграције и 
омладине није било разлике у схватањима. У другим прав- 
цима не би се могло рећи да време није повукло извесне 
бразде разлике. Емиграција се временом увек диференцира 
политички. Прво се пође од рекриминација за неуспехе, за- 
тим иде диференцијацијама идеолошке природе. Тако су се 
постепено. оцртавале две групе, које су се можда разлико- 
вале више у тактици него у принципима. Једној је на челу 
био Марко Даковић, другој Тодор Божовић. Ова два чо- 
века својим личностима чинили су да се верује да разлаз није 
био сасвим личне природе. Даковић и његова група сматра- 
ли су, да су шефови Народне странке и идејно у тактички 
направили погрешке, и да би омладина и емиграција можда 
требало да проведу ново груписање. Божовић са својим 
пријатељима није мислио ништа боље о ранијим вођама, али 
је сматрао да би свако издвајање слабило цео покрет. Ил“ 
је требало да се одржи заједница све док би затворе 

ваци били ослобоћени. Дотада не треба стварати никакве за- 
себне групе. | 

Ова распра у крилу омладине и емиграције није добила 
публицитет, али је зато ипак створена диференција мећу 
њима. Она се више осећала него знала. Твој дугују многи 
моменти трвења, који ни најмање нису ишли у прилог до- 
бром раду омладине. Онда кад се опазе пукотине у схвата; 
њима шефова, природно је да слаби едан у раду. Што се ове 
пукотине нису раније запазиле и што нису донеле теже по- 
следице, заслуга је и званичног Цетиња. Пред онако окрут- 
ним и свирепим режимима све су распре престајале. Емигра- 
Дија и омладина сачувале су своје јединство све до краја. 
Нема сумње, да је и теренска борба допринела да се до кра- 
ја иде заједно. | 

После колашинског процеса цетињска влада је катего- 
рички захтевала да се вођи емиграције уклоне из Београда. 
Српској влади предат је и списак личности које треба укло- 
нити. У овом списку били су највиђенији људи и најистак- 
нутији борци. Тражено је да се протерају: Божовић, Дако- 
вић, Ђоновић, Михаило Бојовић, Сима Шобајић и Петар Но- 
ваковић. Српска влада, по пристанку саме емиграције, како 
је то изјавио и сам Пашић, удаљила је емигрантско воћство. 
Руски посланик Хартвиг свима је издао пасоше. Божовићу и 
Ђоновићу Хартвиг је овом приликом између осталог рекао: 
„Вас Србија не гони. Али, српски је интерес да се из Србије 
уклоните. Ваш књаз води политику, која нје чиста са сло-. 
венског гледишта. Њега треба вратити на словенски пут или 
утврдити да он то неће. Миловановић и Срби желе да с њим 
створе братске односе. То би био интерес Срба и Словен- 
ства. Он очигледно поставља извесне услове. Неки се могу 
испунити, неки не могу. Ви ћете вашим одласком помоћи да. 
се извесни испуне. Ја ћу вам дати свима пасоше. То саол- 
штите свима друговима. Реците им да сам задовољан са од- 
луком да помогнете српској и словенској ствари. Показали 
сте се као прави Нрногорци и патриоти. То вам нећемо за- 
боравити". Како су Ђоновић и Божовић ишли за Турску, то им 
је рекао да се, у случају нужде, обрате руским конзулатима у 
Скопљу или Солуну. Додао је још, да њихови извештаји са 
Цетиња нису ни најмање оптимистички у погледу словенске 

оријентације званичне Црне Горе. Али, рекао је, треба све 
покушати да се врате на традиционални пут. 

Емигранти су напустили Србију са изјавом штампи: „По. 
ред свих незгода које ће нас снаћи сада, кад смо принуђени. 
да потражимо ново уточиште, теши нас ипак што ћемо ОД 
сад бити лишени у борби противу режима у Црној Гори свих 
оних обзира, које смо у Србији морали да имамо, а који су 
нам били утукли скоро сваку агилност". На дан ове изјаве 15 
августа (1910), шест најистакнутијих емиграната, испраћени 
пријатељима и поштоваоцима, напустили су Србију. Од еми- 
грантских првака у Београду је остао само Лазар Дамјановић, 

Шобајић је отпутовао за Сједињене Државе Америке, 
где је онда било на раду десетина хиљада Црногораца. Но- 
ваковић је пошао у Јужну Америку, где је такође био зна- 
тан број наших исељеника. Михаило Бојовић је, као руски 
ђак, отишао за Русију, Даковић у Швајцарску, а Божовић и 
Ђоновић за Турску. Од овог момента настаје директни кон- 
такт са масом и уистини почетак правог револуционарног 
рада црногорске емиграције. Отпочело је револуционисање 
масе на америчком континенту, успостављање веза са Црном 
Гором преко Турске, и живљи рад у Русији и иностранству. 
Дат је први замах једном раду који је могао донети кори- 
сне последице. Али, овај замах није дуго трајао. Шобајић 
се вратио из Америке, за њим Даковић из Швајцарске, Бо- 
јовић из Русије и Новаковић из Јужне Америке. Сви они 
кроз неколико месеци опет су се обрели у Србији. Отпочело 
је враћање на старо. Остали су у емиграцији ван Србије је- 
дино Божовић, Ђоновић, Ивановић и Митровић. 

· Рад емигрантске групе у Турској нарочито је био ка 
оку црногорској влади. Отуда је са Цетиња врло живо ра- 
ђено да се ова четири емигранта уклоне. Средства се нису 
бирала. Кнез је некада преко својих повереника уклањао 
емигранте по Турској. Мислио је, ваљда, да ће то учинити 
и овом приликом. Противу живота емиграната рађено је са 
две стране. Обе су се стицале у црногорском Министарству 
унутрашњих дела. О напорима у овом правцу, публиковао · 
је, „Дневни Лист" два документована чланка (10 и 11 авгу- 
ста 1910). У њима је изнето, да је Цетиње слало организато- 
ре и мучке убице, чак је за тај посао био ангажован бивши 
црногорски официр Велимир Ђиновски и претседник подго- 

ричке општине Станко Марковић. Први је био понео 4 пра- 
шка стрихнина да потрује емигранте, а други новац да пот- 
плати мучке убице. Они који су наговарали Ђиновског да се 
прими ове мисије, говорили су му да се пожури, да је његов 
положај као на шанцу, да треба да се постара да што пре 
сврши посао, „јер има и других који раде”. Он је требао 
да пожури да што пре „уграби главу“, да то не би урадили 
други пре њега, ако жели да буде добро награђен! Са овак- 
вим упуствима Ђиновски је стигао у Солун. Благодарећи дру- 
гарству и честитости овога Мијака,'досељеног у Црну Гору, 
емигранти нису отровани и ова ружна афера званичног Це- 
тиња откривена је. Ова акција била је везана за ондашњег 
министра полиције, Пламенца. 

Друга акција била је срећније руке. Изврбован је преко 
Сава Кусовца, управника поште са Цетиња, призренски пре- 
сељеник, такође Кусовац, Стеван Которчевић, да најми муч- 
ког убицу, који би убио мајора Митровића или којег дру- 
гог емигранта ако не могне њега. Овај Которчевић нашао 
је Ставру Максимовића (из Приштине), келнера у скопљан- 
ском хотелу „Империјал", где су обично становали емигран- 
ти. Келнер Ставра увребао је мајора самог у соби, 31 јула, и 
на спавању га тешко ранио ножем. Митровић је од ове ране 
умро 24 августа. Турци су нешто доцније мучког убицу осу- 
дили на смрт и обесили пред самим хотелом где је извршио 
злочин. Његовог потстрекача и саучесника, Которчевића, 
осудили су на 14 година робије, а хотелијера Тодора Јова- 
вовића, као јатака, на З године затвора! Турци су брзом 


і На јавном претресу у скопљанском суду, 16 октобра, Которчевић 
је признао, да та је изврбовао за овај злочин његов рођак Саво Кусо- 
вау, управник поште. Он га је упознао са Ником Јовићевићем, шефюм 
тајне полиције и Стевом Вујановићем, начелником Министарства ужу- 
трэшњих дела. (ни су му у име двора и владе ставили на расположење 
20.000 франака за тај посао. Кад га је судија упитао колико је од те суме 
примио, одговорно је да се не сећа. Новац је, каже, трошио без рачуна, 
а они су му плаћади трошкове. Сећа се да суму рекли, да ће му њихови 
повереници у Турској дати новаца колико му буде још требало. Изјавио 
је да суму сва тројица рекла, да су у истом циљу послани у Турску и дру- 
ги агенти, па било да нађу убице, било да сами побију емигранте. При“ 
зао је да би он из револвера убио Митровића, да га није Максимовић 
убио ножем, | 

На прву вест о атентату на Митровића, побегао је из Скопља за 
Црну Гору зубар Лазар Димбовић-Бошковић. 

пресудом и извршењем казне хтели да сперу са себе љагу, 
што је у њиховој земљи убијен један политички емигрант. 
Званичној Црној Гора, опет, остала је сргмота да је јубилар- 
них дана окупала руке крвљу својих доорих синова. 

‚Црногорска омладина и српска јавност осудили су вар- 
варски поступак црногорске владе. Омладина у Београду при- 
редила је и протестни митинг. Уистини, немогуће је било не 
протестовати противу средњевековних метода у уклањању 
политичких противника. Не само хумано, већ и културно у 
српском човеку узбунило се оних дана. 

Ова терористичка акција Томановићеве владе била је 
предмет дискусије и у црногорско] Народној скупштини. 
Члан ондашње Мијушковићеве групе, Јанко Спасојевић, под- 
нео је интерпелацију на министра Пламенца. У интересантно! 
дискусији, која се овим поводом развила, министар је недво- 
смислено признао да је радио о животу емиграната. Мију- 
шковићевци су са доста аргумената и веома жустро напали 
владу и њеног министра полиције, који се бави и оваквим 
пословима. По снази и речитости нарочито се одликује говор 
Мирка Мијушковића, идејног вође ондашње опозиције. Овај 
његов говор био је повод да њега, са неколико другова, по- 
зове сам краљ и да им замери за тако оштре нападе на ње- 
гову владу. 

Сахрана Митровића у Скопљу обављена је врло свечано. 
Отомански Срби су га импозантно испратили до вечне куће. 
Они који су били свикли да гину од непријатељске руке нису 
могли да не даду израза дубоком револту за смрт једног 
истакнутог Србина од братске руке. Црногорским емигран- 
тима и омладинцима, који су били дошли да испрате свога 
друга, изразили су дубоко саучешће и жалост што се нашло 
отоманских Срба који су послужили Цетињу за тако низак 
посао. Омладинци и емигранти у својим говорима пожелели 
су вечни мир „у овој српској земљи" једном од најистакну- 
тијих својих бораца. 

После Митровићеве сахране, емигранти Божовић, Ђоно- 
вић и Ивановић прешли су крајем 1910 у Срдију. Одатле су 
Божовић и Ђоновић с пролећа 1911 отпутовали за Сједињене 
Државе Америке. Отпочели су рад са радним масама црно- 
горским и тај рад је трајао све до балканских ратова. За рад 
и пропагирање својих идеја покренули су два листа: ,,Осло- 

бођење" у Чикагу и „Народну Мисао" у Бјуту. Први је 
уређивао Божовић, други Ђоновић. Њихови интелигентни и 
вредни другови и помоћници у борди са кнежевим режимом 
били су новинари и јавни радници Чедомир Павић, уредник 
„Српског Гласника”, Стева Богдановић, уредник ..Слободне 
Трибуне", и Божа Мартиновић, студент, брат осуђеног Нико- 
ле Мартиновића, такође студента. Први лист је излазио у Сан 
Франциску, а други у Сеатлу. Благодарећи овом раду, црно- 
горске радне масе постале су онако сигурна и енергична тют- 
пора младе Црне Горе 1918. О овом и другом даљем раду 
црногорске емиграције и омладине биће говора у наредној 
КЊИЗИ, 

Црногорска омладина на школовању у Београду и у Ру- 
сији, чврсто је стала уз борбу и идеје емиграције. Она је 
доцније постала надмоћни фактор у Подгоричкој скупштини 
и својим одлукама запечатила судбину Црне Горе и њене 
династије. 

Историски посматрано, снага црногорске омладине би- 
ла је у хармонији њених идеја и њене борбе са основним 
идејама и главним линијама карактера црногорског човека. 


Загранични национални рад ове епохе 


Територијалне претензије црногорске кнежевине ишле 
су у два правца: у правцу северне Арбаније, и у правцу 
српске етничке групе, Санџаку и Косову. У овим правцима 
кретала се ми њена национална пропаганда, уколико су то 
њена материјална средства допуштала, Отваране су школе, 
слати учитељи и вршена друга пропаганда. Местимично су 
слати емисари, оружје, а у беранској нахији чак постављане и 
војне старешине. Радиус њене акције није могао бити ни 
приољлижан њеном моралном престижу. Није било средстава 
за то. За црногорске финансије биле су осетне суме, које 
су се редовно слале за издржавање школа у Скадру, беран- 
ској нахији и делом у Санџаку. Пропаганда из Србије била 
је много активнија. Она је досезала до саме црногорске гра- 
нице. За време последњег Обреновића покушало се чак да. 
се отворе србијанске пропагандске школе у Беранима. Пре- 

гоњење Обреновића и Петровића, у једном моменту, узело 
је било маха и међу отоманским Србима. Срећом, то је остао 
само један покушај. Прегоњења нису пренета на овај терен. 
Стога су пропаганде и српска и црногорска у Турској ишле 
напоредо и делом радиле у хармонији. Просветни радници 
су помагали један другога. У народ нису уносили раздор или 
трвења. Изузетак је учињен само у плеваљском крају. Ту 
су једино просветни радници свом раду давали обележје 
ширења државне идеје. Колико нам је познато, и ово је до- 
шло на потстрек споља! Али ни то није узело озбиљније 
форме. 

Српски народ у Санџаку и Косову тежио је да се осло- 
боди и за њега је било свеједно ко ће га после ослобођења 
прихватити. Они су волели и Србију и Црну Гору. За њих 
су оне обе биле српске државе, и обе подједнако братске. 
Били су им захвални што се интересују њиховом судбином, 
и благодарни за просветне раднике које су им слали. Овакво 
стање остало је све до 1908. Отада па на даље осећа се ехо 
деобе српске јавности на присталице Цетиња и Београда, на- 
рочито у плеваљском крају. Али ни ова прегоњења нису узе» 
ла форму као другде. Нису узела из простог разлога, што 


1 Године 1928 бно је у Плевљима аустриски конзул Драшковић, од 
хрватских Драшковића. Овај препредени авантурист је радио колико је 
више могао да позавађа српске и црногорске просветне раднике и по- 
сеје у Санџаку семе борбе између Србијанаца и Црногораца. У плану 
аустриске политике било је да посвађа Србијанце и Црногорце на свим 
динијама. Он је обилазио српска села по плеваљском крају, причао 
| свуда да је и он старином из Санџака, и да. им говори као брат и зем- 
љак, само оно што је право и што је истина. Тако их је уверавао да 
су они етнички једно са Црногорцима, и да се битно разликују од Срби- 
 јанаца па зато треба да траже црногорске школе, никако србијанске. 
Овај његов рад Имао је одјека само у Плевљима н плеваљском крају. 
Ту је начивио нешто раздора и прегоњења између варошана и неко- 
„дико просветних радњика. Измећу сељака врло мало. Отпочели су да се 
деле на Црногорце и србијанске присталице. Срећом, овај раздор није 
даље ишао, нити је узео веће размере, Муслиманима санџачким, опат, 
говорио је да се угледају на своје саплеменике у Босни и да траже да 
се припоје Аустрији. 

Овај авантурист био је премештен у Цариград и погинуо је у по- 
буни хоџа и улема противу Младотурака (1910). Кажу да је био обучен 
у одело хоџе, Он је активно сарађивао на овој побуни. | 

нису могла наћи ослонца код потиштеног нашег човека у 
Турској. Тако су распре, уколико их је било, остале на по- 
вршини, најдаље ако су захватиле онај мали и танки слој ва- 
рошког становништва наше крви. Да би се и то пригушило, 
на организационом скупу отоманских Срба (1909) изадрани 
су у управу Српске народне организације и претставници црно- 
горског правца из Берана и Плеваља. На тај начин су прет- 
ставници црногорске струје добили могућност да утичу на 
пољитички и национални живот отоманских Срба. То је делом 
утишало распре и утрло пут поверењу између ове две про- 
паганде. Овакво стање је остало све до краја 1910 кад је из- 
било владичанско питање. У том часу настале су распре и 
борбе које су биле само штетне за наш углед и наше инте- 
ресе. Али, о томе у другој књизи. 


Нема сумње, да је реакција на Цетињу изазивала проти- 
ву себе антипатије Срба бораца у Турској. Онај који стење 
под притиском једне реакције, не може се одушевљавати 
оном другом, па ма она била и његовог брата. У психи не- 
ослобођених Срба развијала се, сасвим природно, симпати- 
ја за брата који живи у слободи и под слободним институ- 
цијама. Жилави потомци некадашњих Рашана, тежећи нацио- 
налној слободи, нису могли пренебрећи ни политичке слобо- 
де. Тамо где се живело слободније, тамо су ишле и симпати- 
је овог човека. Школованим људима овог краја нису могле 
промаћи тешке распре званичног Цетиња са целокупним 
српством, и оне су налазиле одјека у њиховим срцима и њи- 
ховим симпатијама. Уколико су се најпре радовали кад би 
се Црна Гора више заинтересовала за њихове крајеве и њи- 
хову браћу, утолико су их се доцније болно коснуле немиле 
појаве које су се десиле 1907, 1908 и 1909 године. Ова болна 
и мучна расположења добрим делом су узрок за онако вио- 
лентне распре поводом владичанског питања. Не би се могло 
рећи, да и они нису схватили, да се политика црногорске 
реакције окреће далеко више око одбране црногорске држа- 
ве него око одбране српске идеје широко схваћене. 

Положај просветних радника Црне Горе и Србије према 
земљама матицама није био једнако решен. У Србији се 
сматрало да просветни и културни радници треба да зависе 
од Министарства спољних послова. Њихов положај у про~ 

свети није био решен. Међутим, црногорски просветни рад 
ници имали су статус домаћих чиновника, и потпадали су 
под Министарство просвете. Према томе, њихов положај је 
био много боље уређен него положај њихових другова у 
Србијиној служби. Ово је био повод што су неколико учи- 
теља из Санџака прешли из једне у другу службу. Не би се 
мотло рећи, бар за неке од њих, да су их руководили други 
МОТИВИ. 


ІХ Црна Гора постаје краљевина 


Проглас краљевства 


После педесет година владавине кнез се прогласио кра- 
љем и Црну Гору краљевином. Ово подизање ранга државе 
и свог сопственог није „крунисање једне дуге и корисне 
владавине", као што се то с једне стране желело претставити, 
ни „дјело, које ће наградити мој добри народ за његове вје- 
ковне борбе, за његову храброст, пожртвовање и надчовје- 
чанске напоре", —- како је то говорио у свом прогласу на- 
роду кнез Црне Горе. Мотиви који су одлучили Николу да 
се прогласи краљем, мисдим да су сасвим други. 

Одржање Црне Горе као слободне државе и Петровића 
као њихових владара биће да је онај главни мотив прогласа, 
краљевине. Веровало се, да је теже апсорбовати краљевину 
Црну Гору него кнежевину, и да краљевска породица стоји 
нешто чвршће него кнежевска. А по мишљењу Цетиња Срби- 
ја је била решена, како то каже и полузванични „Цетињски 
Вјесник”, да „приклопи” Црну Гору. Стога је краљевство 
требало да буде одбрана Црне Горе и црногорске династије 
од општих тежњи српсќога народа за јединством. 

_ Нема сумње да је и сујета утицала на ову Николину од- 
луку. Он је био сујетан на старину своје породице, на дуго- 
вечност своје владавине, на крвне везе са руским и итали- 
јанским двором, на своју политичку вештину, на своју музу, 
и на свој војнички таденат. Од 1905, откад се јавност више 
заинтересовала за њега и његов рад, полако је смањиван 
његов ауторитет у српству и вређана његова сујета. Што су 
напади на њега били оштрији, што му је углед више падао, 
а нарочито што је углед његовог зета у српству растао, — 
утолико је више тежио да га надокнади, макар и механич- 

ким путем. Ако није могао добрим радом и мудром упра- 
вом, а оно је могао титулама. 

Није искључено да је и инат утицао на ову одлуку кне- 
жеву. Он 'је свога зета, краља, уистини мрзео. Не би се мо- 
гло рећи да је зет таста нешто више волео. Узајамна љубав 
и поштовање било им је заједничко. Поред тога, веровао је 
да зет ради противу њега. Стога је проглас краљевства мо- 
гао бити мементо да ће се бранити свим средствима, и да је 
нашао подршку тамо, тде зета не трпе, као што га и он 
не трпи. 

У оваквим идејама подржавала га је нарочито Аустрија. 
Аустриски планови су били да не допусте уједињење двеју 
српских држава. Да би ово јединство спречила, она је била 
готова да загази и у рат са једном или са обе. Барон Гизл 
уочи рата, у разговору са Хартвигом, излажући мишљење о 
том да ће се једнога дана десити црногорско-србијанско је- 
динство, да је то у природи ствари и сасвим логично, стога 
што Црногорци „не воле и не трпе" Николине синове, — 
додао је: „Не мислим да би Аустрија, имајући првостепене 
интересе на Јадранском мору, у том случају остала равно- 
душна.' Он је имао право. Аустрија није желела да види 
остварено јединство српскога народа и била је готова на 
војничку интервенцију да га спречи. Утолико пре је била 
склона да подржава оне Србе, који би радили противу овог 
јединства. Успостављање зетске краљевине отварало је пер- 
спективе за оживљавање старе борбе између Зете и Рашке. 
А то би постала озбиљна брана не само јединству две српске 
државе, већ и уједињењу свих Срба. Отуда су аустриске сим- 
патије ишле Николи, и стога је Беч пожурио да први призна 
нову краљевину, а њена штампа да је претстави као плод 
нарочитог благоволења велике империје према малом суседу. 
Ова журба аустриска и писање њене штампе, неодољиво су 
изазвали осећања као да је цео посао свршен по претходном 
договору Беча и Цетиња. 

Кнез је дуго времена гајио наде да ће сести на српски 
престо. Сањао је и певао уједињењу српства, свакојако са 
својом личношћу. У овој илузији нарочито су га одржавале 
погрешке обреновићевских режима, а врло вероватно и не- 
ки од радикалских емиграната. Везе са руским н другим дво-. 
ровима 'ову илузију чиниле су вероватном. 

Током дугих деценија кнез Никола је врло активно ра- 
дио да се његова земља оспособи да подржи ове претензије. 
Тражио је савезе и готов је био да провоцира ратове са Тур- 
ском да би увећао и ојачао своју земљу. Био [е увек први, 
кад је требало заметнути кавгу. Знао је да са малом земљом 
и малим средствима не може много учинити. Она се морала 
пошто пото увећати. После окупације Босне и Херцеговине 
од стране Аустрије, у том правцу било је немогуће радити. 
По свему изгледа, он није мислио на могућност повећања 
своје државе у том правцу за свога живота. Једино увећа- 
ње могао је очекивати на рачун Турске. Стога су се његови 
погледи после окупације окренули Арбанији, као што су 
раније били окренути Херцеговини. Ово гледиште кнеза и 
његове владе интерпретирао је још крајем прошлог века 
његов министар спољних послова, војвода Гавро Вуковић, на 
овај начин: „Ми морамо учинити све могуће, да Арбани{у 
нико не заузме, ми морамо радити да добијемо повјерење код 
Арнаута, па да у заједници (са Турском) ступимо у одбрану 
Арбаније. Наше државне установе су патријархалне, сличне 
арбанашким. Патријархална подјела на племена, братства, 
барјаке, уважење личног јунаштва, јавна народна правда ско- 
ро без закона, без адвоката, а освета капитална казна над 
убицом. Све то сачињава једнообразност са арбанашким уста- 
новама. Они нам симпатишу и кажу: Кад не бисмо могли 
бити султанови, најрадије бисмо били под црногорским кња- 
зом. На ову танку жицу требало нам је ударати и то сул- 
тановом руком и ако у њу нијесмо могли много вјеровати".“ 


Стога је војвода и министар био послан 1896 код сул- 
тана са мисијом да султан помогне зближење Арбанаса и 
Црногораца, и да спречи евентуално решење овог питања у 
правцу аутономије како су то онда предлагале неке европ- 
ске велике силе. У погледу аутономије слагали су се и кнез 
и султан. За будуће комбинације кнезу је било потребно да 
арбанашко питање остане отворено. Оно је, по његовом 
мишљењу, једино отварало могућности за добре и вероватне 
комбинације. 


: Мемоари војводе Гавра Вуковића: »Из дипломатских односа 
Црне Горе с Енглеском, Француском, Бугарском, а и Турском«, 
стр. 38. 

Ова идеја о проширењу државе у правцу Скадра и се- 
верне Арбаније доминира кнежевом политиком нарочито 10- 
сле разговора војводе Гавра са Калнокијем. Кад је Гавро по- 
кушао да издејствује извесне мале ректификације границе у 
правцу Херцеговине, Калноки му је рекао: „Ви сте знали да 
Херцеговина не може бити ваша док је Аустрије. Знали сте 
прије рата да је она досуђена Аустрији... И у мјесто што 
сте губили вашу драгоцјену крв у Херцеговини, требали сте 
уложити сву своју снагу југу, тамо. освајати земље и гра- 
дове, тамо ширити вашу границу, јер све што бисте тамо 
освојили, Европа би вам признала и одобрила”: Стога је 
кнез, одмах по удаји своје кћери за Виктора Емануела, по- 
нудио Италијанима уговор о савезу и деоби Арбаније (1896). 
По овом пројекту тражио је за. себе земље до Шкумбе, а 
јужно од Шкумбе нудио Италијанима. Италијани су знали да 
би их такав уговор одвео у рат са Турском, а врло вероватно 
и у рат са Аустријом, зато су овај предлог сматрали аванту- 
ром и одбили чак и да одговоре тасту свога краља. 

Ове године кнез је врло активан. Бојао се, како каже 
његов министар спољних послова, „да ће се догодити, стран 
ни догађаји на Балкану без њега“. Стога војвода иде у На- 
риград, затим у Софију и Београд. Нуди савезе и обавешта- 
ва се да се штогод не ради ива леђа Црне Горе. Од султана 
тражи да га приближи Арбанасима, а у Софији и Београду 
нуди савез противу Турске. 

Овај активитет није дао никакве резултате. сае је од: 
бијен и у Софији и у Београду. Једино је султан уистини 
саветовао арбанашҡим првацима да се приближе кнезу, 8 
свом уваженом пријатељу са Цетиња послао на поклон јед- 
ну јахту, и обећао да принца Мирка постави за свог ађутанта; 
само је тражио да га пре тога лично види. Кнежев захтев ДА 
_ султан именује Мирка за ађутанта у вези је са комбинација“ 

ма кнежевим са Арбанијом. Абдул Хамид, на врату са јермен— 
ским покољем, овом љубазношћу скинуо је евентуалне не- 
мире на црногорско-арбанашкој граници. 

1 Мемоари војводе Гавре Вуковића стр. 32. 

2 (Ово саопштење учинио ми је г. Јово Поповић, бивши опуњомо- 
Бени министар, који је пројект овог уговора превео на француски. ОВ 
мисли да црногорска влада о овом пројекту и активитету кнежеву није. 
знала. 

Како је оманула комбинација о савезу противу Турске, 
Никола је искористио препоруку султанову североарбанаш- 
ким беговима и барјактарима, и отпочео рад са њима. Он 
се у овај посао унео свом својом маштом. На Цетињу су се све 
чешће видели арбанашки: ћулави, и преко границе је прешла 
која златна турска лира и црногорски револвер. Године 1908 
му додази чак и један Влора из (ужне Арбаније (Екрем Бег, 
синовац Ферид Пашин). Током времена кнез је кориговао 
непомирљиво гледиште на аутономију Арбаније. Уколико 
су, по његовом мишљењу, могућности рата противу Турске 
слабиле, утолико су потребе за комбинацијама расле. Он ви- 
ше није противан ни аутономији, а нарочито после пада Аб- 
дул Хамида. Напротив, прави комбинације баш на тој бази. 
Арбанаси би требало да помоћу Црногораца извојују ауто- 
номију, а онда би ова аутономна Арбанија направила државни 
савез са Црном Гором. На тој бази кнез води преговоре са 
Исмаил Кемалом Влором 1910 и 1911. Мислим, да овој ком- 
бинацији делом дугују и борбе Арбанаса са Турцима 1910 и 
1911. Тада се са Тургут папином војском у северној Арбанији 
боре заједно Црногорци и Арбанаси. Старају се свим сила- 
ма да поставе арбанашко .питање. Кнез га сигурно не би 
постављао или помагао да се постави, да није био у спора- 
зуму са Арбанасима. Он се са Исмаил Кемалом већ био спо- 
разумео, да се боре док се добије аутономна Арбанија, а 
онда да ова Арбанија направи државни савез са Црном Го- 
ром. Краљ ове савезне државе био би Никола. Свака држа- 
ва сачувала би потпуну аутономију у унутрашњој политици. 
Заједничка би била војска, спољна политика и царине. Уре- 
ђење генералштаба и спољни послови били би препуштени 
искључиво краљу. Језик, правосуђе, просвета и све друго 
свака држава би уређивала сама за себе. Средства за издржа- 
вање централних институција давали би заједнички. Иначе 
би свака земља за унутрашње потребе црпла средства са сво- 
је територије. Престоница Арбаније била би у Скадру. 


~ - —— 





1 Ово саопштење ми је учинио Екрем бег Влора, бивши министар, 
синовац н сарадник Исмаил Кемалов. Он ми је рекго још и да су Арба- 
наси у Бечу, 1915, у санаторијуму >1.бме«, са принцом Мирком потпи: 
сали споразум о државном савезу Црне Горе и Арбаније. У име Црне 
Горе споразум је потписао Мирко, а у име Арбаније 22 првака арба- 
вашка. Да би споразум ступио на онагу било је условљено да га одобри 

»Цетињски Вјесник« о овој арбанашкој политици каже: 
»Струју која неодољиво крчи себи пут и иде напријед не тре- 
ба сузбијати, него јој се ставити на чело. Тако диктира поли- 
тичка мудрост, Тако ће се најлакше отклонити штете, које у 
себи носе и које би нам извјесно причинила, да је пустимо да 
јој загосподаре други. Аутономна Арбанија мора да је првен- 
ствено акциона сфера Црне Горе. Под њен стег треба да се 
концентрише и сва приватна иницијатива са стране. Уједно 
с тим би се измирили на најприроднији начин и суревњивост 
Аустро Угарске и Италије, ако је у истини има«. У визији 
једне лепше перспективе овај полуслужбени лист вели: »А 
сад кад би бацили поглед на будућност, видјели бисмо, да би 
средипом и истоком Балканског полуострва заповиједали нео- 
граничено Бугари, зко би задобили Маћедонију, Црна Гора 
цак западом, ако би успјела да се срасте с једном аутономном 
Арбанијом .. .« | 

Младотурцима нису биле непознате ове Николине комби- 
нације. Они су запазили да се у редовима побуњеника боре 
гранична црногорска племена. Стога њихов лист »Икдам« љу- 
тито пише: »Шта, зар Црна Гора да буни наше поданике!» 
Црна Гора чије принчеве ми по буџету плаћамо!« 

Ратови су омели све ове Николине планове. Поверовао је, 
да ће окупирати Скадар и северну Арбанију све до Мата, и 
без ових комбинација. То је био, уосталом, сан његовог жи- 
вота. Истина, он је покушао у почетку рата, кад је одржан: 
арбанашки конгрес у Трсту, да преко својих пријатеља Арба- 
наса утиче на одлуке конгреса у правцу ранијих споразума, 
Али, тада је већ било доцкан. Арбанаси су били пали сасвим: 
под утицај Аустрије, А она је онда већ имала друге планове. 
на Балкану. Арбанашком воћству оних дана изгледало је, да 
их Никола пре зове да му помогну да освоји северну Арба- 
нију, него да ради на реализовању идеје о којој се са вођама 
био раније споразумео. Нису се преварили. Кнез онда уистини 
није више мислио на државни савез са Арбанасима, већ на 
освајање Арбаније. 

Овај активни човек упорно мисли на увећање своје зем- 
ље. Час предлаже савезе за рат са Турском, час прави комби- 
Аустрија. Она га није одобрила. Имала је онда друге комбинације н са 
Црном Гором н са Арбанијом. 

нације за увећање без рата као ово са Арбанасима. Он би из: 
далека помагао Арбанасе да извојште своју аутономију, а 
онда са Њима правио државни савез. Тако би његова држава 
постала моћнијом и он имао могућности да се бори за првен- 
ство у српској фамилији. 

У служби оваквој идеји Никола одржава пријатељске и 
присне везе са Фердинандом Кобуршким, С њиме се, како то 
сам каже, »по неком тајанственом нагону« заволео »чим се 
упознао«, приликом крунисања Александра Шу Петрограду, 
и то »кад нико ни слутио није« да ће Фердинанд »бити срећни 
владалац драге ми посестриме Бугарске« (ваљда зато упркос 
мржњи Петрограда на Фердинанда, он је пријатељ са њим!). 
По свему изгледа, да је основ овоме пријатељству условљен 
идејом рата са Турском и коришћу при деоби турских про- 
винција с једне стране, с друге да помоћу Бугарске држи у 
шаху Србију. Он је у том правцу много рачунао на Ферди- 
нанда и на Бугарску. Зато га он први прима као сувереног 
кнеза бугарског ма да је онда још био вазал турски. Трајност 
и присност овог њиховог пријатељства кнез је рељефно иста- 
као у свом говору приликом прославе педесетогодишњице и 
пргласа краљевства: »Наши односи не престају вазда бити 
срдачни, пуни братске љубави, а запечаћени бише у Аба- 
цији пред вашом узвишеном мајком, кад смо се погнуте главе 
пред њом и с њеним благословом, завјетовали један другоме 
на вјерност, на вјерност Црне Горе и Бугарске«. 

Каква ли је то политичка нужда натерала принцезу Кле- 
ментину да поред свога одра примора ова лва балканска 
принца да погну главе и закуну се један другом на вечно 
пријатељство и узајамну верност? Допуштено је веровати, да 
је ова даровита принцеза претпостављала да кнез може бити 
користан њеном сину код руског двора или у случају кавге 
или рата са Србијом, а он Николи опет у случају деобе тери- 
торија, које би евентуално отели Турској. Старала се да при- 
ближи ова два амбициозна човека и њихове интересе доведе 
у склад. Само грешке њенога сина учиниле су да се користи 
овога пријатељства не осете после насталих догађаја 1912 
и 1913, | 

Усред живог активитета и великих планова, кад је Ни- 
колин ауторитет у српству и у Русији био велики, дешава се 
у Србији мајски преврат 1903. Отада његове наде и његови 

планови узимају други смер. Великоорпску заставу своди на 
барјак чувања Црне Горе. 

Србија и Карађорђевићи воде недвосмислену политику 
наслона на Русију. Снажни шумадиски човек долази ло из- 
ражаја и у унутрашњој управи и у националној политици. 
Као по команди је оживела национална борба у свим краје- 
вима где Срби живе. Србијанске слободе и демократија по- 
стају магнет који привлачи све Југословене. Очи се окрећу 
Србији као центру. У ово доба елана за борбу, са смером 
ослобођења и уједињења српскога народа, кнез отвара спор 
са народом. Његов престиж опада у сразмери према порасту 
угледа Србије. Стога сви његови планови после 1903 не из- 
лазе из оквира увећања и одржања Црне Горе као државе, 
и обезбеђења његове династије. Поготову после несрећних 
процеса, који су га завадили не само са својим народом, већ 
и са свим заграничним Србима. Тада вероватно овај даровити 
и активни човек долази на мисао да се брани титулом, ако не 
може снагом и добром управом у своме народу. Проглашењем 
земље краљевином, а себе краљем, мислио је да ће навући 
оклоп, који неће разбити снажни српски вал за уједињењем. 
Поред тога, једна приморска српска краљевина не би била у 
оном моменту рђаво виђена од западних суседа, нарочито од 
Аустрије. Можда је веровао да ће његов лични престиж и 
престиж његове земље порасти и у очима Јужних Словена, а 
нарочито Срба. У сваком случају, то би била опомена Бео- 
граду да се не може извести уједињење Срба противу Црне 
Горе и Петровића, још мање евентуална деоба земаља на 
Балкану, а да се Црној Гори не додели пристојан део. То се 
доцније, после балканског рата, видело приликом разграни- 
чења. Приморска српска краљевина мора, сасвим природно, 
имати своја права и своје претензије. 

У целом овом послу чудно је само, што је Цетиње тајило 
своју намеру скоро до последњег момента. Тако, кад су про- 
биле вести о њиховим намерама у домаћу и страну штампу, 
органи цетињске владе ове гласове енергично демантују. За- 
гребачки »Србобран« преноси вест »Франкфуртер Цајтунга« 
да се Црна Гора већ обратила великим силама и известила их 
да ће се прокламовати краљевином. На.њу додаје: »Орпском 
народу је само то још требало, па да буде рајски срећан). 
Томановићев »Цетињски Вјесник« категорички демантује све 

ове вести и каже да »на то на нашем надлежном мјесту нико 
озбиљно не ломишља«. Затим надовезује:. »Црна Гора је кра- 
љевина по угледу који ужива у свијету; по гласу који има У 
Словенству и Српству; по важности која јој се придаје са 
стране моћних чинилаца европске политике; по положају који 
има на Балкану; по озбиљности и трезвености свога народа; 
по условима које има за своју љешшу будућност, и по исто- 
риској улози, која јој је од Бога и народа српског намије- 
њена на Балканском полуострву«. 

После нешто више од једног месеца цетињски листови 
преносе кнежев интервју »Повој Слободној Преси«, у коме 
уверава свет да његов зет и краљ »топло поздравља узви- 
шење Црне Горе на степен краљевине«. Он му је, каже кнез, 
то потврдио и својеручним писмом, којим га у исто време 
извештава да због болести не може доћи на Цетиње, али шаље 
свога сина и престолонаследника, да му честита. » Што пак, 
вели кнез, извјесни органи српске јавности у питању прогласа 
Црне Горе краљевином желе да преставе мишљење свога на- 
рода другојачије но што је у ствари, узрок ваља тражити у 
познатој чињеници, да необавијештеност и завист често пута 
могу да заведу извјесне савременике да рђаво прихвате или 
протумаче велика дјела, чији значај и добре пошљедице леже 
у будућности. Црногорска краљевина нити је израз каквијех 
амбиција, нити дјело чије протекције или непозваног утицаја. 
Она је одјек силне животне моћи једног храброг и ваљаног 
народа, који се показао способан за напредак и за јачање 
и одржање своје државе. Узвишење Црне Горе на степен 
краљевине природна је пошљедица вјековне слободе ове 
земље, њене прошлости, њених жртава н признања које іе 
стекла као поуздан осљонац европске просвијећености на 
Балкану«. 

Интервју кнежев »Новој Слободној Преси« објављен је 
крајем јула: Он је прво јавно признање са Цетиња да се спре- 
ма проглас краљевства. Августа 15 држи се ванредна седница 
Народне скупштине. Претседник Ђукановић предлаже, и 
скупштина »једногласно« прима, да се Црна Гора прогласи 
краљевином, а кнез Никола наследним краљем. Потпретсед- 
ник Дожић држи пригодни говор, на који сам краљ, који је 
присуствовао седњици, одговара: »ја примам краљевско до- 
стојанство, које проширеној (!) Црној Гори припада по исто- 

риском праву и по њеним сопственим заслугама, будући тврдо 
убијеђен, да ће све велике силе са благословом поздравити 
поред једне краљевине у српском Подунављу ову другу У 
српском Приморју, као једну залогу више за културни н3- 
предак и мир на овој граници између Истока и Запада, а Сло- 
венство и сви Срби као још једно више јемство за опстанак 
и бољу будућност српскога племена«, 

После ове скупштинске одлуке и кнежеве речи, доноси 
се закон о прогласу краљевства, три деценије после проши- 
рења Црне Горе, а две године после анексије Босне и Херце- 
говине! Овај закон има свега пет чланова. [їрви члан говори 
о проғласу земље краљевином, остала три о краљу и дина: | 
стији. Последњи о ступању на снагу овога закона. Кнез је 
одмах потписао закон. Тако је 15 августа свечано озакоњена 
Црна Гора краљевином и кнез Никола краљем ове земље. 
Ову одлуку краљ је Манифестом објавио народу. Манифест 
је завршио призивом милости божје на његову земљу и 
молбом Свевишњем, »да благослови наше дјело, како би оно 
било на срећу, славу и величину Црне Горе«. 

Тако је постала друга српска краљевина на српском При- 
морју (краљевина са укупно 56.345 кућних домаћина), без 
ичије »протекције или непозваног утицаја«, како нарочито 
жели да нагласи нови краљ, и као »јемство за опстанак и 
бољу будућност српскога племена« по његовим сопственим 
речима. Ове крилате речи, како ћемо даље видети, нису убе- 
Диле ни Црногорце, ни остале Србе, да је нова српска краље- 
вина створена да појача снагу српскога народа, а још мање 
· да су намере оних који су је створили биле да ојачају срп-. 

ство у његовим напорима за слободу и уједињење. 


Емиграција и омладина према краљевству 


Емиграција и омладина црногорска одмах на прве вести. 
о прогласу краљевства реаговале су сасвим. опозиционо. Били 
„су убеђени да је подизање Црне Горе на степен краљевине 
срачунато да се спречи уједињење српског племена и да је 
подгурнуто са стране. У времену духовне опреме целог на- 
рода за крупне догаКаје, који су се наслућивали, схватили су: 
да је црногорско краљевство добро срачунати ударац на раз- 

бијању слоге и заједничког рада двеју српских држава. По- 
ред тога, поверовали су, да је ново краљевство проглашене 
с намером да се, у случају срећног оружаног успеха према не- 
пријатељима, формира друга јача српска држава у намери да 
се дефинитивно комлромитује уједињење Срба. Отуда је 
њихов став према краљевству био сасвим негативан и непри- 
јатељски. Школска омладина је стога упутила проглас Срби- 
ма да не иду на Цетиње и да српство уопште не учествује на 
прослави, Нашто се радовати чину, који разбија јединство 
Срба? 

Како је на дан прогласа краљевства у Београду у Народ- 
ном позоришту давана >Балканска Царица«, то је омладина, 
са својим пријатељима, приредила демонстрације. Хтела је 
пошто по то да спречи официелне манифестације симпатија 
према новом краљу, и демонстрације пренела из позоришта 
на улицу. Демонстрирало се и противу редакција неколико 
листова у Београду, који су се старали да дају щто свечанији 
вид овом цетињском весељу. На ове демонстрације наљутила 
се напредњачка »Правда« тако, да је написала чланак у коме 
каже: »Господа ђаци и емигранти из Црне Горе, који овде 
живе и школују ке, могу о кнезу Николи и његовом дому 
мислити шта хоће, Али, треба да имају на уму, да ту слободу 
мишљења имају и српски грађани, и да им ту слободу нико 
не сме ускраћивати, а најмање они, који су гости тих гра- 
ђана«! 

»Правда« је имала право да опомене на поштовање сло- 
бода српских грађана, али је требало да схвати да се ови 
»гости« не боре за одузимање слободе, већ за саме слободе 
у својој земљи, и да су сматрали да свој протест могу из- 
разити у слободној и братској земљи како то сматрају за 
потребно. Тим пре, што се нису ни најмање сматрали гостима 
већ браћом. Изразили су само незадовољство и противу 
оних, који траже слободе у својој земљи, а бране реакцију 
У такође њиховој Црној Гори. Ни на крај памсти им није 
било, да ће за то бити проглашени »гостима«, и као такви 
да ће бити укорени! 

Црногорска универзитетска омладина у Београду пише 
Један проглас, у коме каже, да »сматра за дужност да из- 
несе своје мишљење о јубилеју кнеза Николе, да одреди 
своје гледиште о политичким маскарадама, које се данас од- 

итравају на Цетињу, н да каже уколико су та трагикомична 
триумфовања израз народа у Црној Гори«. Ово своје ми- 
шљење она је публиковала преко дневне штампе и потпи- 
сала. Омладина о кнезу и његовом јубилеју, и о прогласу 
нове краљевине, каже: »Данашња црногорска влада сматра 
се срећном, што ће се за вријеме њеног крвавог министро- 
вања признати њеноме шефу једна празна и непотребна 
краљевска титула, која сама по себи значи врло мало. По- 
слије свих романтичарских снова с балканском царству под 
његовом управом, послије свих пјесничких маштања о насље- 
ђу Душановог царства, послије толиких обећања да ће поћи 
на Призрен, Косово и Херцеговину, сиједи се књаз задово- 
љио, да на ивици свога живота прими краљевски назив у 
једној сиромашној, а његовом кривицом културно заосталој, 
државици. 

Цјелокупна унутрашња и спољна политика крвљу упр- 
скане јубиларне владе посљедње године састоји се у грозни- 
чаво ужурбаном спремању за јубиларне баханалије и ста- 
рању да се све те цетињске маскараде што вјештије и све- 
чаније одиграју. За тај посао ангажован је цио државни 
механизам, а народ је задужен и оптерећен милијонима ду- 
гова, који ће се приликом јубиларних парадирања страћити, 
а које ће оглобљени народ отплаћивати својом крвавом за- 
радом из америчких рудника. Сасвим је природно да ће 
перјаници на министарским фотељама и у назови Народ- 
ној скупштини, — који су у стању да премлаћују старце, 
жене и дјецу, да невине грађане окивају у гвожђа, да их без 
пресуде тјерају у казамате, шта више да их куршумима ре- 
шетају, -- упропастити неколико милиона народног новца, 
да би се задовољиле болесне илузије и сујетне аспирације 
једнога амбициозног човјека. 

Да би се имала што јаснија и одрећенија слика о да- 
нашњим просвјетним и политичким приликама, о социјалном, 


+ Потписници ове омладинске речи су: Богдан Бојовић, Василије 
Жугић, Велимир Јојић, Владислав Веповић, Војислав Маговчевић, Јован 
Кажић, Јован Томашевић, Коста Пејовић, Крста Поповић, Крста Раичко- 
вић, Љубомир Вуксановић, Максим Савељић, Милисав Добричанин, 
Михаило Божовић, Никола Ђоновић, Никола Павићевић, Новица Шау- 
лић, Павић Обреновић, Радуле Јауковић, Риста Вујачић, Ристо Јојић, 
Станко Перуновић, Тодор Марјановић и Тритко Жупић. 

економском и привредном животу у новој краљевини, по- 
требно је укратко изнијети рад цетињских аутократа на тим 
· пољима. Из тога ће се видјети, да ли је заслужно и потребно 
малу, сиромашну и некултурну кнежевину дизати на степен 
краљевства; какве ће користи од тога имати Српски народ 
уопште, а Црна Гора посебице? 

За сво вријеме своје педесетогодишње владавине кнез 
је имао пресудног утицаја на цјелокупни политички, про- 
свјетни и културни живот Црне Горе. За вријеме своје дуге 
владавине умио је да идентификује Црну Гору са собом, а 
све моралне и материјалне тековине народне сматрао је као 
своје. Држао је, да држава постоји за то, да народ даје новац 
у касу за њега и његове измећаре, да од народа треба од- 
узети све, а не дати му ништа. Лично богаћење било му је 
циљ у спољној и унутрашњој политици. Он је у Црној Гори 
заузео најбоља поља и најродније винограде, а од лијепих 
и богатих шума створио је своје многобројне забране и ко- 
шутњаке; народу је оставио гола брда и кршеве. Он јес 
необичном вјештином и фином препреденошћу, а са особитом 
срећом, умио створити у народу за себе врло повољно по- 
дитичко стање, из кога је обично црпио неоцјењиве користи 
за себе и своју породицу. 

Приморан славенским приликама, да не би остао једини 
аутократа у Европи, кнез је даровао Црној Гори устав. Ма 
да је старом начину управљања дата нова форма, и ако му 
устав даје потпуно одријешене руке у свему, ипак се педе- 
Сетогодишњи апсолутиста није могаб навићи да живи и 
оваквим уставним животом, у коме је сам задржао сва права 
која може имати један самодржац. Чим су народни прет- 
ставници затражили да се ради по уставу и законима, ма 
какви да су, стари се кнез уплашио да ће му народна 
странка, која се тек формирала, одузети власт, коју је 50 
година диктовао испод Бријеста. Одмах су створене кривице 
свима виђеним првацима народним и подметнуто им је да 
су антидинастичари и да хоће да изврше преврат у земљи. 
Народна странка је разјурена, а народу је под пријетњама 
и најгрознијим притиском наређено, да мора изабрати оне 
људе, за које му са Цетиња нареде. Ко то није хтио послу- 
шати, био је најсуровије гоњен и мучен, Да би се исћерало 
до краја, да би се спријечила и свака помисао за ширим по- 

ЛИТИЧКИМ Сел И КУ МУ рвИМ животом, на то су 
Афера с са И Вабојевићка е се постигло 
да се све што је способно да слободно живи, да се слободно 
креће и мисли, похапси, растјера и поубија; да им се имања 
конфиску ју, куће попале, а породице упропасте. Народ не- 
просвијећен, необавијештен, обезглављен и терорисан, не 
смије да да знака и најмањег незадовољства, јер добро зна, 
шта га чека од цетињских перјаника и њиховог шефа, који 
"се није бојао да ће профанисати своје владарско достојанство 
агитујући за своје људе, а најпрофанијим ријечима грдећи 
Народну странку и њене присташе. Сасвим је природно да 
је у оваквом несносном политичком стању просвјета рђава, 
оскудна, биједна, Сав просвјетни напредак, који кнежевина 
предаје краљевини, састоји се у вишој гимназији, богослов- 

о-учитељској и подофицирској школи на Цетињу, нижој 
гимназији у Подгорици, и око 140 приватних и државних 
основних школа (не рачунајући Дјевојачки институт царице 
Марије, који издржава Русија). 

Све што је деспотски цетињски режим предузео да ради 
на културном и просвјетном пољу, било је притворно и лаж- 
но, јер је знао, да би се истинским напретком земље и озбиљ- 
ним просвјећивањем нижих слојева народних маса, учинио 
крај његовом самовлашћу. По нека просвјетна: мрвица давана 
је приликом какве династичке прославе, да би се што јаче ре- 
презентовао »рад« владајуће куће на културном пољу. Тако 
је приликом прославе двієста годишњице династије Петро- 
вића 1897 отворено Народно позориште, а одмах послије све- 
чаности затворено. Тек сад је понова скрпљена нека диле- 
тантска трупа, која ће фигурирати за вријеме јубиларних 
свечаности и претстављати једну »културну тековину« педе- 
сетогодишњице. 

А шта да се каже о данашњим просвјетним и културним 
радницима у Црној Горн и њиховим способностима и квали- 
фикацијама? 

Спремни и школовани синови Црне Горе налазе се у око- 
вима у подгоричким казаматима, или се потуцају у прогон- 
ству по разним државама, а највеће скитнице и фалсифика- 
тори, скулљени са свију страна, са неколико тупоглавих и не- 
способних домаћих сметењака, чине политичке и културне 

стубове данашњег режима. Сав тај умни и морални лумп 
заузима све главне положаје у држави, управља народном 
имовином, дијели »правду« и »правосуђе« народу. Само се 
помоћу оваквих људи и оваквог политичког стања, заснова- 
ног на корупцији и терору, могу неодговорно харати државне 
касе, пљачкати народна зарада, хапсити, гонити и убијати не- 
вини граћани. 

Напоредо са рђавим политичким и просвјетним прили- 
кама у Црној Гори иде биједно финансиско стање, неразви- 
јена трговина, примитивна пољопривреда, слаба саобраћајна 
спедства, поједини занати тек у повоју, а од индустрије ни 
помена. 

Спољна политика цетињског господара састоји се у без- 
умном трговању са свим интересима националнот уједињења 
и у вјечитом шуровању са непријатељима властитог народа. 
Цетињска политика била је вјешта, оштроумна и умјешна, 
само што никад није била народна. Нарочито се ишло на то, 
да се свако револтирање масе народне у земљи и објективно 
критиковање омладине изван земље, претстави не као племе- 
нити излив младићке душе због несносног стања у Црној 
Гори већ као рад подупиран од уображених непријатеља 
црногорске династије. | 

Сиједи кнез је изабрао вријеме свога крунисања краљев- 
ском круном кад слави јубилеј свога педесетогодишњег вла- 
дања, и баш онда, кад му је углед сасвим пао и на страни и 
у Српству, а нарочито међу Црногорцима. Прошла су вре- 
мена, кад је поштовање господарево ишло до обожавања. 
Сиромашан, непросвијећен и увијек необавјештен народ, на- 
ивно је толико деценија обожавао онога, који му је највише 
зла и несреће починио, који му је спутао слободу мисли, жи- 
вота и културног напретка. Помоћу Црногораца стекао је 
стари апсолутиста све што има: славу, име јунака и држав- 
ника, углед на страни, пријатељске везе са страним дворови- 
ма, и најзад огромно богатство, да се у том погледу може 
мјерити са владарима богатих народа. 

Јубилеј кнеза Николе није символ каквог народног на- 
претка у Црној Гори, а још мање посљедица каквот нацио- 
налног успјеха. Њему је циљ да у спољашњем сјају и лажним 
извјештаченостима глорификује педесетогодишњи аутократи- 
зам кнежев. У јубиларним маскарадама на Цетињу учество- 

ваће срдачно и весело само народни угњетачи, гробари сва- 
ког слободоумног покрета и упропаститељи сваког култур- 
ног напретка Црној Гори. Док ће они безбрижно пјевати апо- 
теозу цетињском крвавом деспоту, обежлављени народ мо- 
раће да учествује у весељу онда, кад му је највише до плача и 
кукања, | 

Ова јубиларна шенлучења и парадирања у опустјелој 
земљи, ово пировање поред оглобљене сиротиње, поред гро- 
бова стријељаних, мучки убијених и отрованих народних 
првака, личи на пировање једног од најсвирепијих средњеве- 
ковних владара, који је од љешина побијених нелријатеља 
правио столове и на њима се частио пијући из непријатељ- 
ских лубања. Али док је овај средњевјековни крволок пиро- 
вао над непријатељским љешинама, дотле цетињски повлаш- 
ћењи разбојници веселе се над гробовима својих невиних 
жртава, своје рођене браће и свога народа. 

Као синови оне напаћене земље, не можемо а да јавно 
не подигнемо свој глас противу ових бездушних оргија, и да 
јубиларни цетињски лир, зачињен крвљу народних мученика, 
не осудимо као најодвратнији злочин, према оном јадном и 
напаћеном народу. Из дубине своје младићке душе осуђујемо 
владавину пријеких и крвавих судова, лупешких разбојни- 
штава и мучких убистава, и сматрамо и јубилеј и краљевства 

жао врхунац безумља, у коме као у пијанству ишчезава и по- 
 следња искра свијести и гриже савјести, како би се ма и за 
Ратко вријеме заборавила педесетогодишњица злочинства. 
~ У то име дижемо свој глас! « 
ж 

Гледиште београдске омладине делила је онда целокупна 
црногорска омладина на школовању у иностранству. Сви су 
се омладинци, према својим могућностима, оградили од це- 
тињских парада, и свом незадовољству по могућности дали 
публицитет. Изузетак су чинили неколико стипендиста кне- 
жевих у Швајцарској, Ческој и Аустрији (неки од ових сти- 
пендиста раније су били у Београду и добили стипендије за 
денунцирање својих другова). 

Лука Пиштелић, претставник омладине из Русије, у јед- 
ном напису вели: » Нико се не би више радовао од нас, црно- 
горске омладине, уздизању Црне Горе на краљевско досто- 
јанство, кад би оно само било у свези са стварним напретком 

државе... Али овако, тај корак је права бесмислица и ни- 
какве користи Црној Гори он не може донијети«. 

Двојица емигрантских првака, Божовић и Ђоновић, пу- 
бликују књигу »Црна Гора и напредни покрет«. У њој изла- 
жу стање Црне Горе у погледу политичком, економском, фи- 
нансиском, просветном и војничком. Праве биланс рада кнс- 
жевог и његове кнежевине. Из овог прегледа излази, да је 
кнежевина Црна Гора најзаосталија држава у Европи, а да је 
таквом стога, што се њом врло рђаво управљало, Њена при- 
родна богатства, и ако нису тако велика, нису ни тако бедна, 
како је бедан живот у њој. Да су на челу државе били про- 
свећени и способни људи положај земље би био сасвим други. 
И боље би се живело, и народ би био задовољнији, а углед 
земље у српству и у свету већи. Углавном све је зависило од 
самог кнеза. Он је током пет деценија дао рђаву сведоџбу о 
својим државничким способностима. Његов организаторски 
таленат је омануо. Није нацао ни створио способне људе, 
сам, опет, није имао способности да земљу преуреди и оспо- 
соби за бољи живот. Водио је политику личног престижа и 
заплетене дипломатске игре, која је Црној Гори донела само 
штете. После малог увећавања земље 1879, свом својом ди- 
пломатском игром није добио ништа. Најзад се замерио Ру- 
сији, и отворио «пор са свим вобама заграничног српства. 
Паралелно са неуспесима споља, отпочео је спор и са сопстве- 
ним народом. Компромитовао се разним процесима и окрва- 
вио руке крвљу добрих синова Црне Горе да би истрајао на 
злу путу. И на крају једне такве владавине проглашава себе 
краљем, а земљу краљевином! 

"Ова Божовићева и Боновићева књига је у ствари систе- 
матисани и понајбоље аргументисани напад на стари режим и 
на кнеза директно. Све што се онда могло знати о злоупо- 
требама унутрашњих режима и о девиацијама у спољној по- 
литици, писци су унели у своју књигу, тако да је она још 
до данас готово најдокументованија и најисцртнија критика 
Николиног самодржавља. На крају своје књиге доносе »Нашу 
реч«. У овој речи износе шта би по њиховом мишљењу тре- 
бало радити у Црној Гори. То је, уосталом, било мишљење 
целокупне емиграције и омладине. По њима, у националном 
погледу, место дотадашњих распри и девиација у спољној 
политици, Црној Гори највише доликује да ради на уједи- 

њењу српскога народа. Верују, да је у том правцу лакше ра- 
дити из Црне Горе него из Србије због тешког географског 
и политичког положаја Србијиног. На Србију је Аустрија на- 
рочито била љута, стога Србија није могла тако лако постати 
»устанички логор« српскога народа. Међутим, споразумно са 
Србијом, Црна Гора је то могла постати. Они су уверени, да 
Црној Гори није претила опасност од'Аустрије као Србији. 
И стављајући се на расположење српству, »српска Шпарта би 
извршила своју улогу, изашла би из овог умирућег положаја 
или би пролала, жртвујући себе за целу нашу нацију, или би 
постала часан члан ослобођеног и уједињеног Српства, центра 
уједињеног Југословенства«. 

Ондашња емиграција и омладина Црну Гору сматрају 
земљом мисије, за разлику од кнеза који је од 1903 сматра 
државом и циљем за себе. Отуда први траже да се она жртвује. 
великим националним идеалима, а други да се учврсти и 


а себе краљем. Емиграција и омладина опет објављују: 
>Србија и Црна Гора позване су, на лрвом месту и пре свега, 
да одлучно раде на уједињењу Српскога народа, Најсигурнији 
корак к томе чину јесте: спајање граница обеју ових слобод- 
них земаља«. Онда кад би се границе спојиле, по мишљењу 
Божовићевом и Ђоновићевом, »државни облик и положај 
сваке од њих две треба решити слободним општим народним 
гласом — плебисцитом«. Ове мисљи, као уосталом цела ова 
књига, одговор је на цетињски проглас краљевства и кнеза 
Николе за краља ове краљевине. 

Делимично помиловање осуђених из цетињског и ко- 
лашинског процеса није ни најмање утицало на мишљење и 
држање емиграције. Емигранти су такво помиловање схва- 
тили као намеру да се унесе раздор међу омладином и еми- 
грацијом. Утолико пре, што су помиловани Марко Даковић, 
који је сматран вођом, и његов друг и један од првака еми- 
грације, Лазар Дамјановић, а задржани су и даље у затвору 
они који су сматрани вођама Народне странке. Од помило- 
вања су изузети Радовић, др. Марушић, Рајичевић, Ћулафић, 
Ораћа Ивановићи, Војводић, гимназисте: браћа Боновићи, 
Беговић и Дамјановић, Миљан Радоњић, Вуко и Ђуро Ива- 
новићи, Брадић, н др. У емиграцији: Божовић, Ђоновић, Шо- 

бајић, Новаковић и Михаило Бојовић. Врло је вероватно, да 
је на овакво помиловање утицало еазнање да међу омлади- 
ном, емиграцијом и воћством Народне странке постоје изве- 
сне разлике у гледиштима на државну политику и на дина- 
стију Петровића. Мислило се, да ће се делимичним помило- 
вањем ове диференције само продубити. Преварили су се. 
Стање у омладини и емиграцији остало је и даље какво је 
било. Сви они заједно нису били одушевљени краљевством, 
нити су променили мишљење о његовом значају за срлство 
и за Црну Гору. Даковић је верно тумачио мисли ондашње 
емиграције кад је, одговарајући сараднику »Политике« на пи- 
тање шта мисли о помиловању, рекао: »Ми гледамо само на 
то има ли знакова за побољшање стања у нашој домовини. И 
ако ово помиловање не би значило почетак рада на повраћају 
редовног стања у Црној Гори онда не само што је безна- 
чајно, него би то још био један акт спрдње са људима, њи: 
ховим достојанством и њиховим животима. У том случају 
премазивање и крпљење Томановићевог кабинета био би само 
један, можда тек прикривен, прелаз из крви у подвале...« 

Ни један од истакнутијих помилованих емитраната није 
се вратио у земљу. Остали су и даље у Србији. Вратили су се 
тек за балкански рат. У ствари, помиловање осуђених сељака 
и неколика првака Народне странке, којима се ваљда није 
придавала већа важност у покрету или се разликовала ма у 
чему од својих другова, а од емиграције неколико нај- 
истакнутијих, чланова, — није уливало поверење у чистину 
намера, нити је се могло схватити да се уистини жели сми- 
равање унутрашњих прилика, Објашњење оваквог помило- 
вања »статичким у карактеру« краља Николе, по речима 
»Цетињског Вјесника«, добило је нарочити значај. Он је за- 
иста у погледу своје политике остао сасвим статичан! Омла- 
дина и емиграција то су врло добро схватили. У краљевству 
је продужена политика, која је вођена у књажевству. Изме- 
њени су називи и титуле, али не и схватања и начин рада. 
Исто као што је Црна Гора остала мала и сиромашна каква 


1 (ључај са помилованим Спасојем Пилетићем, који није примио 
одлуку воћства странке о изборној апстиненцији. Он је на телеграм о 
апстиненцији одговорио да га одлука воћства не обавезује. Поставио 
је кандидаци;у и био стога ухатшен. После тога сматрало се, да је Пи- 
летић више са омладином него воћством странке. 

је и била, продужило се и са управом као раније. Краљевина 
је сасвим наследила кнежевину. Сва је разлика била у томе, 
што је од најмање и најсиромашније кнежевине постала нај- 
мања и најсиромашнија краљевина! 


(Однос српства према краљевству 


Вест о црногорском краљевству српство је примило пре 
као увреду него као част, више као излишно кинђурење јед- 
ног престарелог аутократа, него као. моралну накнаду или 
признање јуначкој Црној Гори. У сваком случају, пре као 
Знак раздора, него слоге у српској фамилији. | 
| Званични у Србији стављају маску на лице. Нити се ра- 
дују, нити се љуте. Старају се да владају нервима. Чак и 
онда кад их Цетиње напада зашто краљ Петар неће да дође 
на Цетиње, врло уљудно одговарају. Кажу да је краљ са 
својих 66 година, и непосредно лосле далеког пута у Русију, 
Цариград и Свету Гору, заморен и неспособан за тако тего- 
бан пут, какав је од Београда до Цетиња. Полузванична це- 
тињска штампа и њихови помоћници у Београду не примају 
овај изговор и из дана у дан замерају званичном Београду. 
Присиљавају полузваничну »Самоуправу« да напише уводник 
»Потребна објашњења«, у коме се стара да убеди да краљ 
Петар уистини због слабог здравља не може на Цетиње, али 
шаље свога сина и наследника престола, »кога воли више од 
себе«. Нарочито подвлачи, да распре из далеке прошлости 
не могу утицати на краљеву политику. Он је »трпео жртве 
за српску ствар кад је био кнез, а не сад кад је краљ. 
Краљ Петар, вели »Самоуправа«, није мањи родољуб од кнеза 
Петра«. 

Независна штампа на ове замерке одговара много 
опширније. »Политика« замера што се Цетиње жалило чак и 
Петрограду што краљ Петар неће да иде на Цетиње, и љу-_ 
тито додаје: »Никола Петру није дошао, а хтео би да овај 
њему дође! Да присуствује једној излишној и надменој, чак 
у односу према целом српском народу | увредљивој, прослави 
кићења краљевском круном. Јер комё-тө треба? Неће се 
ваљда рећи српском народу?« Пледира да Краљ Петар ни- 
пошто не иде на Цетиње. | 

»Вечерње Новости« и »Београдске Новине«, изразити 
органи остатака обреновићевских режима у Србији, за- 
лажу се врло усрдно да докажу како је српство у огромној 
добити прогласом Црне Горе за краљевину. Ваљда понети 
инатом и мржњом на нови режим у Србији, старају се да 
убеде своје читаоце да је Црна Гора пресрећна и процветала 
под »мудром управом« кнеза Николе. »>Вечерње Новости« 
Николину владавину чак препоручују као узор Србији. »На- 
послетку, кажу, Црна Гора није могла ићи за Србијом, у ко- 
10} се стално убијају владаоци, у којој је у свим правцима 
расуло, у којој је завладала анархија духова, ординаран гра- 
беж и разбојничко пљачкање државе »у згодној форми«, 
која је у свету изгубила сваки углед, која је коначно упро- 
пастила националну ствар у Старој Србији и Маћедонији ... 
За таквом земљом Црна Гора није могла ићи. Она је пошла. 
својим оделитим путем и ево је данас постала краљевинај« 


По мишљењу »Вечерњих Новости« Србијине слободе 
биле су расуло и анархија, а напори народа и државе да се 
оспособе за крупне националне потхвате, грабеж и разбој- 
ничко пљачкање! Стога препоручују за углед Црну Гору 
у којој је гробни мир, и где се ни о најтежим злоупотребама 
власти или средстава не сме ни реч проговорити. Препору- 
чују је за углед можда и стога, што је пошла »оделитим пу- 
тем«. А то је ваљда онај пут којим су ишли њихови патрони 
пре 29 маја. У жељи да наруже своју земљу и похвале нове. 
господаре, заборавили су да су Обреновићи страдали. у 
Србији баш зато, што су пошли »оделитим« путем од распо- 
ложења и тежња народних. 


Јакшићева »Штампа«, револтирана писањем овог листа, 
доноси неколико уводника. У једном каже: »Један абаџија 
који није био кадар сашити ни гуњ, прича сваке недеље по 
неколико пута својим читаоцима о политичком угледу Црне 
Горе, а један несвршени ђак, који се испита плашио као. 
душман бусије и никако на њих није смео наићи, уче у томе 
листу Србију да треба да се угледа на Црну Гору!« Нашта, 


1 Љуба Бојовић-Брка у младости је био абаџија. Његов зет и са- 
радник, Мићић, није био завршио школу. Обојица су били стари Обре- 
новићевци из либералног крила које је увек било на расположењу сљим 
режимима за време Обреновића, 

пита се, да се Србија угледа? Онда реба све што се десило 
последњих година у овој слободној земљи. Процеси, уби- 
ства, скандали и дружба са туђинским агентима. Унутра у 
земљи је вођена ненародна политика, а споља сасвим не- 
српска. Народ живи у сиротињи и бесправљу као нигде у 
Европи. И нашта да се Србија угледа и какав је углед такве 
земље? Затим додаје: »Нити Црна Гора може постати већа 
и важнија лагањем у два три листа о неком свом угледу, нити 
може постати мања ако призна истину о себи«. 


»Вечерње Новости« одговарају »Штампи«, да сиротиња 
није порок. Ова на то вели: »Они сада у »Вечерњим Ново- 
стима« кажу, сиротиња није порок, да би извинули цирку- 
ску параду којом се најсиромашнија кнежевина премеће у 
најспромашнију краљевину, Али, као год што сиротиња није 
порок, Тако исто није ни врлина кад голаћи хоће да буду 
краљеви!« 


»Београдске Повине« нарочито се љуте што краљ Петар 
неће на Цетиње. Оне ванредно живо помажу кампању коју 
води »Цетињски Вјесник« противу српских званичних кру- 
гова. У неколико чланака развијају тезу, да узрок рђавих 
односа између Србије и Црне Горе може постојати само у 
личним разлозима, тј. у »неспоразуму између владалачких 
кућа двеју братских земаља«. Плод овог неспоразума је од- 
лука да краљ не иде на Цетиње. Оваква одлука, по мишље- 
њу овог листа, »толико је озбиљна и судбоносна да би о њој 
требало чути и мишљење земље«, пошто она »својим по-. 
следицама може бити судбоносна за народ и државу«. 

Откуда је Ћурчић пронашао да отсуство краља Петра са 
цетињских свечаности може бити судбоносно за Србију и, 
њен народ, није јасно. Он је, у жељи да краљ Петар оде на 
Цетиње, вршио пресију до мистификације. Старао се да при- 
мора краља Петра да иде тасту, оптужујући владу, да је до- 
нела одлуку да краљ не иде на Цетиње под краљевом пре: 
сијом, По мишљењу Ћурчићевом алада би требало да по- 
ступи обратно, да присили краља да оде у Црну Гору. Ако 
он то не би хтео, онда нека влада поднесе оставку и он обра- 
зује другу која би на том питању извршила изборе. Ако 
доцнија скупштина не би одобрила његов став, »онда, 
нека абдицира« Не може се, вели, допустити да »лична 

расположења владаочева ометају владину спољну политику, 
коју је усвојила и Народна скупштина«, 

Докле је овај публицистички агент Цетиња ишао у пре- 
сији на краља Петра, види се из ових речи: »3а државну по- 
литику Србијину испоставиће се, јасно и несумњиво за цео 
«свет, да је у њој лично расположење владаочево јаче од 
свих обзира према државним и националним интересима. Зар 
краљ Петар не увиђа какве би последице такав корак морао 
донети и његовој династији ...« 

Кнезу Николи је било врло много стало да му дође нај- 
старији зет. Отуда његови публицистички агенти не бирају 
средства да, правећи пресију, испуне његове жеље. Они не 
примају извињење које даје полузванична »Самоуправа« и 
краљевска влада. Најзад отворено оптужују своју земљу и 
кажу: »У братској Србији нерадо се гледа на ту и такву све- 
чаност«, А то се, кажу, не може поднети, јер »то није ни 
лепо, ни братски, и може се само сажаљевати«. Најзад хБео- 
градске Новине« кажу: »Данас у Србији нема државне ми- 
слиј« По њима као да се она преселила испод Авале под 
Ловћен! 

Ова конвергентна кампања кнежевих органа на Цетињу 
и Београду била је тако оштра, да је »Самоуправа« била 
принуђена да уочи јубилеја и прогласа краљевства, брани 
краља, владу и њеног претседника, уверава Цетиње што боље 
може у добре намере и најлепше жеље за краља Николу, 
његову династију и за успех Црне Горе. Али, и да у исто 
време скрене пажњу на писање цетињске полузваничне 
штампе. »Крајње би време било, вели, да се у Црној Гори 
„озбиљно размисли о последицама од рада тога листа (»Цетињ- 
.-ског Вјесника«), који као да је запао у руке најопаснијих, 
; притајених и подмуклих непријатеља Српства, којима је 
крајњи смер завадити и омразити Србију и Црну Гору«. 

На дан прогласа краљевства »Самоуправа« доноси увод- 
ник, у коме поред осталог каже: »Не само нама, него целом 
Српству, па и пријатељима нащег националног јединства, би- 
ће мило и пријатно ако овај свечани чин повећа стварну не- 
зависност и моћ Црне Горе, и буде олакшао јединство и По- 
дигао углед народа српског«. Очигледно је, да »Самоуправа« 
и они изнад ње, нису сасвим сигурни, да ће овај чин повећати 
углед и моћ Црне Горе, а још мање да ће олакшати једин- 

ство и подићи услед српског народа. Кад би у то били убе- 
ђени, не би изјављивади жеље са »ако«, већ безусловно, као 
што се то увек чини кад се уверимо да је нешто добро. Да 
су владајући кругови у Београду са доста скепсе примали 
ово цетињско краљевско проглашење, сведоче и ове »>Само- 
управине« речи: »Демократски дух нашега народа, који за- 
грева срца и у најзабаченијим крајевима Српско-Хрватског 
народа, и који у тесној вези стоји са европским напретком и 
културом, Одиће над радом сваког политичког радника, суз- 
бијаће сепаратистичке тежње и помагаће сваки рад, који 
води напретку, слободи и јединству Српско-Хрватског на- 
рода«. 

Самосталски »Одјек« о краљу и краљевству јубиларних 
дана није проговорио ни једну реч. Није чак ни нотирао овај 
чин. Али је зато Скерљићев »Дневни Лист« о свечаном дану 
освануо на уводном месту са пародијом кнежеве песме ~Онам, 
онамо«, коју завршава: »Докле ћеш кнеже?!... Зар није 
достаг!.., Над, главом палиш рођени дом!... Крв и тамница 
нек ти је проста — Врати се, кнеже, народу свом!.. „є 

Социјалистичке »Радничке Новине« о јубилеју и краљев- 
ству пишу: »Ово што ће се приредити у Црној Гори није 
празник црногорског народа, то је глорификација његових 
крвника«. Стога, кажу, не треба ићи на Цетиње на пир и 
шенлучење, док се иза оних који пирују »виде попаљене куће, 
и чује очајан врисак нејачи«, Одласком, нарочито званичних. 
и краља Петра, народ црногорски »не може се придобити за 
Србију, већ одгурнути од ње«. Црногорци су од увек »осе- 
ћали најинтимније везе, које су их везивале за Србију« и 
обратно. И ова »топла и искрена осећања морају бити по- 
_ мућена кад, доласком на Цетиње, њиховом болу почне сви 
репо да се потсмева онај, који претставља народ у Србији. 
Отпутовати на јубилеј, значи солидарисати се са режимом 
корупције и а значи и нешто више: давати му моралну 
потпору . 

на Југ« опет каже: »Ми нисмо формалисте, и 
на празне титуле не полажемо ништа. Али ипак јасно видимо 
и осећамо, да ће проглашење Црне Горе за краљевину, — 
дакле и за подвојен центар српске државне идеје — ипак. 
значити извесно цепање снага српскога народа. Управо, 
прогласом Црне Горе за краљевину јавно је манифестовањ 

њен антагонизам према Србији. Стара борба Зете и Рашке 
о превласт у српском народу хоће да васкрсне данас због 
сујете једне породице... Нису интереси српства ни нај- 
мање налагали проглашење црногорског краљевства; напро- 
тив, интереси српства налагали су Црној Гори да своје 
држање доведе у оклад са својим положајем и приликама 
у српском народу. Проглас краљевства диктовале су тесно- 
груда сујета и сепаратистичке тежње једног човека и његове 
породице, Са гледишта општих српских и југословенских. 
интереса, проглашење Црне Горе (краљевином) ми сматрамо 
као један кобан и немио догађај«. 

Ова зебња да црногорско краљевство може имати по- 
следине које са интересима Црне Горе и српства нису са- 
свим у складу, пробија и у страну пријатељску штампу. 
»Журнал де деба« овим поводом пише: »Мислимо да је кне- 
жевска титула доликовала много боље држави црногорској, 
него краљевска. Достојанство краљевско изискује извесне 
ствари, које још нема и које по свој прилици неће имати 
Црна Гора. Оно изискује у исто време извесну репрезента- 
цију, коју државни приходи не могу задовољити. И у пркос 
распрострањених гласова, у више махова, ми волимо да ве- 
рујемо, да краљ Никола неће дуговати страним потпорама 
средства за издржавање своје нове части. Његова незави- 
сност, најдрагоценије благо црногорско, зар се не би тим 
умањила» То би био чудноват резултат подизања кнежевства 
на краљевство. « 

Париски »Тан« и »Ђорнале д Мталија«, полуслужбени 
лист ондашње италијанске владе, мисле да је проглас кра- 
љевства маневар аустриски, уперен противу Србије, с наме- 
ром да се тако изазове »непријатељство између Карађорђе- 
вића и Петровића«. 

Цетињска, и са Цетиња инспирисана, штампа својим на- 
падима на службену Србију само су утврђивали све прија- 
теље српскога народа да су мотиви прогласа краљевства са 
српског националног гледишта врло сумњиве природе. 

Ово неповерење је у многом појачала и бечка штампа. 
Она је оних дана врло ласкаво писала и о краљу Николи и 
о новој краљевини. »Најес Винер Журнал« пище уводник у 
коме хвали краља Николу, а напада краља Петра, На крају 

каже: »Једнога краља на Балкану треба свргнути«. Тај један 
је, наравно, краљ Петар, 

На ове врло мало одмерене, скоро неукусне, похвале 
бечке штампе налази се побуђен сам краљ да захвали. До- 
писнику »Нове Слободне Пресе« Никола изражава радост и 
благодарност »због симпатичног писања« о њему и његовој 
земљи. »Верујте ми, каже краљ, Црна Гора уме заслужити 
ово пријатељство јавне речи«. Кад је давао ову изјаву он 
се по свој прилици није сетио да благодари штампи која 
пише да треба збацити његовог »драгог« зета! 

Да би умирио српско јавно мњење и Србију, опет јавно 
говори Лазо Томановић! Дописнику римске »Трибуне« овај 
чудни претседник владе вели: Црна Гора у односу на Бал- 
кан има највише сличности са односом Пијемонта према 
Италији, Ова сличност постоји стога, што је Црна Гора нај- 
боље војнички организована, стратегиски најбоље обрађена и 
претставља најјачу тежњу за независношћу. За Бугарску, опет 
каже: Црна Гора и Бугарска две су најмлађе краљевине, оне 
су скоро близанци, и стога се морају још више волети! 

Очигледно краљевски претседник владе намерно нагла- 
шава сличност са Пијемонтом и близаначку љубав са Бугар- 
ском. Ако није имао намеру да оних значајних дана открије 
смернице цетињске политике, онда је у најмању руку желео 
Србији скренути пажњу да претензије Црне Горе могу ићи и 
овим правцем, и да за то у близнакињи може наћи бар дели- 
мичну подршку! 

Ла ипак је Адамовићева »Правда« 16 августа писала да 
се »уз поздраве и усклике свих добрих Срба и целе просве- 
ћене Европе, з под кишом пакосних грдња једне мале групе 
црногорских незадовољника и њихових пријатеља у Србији«, 
прогласила јуче »мала, али јуначка Црна Гора Краљевином, 
а њен кнез Краљем«. Природно је да се томе »усклику«, и из 
»најчистијих побуда« придружила »Правда« а са њом и »сви 
 ваљани Србијанци!« У име своје и ових ваљаних Србијанаца 
лепе жеље за нову краљевину она завршава молбом прови- 
ђењу да »благослови овај важан чин и да он уроди корисним 
плодом, који се од њега очекује! « 

Органи заграничног «српства, скоро без изузетка, доче- 
кали су проглас црногорског краљевства са негодовањем и. 
неповерењем. Главни орган војвођанских радикала, новосад- 

ска »Застава«, каже: »Кнез је испословао од великих сила да 
га признају за краља. Полузванични лист кнеза Николе истиче 
то као велики успех Црне Горе. Али, уистини, Црна Гора 
неће отуда имати користи. Углед државе не цени се по томе, 
је ли њен владар краљ, кнез или цар, него по њеној снази, А 
снажна је само она држава у којој је народ прдсвећен, на- 
предан и слободан«. Црногорци то нису. И Турска, вели, има 
цара, али нема угледа«, јер је заостала у сваком погледу, па 
јој је услед тога и онага опала. »Краљевска титула црногор- 
ског владара доноси Црној Гори веће терете, а црногорској 
династији зацело већу припомоћ од руске и аустриске вла- 
дарске куће. Кнез је задовољио своју сујету. То је сав успех«. 
Али, за тим успехом »крију се велике неприлике за Српство 
на Балкану«. Ове су неприлике у томе, што ће се погоршати 
односи. између две српске земље. Они и овако нису добри. 
»Дошло се дотле, да на свечаности иде престолонаследник 
Александар, а не прати га ни један министар«. Пе прати га 
стога, што је Никола непомирљив противник Пашићевог ка- 
бинета. Кривица је за то, вели, до Николе и његове владе. 
Потсећа на вести »Фосише Цајтунга« из доба анексије, да је 
»једна од главних тачака Еренталове политике била, ство- 
рити јаз између Србије и Црне Горе и да се у ту сврху има 
задобити црногорска династија повишењем припомоћи и по- 
казивањем благонаклоности !« 

Испитујући узроке ових неспоразума између Србије и 
Црне Горе »Застава« налази да они потичу отуда, што се по- 
сле женидбе принца Мирка мислило на Цетињу да ће он на- 
следити династију Обреновића, за коју се, после женидбе 
Александрове са Драгом Машин, знало да неће имати потом- 
_ ства. Али, 29 мај је пресекао ове наде, Место Мирка на пре- 
сто Србије изабран је краљ Петар. Стога се на Цетиње купе 
»сви они који су били у служби Обреновића«. Кнеза Николу 
почели су хвалити »баш они листови у Београду, који су га 
највише грдили док су у Србији владали Обреновићи. А хва- 
лили су га тако, да су тим похвалама гађали краља Петра и 
његову династију«. Поред тога, кнез је дао неку »накараду 
од устава« да би спасао свој углед, који је био почео да 
опада. Отада почињу његови сукоби са слободоумним Црно- 
горцима. Хапсе се и убијају ваљани синови Црне Горе. И око 
њега се тада »скупљају новинари, који су певали славопојке 

краљу Милану кад је затварао и убијао најбоље синове. Сад 
то раде на Цетињу. То је друштво којему је прави вођ Штајн- 
харт«. На овај начин кнез чини услугу босанској влади. Јер, 
у његовој Црној Гори мање је слободе него што је имају 
Срби Босанци. За све те услуге он добија круну. А она му се 
»нуди не само да му се задовољи сујета, него и да се ископа 
јаз међу српским државама«. Стога је орган највеће српске 
странке у Војводини противник ове кнежеве нове круне и не 
може се радовати проглашењу Црне Горе краљевином. Не 
може, јер Никола постаје »допуњено издање краља Милана, 
Променио се носилац улоге, а руковалац је остао исти«. Пот- 
сећа да је и » Милан добио круну противу воље народа, али 
је, додаје, није дуго носио А у Црној Гори данас је стање 
такво, да није било горе ни кад је Наун паша Ћуприлић прега- 
зио земљу. »Тамнице су пуне родољуба црногорских, и свако 
је осумњичен који не доспева пузећи пред ноге господареве«. 
У Црној Гори је било увек тешко живети, »а данас није само 
тешко, него и срамно живети. Данас је слобода црногорска 
угрожена унутра, а то је у извесном погледу теже но кад је 
угрожена споља« Зашто се кнез Никола боји да ће иоле не- 
мирнији дух уопламтети Црну Гору: »Зар се у њој наку- 
пило толико огрева?« — пита се »Застава«. 

»Србобран«, лист хрватских Срба и орган српске само- 
сталне странке, једине велике и озбиљне политичке организа- 
ције српске у Хрватској, пише: »Краљевине се проглашавају 
после ~успеха. Црногорска после националног неуспеха. У 
других иду овакве манифестације према успеху и снази, на 
Цетињу обрнуто... Народ притешњен са свију страна бежи 
у Америку, а књазу је до краљевске круне!« 

Орган далматинских Срба, » Дубровник«, поздравља кне- 
жев јубилеј и проглас краљевства прегледом догађаја који 
су чинили част кнезу и Црној Гори, да се устави на доцнијем 
раду, који је »пореметио ону дивну равнотежу, која је све 
Србе ма гдје они били, напајала надама на бољу будућност 
и херојством црвогорских горштака«. Кнез је позатварао и 
побио интелигенцију и патриоте, а окупио око себе људе 
»којима су интереси земље пошљедња брига«. На свечано- 
стима ће, каже, учествовати »страни владари и принчеви, уче- | 
ствоваће неупућени странци, учествоваће плаћеници, учество- 
ваће улизице и пропалице, учествоваће сви, али неће учество- 

вати они несрећни родољуби, којима је отаџбина била преча 
од личних интереса, а са њима неће учествовати ни врло ве- 
лики дио Српскога народа, који се је борио и бори против 
туђина, а сада мора да се бори и са онима, којима је некада 
поклањао сву своју српску љубав и све своје српске симпа- 
тије«. 

Овако је поздравно ново краљевство и краља, Дубров- 
ник, који је свега неколико година раније дочекао принца 
Данила бурним акламацијама, док је његовог домаћина Фра- 
њу Фердинанда поздравио свега са једним јединим »живео!« 

Онда једини орган босанских Срба, »Српска Ријеч«, не 
чини изузетак од својих колега »Србобрана«, »Заставе« и 
»Дубровника«. Она каже: »Са својом величином од 9 хиљада 
кв. км., са становништвом од 150—200.000, кога је негда било 
преко 250.000, са својим природним оиромаштвом и општом 
запуштеношћу, Црна Гора ће престављати од данас најсиро- 
машнију и најзапуштенију краљевину на земаљској повр- 
шини«. Али, каже, ако и мала и запуштена она је имала и има 
велики значај за српски народ и његову тешку судбину. Стога 
би се »ми први веселили овој прослави, кад би нова титула 
била израз унутрашњих или спољних тековина Црне Горе«. 
За кнеза Николу вели, да је дуго времена био и важио као 
вођа спољне политике српскога народа, као заточник нацио- 
налвих нада и идеала. Био је борац и војник. И »његова кне- 
жевска титула није сметала да он буде претпостављен дру- 
гом српском владаоцу са краљевском титулом«. Он има не- 
сумњивих заслуга за српски народ и за уређење Црне Горе. 
Ублажио је племенски партикуларизам и централисао држав- 
не власти. Али, његово »војничко васпитање« омело га је да 
буде добар уставни владалац. Стога његова политика у по- 
следње доба »не показује нажалост довољно успјеха«. А то 
се мора жалити и у интересу српскога народа и у интересу 
његове династије. Извесна штампа подигла је тон и хтела би 
својим побожним весељем да ову »свечаност престави као за- 
слугу своје дипломатије« (алузија на аустриску штампу). 
Она тим чини Николи медвеђу услугу и смер јо] је »да иза- 
зове суревњивост међу независним српским земљама и «срп- 
ским династијама«. Пошто се ова прослава чини »послије јед- 
ног великог националног неуспјеха«, то она тежи да је пре- 
стави »као акт фрамозних компензација«. Ми не тражимо, ве- 

ли »Српска Ријеч«, да ко год одступи као Карло Алберто по- 
сле једног пораза, »али држимо да је требало избјећи сваки 
повод тумачењу да нова круна значи као неку компензацију, 
и као неку врсту суревњивости према краљевини Србији«. То 
су захтевали како општи српски интереси, тако и интереси 
Црне Горе и њене династије. Ове појаве »буне свако српско 
срце, и сметају да се о овоме акту пише с одушевљењем. 

Орган Срба који су некада у првом реду гравитирали Цр- 
ној Гори није се могао отети општем схватању онога доба, 
није могао да не изрази бојазан да је нова краљевина ство- 
рена у омеру изазивања распре у крилу Срба и као компен- 
зација за анексију Босне и Херцеговине. 

Отомански Срби углавном се нису делили од других. 
Не само воћство, већ и највећи број просветних и културних 
радника у две класичне српске покрајине, стрепили су да ће 
црногорско краљевство значити почетак отворене и дубоке 
распре две слободне земље, Тежак положај наших људи у 
Турској учинио је, да ове стрепње не узму облик као и по дру- 
гим покрајинама. Бојали су се да би јавним манифестовањем · 
својих сумњи и бојазни, обесхрабрили и онзко пригњечене 
народне масе. Али то не значи да се њихова бојазан није 
ускоро показала као тачна. Убрзо после прогласа краљевства 
поставило се питање наименовања призренског владике. Црна 
Гора је поставила свога кандидата, а Србија свога. Настала 
је борба која је потресла и последњег чобанина у овим кра- 
јевима. Завршена је, као и свако прогоњење ове врсте, са 
оштрином и опорошћу, чије су се последице врло дуго осе- 
ћале. 

Мишљење напредних Хрвата онога доба било је иден- 
тично схватањима Срба. Њих је болело «ве што је рбаво | 
учињено у Срба, као што су се нскрено радовали свему што 
је у њих било добро. Питању новог краљевства посветили су 
једнаку пажњу као и Срби, и ни најмање нису заостали иза 
њих да изразе своје нераоположење и своје сумње. Тако, ор- 
ган »Хрватске пучке напредне странке«, »Покрет« (13/26 ав- 
туста), посвећује читаву прву страну кнезу Николи и црно- 
горској краљевини. Овај напредни хрватски лист одаје при- 
знање кнезу за све што је добро учинио у прошлости. »П0- 
дигао је, вели, школе и цесте. Све то нико не дира. Али, уз 
цесте ваља учинити прилике у Црној Гори таковима, да нај- 

бољи њени синови не буду морали бјежати далеко из своје 
домовине«. Он је дао земљи устав. Добро би било »кад би 
у црногорском »Уставу« било доста устава, кад се народ — 
макар и по изграђеним цестама — не би гонио у очајање, 
кад се најбољи, најмудрији и најдемократичнији Црногорци 
не би стријељали, не би трунули у тамницама, кад би књаз 
Никола имао осјећај, да је он ради народа, а не народ ради 
њега. Онда би и напредна словенска штампа писала симпатич- 
но о књазу Николи и његову јубилеју, веселећи се што је вла- 
дар једне братске — српске — земље доживео толику ста- 
рост«. А овако, нема се чему радовати. Књаз Никола поста је 
краљ Зете у приликама кад је потискивао слободарски дух и 
демократски покрет нечувеним средствима. А то, »држимо, 
не користи ни новој краљевини, ни новој краљевској дина- 
стији«. Стога, вели »Покрет«, идемо у Црну Гору као кра- 
љевину с једнаким осјећајима, с каквим је остављамо као 
књажевину«. На крају изражава веру у успех демократске 
борбе младих Црногораца, и наду да да ће постићи »уз своју 
познату енергију у краљевини оно, што нису могли у кне- 
жевини«. 

На овај начин су примили и поздравили нову краљевину 
и њеног краља претставници јавне речи у Срба и Хрвата. 
Отуда су се на Цетињу о свечаностима видели претставници 
режима у Србији који су се били преживели, и врло мало 
истакнутих Срба са стране. Од некадашњих истакнутих по- 
литичких људи видео се само Полит Десанчић и један ради- 
калски емигрант из доба Обреновића, којему је кнез Никола 
био указао широко гостопримство. Јасно су се оцртала и овом 
приликом два схватања, управо два света. На једној страни 
су били елементи демократски и унитаристички, на другој 
реакционари и сепаратисти, Први су примили врло рђаво ново 
краљевство из два разлога: у прогласу краљевином једне 
мале и сиромашне кнежевине после ғрубе реакције са неко- 
лика политичка процеса, и анексије Босне и Херцеговине, ви- 
дели су тежње да се продужи са реакционарним режимима и 
намере да се дефинитивно . онемогући уједињење Срба. Стре- 
пили су, да краљевина дугује свој живот оним унутрашњим и 
спољним силама, које нису желеле стварање једне јаке срп- 
ске државе на Балкану. Чињенице што је руски цар новог 
краља произвео за маршала руске војске, а његов зет за ге- 

нерала српске војске, нису њи најмање умањиле ове стрепње 
и ослабиле бојазан за будућност. 

Реакционари и сепаратисти врло. искрено и ванредно 
снажно су поздравили новог краља и његову краљевину. А 
од свих искреније и речитије бечка штампа оног доба. Сама 
ова чињеница допринела је да и они Срби и Хрвати, који су 
још били у недоумици, посумњају да је на Цетињу свршен 
рђав посао. 

Да би српство и уопште Јужни Словени били уверени да 
су Николине побуде биле са широког националног гледишта 
сумњиве, много су допринели и некадашњи браниоци режима 
краља Милана и Александра у Србији. Чим су се они окупили 
око црногорског престола и бранили краљеву политику, други 
су се сећали Миланове тајне конвенције са Аустријом и стра- 
ховитих прогона радикала и напредних људи Србије. А то 
је свакако ишло на штету угледа новог краља и његове кра- 
љевине. Историски посматрано, уз Николу су стали људи које 
је време прегазило а народ оставио, уколико су га уопште има- 
ли. Сви други били су противу њега. Он је својом погрешном 
политиком ставио насупрот себи и сво [о 1 династији све оно 
што је било динамично на словенском југу. „Напредни људи 
и његови Црногорци тежили су унутрашњим слободама и Н4- 
ционалном уједињењу. Он и његови пријатељи бранили су 
реакцију и желели да одрже Црну Гору као засебну државу. 
Демократии и нњтроком српском национализму иставили су 
насупрот реакцију и црногорски патриотизам. Изазвали су 
сукоб идеја које у интересу српског народа нису смеле доћи 
у сукоб. Срби су се са идејама слободе и демократије борили 
противу доминације аустриске и турске, Њихове тежње нису 
се међиле ни појединачним државним границама ни провин- 
циским међама. По природи ствари њихови погледи визи- 
рали су цело српство и његово јединство. Стога су они који 
су стали иза широке националне и демократске идеје освајали 
и духом и бројем. Они су победили и непријатеље споља и 
противнике унутра. Прво ове друге затим оне прве. Динамич- 
но је однело превагу над статичним, национализам над сепа- 
ратизмом, и демократија над реакцијом. Српски човек оних 
дана тежио је новим формама политичким и новим творгви- 
нама државним и социјалним. Било је само питање. времена 
кад ће их остварити. 

На почетку овог рада нагласилн смо, да су Црногорци 
сачували љубав за слободу кроз све време од нестанка срп- 
ске државе до најновијих дана; да су своју слободу људо- 
морно чували и од својих и од туђинаца. Врло тешко су при- 
мали 'новотарије, »регуде«, како их зове владика песник, 
нарочито ако су долазиле од странаца. Али, кад их једаред 
приме, борили су се за њих као за оне раније. Овај некомпро- 
мисни човек није могао бити другојачији. Такав је израђен 
животом и особинама које је донео на свет. У цео свој рад 
и своју борбу уносио је целог себе, сва своја осећања и сву 
своју енергију. Љубио је слободу и борио се за њу врло 
упорно и врло одважно. Никакву стегу која би му намет- 
нула пранице личној слободи, није примао. Катаринином ге- 
нералу Долгоруком, који је покушао наметнути известан 
нови поредак (1769), пишу петицију и траже да им се »оста- 
ве слободе које Црногорци уживају од пропасти царства срп- 
ског до сад«. Ни овај руски генерал са престижем велике Ру- 
сије, као год ранији и доцни{и њихови шефови, нису успели 
да им каквим било новим централним организацијама <куче 
личне слободе и право одлучивања о општим народним по- 
словима. Сматрали су да је лична слобода и право одлуке 
о општем, заједничком, одлика слободног човека. Само рае- 
тин може остати без слободе и без права да одлучује о себи. 
Таква је била његова психа. 

Црногорци су вековима живеди у оваквим идејама. Њих 
су побеђивали Турци, али они турско господарство нису при- 
знавали, још мање њихове централне власти. Не признају ни 
власт хришћанске мдетачке државе. Они живе управљани 
својим локадним шефовима и у савезу племена, којему је на 
челу био духовни поглавар —— владика. Тек на почетку ХІХ 
века пристају да приме нову централну државну власт и да 
у њеном интересу колико толико ограниче дотадашње сло- 
боде. Па и овај нови ред ствари примају јер је задржана 
територијална база нових власти. Главари племенски постају 
у исто време и органи централне државне власти. Ову нову 
организацију требало је плаћати. Народ је морао платити 
порезе колико је било потребно да се одржи овакав поре: 
дак.. А то није било лако. Црногорци су данак сматрали озна- 

ком раетинства. Отуда њихов отпор, па чак и побуне про- 
тиву давања порезе. Владика песник имао је муке да их 
убеди, а неколика пута и победи нека племена, док их је 
уверио да је плаћање порезе особина грађанина а не раетина. 
Помирили су се са новим редом ствари тек онда, кад су се 
уверили да је на тај начин њихова заједница постала јача 
и да им нови поредак не дира у личне слободе и племенске 
привилегије. Помиривши се једаред плаћаљи су дажбине без 
родтања и плаћали тако уредно, да је то било онда ваљда 
једина земља у Ервопи у којој се није дуговао порез. 
Кнежеви Петровићи, преко којих су централистичке идеје 
западних народа допрле до црногорских брда, сасвим су цен- 
тралисали државну управу. Организовали су управну службу 
и народну милициђу и обе ставили у службу државној идеји. 
Ову организацију провели су по пристанку и одобрењу на- 
родних сабора. На челу управе је био кнез, који је на себе 
узео вођење државне политике и именовање државних власти. 
Ни ова нова организација за прво време није дирала у тери- 
торијалне базе власти, ни ударала на личне слободе. Кнез 
Данило у његовом законику каже да »свакоме Црногорцу и 
Брђанину по наслијеђеној и до сад сачуваној слободи» она 
остаје и у будуће недирнута, и заповеда да »част, имуће, жи- 
вот и слобода« не може бити дирнута ни угрожена ма од кога. 
Ова централистичка политика изазвала је отпор тек кад су 
кнез и централна власт приграбили у своје руке све и дикви- 
диради народне саборе. Тада су неколико виђених народних 
главара и неколико млађих људи устали противу ње. Они су 
покушали да Оране старе привилегије, да кнез не може су- 
верено постављати власти и од њих тражити да се апсолутно 
покоравају искључиво његовим наредбама. Били су присиље- 
ни да емигрирају. Крути централизам однео је превагу над 
регионалним осећањима и традиционалним привилегијама да 
вође и главаре врховни шеф именује само по споразуму са 
народом. Народ је пасивно примио овај нови поредак. Није 
се бунио из простог разлога што му ни он није дирао у право 
да одлучује о општинским и племенским пословима и што је 
задржао племенску базу власти. Сви државни органи по племе- 
нима и нахијама, били су из племена и нахија у којима су 
вршили власт. Бригу о држави и општим, заједничким, инте: 
ресима народ је без отпора препустио кнезу. 

Сукоби настају тек онда, кад је кнежево самодржавље 
поткопано демократским идејама крајем ХЈА века и тешким 
животом на дому. За прво време народ је тражио да кнез 
увиди да је његов начин управе застарео, и да изведе ре- 
форме које би побољшале живот народни. За све тегобе и све 
несташице кривио је главаре. Њиховој амишности и неспо- 
собности приписивао је све невоље које су га снашле. Стога 
траже реформе управе, а не смену кнеза и династије. И тек 
кад је круна идентификовала режим са собом стреле лете на- 
више — до престола. Борба једаред отпочета, вођена је како 
је то диктовала нарав Црногораца. Борило се упорно и жи- 
лаво све до крви. А она једаред проливена, направила је не- 
премостиви јаз између кнеза и народа. У овој борби кнез и 
браниоци старог поретка имали су неколике победе, које су 
постале њихови порази. Млади људи и нове тежње узели су 
реванш према њима. Ни краљевство ни сва политичка вештина 
старог кнеза нису уставили ход историје. Књига која ће доћи 
за овом биће посвећена расматрању догађаја који су запеча- 
тили историју црногорске државе и династије Петровића, као 

што је ова требала да прикаже зашто је борба отпочела и 
како је она вођена до момента кад ће настати реванш некада 
гоњених и побеђених. У сваком случају ова борба потстак- 
нута је љубављу за слободу и идејама западне демократије. 
Форму јој је оџет дала ментална конструкција црногорског 
човека. Мислимо да ће се правилно схватити оно што се зби- 
вало у Црној Гори једино ако се из овог угла буду посма- 
трали догађаји и рад људи ове епохе. Ако је тачна мисао про- 
фесора Ласкиа (а ми мислимо да јесте) да »свака држава живи 
од карактера својих грађана«, према томе да је њена струк: 
тура зависна од овог карактера, онда и све реакције на функ- 
ције државе зависе од карактера народног. Црногорци и цр- 
ногорска држава у том погледу нису чинили изузетак, како 
су то желели да претставе они који су последње две деценије 
бранили један поредак који је престао бити у складу са ду- 
шом и традицијом Црногораца. 


Садржај 


Лредговор "а аталчелтиачтотиен:тчатитти:о латинични чет агч»љјачеоесало 5—7 
| Схоатања Црногораца ................. Т ТЕГУ 8—48 
Увод ча фаезфънатиае зга аана нейчае" 19...“ о у чатеччтчовивх «соса о е « 8 
Основне психичке особине Црногораца......... ... 10 
Услови живота и њихов утицај на психу ...... 18 
Традиције фала4 о итил ји ичачтчичт иза на 429. -4+%+%н 6 -•«ч4•ечецача 21 
Први психички сукоби ....................6 игла. 26 


Крај старог доба и старог схватања .............. 30 
Ново доба и нова схватања ........................... 32 


Реформни покрет ......................... се и 

|| Два света и два века ........................ ИЕ ...  49—99 
Октроисање устава .....................«« «анас 49 
Прва уставна влада .............................«««. 97 


Први омладински процес .......................«.«. 99 
Сукоби у скупштини ................. «е 74 


Народњачке владе ........................ оор 71 
Реакција ,....... принео наел 09 
Покушај оснивања странака ......................... 91 
Омладински покрет ...,................. Т: 
|| Политички процеси-бомбашка афера ............... 101—169 
Како је постала бомбашка афера .................. 101 
Начин истраге ................ и > 100 
Мотивација оптужбе ..... оинае ое соге о. 
КРУНСКИ СВЕДОЦИ аката ке нн рака ен еа. ДАО 
Исқази главних оптужених -.................««.«.4... 152 
Пресуда вани новели вац РТР вина пина тиран ТОВ 
[У Афера пред скупштином и јавношћу ............... 169— 


` Афера пред књажевском Народном скупштином 169 
Афера пред судом јавности .............. СТИВ 178 


У Последице цетињске афере ....... ПРЕТРЕС 203—221 


Последице цетињског процеса ........................ 203 
Омладина у односу на србијанске политичке људе 212 


У! Анексиони период ......-.....-.... е 221—245 
Анексиона криза .................-. «есенна 221 
Кампања 1909 поводом загребачког и Фрид- 

јунговог процеса ...................„- «еен 232 
Владин и скупштински рад уочи колашинског 
Прроцеса ахо аи осе ова: СИРИ 238 

МИ Нози процеси селе. ВРЕ ИРИТЕТ 245—214 

Колашински процес .........................- онан 245 


Колашински процес пред српством и пред јав- 
ПОШУ ононе е. 7290 


МИ Уочи краљевства ·-..............- е 274—297 
Од колашинског процеса до краљевства ,...... .. 274 
Емиграција и омладина уочи краљевства ....... 285 
Загранични национални рад ове епохе ........... 292 

іХ Црна Гора постаје краљевина .................-...... 297328 
Проглас краљевства ............................«..6.6 291 
Емиграција и омладина према краљевству ..,... 306 
Однос српства према краљевству ............ кино 316 











